
FORORD. 

Kfter  at  General  Holten  i  Aaret  1882  var 
falden  for  Aldersgrænsen,  besluttede  han  at 
benytte  sit  Otium  til  at  nedskrive  sine  Erin- 
dringer. Da  han  til  sin  Beklagelse  ikke  havde 
ført  Dagbog,  havde  han  kun  sin  Hukom- 
melse at  støtte  sig  til.  Men  heldigvis  besad 
han  denne  Evne  i  en  ualmindelig  Grad. 
Skønt  det  selvfølgelig  ikke  er  udelukket,  at 
der  med  Hensyn  til  Tids-Angivelser  kan  have 
indsneget  sig  adskilHge  Fejl,  er  der  al  Anled- 
ning til  at  tro,  at  Tiden  kun  i  ringe  Grad 
har  forvansket  de  Billeder,  som  hans  skarpe 
lagttagelsessans  havde  indpræget  i  hans  Erin- 
dring. De,  der  —  selv  med  store  Mellem- 
rum —    har   hørt    ham    fortælle    den   samme 

Begivenhed  flere  Gange,  vil  kunne  bevidne^ 
hvor  trofast  den  havde  bevaret  baade  sit  Ind- 
hold og  sin  Form. 

General  Holten  fortalte  ofte  og  gerne  om 
sit  Livs  Hændelser,  og  han  var  en  Mester  i 
at  fortælle.  Hans  Tilhørere  vil  vanskeligt 
kunne  glemme  det  spillende  Liv,  han  ved 
sine  Betoninger  og  ved  det  vekslende  Udtryk 
i  sine  smukke  og  levende  Øjne  forstod  at 
give  sine  velordnede  Fortællinger.  At  Erin- 
dringerne for  saa  vidt  har  tabt  ved  den 
skriftlige  Form  følger  af  sig  selv;  men  da 
de  er  nedskrevne  efter  Diktat,  har  de  dog  for 
en  stor  Del  bevaret  det  mundtlige  Foredrags 
Friskhed. 

Den  foreliggende  Bog  er  ikke  ganske  over- 
ensstemmende med  det  Manuskript,  Generalen 
efterlod  ved  sin  Død.  Medens  han  dikterede, 
har  Hukommelsen  gjort  sig  Svinke-Ærinder 
hid  og  did,  uden  at  det  ved  Læsningen  var 
muligt  at  faa  Øje  paa  Forbindelsestraadene, 
og  det  usammenhængende  og  springende,  der 
saaledes  fremkom,  blev  yderligere  forøget  ved 
de  Udeladelser,  der  af  forskellige  Grunde 
fandtes  hensigtsmæssige.     Paa   denne  Mangel 

har  Udgiveren  søgt  at  bøde  ved  en  delvis 
Omordning  af  Stoffet,  hvad  der  atter  under- 
tiden har  nødvendiggjort,  at  der  for  Over- 
gangens Skyld  maatte  tilsættes  nogle  enkelte 
Linier. 


Udgiveren. 


INDHOLD. 

Slægten.  —  De  første  UarndoinserindriiKjer.  —  Personer  paa 
Slottet.  —  Madame  Catalani.  —  Tarvelighed  i  Levemaade.  — 

Jeg  hører  til  en  gammel  dansk  Slægt,  der 
efter  Sagnet  skal  være  indvandret  fra  Hol- 
land. En  af  mine  Forfædre,  Issebrand  Hol- 
ten, der  ligger  begravet  paa  St.  Olafs  Kirke- 
gaard i  Helsingør,  og  hvis  originale  Vaaben  i 
Jærn  er  i  mit  Eje,  blev  til  Belønning  for  sine 
patriotiske  Foretagender  ved  Kronborgs  Til- 
bageerobring fra  Svenskerne  i  Aaret  16o9  ud- 
nævnt til  Direktør  for  Øresunds  Told. 

Min    Farfader    var    Militær.     Han    deltog 

som  Husarløjtnant  i  Syvaarskrigen  paa  fransk 

1* 


Side  og  var  med  i  det  for  Franskmændene  saa 
uheldige  Slag  ved  Rossbach.  I  Aaret  1763 
vendte  han  her  tilbage  og  blev  ansat  som 
Kaptajn  i  Livgarden  til  Fods,  hvor  han  kom- 
manderede det  samme  Kompagni,  hvis  Chef 
jeg  senere  var  i  mange  Aar.  Han  blev  siden 
Oberst,  Chef  for  det  1ste  norske  Livregiment 
og  Kommandant  i  Kastellet.  Af  Christian 
VII  fik  han  Badstuen  ved  Frederiksborg  til 
Beboelse  og  døde  der  hen  imod  Slutningen  af 
det  forrige  Aarhundrede.  Han  havde  en  Broder, 
der  samtidig  med  ham  var  Page  hos  Frede- 
rik V.  Ved  en  Prøveskydning  paa  Amager 
sprang  en  Kanon  og  slog  ham  ihjel,  12  Aar 
gammel.  Kongen  fik  ved  samme  Lejlighed 
en  lille  Rift  paa  Benet. 

Mine  Forældre  vare  Carl  Heinrich  v.  Holten 
og  Eliza  Behagen.  Min  Fader  blev,  7  Aar 
gammel,  ansat  som  Page  og  fik  sin  Opdragelse 
paa  det  gamle  Kjøbenhavns  Slot,  hvor  Dyvekes 
bekendte  Forfatter,  Samsø*),  var  ansat  som 
Pagemester.  Al  Undervisning  gaves  Pagerne 
paa  Tysk,  og  uagtet  min  Fader  kun  een  Gang 


•)    Samsø.     1759-1790. 


havde  gennemrejst  Tyskland  og  aldrig  havde 
haft  længere  Ophold  der,  saa  vedblev  han  dog 
til  sin  Død  bestandig  at  regne  paa  Tysk. 
Tretten  Aar  gammel  blev  han  Kornet  og  straks 
efter  Sekondløjtnant  i  Kronprinsens  Regiment. 
Da  han  var  18  Aar,  afgik  han  til  Vestindien 
og  blev  ansat  som  Adjutant  hos  den  daværende 
General-Guvernør  Benzon.  Han  blev  paa  St. 
Croix  gift  med  Frøken  Haxthausen,  og  efter 
hendes  Død  ægtede  han  den  12.  Maj  1805 
min  Moder. 

Da  Øerne  i  1807  blev  okkuperede  af  Eng- 
lænderne, maatte  min  Fader  tilligemed  de 
øvrige  Embedsmænd  fortrække.  Engelske 
Krydsere  nødte  mine  Forældre  til  at  lade  sig 
landsætte  i  Amerika,  hvor  de  efter  en  lang  og 
meget  besværlig  Rejse  kom  til  New-York.  Her 
forbleve  de  i  to  Aar.  I  den  Tid  kom  min 
Fader  ofte  i  Besøg  hos  den  amerikanske  Krøsus, 
Jakob  Astor.  Han  gjorde  her  Bekendtskab 
med  Robert  Fiilton*)  og" sejlede  med  Verdens 
første  Dampskib  »Clermont«  fra  New-York  fire 


*)  Robert  Fulton,    født  1765,    død  1815.      .Clermont.    løb 
af  Stabelen  i  Xew-York  i  August  1807. 

Mile  op  ad  Floden  til  St.  Albani.  I  Slutningen 
af  1809  lykkedes  det  mine  Forældre  at  komme 
til  England  og  derfra  til  Frankrig,  hvor  de  i 
Paris  forbleve  i  flere  Maaneder  i  denne  den 
store  Napoleons  mest  glimrende  Periode.  Med 
mange  Forhindringer  paa  Grund  af  Krigen 
rejste  de  gennem  Tyskland  og  ankom  endelig 
1810  til  Kjøbenhavn. 

Opholdet  her  varede  imidlertid  ikke  længe. 
Min  Fader  blev  straks  udnævnt  til  Statssekre- 
tær for  Norge  og  begav  sig  over  Sverrig  til 
Kristiania.  Da  Prins  Christian  Frederik  i  1813 
blev  udnævnt  til  Statholder  i  Norge,  blev  min 
Fader  ansat  hos  ham  og  var  fra  den  Tid  af 
knyttet  personligt  til  ham  hele  hans  øvrige 
Levetid.  Den  norske  Grundlov,  som  gemmes 
i  en  Glaskasse  paa  Ejdsvold,  er  skreven  med 
min  Faders  Haand  og  paraferet  af  ham.  Ved 
Kong  Christian  Frederiks  Afrejse  fra  Norge, 
der  fandt  Sted  i  en  aaben  Baad,  ført  af  Løjt- 
nant Falsen ,  forærede  han  min  Fader  sit 
Lommeur  ■),   som   endnu    er  i    mit  Eje.     Den 


*;  Loiiiim-uri't  er  efter  General   Holtens   Ønske  skænket  til 
Samlingen  paa   Hnsenborg. 


nationale  Farve  under  det  korte  Kongedømme 
var  grøn,  og  jeg  mindes  meget  godt  det  grønne 
Urbaand  med  to  Guldskydere  og  et  Vaahen, 
omslynget  med  et  C  og  et  F.  Desværre  er 
dette  Baand  bortkommet.  Af  de  fire  Kammer- 
herrer, som  Kongen  udnævnte,  var  min  Fader 
den  ene.  Nøglerne  bleve  indkaldte  til  Kassa- 
tion, men  da  min  Fader  af  Hensyn  til  Ar- 
kivernes Aflevering  først  i  1815  kom  tilbage 
til  Danmark,  blev  denne  Nøgle  ham  aldrig 
affordret.  Som  et  synligt  Minde  om  den  inter- 
essante korte  Regeringstid  i  Norge,  forærede 
jeg  den,  prydet  med  det  grønne  Baand,  til 
Samlingen  paa  Rosenborg.  Worsaae  mente, 
at  det  var  det  eneste  i  Danmark  eksisterende 
Stykke,  som  bar  Kongemærket  C.  F. 

Det  var  min  Faders  Agt  at  tage  som  Pri- 
vatmand ud  til  Vestindien,  men  han  kom 
ikke  længere  end  til  Slottet  Travendal,  hvor 
hans  Svoger,  Kammerherre  Staffeldt,  boede,  da 
han  af  Prins  Christian,  der  var  bleven  ansat 
som  Guvernør  i  Fyen,  blev  anmodet  om  at 
overtage  Posten  som  Guvernements-Sekretær 
i  Odense.    Her  forblev  han  til  Kong  Christian 

VIII's  Tronbestigelse  i  1840,  da  han  blev  ud- 
nævnt til  Gehejme-Arkivar. 

Min  Moder  er  født  paa  Christianshavn  i 
det  saakaldte  Behagenske  Sukkerraffinaderi. 
Som  Barn  kom  hun  til  Vestindien,  hvor  hen- 
des Fader,  Etatsraad  Behagen,  havde  Embede 
og  Ejendom.  F'amilien  er  oprindelig  hollandsk, 
men  dansk  adlet  under  Frederik  V. 

Mine  Forældre  nøde  den  sjældne  Lykke 
at  være  forenede  i  57  Aar.  Den  12.  Maj  1855 
højtideligholdt  de  deres  Guldbryllup,  ved  hvil- 
ken Lejlighed  Enkedronning  Caroline  Amalie 
forærede  min  Fader  Kongens  Stok*),  som  var 
købt  af  ham  i  London,  og  hvis  Knap  er  et 
Arbejde  af  Benevenuto  Cellini.  Begge  mine 
Forældre  opnaaede  den  høje  Alder  af  87  Aar 
og  døde  paa  Valdal  i  Valby. 


•)  Stokken    l)lev    foræret    til    Christian  VIII    af  Georg   IV, 
ikke  købt. 


Jeg  er  født  d.  11.  Marts  1817  i  Odense  og 
døbt  d.  12.  Maj  i  St.  Knuds  Kirke.  Blandt 
mine  Faddere  var  Prins  Christian,  efter  hvem 
jeg  blev  opkaldt,  og  Prinsesse  Caroline  Amalie, 
som  bar  mig  over  Daaben.  Hun  har  senere 
som  Dronning  fortalt  mig,  at  hun,  da  Biskop 
Tetens  spurgte  hende,  hvad  jeg  skulde  hedde, 
først  svarede  »Caroline  Amalie«,  men  at  Bi- 
skoppen selv  rettede  det  til  Christian  Frederik. 
Det  hører  til  mine  allerførste  Barne-Erindrin- 
ger,  at  Prinsessen  laa  paa  Gulvet  ved  Siden 
af  mig  og  legede    med  mig.     Baade  hun   og 

Prinsen  forærede  mig  paa  Vuggen  500  Rdl. 
Sølv,  og  da  jeg  af  en  af  mine  andre  Faddere, 
Lehnsgreve  RoepstorfT,  som  min  Fader  kendte 
fra  Vestindien,  h\or  han  havde  været  som 
Kaptajn  i  Sø-Etaten,  fik  en  lignende  Sum, 
ejede  jeg  ved  min  Daab  1500  Rdl.,  en  stor 
Sum  i  den  knappe  Pengetid.  Da  min  Fader 
ved  Rigsbanksforandringen  af  1818  mistede 
alt,  hvad  han  ejede,  saa  han  sig  nødsaget  til 
at  anvende  disse  Penge  til  min  Opdragelse. 
Jeg  har  saaledes  fra  min  Daab  ernæret  mig 
selv,  uden  nogensinde  at  koste  mine  Forældre 
noget. 

De  første  ved  Hoffet  ansatte  Personer, 
som  jeg  erindrer,  var  Damerne  Waltersdorff 
og  Urne,  Hofchefen,  den  bekendte  og  ual- 
mindeligt begavede  holstenske  Grev  Rantzaii, 
der  døde  som  Guvernør  i  Lauenborg,  Sekre- 
tæren Adler  samt  Adj utanterne  Grev  Bliicher- 
Altona  og  Kaptajn  Schwartz,  Søn  af  den  be- 
rømte Skuespiller.  Jeg  patrouillerede  efter 
Taflerne  altid  uden  for  hans  Dør  og  blev 
rigeligt  forsynet  med  Konfekt. 

En  Del  af  mine  ledige  Timer  tilbragte  jeg 
hos  en    Gemakspige.    Maren  Krog.   og   i   Om- 

gang  med  min  kæreste  Legekammerat  paa 
Slottet,  en  tam  Daa,  der  hed  Mette.  Det  var 
en  stor  Sorg  for  mig,  da  Prinsen  beordrede 
Slotsgartner  Stabel  til  at  afrejse  til  Gottorp 
Slot  og  aflevere  Mette  i  Present  til  Priiis 
Christian  af  GlCicksborg.  Det  var  første  (iang 
jeg  hørte  den  Mands  Navn  nævne,  som  jeg 
senere  kom  til  at  staa  i  Forbindelse  med  i 
over  et  halvt  Aarhundrede.  Blandt  de  øvrige 
fast  ansatte  Folk  paa  Slottet  erindrer  jeg  en 
Vægter  Ole,  som  i  Drukkenskab  faldt  ud  i 
den  lille  Dam  i  Slotshaven  og  druknede,  samt 
Oldfruen,  Jfr.  Lohmann,  der  i  27  Aar  var  for- 
lovet med  Kaptajn  Hansen  af  Borgerskabet, 
og  som  havde  det  Uheld,  at  Kæresten  døde, 
netop  som  Bryllupet  skulde  være.  'Der  var 
ogsaa  en  fordrukken,  brutal  Slotsforvalter,  som 
hed  Jensen.  Da  jeg  senere  engang  i  Tiden 
spurgte  Gartneren,  hvorledes  det  var  muligt, 
at  en  saadan  Karl  kunde  blive  Slotsforvalter, 
fortalte  han  mig,  at  han  i  sin  Tid  havde  været 
Tjener  hos  den  gale  Prins  Christian  af  Hessen'-'), 
der    boede    paa   Slottet    og    døde  der  i    Aaret 


*)  Prins  Christian   af  Hcsspn-Kassti.      1770-1814. 

1814.  Naar  Prinsen  havde  sine  Anfald,  kunde 
ingen  raade  med  ham  uden  Jensen.  Metoden 
bestod  i,  at  han  trak  ham  ind  i  et  af  de 
inderste  Værelser  paa  Slottet  og  bankede  ham 
med  en  Stok.  Hver  Gang  hans  Omgivelser 
ikke  kunde  faa  Bugt  med  ham,  truede  de 
ham  med  Jensen,  og  han  faldt  da  straks  til 
Føje.  I  Rapporterne,  som  gennem  Marskalk 
Hauch  indgik  til  Kongen,  blev  Jensens  over- 
ordentlige Dygtighed  og  den  store  Indflydelse, 
han  havde  over  Prinsen,  altid  fremhævet,  og 
det  var  som  Belønning  herfor,  at  han  efter 
Prinsens  Død  blev  udnævnt  til  Slotsforvalter. 
Prinsens  Kiste  stod  i  et  mørkt  Hul  i  den 
Fløj  af  Slottet,  som  stødte  op  til  Kirken,  men 
blev  i  BegA'ndelsen  af  Christian  IX's  Re- 
gering flyttet  til  Slesvig.  Ovenover  var  mit 
Værelse  med  en  Dør,  der  gik  umiddelbart 
ind  til  Kirken,  hvorfor  jeg  ofte  ved  kirkelige 
Handlinger  gik  ind  ved  Orgelet  for  at  se  paa 
Organist  Johnsen,  der  altid  var  fuld,  og  faa 
Tilladelse  til  at  træde  Bælgene,  hvad  der  var 
mig  en  stor  Fornøjelse.  I  Forbindelse  med 
Kirken  erindrer  jeg  den  verdensberømte  itahen- 
ske    Sangerinde    Catalani,   som   efter    at  have 

koncerteret  i  Kjøbenhavn  paa  Hjemvejen  op- 
holdt sig  en  Dag  i  Odense.  Hun  var  anbe- 
falet af  Prins  Christian  til  min  Fader,  der 
mente  sig  forpligtet  til  at  vise  hende  Odenses 
eneste  Seværdighed,  St.  Knuds  Kirke.  Jeg 
husker,  hvorledes  hun  gik  op  og  ned  i  Kir- 
ken og  sang  for  at  høre,  hvordan  hendes 
vældige  Stemme  tog  sig  ud  i  det  store  Rum. 
Hun  havde  en  opløben  Søn  med  sig  paa  vel 
en  17 — 18  Aar,  som  imponerede  mig  ved  den 
Maade,  hvorpaa  han  bar  sin  Slængkappe,  et 
Klædningsstykke,  jeg  ikke  tidligere  havde  set. 
Om  den  Økonomi,  der  blev  drevet  i  min 
Barndomstid,  tror  jeg  ikke  den  nuværende 
Generation  gør  sig  noget  Begreb.  Min  Paa- 
klædning  f.  Eks.  bestod  af  Skjorte,  Benklæder, 
Trøje  uden  Krave,  Strømper  og  Sko.  Over- 
tøj kendte  jeg  ikke,  og  Kasket  blev  kun  ud- 
leveret til  mig,  naar  jeg  skulde  i  Byen.  Saa 
længe  jeg  opholdt  mig  paa  Slottets  Grund,  i 
Gaarden  eller  i  Haven,  ja  selv  om  jeg  løb  paa 
Skøjter,  var  jeg  barhovedet.  For  min  Er- 
indring staar  intet,  der  knytter  sig  til  Julen, 
hverken  Juletræ,  Julelege  eller  deslige.  Der- 
imod erindrer  jeg  tydeligt  en  Fødselsdag,  hvor 

jeg  i  Foræring  modtog  en  Pose  med  Sand  fra 
en  gammel  90-aarig  Fru  Knudsen,  et  Kæmpe- 
Æl)le,  en  (irillel  med  (iuld  paa  og  en  Kasket 
med  et  Messing-Egeblad  foran,  hvoraf  jeg  var 
iimaadelig  stolt.  Klædningsstykkerne  Vest  og 
Underbukser  har  jeg  aldrig  ejet,  førend  jeg 
blev  Officer.  Ogsaa  Levemaaden  var  meget 
tarvelig.  Det  var  kun  ved  meget  store  Sel- 
skaber i  Byen,  at  der  blev  givet  tre  Retter 
Mad  om  Middagen.  Oksesteg  eksisterede  ikke, 
undtagen  naar  Prins  Christian  kom  til  Byen. 
Der  blev  da  slagtet  en  Stud,  og  denne  mærke- 
lige liegivenhed  blev  kundgjort  Odensianerne 
ved,  at  Trommen  gik.  Den  Tromme  var  en 
stor  Fryd  for  mig,  og  timevis  kunde  jeg  løbe 
efter  Trommeslageren  omkring  i  Gader  og 
Stræder.  Jeg  har  ofte  ledsaget  min  Moder 
ned  til  Slagter  Tange  for  at  vælge  et  Stykke 
Kød  af  dette  mærkværdige  Dyr. 

I  Garnison  i  Odense  laa  Fynske  Regi- 
ment lette  Dragoner,  kommanderet  af  den  gamle 
Grev  Ahlefeldt  LaiinvUjen"').  Uniformen  bestod 
af    rød    Trøje,    hvide    snævre    Benklæder    og 

•)  Frederik  AhlefelcU-Laurwigcn.     1760-18.32.     Blev  1815 
Chef  for   Fynske  Regiment. 

Casque  med  en  lang  Svejf,  som  lor  Officerer- 
nes Vedkommende  laa  langt  ned  ad  Ryggen. 
Næstkommanderende  ved  Regimentet  var 
Oberst  Høegh-Guldberg,  Søn  af  den  bekendte 
Minister,  en  meget  kundskabsrig  og  begavet 
Mand,  men  i  højeste  Grad  eksalteret.  Streng- 
heden ved  Regimentet  var  over  al  Beskrivelse, 
og  SpidsrodsstratTen  blev  jævnlig  anvendt. 

Om  Vinteren  opførtes  i  Odense  paa  Te- 
atret afvekslende  danske  og  tj'ske  Stykker. 
Det  Ehlerske  Selskab  spillede  paa  Dansk.  Af 
Personalet  erindrer  jeg  bedst  Madam  Ehlers 
paa  Grund  af  hendes  store  Korpulence.  I 
Assens  blev  hun  en  Gang  udpebet,  fordi  hun 
som  en  Vits  havde  drukket  Punch  af  en 
Terrin  paa  Scenen.  Hun  udbrød:  »Den  Be- 
handling havde  jeg  ikke  ventet  mig  af  det 
Asenske  Publikum.«  Det  tyske  Selskab  blev 
anført  af  den  bekendte  holstenske  Grev  Hahn 
til  Neuhaus.  Han  spiste  en  Dag  paa  Slottet, 
iført  Ritterschaffts-Uniform,  og  samme  Aften 
saa  jeg  ham  i  blaa  Benklæder  med  Guld- 
striber selv  hale  Tæppet  op. 

I  min  Ferietid  besøgte  jeg  undertiden 
»Sanderumgaard«,  som  ejedes  af  den  Gehejme- 

raad  Biilow ,  som  Chartotte  Biehl  saa  megel 
ointaier  i  sine  Memoirer.  Han  var  en  meget 
smuk  Mand,  og  jeg  husker  ham  iført  blaa 
Kjole  med  blanke  Knapper,  gule  Nankins 
Benklæder,  stort  Kalvekryds  og  Halvstøvler 
med  lysegule  lakerede  Kraver.  Han  var  meget 
stolt  af  sin  Have.  Hans  Kone,  født  Hoppe, 
var  sindssvag  og  næsten  Dværg  af  Vækst.  Til 
min  store  Morskab  lavede  hun  en  Aften  Te 
paa  den  Maade,  at  hun  jog  en  Spiseske  ind 
i  Munden,  hvorefter  hun  puttede  den  i  Te- 
daasen;  den  Te,  der  hang  ved  Skeen,  kom 
hun  derpaa  i  Tepotten.  Biilow  ringede  og 
gav  Tjeneren  Ordre  til  at  lade  anden  Te 
komme  ind. 

Da  jeg  var  en  6 — 7  Aar  gammel,  foretog 
jeg  med  min  Fader  en  Udflugt  til  Horsens, 
hvor  Frederik  VH's  Moder,  Prinsesse  Char- 
lotte*),  boede  efter  sin  Forvisning  fra  Kjøben- 
havn.  Inden  min  Fader  gik  op  til  Prinsessen, 
blev  det  mig  paalagt  at  opholde  mig  i  Porten. 
Efter    kort    Tids    Forløb    gik    Døren    op,    og 


*)  Prinsesse  Charlotte.     1784-1840.     Gill   180G.    Separeret 
180!i.     Skilt   1810. 

Prinsessen  kom  ned  til  mig,  klappede  mig  paa 
Kinden  og  spurgte  mig,  hvad  jeg  hed.  Hun 
var  lille  og  svær,  men  med  et  meget  smukt 
Ansigt.    Hun  var  iført  en  Halvkaabe,  omtrent 


Prinsesse  Ciiaiu.otte. 


af  den    Slags   man    ser  i  Holbergs  Komedier, 
og  hun  havde  en  vraltende  Gang. 

Jeg  har  senere  hørt  fortælle,  at  en  Onkel 
af  mig,  Major  C.  v.  Holten,  der  i  Kjøbenhavn 
gik  under  Navnet   »den  smukke  Vestindianer«, 

en  Gang  var  blevet  beæret  med  hendes  Op- 
mærksomhed. Da  han  kort  efter  Prinsens 
Brylhip  kom  hertil  fra  Vestindien,  blev  han 
ansat  som  Adjutant  hos  ham;  men  da  Prin- 
sessen straks  blev  forelsket  i  ham,  varede  den 
Herlighed  ikke  længe.  Efter  8  Dages  Forløb 
fik  han  Ordre  til  uopholdeligt  at  afrejse  til 
Hamburg  og  at  returnere  til  Vestindien  med 
det  første  derfra  afgaaende  Skib. 

Paa  Kammerherre  Cederfeldts  Kontor  var 
der  ansat  en  Skriver,  der  var  Søn  af  Dom- 
Organisten.  Min  Fader,  som  tilfældig  havde 
set  ham  sj)ille  Komedie,  skrev  straks  over  til 
sin  gamle  Kadet-Kammerat  Holstein,  som  var 
Chef  for  Teatret,  og  underrettede  ham  om,  at 
der  i  Odense  fandtes  en  Mand  med  saa  ual- 
mindelige Evner,  at  han  vilde  anse  det  som 
et  Tab  for  Nationalteatret,  hvis  han  ikke  blev 
antaget.  Naar  jeg  siger,  at  denne  Mand  var 
Christen  Foersom*),  vil  man  indrømme,  at  min 
Fader  ikke  havde  taget  fejl.  Foersoms  Talent 
■sar  vistnok   meget  begrænset,   men  inden  for 


•)  Christen  Foersom.    1794—1850.    Han  debuterede  1821. 

dets  Omraade  var  han  vel  en  af  de  største 
Aktører,  som  Teatret  har  ejet.  Han  havde  sit 
Geni  lige  fra  Naturens  Haand.  Kundskaber 
havde  han  ingen  af,  og  han  kunde  kun  læse 
og  skrive  meget  daarligt.  Han  betjente  sig 
ofte  af  fremmede  Ord,  som  han  ikke  forstod. 
Min  Moder  kunde  aldrig  glemme,  at  da  hun 
en  Aften  bød  ham  Jordbær,  takkede  han,  idet 
han  med  sin  stærke  fynske  Akcent  tilføjede: 
»men  u'en  Flø'e,  Deres  Naa'e«.  —  »Holder 
De  ikke  af  Fløde,«  spurgte  min  Moder.  — 
»Nej,  for  Bærrene  taber  deres  akrobatiske 
Duft.« 

Skraas  overfor  Oberst  Guldberg  boede  en 
Skomager,  som  hed  Andersen,  men  kaldtes 
Traes.  Han  var  sindsforvirret  og  havde  altid 
Drengene  efter  sig,  naar  han  viste  sig  paa 
Gaden,  iført  en  stor  trekantet  Papirshat.  Hans 
Galskab  viste  sig  fornemmelig  i  hans  Til- 
bedelse af  Holberg  og  Napoleon.  For  at  blive 
indlemmet  i  den  franske  Arme,  deserterede 
han  en  skøn  Dag  fra  Odense  og  kom  mærke- 
ligt nok  til  Hamburg,  hvorfra  han  af  Autori- 
teterne blev  hjemsendt.     Han  kunde  Holberg 

udenad  og  anvendte  Citater  af  ham  ved  alle 
mulige  og  umulige  Lejligheder.  Jeg  kan  kun 
dunkelt  mindes  at  have  set  ham.  Søndage 
og  andre  Festdage  tilbragte  han  ude  i  Skovene 
med  sit  eneste  Barn,  Hans  Christian,  den  senere 
saa  berømte  Eventyrdigter. 

Moderen,  Marie  Traes,  var  et  stort  og 
svært  Fruentimmer,  der  var  meget  drikfældig. 
Hun  døde  mange  Aar  senere  af  Delirium 
tremens  paa  Hospitalet.  Naar  min  Moder 
sagde  til  mig:  »Hent  Marie  Traes,«  saa  vidste 
jeg,  at  vi  skulde  have  Storvask.  Jeg  var  hendes 
Fortrolige  og  maatte  læse  de  Breve,  som  Hans 
Christian  sendte  hende  fra  Kjøbenhavn.  Da 
jeg  en  Dag  gik  over  Slotsgaarden,  raabte  hun 
efter  mig:  »Hans  Christian  har  skrevet  Waude- 
vellen,«    hvormed   hun  mente:    en  Vaudeville. 

Guldberg  gav  sig  ofte  i  Passiar  med  Dren- 
gen og  opdagede,  at  der  var  noget  ualminde- 
ligt hos  ham ;  men  i  hvad  Retning  hans  Evner 
gik,  vidste  han  ikke.  Han  lærte  ham  at  de- 
klamere og  sendte  ham  op  paa  Slottet,  for  at 
min  Fader  muligen  kunde  interessere  sig  for, 
at    han    kom    til    Teatret    ligesom    Foersom_ 

Hans  Udseende  var  fuldkommen  karikatur- 
agtigt, og  efter  at  han  havde  endt  sin  Deklama- 
tion, slaaende  ud  til  Siderne  med  de  lange 
Arme,  sagde  min  Fader  til  ham:  »Sig  til  din 
Fader,  at  der  er  et  gammelt  Ordsprog,  der 
hedder:  Skomager,  bliv  ved  din  Læst.  Spille 
Komedie    kan   Du    aldrig   lære.«     Heri  havde 


H.  C.  Andersen. 

min   Fader  ganske   vist  Ret;    men   for  øvrigt 
slog  jo  Ordsproget  ikke  til. 

Guldberg  havde  imidlertid  sat  sig  fast  i 
Hovedet,  at  Drengen  skulde  sendes  til  Kjøben- 
havn,  og  der  blev  skillinget  sammen  til  Pla- 
nens Udførelse.  Han  blev  befordret  med  en 
Kalvekusk  til  Nyborg  og  med  lignende  Be- 
fordringsmiddel  fra    Korsør  til  Frederiksberg. 

Herfra  gik  han,  dette  store  Barn,  der  jo  i 
visse  Retninger  aldrig  blev  andet,  til  Kjøben- 
havn. 

Hvad  jeg  har  hørt  fortælle  om  hans  første 
Hændelser  i  Hovedstaden,  stemmer  ikke  ganske 
overens  med  hans  egen  Beretning  i  »Mit  Livs- 
Eventyr«. 

Efter  Slotskantor  Krøyers  Fremstilling  kom 
Andersen  ved  Aftenens  Frembrud  til  Lille  Kon- 
gensgade og  blev  der  tiltalt  af  et  Fruentimmer^ 
der  spaserede  op  og  ned  ad  Fortoget.  Den 
store  Drengs  mærkelige  Naivetet  maa  have 
tiltalt  hende;  thi  hos  hende  boede  Andersen 
de  tre  første  Dage  af  sit  Ophold  i  Hoved- 
staden, 

Den  musikelskende  Rektor  ved  Skolen  i 
Odense,  Professor  Saxtorph,  havde  givet  ham 
en  Anbefalingsskrivelse  med  til  Weyse.  Efter 
fire  Dages  Forløb  havde  Andersen  endelig 
faaet  at  vide,  hvor  Kronprinsessegaden  var,  og 
kom  om  Aftenen  op  for  at  aflevere  Brevet. 
Det  traf  sig  nu  saaledes,  at  der  var  Kunstner- 
middag  lios  Weyse,  og  da  Gæsterne  var  i  den 
mest  oprømte  Stemning,  blev  der  ringet  paa 
Døren.    Tjeneren  kom  leende  ind,  og  da  man 

spurgte  ham,  hvorfor  han  lo,  svarede  han,  at 
en  saadan  Karikatur  som  den,  der  ringede, 
havde  han  aldrig  set.  »Lad  os  endelig  faa 
ham  ind!«  raabtes  der,  og  Hans  Christian 
mødte  til  stor  Glæde  for  Selskabet,  maatte 
deklamere  o.  s.  v.  Weyse  lod  en  Tallerken 
gaa  rundt  til  Fordel  for  ham,  og  der  kom  saa 
mange  Penge  ind,  at  han  syntes,  det  var  ufor- 
svarligt at  give  dem  alle  til  Drengen ,  hvorfor 
han  beordrede  ham  til  at  møde  den  næste 
Formiddag. 

Efter  Krøyers  Mening  blev  Hans  Christians 
Skæbne  afgjort  ved  dette  Middagsselskab.  Den 
Del  af  sin  Historie  holdt  han  ikke  af  atomtale. 


En  Mil  udenfor  Odense  ad  Middelfarts- 
vejen  boede  en  gammel  Invalid-Sergent  ved 
Navn  Albrecht.  I  1824,  da  Frederik  VI  for 
sidste  Gang  var  i  Odense,  blev  Albrecht 
paa  Grund  af  sin  høje  Alder  (96  Aar)  præsen- 
teret for  Kongen.  Hs.  Majestæt  lod  udfærdige 
et  Reskript,  hvorefter  den  gamle  Soldats  Pen- 
sion blev  betydelig  forhøjet,  idet  det  tillige 
blev  bestemt,  at  en  Del  af  samme  skulde  gaa 

over  paa  hans  Enke.  Men  mærkeligt  nok 
havde  Albrecht  aldrig  været  gift.  Da  der 
imidlertid  i  Landsbyen,  hvor  han  boede,  fand- 
tes en  ung  Pige,  der  ogsaa  var  Invalid,  idet 
hendes  ene  Ben  nylig  var  amputeret,  mente 
han,  al  det  var  bedst  at  sikre  hende  Pen- 
sionen, og  giftede  sig  med  hende.  Hun  levede 
sammen  med  ham  i  23  Aar,  idet  Albrecht 
nemlig  blev  119  Aar  gammel.  Sidste  Gang, 
jeg  saa  ham,  var  i  Aaret  1838,  da  han  var 
110  Aar.  Prins  Christian  havde  ladet  den  be- 
kendte Maler  Bærentzen  komme  til  Odense  for 
at  portrætere  ham,  og  havde  i  den  Anledning 
ladet  Albrecht  anvise  et  Værelse  paa  Slottet. 
Men  han  vægrede  srg  ved  at  modtage  Tilbudet, 
idet  han  spøgende  ytrede,  at  han  ikke  godt 
kunde  lade  sin  unge  Kone  være  alene  hjemme. 
Han  gik  derfor  10  Dage  i  Træk  sine  2  Mil.  Jeg 
har  liere  Gange  besøgt  ham,  og  det  morede 
mig  at  tale  med  ham.  Han  var  altid  iført 
Uniform,  rød  Trøje  med  sort  Krave  og  Op- 
slag. Del  var  en  lille  Mand,  mager,  med  et 
stort  hvidt  Skæg. 

Af    andre    bekendte    Personer    i    Odense 
mindes  jeg  gamle  Iversen,  Udgiveren  af  Fyns 

Stiftstidende,  som    i   Almindelighed   blev    an- 
taget for  at  være  en  Søn  af  Ludvig  Holberg*). 

I  Aaret  1828  havde  mine  Forældre  den 
store  Sorg  at  miste  deres  ældste  Søn,  juridisk 
Student,  22  Aar  gammel,  af  Tyfus  i  Kjøben- 
havn,  i  hvilken  sørgelige  Anledning  vi  rejste 
til  Hovedstaden.  Jeg  skal  give  en  kort  Be- 
skrivelse af,  hvorledes  denne  Rejse  gik  for  sig. 

Paa  Rullen,  som  det  kaldtes,  blev  der 
bestilt  en  Vogn,  som  havde  den  Forpligtelse 
om  Vinteren  at  møde  2  Timer  efter,  men  om 
Sommeren  3  Timer  efter,  fordi  Hestene  var 
paa  Græs.  Vognene  vare  af  Træ,  rødmalede 
og  af  en  frygtelig  Højde,  hvorfor  der  til  hver 
Vogns  Inventarium  hørte  en  Hængestige,  som 
laa  bagi.  Efter  5  Timers  Forløb  kom  vi  til 
Nyborg  og  blev  indkvarteret  hos  min  Faders 
Onkel,  den  gamle  Toldinspektør  Klaiimann. 
Som  Tjener  benyttede  han  en  Slave,  der  hver 
Morgen  blev  iført  et  Slags  Livre,  men  om 
Aftenen  atter  vendte  tilbage  i  den  reglemen- 
terede Slavedragt.     Straks   efter  vor  Ankomst 


•)  Iversen  var  født  i   Kjobenhavii  i  Aarct   1748,  altsaa  <la 
Holberg  var  G4   Aar  gammel. 

blev  Peder  —  saaledes  hed  han  —  sendt  ned 
paa  Broen  for  at  faa  at  vide,  naar  Smakken 
gik.  Dens  Afgang  rettede  sig  nemlig  efter 
Postens  Ankomst,  men  da  denne  atter  var  af- 
hængig af  Vind  og  Vejr,  var  det  ikke  sjældent 
nødvendigt  at  opholde  sig  i  Nyborg  8 — 10 
Timer,  førend  man  kunde  komme  om  Bord. 
Det  var  umuligt  at  faa  noget  til  Købs  paa 
Skibet,  og  uden  en  fj'ldt  Madkurv  kunde  man 
risikere  at  dø  af  Sult,  da  det  ikke  var  ual- 
mindeligt, at  Overfarten  til  Korsør  varede 
10 — 12  Timer,  ja  undertiden  meget  længere. 
Peder  mødte  derfor  med  en  Brændekurv  fra 
gamle  Klaumann,  fyldt  med  alle  Slags  Vik- 
tualier. 

Efter  ni  Timers  Rejse,  der  tilbragtes  oven- 
bords,  da  der  næsten  ingen  Kahyt  var  i  Skibet, 
kom  vi  om  Aftenen  til  Korsør,  og  blev  ind- 
kvarteret hos  Gæstgiver  Jakobsen.  Næste 
Morgen  rejste  vi  videre  til  Slagelse,  og  da  der 
endnu  ikke  fandtes  nogen  Chaussé,  brugte  vi 
37.^  Time  om  at  tilbagelægge  de  to  Mil.  Efter 
et  Ophold  i  Slagelse  fortsattes  Rejsen  til 
Krebsehuset  og  derfra  videre  til  Ringsted. 
Men   saa   var  ogsaa    Kræfterne    udtømte,    saa 

<let  var  en  ligefrem  Nødvendighed  at  overnatte 
der.  Tidligt  næste  Morgen  rejste  vi  videre  og 
ankom  efter  tre  Døgns  Forløb  til  Kjøbenhavn, 
hvor  vi  blev  inkvarterede  paa  Palæet  bag 
Slottet  hos  min  Faders  Svoger,  den  gamle 
General  Rømer. 


LANDKADET-AKADEMIET. 

Skolen.  —  Streng  Behandling.  —  Major  Weihe.  —  Det  konge- 
lige Teater.  —  Andre  Forlystelser.  —  Pagetjeneste.  —  Drenge- 
streger. —  Kadetkammerater :  Hammeleff.  Benzon-Buchivaldt.  — 
Akademiets  Reorganisation.  —  Besøg  i  Odense.  —  Konfirmation. 
—  Afgang  fra  Akademiet. 


4  lierede  ved  min  Fødsel  blev  jeg  indskrevet 
JL\.  som  Landkadet,  da  de  saaledes  Ind- 
skrevne havde  Ret  til  at  blive  optagne  paa 
Akademiet  senere  hen. 

Da  jeg  var  12  Aar  gammel,  rejste  jeg  til 
Kjøbenhavn  og  meldte  mig  i  December  Maaned 
1829  hos  Landkadetkorpsets  Chef,  Du  Plat. 
»Hvad  hedder  Du?«  —  Hvem  er  Du  en  Søn 
af?«  —  og  »Hvor  gammel  er  Du?«  —  var  de  tre 
Spørgsmaal,  han  gjorde  mig.  »Naar  Du  er 
12    Aar,    skal    Du    i    ældste    Skolesal.«      Han 

ringede  paa  en  Klokke,  og  den  vagthavende 
Kadet-Underofficer  traadte  ind  med  en  Rot- 
ting i  Haanden. 

»Før  ham  ind  i  ældste  Skolesal  og  skriv 
hans  Navn  i  Protokollen.« 

Om  jeg  kunde  læse  og  skrive,  var  der 
ingen,  der  spurgte.  Jeg  var  12  Aar,  og  der- 
for skulde  jeg  i  den  Klasse.  Den  1ste  Januar 
1830  blev  jeg  udnævnt  til  kongelig  Landkadet. 

Paa  samme  Maade  som  jeg  blev  Thal- 
bitzer  ansat  som  Kadet.  Da  Krigsraad  Minis 
kom  ind  i  Klassen,  hvor  T.  sad  iført  graa 
Trøje  og  med  rødkantede  Øjne  (han  led  af 
Kjertier),  og  saa  det  nye  Ansigt,  udbrød  han: 
»Hvad  er  det  for  en  surøjet  Graaspurv,  der 
sidder  derhenne?  Kom  hid.  Mand!«  T.  for 
da  alt  hvad  han  kunde  med  en  stor  Tavle 
under  Armen  og  nogle  Papirer  i  Haanden  hen 
til  Læreren  og  udgød  sig  med  megen  Tunge- 
færdighed og  med  et  behageligt  Ansigt  i  føl- 
gende Udtalelse: 

»Hr.  Krigsraad!  Jeg  er  Theodor  Thal- 
bitzer,  Søn  af  Major  Thalbitzer  af  sjællandske 
Jægerkor,  Citadellet  Frederikshavn,  Fortun- 
stok  Nr.  3.    De  kender  ham  formodentlig  nok. 

Jeg  selv  har  gaaet  i  Hr.  Langelands  Skole, 
hvor  jeg  ved  min  Flid  og  min  Duelighed  har 
erhvervet  mig  medfølgende  Attester,  som  jeg 
herved  tager  mig  den  ærbødige  Frihed  at 
overrække  Krigsraaden.« 

Muus,  der  havde  den  gode  Egenskab  ikke 
at  kunne  taale,  at  nogen  gjorde  sig  behagelig 
for  ham,  var  næsten  kvalt  af  Raseri  over  T.s 
Svada.  Han  skaffede  sig  Luft  ved  at  give 
den  overraskede  Dreng  nogle  Slag  med  den 
altid  tilstedeværende  Rotting. 

De  ved  Korpset  ansatte  Officerer  vare : 
Major  Weihe,  Kaptajnerne  Kramer  og  Wester- 
gaard samt  Løjtnanterne   Vett  og  Tobiesen.. 

Mine  Klasselærere  vare  følgende :  I  Mate- 
matik: den  senere  som  Chef  for  Højskolen 
ansatte  Major  Fibiger,  i  Religion:  Borring,  i 
Latin:  Pastor  Petersen,  i  Militærtegning:  Oberst- 
løjtnant Wilster  af  Livregimentet,  i  Tegning: 
Løjtnant  Voigt  og  i  Gymnastik :  Kaptajn  Hansen 
af  LiNJægerne.  Al  anden  Undervisning  gaves 
os  af  den  bekendte  Krigsraad  Muus.  Der  stod 
aldrig  paa  Timesedlen,  hvilken  Disciplin  han 

skulde  læse  med  os,  der  stod  kun:  »Krigs- 
raad  Muus«.  Hvad  der  i  Særdeleshed  blev 
fordret  af  os  var  god  Pudsning,  Præcisions- 
Eksercits,  Dygtighed  i  Legemsøvelser  og  Svøm- 
ning og  Militærtegning.  Det  var  jo  derfor 
ikke  saa  underligt,  at  den  egentlige  boglige 
Lærdom  ikke  var  synderlig  stor. 

Om  Sommeren  maatte  Kadetterne  op  Kl. 
5  og  om  Vinteren  Kl.  6.  Vi  laa  alle  paa 
Loftet  i  en  uhyre  Sal,  der  strakte  sig  over 
hele  Bygningens  Længde.  Vi  bleve  vækkede  af 
de  vagthavende  Underofficerer  og  ført  ned 
paa  vore  respektive  Paaklædningsværelser,  hvor 
enhver  Kadet  havde  en  Komode  med  tre 
Skuffer  og  en  Plads  nedenunder  til  Sko.  Vand- 
fad og  Krus  vare  af  Tin.  Paa  et  Bord  i  Midten 
stod  et  stort  Fad  med  selvlavet  Skosværte  af 
Kønrøg,  og  vor  første  Gerning  var  da  at  børste 
Skoene,  hvorpaa  Turen  kom  til  os  selv. 

Kl.  6  mødte  vi  i  Spisesalen,  og  efter  Bord- 
bønnen bleve  vi  bænkede  og  trakterede  med 
»en  Portion«  —  saaledes  kaldtes  2  Stykker 
rundt  om  Brødet,  hvortil  føjedes  et  Frimurer- 
glas varmt  01.  Kl.  8  var  Paraden,  hvorpaa 
Undervisningen  begyndte.    Kl.  10  Frokost  (7^ 

Portion),  Kl.  1  Middag.  Eftermiddagsunder- 
visningen  begyndte  Kl.  3  og  endte  Kl.  7.  Naar 
Klokken  var  8,  fik  vi  halvanden  Portion,  altid 
uden  Paalæg  af  noget  som  helst.  Retterne  om 
Middagen  var  Aar  ud  og  Aar  ind  ugevis  ganske 
de  samme :  Søndag :  Grynsuppe  og  Steg,  Man- 
dag: Suppe  og  Kød,  Tirsdag:  Vælling  og  Steg, 
Onsdag:  som  om  Søndagen,  Torsdag:  Kaal 
og  Kød,  Fredag:  Grød  og  Steg,  og  Lørdag: 
Øllebrød  og  Steg. 

Der  fandtes  en  Arrest  paa  Akademiet,  men 
den  blev  forholdsvis  lidet  brugt,  da  korporlig 
Revselse  var  den  almindelige  Straf.  Den  be- 
stod i  Ris,  Rotting,  Tamp  og  —  for  Under- 
officerernes Vedkommende  —  Fugtel. 

Major  Weihe,  der  var  Nordmand  af  Fødsel, 
var  efter  den  Tids  Skik  og  Brug  haard  og 
brutal  mod  Kadetterne,  men  ikke  uden  en 
vis  tør  Vittighed.  En  af  de  første  Dage,  jeg 
var  paa  Akademiet,  blev  en  Kammerat  af  mig 
idømt  15  Slag  Ris,  fordi  han  havde  rapset 
nogle  Smaating.  Eksekutionen  gik  for  sig  paa 
Sovesalen,  hvor  en  Seng  blev  trukken  frem 
til  Delinkventen,  mens  Klasse-Eleverne  dannede 

Kres  omkring  den.  Portneren  Lambrecht  svin- 
gede Riset  med  Færdighed.  Jeg,  der  selv- 
føIgeHg  led  af  Hjemve,  blev  blød  om  Hjertet, 
da  jeg  saa  Blodet  pible  frem,  og  gav  mig  til 
at  græde.  Weihe  vendte  sig  da  om  imod  mig 
og  sagde :  »Jeg  kan  ikke  for  min  haarde  Død 
lide  disse  Krokodilletaarer.« 

Majorens  Specialitet  var  i  øvrigt  at  slaa 
paa  Øret,  og  saadant  et  Slag,  der  faldt  ved 
enhver  Lejlighed,  rungede  som  et  Pistolskud. 
En  Dag  ved  Parolen  kom  han  ind  med  et 
snavset  Lommetørklæde  hængende  paa  en 
Lineal  og  udbrød:  »Voici  un  mouchoir  tres 
délicat!«  En  af  Kadetterne  rakte  Haanden  ud 
efter  det,  men  fik  i  det  samme  en  vældig  en 
paa  Siden  af  Hovedet. 

Blandt  vore  Kammerater  var  der  en,  der 
gik  under  Navnet  »Prinsesse-Elskeren«,  fordi 
han,  hængende  paa  et  Plankeværk  i  Nabo- 
gaarden  til  Prins  Wilhelms  Palæ  paa  St. 
Annæ  Plads,  havde  indledet  en  Samtale  med 
Prinsesse  Marie  af  Hessen.  Han  var  meget 
smuk  og  stolt  af  den  Lykke,  han  gjorde  hos 
Damerne.  En  Dag  gik  jeg  ind  med  ham  til 
Weihe  for  at  bede  om  Tilladelse  til  at  gaa  ud 

om  Aftenen.  Ulykkeligvis  for  os  opholdt  den 
unge  og  smukke  Frøken  Christiane  sig  inde 
i  Værelset  hos  Faderen.  Min  Kammerat  gjorde 
en  Reverents  for  hende,  og  idet  han  sagde : 
»naadige  Frøken«,  førte  han  galant  Haanden 
til  Hjertet.  Derpaa  rettede  han  sig  op  og 
vendte  sig  mod  Majoren.  Men  han  fik  ikke 
Tid  til  at  sige  mere  end  »Hr.  Major«.  Fore- 
draget blev  pludselig  afbrudt  ved  en  knal- 
dende Ørefigen.  For  ikke  at  udsætte  mig  for 
en  lignende  Behandling  for  jeg  straks  ud  af 
Døren. 

En  Kadet  Stokfleth  bad  en  Gang  Majoren 
om  Tilladelse  til  at  gaa  ud  om  Aftenen.  »Hvor- 
for,« sagde  han.  »Det  er  min  Geburtsdag, 
Hr.  Major«.  —  »Jeg  synes,  at  han  har  Ge- 
burtsdag hver  3.,  4.  Maaned,  lille  Stokfleth. 
Hvad  skriver  vi  i  Dag?«  —  Da  Stokfleth  ikke 
kunde  give  Svar  paa  dette  uventede  Spørgs- 
maal,  knaldede  Pistolskudet. 

En  Gang  jeg  laa  paa  Sygestuen,  kom 
Weihe  op  for  at  visitere.  I  Sengen  nærmest 
Døren  laa  Kadet  Jahn,  helt  tildækket  af  Tæp- 
pet, saa  at  kun  Hovedet  var  frit.  Idet  han 
fik  Øje  paa  ham,  udbrød   Weihe:    »Der  Hgger 

Jahn,  fed  og  lasket  og  sjælden  vasket.     Naar 
kommer  han  op?«  —  »I  Morgen,  Hr.  Major.« 

»Morgen,  Morgen!  —  nur  nicht  heute, 
Sagen  immer  triige  Leule«, 
deklamerede    Majoren,    idet    han    markerede 
Rytmen   med   lo   kraftige  Slag    paa  Ørene    af 
den  overraskede  Jahn. 

Kadet-Akademiet  havde  en  Loge  i  det 
kongelige  Teater,  og  et  vist  Antal  Kadetter 
blev  hver  Aften  kommanderet  derhen.  En 
Dag  ved  Parolen  var  ved  en  Forglemmelse 
ingen  Kadet  beordret  i  Teatret.  Weihe  ud- 
valgte da  paa  maa  og  faa  hvem  der  skulde 
gaa,  idet  han  sagde:  »Saa  kan  han,  og  han, 
og  han«  o.  s.  v. 

»Hvor  mange  er  det?«  spurgte  han  Under- 
officeren. 

»6,  Hr.  Major!  der  mangler  2  endnu.« 

^)Hvad  giver  de  i  Aften?« 

»Jeppe  paa  Bjærget,  Hr.  Major.« 

»Ja,  saa  kan  denne  Bruus,  den  Bonde- 
dreng fra  lille  Mørkegaard,  og  denne  hvid- 
fødte  Flab,  denne  Røssing,  gaa  derhen.« 

»Jeg  takker  Hr.  Majoren  særdeles,«  ud- 
brod Røssing. 

Da  jeg  altid  har  haft  stor  Interesse  for 
scenisk  Præstation,  mindes  jeg  tj'deligt  de 
Forestillinger,  jeg  saa  i  Teatret  i  denne  dets 
mærkværdige  Storheds-Periode.  Jeg  var  i  Te- 
atret den  Aften,  da  Carl  Winsløv,  der  var  en 
lille,  spinkel  og  meget  svagelig  Mand,  blev 
baaret  døende  ud  af  Scenen  efter  at  have 
spillet  Ludvig  d.  11. 

Ved  denne  Tid  blevAubers  »Den  Stumme 
i  Portici«  opført  i  Evropas  forskellige  Steder, 
og  var  stedse  ledsaget  af  tumultariske  Optrin. 
Den  første  Gang,  den  gik  over  Scenen  her, 
var  jeg  kommanderet  i  Teatret.  Men  vi  kom 
ikke  længer  end  til  Kongens  Nj'torv,  der  var 
sort  af  Mennesker.  Her  mødte  en  Kadet- 
Underofficer  og  hentede  os  hjem  igen. 

Foruden  det  kongelige  Teater  gaves  der 
kun  faa  Forlystelses-Etablissementer  i  Kjøben- 
havn.  Paa  det  saakaldte  Morskabsteater  lige 
over  for  Skydebanen,  der  egentlig  kun  var  et 
Bræddeskur,  blev  der  spillet  to  Gange  om 
Ugen  af  Familien  Price.  De  to  unge  Jød- 
inder, Søstrene  Levin,  gjorde  ved  deres  Ung- 
dom og  Skønhed  stormende  Lykke.  De  bleve 
senere  gifte  med  Brødrene  Price. 

Af  og  til  gæstedes  Teatret  ogsaa  af  en  og 
anden  udenlandsk  Kunstner.  Blandt  dem  er- 
indrer jeg  en  Mand,  der  kaldte  sig  »skandi- 
navisk Badutspringer  P.  Dahl  fra  Norge.«  Han 
gjorde  sine  Kunster  helt  oppe  under  Loftet, 
og  endte  —  som  der  stod  paa  Plakaten  — 
med  »enkelte  og  dobbelte  Strabater«.  Den 
Aften,  jeg  saa  ham,  havde  han  formodenthg 
været  temmeUg  voldsom  med  Strabaterne ;  thi 
hans  Trikot  revnede,  og  til  Publikums  store 
Morskab  varede  det  længe,  inden  man  fik 
ham  ned  fra  den  temmelig  store  Højde.  — 
Forestillingen  overværedes  af  Arveprinsen  med 
Gemalinde. 

Endvidere  var  der  Teatret  i  Kannike- 
strædet, kaldet  Kalkeballen.  Her  gaves  enkelte 
Forestillinger  om  Vinteren,  fornemmelig  af 
den  bekendte  Deklamator  Bagge.  Fornøjelsen 
bestod  egentlig  i.  at  Folk  talte  med  og  søgte 
at  bringe  den  ulykkehge  Bagge  ud  af  Kon- 
cepterne. Her  dansede  ogsaa  flere  Gange  Grev- 
inde Danner  som  Louise  Rasmussen  »Cachuca« 
og  andre  Smaadanse. 

En  Matros  gav  en  Gang  i  Begyndelsen  af 
Trediverne   nogle   Forestillinger  i  Taskenspil- 

kunst  paa  et  Loft  i  en  Mellembygning  i  Adel- 
gade. En  saadan  Forestilling  overværede  jeg 
og  mine  Kammerater.  Entreen  var  8  Skilling. 
I  Salen  stod  et  Fyrretræsbord,  og  foran  samme 
var  udspændt  en  Snor,  der  markerede,  hvor 
langt  Tilskuerne  maatte  komme.  Belysningen 
bestod  af  en  paa  Væggen  hængende  Tran- 
lampe og  to  Spædelys  paa  Bordet,  som  han 
snød  med  Fingrene,  hvorefter  han  kastede 
Tanen  paa  Gulvet.  Til  at  foretage  Kunsterne 
med  fandtes  en  Anschovisbøtte,  om  vunden 
med  et  rødt  Baand,  og  nogle  Papæsker.  Han 
indledede  Forestillingen  med  følgende  Tale  i 
Nyboder-Jargon :  »Jeg  vil  tillade  mig  nu  at 
gøre  det  højstærede  Poblikum  bekendt  med, 
at  jeg  afvekslendes  vil  betjene  mig  af  det 
danske  og  det  tyske  Sprog,  idet  der  er  no'ne 
enkelte  af  Kunsterne,  hvortil  det  danske  Sprog 
slets  inte  tager  sig  ud.« 

Af  selve  Kunststykkerne  erindrer  jeg  tyde- 
ligt et :  han  tog  et  Æg,  holdt  det  foran  Lyset 
for  at  vise,  at  det  var  friskt,  slugte  det  der- 
paa  og  trak  det  straks  efter  som  haardkogt 
ud  af  den  Legemsdel,  man  benytter  sig  af, 
naar    man    skal    sidde.     Dette    Nummer,    der 

rigtignok  ogsaa  var  Slutiiingsnummeret,  gjorde 
en  uhyre  Lykke  og  blev  paa  Forlangende 
givet  da  capo.  Det  Hele  endte  med,  at  han 
leverede  Ægget  til  en  af  Tilskuerne  med  An- 
modning om  at  knække  og  spise  det  for  at 
overbevise  sig  og  de  andre  om,  at  det  virkelig 
var  haardkogt. 

Til  de  kongelige  Tafler  maatte  Korpset 
afgive  en  Del  Underofficerer  eller  Repetenter, 
som  de  senere  kaldtes,  til  at  forrette  Page- 
tjeneste. Men  da  Kongen  og  Dronningen  hver 
havde  to  Pager,  og  de  øvrige  Medlemmer  af 
den  kongelige  Familie  hver  een,  saa  blev  der 
oftere  taget  Kadetter  til  Assistance. 

Til  denne  Gerning  er  jeg  kommanderet 
to  Gange.  Første  Gang  paa  Amalienborg, 
hvor  jeg  blev  tildelt  Prinsesse  Louise  af  Hessen 
til  Opvartning.  Jeg  gjorde  vist  mine  Sager 
meget  slet,  dels  fordi  jeg  var  uvant  med 
Tjenesten,  dels  af  Distraktion  ved  at  beskue 
den  16-aarige  Skønhed.  Vi  blev  i  Kælderen 
iført  vort  Livre  af  Page-Tjeneren  Vindekilde. 
Dragten  var  ganske  den  samme  som  Lakajernes, 

kun  at  vor  Kjole  var  besat  med  Guld  i  Stedet 
for  med  Sølv. 

Den  anden  Gang  var  jeg  tilsagt  til  Frede- 
riksberg og  vartede  selvanden  Kongen  op. 
Han  spiste  en  Tallerken  Suppe  med  to  Æg  i 
og  derefter  et  Stykke  kogt  Oksebryst  med 
stuvede  Gulerødder.  Det  var  alt,  hvad  han 
nød.  Resten  af  Tiden  udfyldte  han  med  at 
smaasove.  Til  Dessert  tog  han  et  Par  Sukker- 
pledskener,  som  han  dyppede  i  Rødvin. 

Naar  Frederik  VI  paa  sin  Fødselsdag 
kørte  til  det  kongelige  Teater,  var  det  med 
stor  Pomp.  Han  sad  i  en  Guldkarret,  truk- 
ken af  hvide  Hingste,  og  blev  eskorteret  af 
Garden  til  Hest.  Foran  Vognen  gik  6  Løbere. 
Dette  Optog  var  en  stor  Fest  for  Kjøbenhavns 
Ungdom,  der  gav  sin  Glæde  Luft  ved  at  raabe: 
»der  er  han!«  og  pibe  i  Fingrene.  Denne 
Forestilling  vilde  vi  en  Gang  opføre  paa 
Akademiet.  Et  Bord  blev  bragt  ud  i  Gangen 
med  Bordpladen  nedad  og  de  fire  Ben  i  Vejret ; 
det  skulde  forestille  Vognen.  2o  af  de  stærke- 
ste Kadetter  vare  Heste,  der  i  Forening  med 
et  lignende   Antal   Ryttere  dannede  Eskorten. 

Andre,  hvoriblandt  jeg,  der  havde  en  sjælden 
Færdighed  i  at  pibe  i  Fingrene,  forestillede 
Gadedrenge.  Foran  Vognen  blev  spændt  6 
Kadetter,  medens  en  stakkels  svagelig,  sygelig 
udseende,  hvidfødt  Kadet,  der  hed  Hammeleff, 
blev  valgt  til  at  forestille  Frederik  VI.  Under 
uhyre  Jubel  og  stort  Spektakel  satte  Toget 
sig  i  Bevægelse,  da  paa  en  Gang  en  Dør  gik 
op,  og  du  Plat  med  fire  Underofficerer  med 
Rottinger  kom  os  i  Møde.  Feldtraabet  var 
straks :  sauve  qui  peut !  Hvem  det  fornemme- 
lig kom  til  at  gaa  ud  over,  var  den  stakkels 
Frederik  VI,  der  ikke  kunde  komme  hurtigt 
nok  ud  af  Vognen.  De  fire  Rottinger  susede 
over  hans  magre  Krop. 

Hammeleff,  som  Krigsraad  Miiiis  plejede 
at  kalde  »Morpheus«  eller  »Søvnens  Gud  og 
Dødens  Minister«,  hørte  til  dem,  der  aldrig 
har  Heldet  med  sig.  I  Begyndelsen  af  Krigen 
1848  blev  han  haardt  saaret  i  Hovedet  af  en 
Kugle,  der  næsten  skalperede  ham.  Han  blev 
liggende  som  død  paa  Valpladsen,  men  kom 
sig  dog  saa  meget  i  Løbet  af  et  Par  Aar,  at 
han  kunde  melde  sig  til  Tjeneste  ved  Armeen 
kort    Tid    efter   Slaget    ved   Isted.     Han    kom 

Kl.  11  om  Aftenen  til  Slesvig  og  afgik  straks 
den  næste  Morgen  med  sin  Afdeling  paa  den 
af  General  Hansen  kommanderede  saakaldte 
Hø-Ekspedition.  Et  af  de  forste  Skud  —  om 
ikke  det  første  —  traf  Hamfneleff  lige  mellem 
Øjnene,  saa  han  var  død  paa  Stedet. 

Min  Ligtale  over  ham  var  denne:  Det  er 
første  Gang  i  Livet,  min  gamle  Ven,  at  Du 
har  haft  Lykken  med  Dig. 

En  anden  af  mine  Kadet -Kammerater, 
Benzon-Buchwaldt,  havde  senere  en  besynder- 
lig Skæbne,  der  blev  mig  fortalt  af  Dr.  Bier- 
frennd,  der  var  i  russisk  Tjeneste,  da  han  i 
Koleraaaret  1853  sidste  Gang  var  her  i  Lan- 
det. Et  Par  Maaneder  før  vi  tog  Officers- 
Eksamen,  kom  den  vagthavende  Officer  ind 
og  afhentede  B.-B.  til  Chefen,  Kammerherre 
Linde.  En  halv  Time  efter  kom  han  ind  i 
Klassen,  samlede  sine  Bøger  og  forsvandt  for 
bestandig.  Han  gik  til  Rusland,  hvor  han 
snart  i  St.  Petersborg  ved  Hjælp  af  sine  Kund- 
skaber og  sit  belevne  Væsen  blev  introduceret 
i  flere  fornemme  Huse.  Ved  Protektion  blev 
han  Officer  og  fik   endogsaa  Tilladelse   til  at 

tage  Generalstabs-Eksamen,  hvad  der  den  Gang 
ellers  udelukkende  var  forbeholdt  Landets  unge 
Adelsmænd.  I  en  Alder  af  28  Aar  var  han 
Major  og  havde  Garnison  i  Kronstadt,  hvor 
ogsaa  Dr.  Bierfreund  var  ansat  som  Militær- 
læge. Hvert  Aar  blev  der  i  Archangel  bygget 
et  Fyrretræs  Linieskib,  og  for  at  bemande 
dette  blev  der  sendt  et  Kommando  af  6 — 800 
Marinere.  B.-B.  ledsagede  Kommandoet  i  Egen- 
skab af  Generalstabs-Officer.  Men  nogle  Dage 
førend  Ankomsten  til  Archangel  blev  han 
pludselig  arresteret  og  er  siden  den  Tid  spor- 
løst forsvunden. 

I  øvrigt  er  det  ret  mærkeligt,  at  Bierfreund 
skulde  have  den  samme  Skæbne.  Fra  Kjøben- 
havn  rejste  han  1853  til  Paris,  returnerede 
atter  til  Danmark,  hvor  han  flere  Gange  var 
i  mit  Hus,  og  begav  sig  om  Efteraaret  tilbage 
til  sin  Post  som  Overlæge  i  Thula.  Straks 
efter  sin  Hjemkomst  forsvandt  han  pludselig, 
og  det  var  ikke  muligt  hverken  ad  privat  Vej 
eller  gennem  Gesandtskabet  at  skaffe  nogen 
som  helst  Oplysning  om,  hvad  der  var  blevet 
af  ham.  Rygtet,  der  jo  rigtignok  som  oftest 
ikke  taler  Sandhed,  fortalte,  at  han  var  bleven 

idømt  et  vist  Antal  Slag  Knut  i  to  paa  hin- 
anden følgende  Dage,  og  at  han  den  anden 
Dag  under  Eksekutionen  opgav  Aanden. 

I  Begyndelsen  af  Aaret  1831  blev  der  fore- 
taget en  Reorganisation  af  Kadetskolen.  At 
man  fik  Øjnene  op  for  Nødvendigheden  af 
en  saadan,  gik  saaledes  til: 

Dannemand  afgik  som  Officer  fra  Akade- 
miet 1829.  I  Følge  Reglementet  skulde  der 
tildeles  den,  der  bestod  som  Nr.  1,  en  Æres- 
sabel.  Du  Plat  vilde  nu  absolut  have,  at 
Dannemand  skulde  dekoreres  med  denne  Sabel. 
Men  til  al  Ulykke  for  Dannemand  og  ogsaa 
for  Du  Plat  var  der  i  den  samme  Klasse  to 
udmærket  flinke  Kadetter,  Andræ  og  Adolf 
Fibiger,  og  det  var  —  selv  for  den  Tid  —  for 
groft,  at  Dannemand  skulde  have  Æressabel 
og  de  to  andre  ikke.  Som  Følge  heraf  ind- 
traf der  den  Mærkelighed,  at  dette  Udmærkelses- 
tegn  blev  tre  til  Del.  Frederik  VI  var  meget 
tilfreds  med,  at  der  var  tildelt  hans  Søn  en 
Æressabel.  Men  nu  vilde  Ulykken,  at  Kongen 
senere  en  Aften  fandt  paa  selv  at  eksaminere 
ham  om  Dagens  Tema,  General  Chassé's  For- 


48 

svar  af  Antwerpen  (1830),  og  da  der  skulde 
skrives  noget,  kom  det  for  Dagen,  at  han 
manglede  de  aller  simpleste  og  tarveligste 
Kundskaber. 

Kongen  indsaa  da,  at  det  ikke  stod  godt 
til  med  Landkadet-Akademiet,  og  overdrog 
den  altformaaende  Adjutant  Abrahamson  — 
Søn  af  »min  Søn,  vil  Du  i  Verden  frem«  — 
at  udarbejde  en  ny  Plan,  der  blev  forelagt  til 
allerhøjeste  Stadfæstelse  den  11.  Marts  1831 
og  realiseret  1.  Maj  samme  Aar.  Den  sidste 
Eksamen,  der  havde  fundet  Sted  ved  Nj'^t- 
aarstid  1831,  blev  for  alle  Kadetters  Ved- 
kommende kasseret,  og  i  April  Maaned  maatte 
vi  underkaste  os  en  ny  Eksamen,  hvis  Resul- 
tat var,  at  ingen  fandtes  værdig  til  at  rykke 
op  i  ældste  Klasse,  hvorfor  Armeen  heller 
ikke  i  et  helt  Aar  erholdt  nogen  Tilgang.  De 
Fleste  maatte  pænt  spasere  ned  i  yngste  Klasse, 
og  denne  blev  da  paa  Grund  af  Talrigheden 
delt  i  fire  Afdelinger.  Linde,  som  tidligere 
havde  været  Chef  for  Artilleri-Akademiet,  blev 
Kommandør  for  Kadet- Korpset,  og  Prins 
Phillipsthal,  Chef  for  Garden  til  Hest,  udnævnt 
til  Chef  for  Korpset.    Samtlige  tidligere  ansatte 

Officerer  og  Lærere  blev  —  med  Undtagelse 
af  Kaptajn  Tobiesen,  der  blev  Næstkomman- 
derende —  afskediget  af  Tjenesten.  De  nye 
til  Tjeneste  ved  Korpset  ansatte  Officerer  var: 
Løjtnanterne  Smiclth  af  Kastelsjægerne,  Jess 
af  oldenburgske  Infanteri-Regiment,  Kucker  af 
første  jyske-  og  Moltke  af  Dronningens  Liv- 
regiment, en  Broder  til  den  senere  preussiske 
Feltmarskal. 

Tonen,  Undervisningen  og  Tjenestegangen 
blev  som  ved  et  Trylleslag  forandret,  og  det 
var  første  Gang  —  om  end  ikke  sidste  — ,  at 
jeg  skulde  erfare,  hvor  skadelig  enhver  pludse- 
lig Overgang  er.  Vi  Drenge,  som  ved  alle 
mulige  Lejligheder  bestandig  fik  Prygl,  hørte 
nu  paa  en  Gang  ved  en  Parolbefaling ,  at 
ingen  af  Officererne  for  Fremtiden  kunde 
banke  os,  uden  at  vi  var  nedsatte  i  2den 
Klasse,  eller,  som  det  kaldtes,  var  under  streng 
Disciplin.  Dette  viste  snart  sine  skadelige 
Følger.  Kadetterne  vare  ikke  mere  til  at  styre, 
og  af  dem,  der  vare  i  Klasse  med  mig,  an- 
tager jeg,  at  mindst  en  Snes  Stykker  gik  bort 
i  Løbet  af  det  første  Aar. 

En  af  mine  bedste  Venner  blandt  Kamme- 
raterne var  Adolph  Zepelin,  Søn  af  Komman- 
døren for  Garden.  Han  boede  lige  over  for 
Raad-  og  Domhuset,  og  jeg  nød  mange  glade 
Timer  i  hans  Hjem.  Da  Kaptajn  Moltke,  der 
var  Kompagnichef  i  Garden  og  Kavaller  hos 
Prinsesse  Charlotte,  døde  i  1834,  blev  der  et 
Nummer  ledigt  i  Garden,  som  Frederik  VI 
lovede  til  Zepelins  Søn.  Da  jeg  en  Dag  spiste 
til  Middag  hos  Generalen,  fik  han  Underret- 
ning om,  at  der  endnu  var  et  Nummer  ledigt. 
»Vil  De  have  det  paa  den  Betingelse,  at  De 
cederer  Adolph?«  sagde  han.  Jeg  svarede 
naturligvis  ja,  og  min  Skæbne  var  afgjort. 
Jeg  læste  overordentlig  flittigt  for  at  bestaa  til 
Officers-Eksamen  og  stod  altid  op  om  Morge- 
nen Kl.  4.  Efter  at  have  faaet  min  Eksamen, 
afgik  jeg  fra  Landkadet-Akademiet  og  meldte 
mig  til  Tjeneste  ved  Livgarden  den  1ste  Maj 
1837. 

I  hele  min  Kadettid  var  jeg  kun  een  Gang 
i  Besøg  i  Odense.  Det  var  i  Aaret  1833,  og 
Dagvognen  var  da  i  fuld  Gang.  Den  forekom 
mig  som  Toppunktet  af  al  god  og  hurtig 
Befordring.    Dagvognen  havde  fire  Sæder  med 

tre  Passagerer  paa  hvert,  og  Fordelen  bestod 
i,  at  den  samme  Vogn  gik  igennem  hele  Sjæl- 
land, idet  der  paa  hver  Station  stod  Heste 
parat  til  straks  at  blive  spændt  for. 

Samme  Aar,  den  15de  Oktober  1833,  blev 
jeg  konfirmeret  i  Garnisonskirken  af  vor  Lærer 
i  Moral,  den  gamle  Professor  Brorson,  som, 
da  han  var  en  meget  smuk  og  pertentlig  Mand, 
gik  under  Navnet  Vorherres  Kammerjunker. 
Senere  blev  han  af  os  Kadetter  i  Anledning 
af  Reformationsfesten  1836  udnævnt  til  Vor- 
herres Kammerherre. 


FRA  FREDERIK  Vl's  TID 


FRA  FREDERIK  VI's  TID. 

Præsentation  for  Frederik  YI.  —  Levemanden  ved  Hoffet  — 
Vagttjeneste.  —  Eksercerskole.  —  Besøg  af  den  russiske  Stor- 
fgrst-Tronfolger.  —  Ildløs.  —  Mandskabets  Behandling.  —  Træk 
til  Belgsning  af  Frederik  VI's  Karakter.  -  General  Romeling. 
—  Fra  Forgemakket.  —  Grev  Haxthausen.  —  .indre  Personer 
ved  Hoffet.  —  Ole  Bull.  —  Thorvaldsen.  —  Oehlenschlager. 
—  Kongens  Dod. 


Samme  Dag,  jeg  forlod  Landkadet-Akade- 
miet, blev  jeg  af  General  Zepelin  præsen- 
teret for  Kong  Frederik  VI.  Han  saa  lidt  paa 
mig  og  udbrød  saa  paa  denne  korte,  tørre 
Maade,  hvorpaa  han  fremstødte  Ordene: 

»De   er   saa   ung.     Pas  Tjenesten  godt  og 
kom  ikke  paa  gale  Veje.« 

Derpaa   meldte  jeg   mig   hos   den  alt  for- 
maaende    General -Adj utant    Frants  Christoffer 

Bulow*),  der  var  en  høj,  smuk  Mand  med  et 
overordentligt  levende  og  klogt  Øje.  Jeg  blev 
straks  kommanderet  ind  paa  det  gj'mnastiske 
Institut  for  der  at  gennemgaa  et  Kursus;  der- 
efter var  jeg  i  10  Uger  som  Rekrut  paa  Gar- 
dens Eksercerskole  og  begyndte  saa  den  egent- 
lige Tjeneste  ved  Korpset. 

Gardens  Officerer  havde  den  Gang  fuld 
Forplejning  ved  Hoffet.  Det  daghge  Taffel,  i 
hvilket  foruden  os  alle  de  ved  Hoffet  an- 
satte Kavallerer  deltog,  fandt  Sted  Kl.  2^/4  i 
den  saakaldte  Rose,  der  var  paa  første  Sal  i 
den  Sidebygning,  der  vender  ud  imod  Frede- 
riksgaden. Vi  mødte  paaklædte  i  røde  Uni- 
former med  Sølvbesætning  og  Chakot  med 
Cordon'er,  og  samledes  i  et  af  Gemakkerne 
paa  Christian  VH's  Palæ,  hvor  vi  blev  op- 
stillede efter  Rang  med  de  Fornemste  paa 
højre  Fløj.  Naar  Selskabet  var  samlet,  blev 
det  meldt  til  Overhofmarskallen,  som  da,  re- 
præsenterende Kongens  Person,  gav  en  kort 
Kur,  hvorefter  vi  med  ham  i  Spidsen  gik  til 
Bords. 


•)  Frants  ChristofTer  Bulow.      17C9— 1844. 

Reglementet  for  Middagen  var  følgende: 
To  Supper,  hvoraf  den  ene  altid  var  klar 
Bouillon;  Entré  efter  Aarstiden;  derefter  hele 
Aaret  igennem  kogt  Oksebryst  med  forskellige 
Slags  Gemyser  til,  Steg  eller  Fisk,  en  Mellem- 
ret og  atter  Steg.  Til  Dessert  under  daglige 
Forhold  kun  Sukker-Pledskener.  Ved  hver 
Kuvert  stod  en  halv  Flaske  Rødvin.  Mere 
kunde  man  ikke  faa.  Madeira,  Portvin  og 
andre  Vine  fandtes  kun  ved  de  meget  store 
Tafler  i  højtidelig  Anledning.  Efter  Bordet 
blev  der  drukket  Kaffe,  og  samtidig  gav  Over- 
hofmarskallen  Kur.  Derefter  blev  Fløjdørene 
aabnede,  og  efter  et  almindeligt  Buk  ved  hans 
Bortgang,  var  Middagen  forbi. 

Om  Aftenen  bestod  den  for  os  reglemen- 
terede Kost  i  følgende:  En  Bedesteg,  et  be- 
stemt Kvantum  Smør,  et  stort  Vandfransk- 
brød, et  Surbrød,  en  halv  Flaske  Rødvin,  en 
halv  Flaske  dobbelt  01,  en  hel  Flaske  hvidt 
Øl  og  fem  Kager.  Til  Frokost  det  samme 
med  Undtagelse  af  Vin  og  Kager.  Med  Te 
serveredes  aldrig,  hvorimod  der  ofte  om 
Sommeren  bkv  bragt  store  Kurve  med  Frugt 
ned  i  Vagtstuen. 

For  mig,  der  kom  lige  fra  Land  kadet- 
Akademiet,  hvor  Kosten  jo  hverken  var  god 
eller  rigelig,  var  det  en  stor  Forandring  saa- 
ledes  at  komme  til  at  spise  med  den  store 
Ske.  Jeg  gik  med  et  saadant  Løvemod  paa 
Maden,  at  jeg  efter  at  have  spist  af  to — tre 
Retter  ikke  magtede  mere.  Jeg  erindrer,  at 
jeg  i  høj  Grad  misundte  Overkammerjunker 
Yoldi,  fordi  han  spiste  af  al  Tijig,  som  om  han 
ikke  havde  faaet  Mad  før,  og  at  jeg  i  mit 
stille  Sind  tænkte,  om  det  virkelig  en  Gang  i 
Tiden  skulde  lykkes  mig  at  blive  en  saadan 
Karl. 

Hofmarskal  Grev  Haxthausen  paasaa  nøje, 
at  man  saa  sjældent  som  muligt  brugte  Kniven 
ved  Taflet.  Selv  Kød  skulde  skæres  med 
Gaffelen.  Da  jeg  i  Begyndelsen  ikke  kendte 
denne  Finesse,  fik  jeg  Irettesættelsen  med 
følgende  Ord: 

»Grimserod!  (saaledes  hed  Forskæreren) 
vil  De  give  den  vagthavende  Løjtnant  af 
Garden  et  andet  Stykke  Dyrekød.  Han  har 
været  uheldig  og  faaet  et  Stykke,  som  han 
maa  bruge  Kniven  til  at  skære  i.« 

Da  Lakajer  i  rødt  Livre  ikke  maatte 
varte  op,  hvor  Kongen  ikke  var  til  Stede,  var 
der  i  Rosen  ansat  et  fast  civilt  Personale. 
En  af  Tjenerne,  der  hed  Baslunde,  og  tid- 
ligere havde  været  i  Tjeneste  hos  General 
Bulow,  har  fortalt  mig  følgende :  Da  jeg  var 
meget  bunden  i  min  Stilling  hos  Generalen 
og  aldrig  kunde  komme  hen  og  besøge  min 
Kæreste,  saa  satte  jeg  hende  undertiden  om 
Aftenen  Stævne  ved  Garnisons  Kirke.  Medens 
vi  en  Aften  stod  der,  gik  Kongen  forbi  og 
saa  paa  mig,  og  da  jeg  nogle  Aar  senere  blev 
præsenteret  for  ham  som  kongelig  udnævnt 
Opvarter  i  Rosen,  holdt  han  følgende  Tale 
til  mig: 

»Han  har  en  god  Lov  paa  sig  fra  Bulow, 
og  derfor  har  jeg  taget  ham  i  min  Tjeneste; 
men  disse  Ofringer  til  Garnisons  Kirkeblok 
vil  jeg  have  mig  frabedt  for  Fremtiden.« 

Paa  TafFeldagene,  Mandag  og  Torsdag, 
var  Kongen  og  Dronningen  til  Stede.  Dron- 
ningen talte  før  Taflet  med  alle  uden  Und- 
tagelse, selv  med  de  Vagthavende.  Kongen 
derimod  talte  meget  sjældent  med  nogen,  men 
stod  gerne  opstillet  midt  i  Stuen.    Ved  Hoffet 

var  der  Bal  hver  Qortende  Dag,  og  »Apparte- 
ment« hver  fjortende  Dag.  Kongen  kom  Kl. 
77-2,  men  blev  sjældent  længere  end  en  halv 
Time,  hvorimod  Dronningen  ofte  blev  der 
længere  Tid.  Hun  spillede  da  Reversie  med 
en  Dame  og  to  Herrer,  og  med  to  Pager  be- 
standig placerede  bag  hendes  Stol.  Soupeen 
var  fuldstændig  som  en  Middag,  kun  med 
den  Forskel,  at  man  fik  Bouillon  i  Kopper. 
Ved  slige  Tilfælde  var  Gardens  Officerer  i 
Sløjfe-Uniform,  hvide  Knæbenklæder,  Silke- 
strømper og  Sko  med  Spænder.  Den  første 
Gang,  jeg  overværede  en  saadan  Fest,  hørte 
jeg  Kongen  sige  til  Dronningen,  da  de  pas- 
serede Gangen  over  Kolonnaden: 

»Du  skal  ha'e  dit  Sjal  paa!« 

Og  da  hun  enten  ikke  hørte  det  eller 
ikke  ænsede  det,  brølte  han  alt  hvad  han 
kunde  endnu  en  Gang  : 

»Du  skal  ha'e  dit  Sjal  paa!« 

Jeg  husker,  at  jeg  tænkte  ved  mig  selv: 
»Du  skal  tage  Dig  i  Agt;  ellers  kan  Du  godt 
risikere  en  Dragt  Prygl.« 

Vagten  paa  Frederiksberg  Slot  var  til 
venstre  i  Porten,   og  Officererne   havde  Vagt- 

ophold  i  et  Telt,  der  stod  i  Runddelen  foran 
Søndermarken.  Ved  Hovedtrappen  i  Slots- 
gaarden  maatte  ingen  stige  af  Vognen  uden 
Kongen  og  Dronningen;  selv  de  nærmest  til 
den  kongelige  F'amilie  hørende  Medlemmer 
maatte  staa  i  og  af  Vognen  i  de  smaa  Porte 
i  Sidebygningerne.  De  Damer  og  Herrer,  der 
ledsagede  de  høje  Herskaber,  maatte  ikke  en- 
gang køre  ind  i  Gaarden,  men  holde  udenfor. 
Ingen  af  Lakajerne  maatte  staa  bag  paa  Vog- 
nen i  Gaarden,  men  maatte  løbe  efter  den  til 
Udkørslen.  Nøglen  til  Søndermarken  blev 
opbevaret  i  Vagten,  og  det  var  strengt  for- 
budt uvedkommende  at  komme  derind. 

I  Byen  udgaves  Parolen  daglig  i  Dron- 
ningens Ridehus  Kl.  IP/4,  hvorefter  Vagt- 
paraden trak  op  Kl.  12.  Styrken  var:  1  Kap- 
tajn, 1  Løjtnant,  2  Underofficerer,  3  Spille- 
mænd og  42  Gardere.  Hver  Mandag  var  der 
Kongeparol  paa  Amalienborg  Slot.  Til  denne 
mødte  samtlige  Stabs-Officerer  af  Garnisonen, 
som  bleve  opstillede  i  en  Rundkreds  efter  deres 
Anciennitet.  Kongen  hviskede  da  Parolen 
til    den    ældste  Officer,  som  igen  hviskede  til 

sin  Sidemand,  og  saaledes  fremdeles,  indtil 
Kongen  fik  Parolen  tilbage  af  den  yngste. 

Paa  P'ødselsdagene,  i  Januar  og  Oktober, 
og  paa  Højesterets  Aabningsdag  trak  Vagt- 
paraden op  i  Galla,  hvortil  hørte  hvide  Lær- 
reds Benklæder  og  do.  Støvletter.  Paa  disse 
Festdage  var  en  betroet  Mand  til  Stede  i  Brand- 
stuen med  en  brændt  Prop  for  at  paamale  de 
skægløse  Gardere  et  Overskæg.  Højesteret 
blev  aabnet  den  første  Torsdag  i  Marts  Maaned 
af  Kongen,  der  ved  denne  Lejlighed  altid  var 
iført  Admiralsuniform  (Christian  VHI  derimod 
var  i  en  civil  Fløjels  Kjole,  Knæbenklæder  og 
Silkestrømper).  Kørslen  fra  Amalienborg  var 
saa  festlig  som  mulig:  Glaskarret,  hvide 
Hingste,  Eskorte,  Løbere,  Staldmestere  ved 
Siden  o.  s.  v.  Paa  Christiansborg  paraderede 
begge  Garde-Afdelingerne  og  Livjæger-Korpset. 
Inde  i  selve  Salen  var  16  Drabanter  opstillede 
lige  over  for  Kongen  under  en  Løjtnants 
Kommando.  Drabanterne  var  Underofficerer 
af  Garden,  og  de  paraderede  med  Korsgeværer 
(Hellebarder). 

I  1838  blev  jeg  af  Kongen  udnævnt  til 
Chef  for  Gardens  Eksercerskole,  og  jeg  levede 

udelukkende  for  at  opfylde  mine  Pligter  i  Be- 
vidstheden om,  at  der  var  vederfaret  mig  en 
stor  Ære.  Da  jeg  lige  var  fyldt  21  Aar,  var 
jeg  af  Alder  den  yngste  af  alle  paa  Skolen 
værende  Individer.  Jeg  antager  nok,  at  bog- 
lig Lærdom  er  større  hos  Ungdommen  nu 
om  Stunder  end  i  min  Tid :  men  i  Retning  af 
Selvstændighed  var  Officererne  den  Gang  langt 
forud.  Man  kan  vel  nu  ikke  godt  tænke  sig, 
at  man  giver  en  saa  ung  Officer  et  saa  stort 
og  fuldstændigt  af  alle  uafhængigt  Kommando. 
Skolen  bestod  af  ca.  100  Rekrutter  og  8  Under- 
officerer. Mandskabet  maatte  op  hver  Morgen 
Kl.  4  og  stille  Kl.  4-^4  til  Udrykning.  Øvelsen 
var  forbi  Kl.  11  Formiddag,  men  begyndte 
igen  om  Eftermiddagen  Kl.  2^/^  og  varede  til 
Kl.  7.  Kl.  9  skulde  alt  være  til  Ro.  I  10 
Uger  var  Tjenesten  uafladelig  den  samme,  og 
Mandskabet  fik  aldrig  Lov  til  at  gaa  ud,  und- 
tagen Søndag  Eftermiddag. 

Den  4.  September  præsenterede  jeg  Skolen 
for  Kongen,  som  selv  kommanderede  alt,  hvad 
der  skulde  gøres,  medens  jeg  maatte  gaa  ved 
Siden  af  hans  Hest.  Han  talte  et  Par  venlige 
Ord  til  Folkene,   og  idet  han  red  bort,  sagde 

han  til  mig:    »De  skal  have  Skolen  igen  næste 
Aar.«      Samme    Dag    blev    Garden    til    Hest 


Frederik  VI   med  Famiue 
Efler  en  Tegning  af  Eckersberg. 

præsenteret  for  Kongen  af  Skoleforstanderen 
Løjtnant  v.  d.  Maase.  Da  Kongen  eksami- 
nerede dem  i  Felttjeneste,  vendte 'han  sig  om 

og  raabte  til  Arveprinsesse  Caroline,  der  i 
Vogn  var  fulgt  med  ham  ud  paa  Fælleden : 

»Kom  herhen,  Caroline,  saa  skal  Du  høre, 
hvor  udmærket  de  svarer.« 

I  August  Maaned  ankom  Storfyrst-Tron- 
følgeren  af  Rusland  hertil  og  blev  anvist  Bolig 
paa  Christiansborg.  Jeg  havde  den  Ære  at 
have  den  første  Vagt  hos  ham.  Vagten  stod 
opmarcheret  til  højre  i  Portalen,  og  lige  over 
for  stod  alle  de  høje  Herrer  for  at  modtage 
ham.  Da  han  var  steget  ud  af  Vognen,  kom 
han  straks  over  til  Vagten.  Geledderne  blev 
aabnede,  han  saa  paa  Geværerne  og  Sablerne 
og  forlangte  Oplysninger  desangaaende  af  mig. 
Jeg  var  tilsagt  til  Frokost  og  blev  der  præsen- 
teret for  de  ham  ledsagende  Herrer,  blandt 
hvilke  jeg  senere  genkendte  flere,  da  jeg  efter 
38  Aars  Forløb  traf  dem  i  St.  Petersborg.  Af 
danske  Herrer  var  ham  attacheret  Grev  Blome, 
som  var  Slotskommandant,  Grev  Baudissin*) 
af  Garden,  og  som  Hof-Intendant  Etatsraad 
Schønberg.  Kongen  havde  ladet  sammendrage 
en    stor    Troppestyrke     i     Kjøbenhavn,    som 

*)  Grev  0.   F.  M.  Baudissln,  den  senere  Insurgent-General. 
1792-1865. 

skulde  manøvrere  for  Storfyrsten;  men  da 
han  efter  faa  Dages  Ophold  her  i  Byen  blev 
syg,  reduceredes  Evolutionerne  til  en  Revu- 
March  paa  Christiansborgs  Slotsplads  under 
Kongens  egen  Kommando,  som  Storfyrsten 
iagttog  fra  et  Vindue  i  Slottet. 

En  Recept,  som  Storfyrstens  Livlæge  havde 
skrevet,  ordinerede  en  saa  stærk  Dosis  Medicin^ 
at  Apotekeren  blev  bange  for  at  udlevere  den. 
Han  henvendte  sig  derfor  til  Prins  Christian^ 
der  straks  sendte  sin  Livlæge,  Professor  Jacob- 
son,  som  fra  nu  af  overtog  Storfyrstens  Be- 
handling. Da  Slottet  hidtil  havde  været  ube- 
boet, forlangte  Jacobson,  at  Storfyrsten  straks 
skulde  flyttes,  og  i  24  Timer  blev  det  nu- 
værende Kronprins-Palæ  istandsat.  Her  boede 
Storfyrsten  ca.  5  Uger,  og  fik  daglig  Besøg  af 
Kongen. 

Aaret  efter,  1839,  præsenterede  jeg  for 
anden  og  sidste  Gang  min  Skole  for  Kongen. 

Naar  der  var  Ildløs  her  i  Byen,  var  der 
et  saadant  Kommers  paa  Amalienborg,  at  man 
skulde  antage,  at  en  Revolution  var  ved  at 
bryde  ud.  De  vagthavende  Officerer  af  begge 
Gardens  Afdelinger,  den  jourhavende  Adjutant,^ 

General-Adjutanten,  en  Brandofficer,  samt  de 
yngste  Løjtnanter  af  Garden  til  Hest,  Garden 
til  Fods  og  Kongens  eget  Regiment  maatte 
straks  møde  i  Forgemakket  —  de  3  sidst- 
nævnte for  at  redde  Fanerne.  Ridehestene 
bleve  sadlede,  Ordonnantser  til  Hest  og  til 
Fods  afsendte;  Kongen  selv  mødte  næsten 
altid  i  Forgemakkel.  Jeg  erindrer  en  Gang, 
at  en  af  de  menige  Gardere,  en  Ditmarsker, 
der  hed  Dresden,  var  sendt  i  Byen  for  at 
skaffe  nærmere  Underretning  om  en  Ildløs. 
Grev  Holck  havde  Vagt  og  var  tilligemed  mig 
i  Forgemakket,  da  Dresden  kom  tilbage  for 
at  afgive  Rapport.  »Lad  ham  komme  ind  til 
mig!«  raabte  Kongen,  og  Dresden  vandrede 
da  hen  foran  ham,  idet  han  satte  sine 
Støvlehæle  saadan  i,  at  en  stor  Flise  sprang 
af  Parketgulvet.  Derpaa  rettede  han  sig  og 
brølede  med  en  voldsom  Stemme: 

»Jeg  har  den  Ære  at  melde  Majeschtæt, 
dat  den  Ildebrandt  er  utbrudt  i  Schlippen, 
aber  dat  der  Hr.  Brandtmajor  Qvist  haver 
sagt,  dat  der  Ildebrandt  var  nix!« 

Hvorpaa   han  traadte  af.     Kongen   fulgte 

ham  med  Øjnene,  indtil  han  var  ude  af  Stuen, 
hvorpaa  han  vendte  sig  om  til  Grev  Holck 
og  sagde: 

»Det  var  en  overordentlig  klar  og  tydelig 
Melding.    Det  gør  Deres  Dressur  møjen  Ære.« 

En  Morgen,  da  jeg  var  paa  Vagt,  fik  jeg 
Klokken  2  Melding  om,  at  der  var  udbrudt 
Ildløs  i  Kvæsthuset  paa  Christianshavn.  Det 
stod  den  Gang  i  Forbindelse  med  en  Del  af 
Børnehuset;  men  i  hvilken  Del  af  Bygningen 
Ilden  var  udbrudt,  vidste  man  ikke.  Jeg  gik 
straks  op  og  vækkede  den  vagthavende  Lakaj, 
for  at  han  skulde  sige  Kongen  det.  Næsten 
øjeblikkelig  kom  Kongen  ud  til  mig,  iført 
Underbukser  og  blaa  Frakke: 

»Er  det  Børnehuset,  der  brænder?« 

»Ja,  det  ved  jeg  ikke.« 

»Jeg  vil  straks   ride.      Sørg   for  Hesten.« 

Faa  Minutter  efter  red  han  fra  Slottet,  kun 
ledsaget  af  gamle  Søborg  og  et  Par  Ordon- 
nantser.  General  Bulow  og  Oberst  du  Plat, 
der  havde  jour,  red  senere  efter  ham.  — 

Som  Eksempler  paa  den  Behandling,  der 
blev  Mandskabet  til  Del  fra  Officerernes  Side, 
skal  jeg  anføre  følgende:    Da  jeg  en  Dag  var 

paa  Vagt  med  Kaptajn  Bornemann,  der  ud- 
mærkede sig  ved  sin  tørre  Komik,  kom  en 
meget  styg  Garder  af  hans  Kompagni,  Davinde, 
ind  til  ham  og  bad  om  at  faa  Lov  til  at 
maatte  »besværge  Friseddel«  (o:  opnaa  Gifter- 
maalstilladelse). 

»Naa,  saa  Du  vil  gifte  Dig,  Davinde? 
Tror  Du  maaske  ikke,  fordi  jeg  er  Kaptajn, 
at  jeg  ligesom  alle  andre  Mennesker  en  Gang 
skal  staa  til  Regnskab  for  mine  Handlinger?« 

Jo,  det  troede  Davinde  nok. 

»Men  hvordan  Fanden  tror  Du  saa,  jeg 
en  Gang  vil  blive  modtaget,  hvis  jeg  giver 
min  Tilladelse  til,  at  en  saadan  Yngel  som 
din  bliver  forplantet?  Nej,  min  gode  Davinde, 
det  bliver  der  ingen  Ting  af.« 

Og  med  den  Besked  maatte  han  gaa. 

En  anden  Gang  var  jeg  paa  Vagt  med 
Grev  Baudissin.  Ved  Vagtens  Afløsning  fik 
han  Underretning  om,  at  de  to  Skildvagter, 
der  stod  paa  Post  ved  højre  Pavillon,  havde 
forset  sig.  Efter  Afløsningen  kaldte  han  Kor- 
poral Myck  ind  og  sagde  til  ham: 

»Lad  de  to  Skildvagter,  der  stod  til  venstre 
af  Palæ'et  komme  ind.« 

Del  skete  straks,  og  Baudissin  opfordrede 
dem  til  at  tage  Lædertøjet  af. 

»Men,  Hr.  Greve  .  .  .«  begyndte  Gar- 
derne. 

»Jeg  vil  ikke  mere  høre  paa  den  Sludder,« 
afbrød  han  dem,  og  Myck  gav  dem  hver  seks 
over  Nakken.  Da  dette  var  sket,  sagde  den 
ene  Garder: 

»Jamen  det  er  ikke  os,  Hr.  Greve,  der 
har  forset  os.  Vi  stod  til  venstre;  det  var 
dem  til  højre.« 

Baudissin  svarede  øjeblikkelig: 

»Det  gør  slet  ingen  Ting  til  Sagen.  I 
mælder  til  Kommandersergenten,  naar  I  kom- 
mer hjem,  at  I  har  faaet  Pryglene  forlods. 
Saa  faar  de  andre  næste  Gang  for  Jer.« 


Lige  over  for  os  yngre  Officerer  betragtede 
Kongen  sig  altid  som  en  Fader  og  gav  os 
ofte  en  eller  anden  Formaning.  Da  jeg  en 
Gang  agtede  paa  nogle  Dage  at  rejse  over  til 
Odense  for  at  besøge  mine  Forældre,  mødte 
jeg  hos  ham  for  at  erholde  Permission.  Jeg 
havde    i    Forvejen    nøje    ladet    mig    instruere 

om,  hvorledes  jeg  havde  at  forholde  mig. 
»Tal  saa  lidt  som  muligt,«  lød  Raadet,  »og 
pas  paa  straks  at  gaa  ud  af  Døren,  naar  han 
nikker.«  Efter  at  jeg  havde  tilkendegivet  mit 
Ønske,  sagde  Kongen  til  mig: 

»De  vil  besøge  Deres  Fader?  Vi  er  gamle 
Regiments-Kammerater,  hils  ham  fra  mig.« 

Derpaa  tav  han;  men  da  Nikket  endnu 
ikke  var  kommet,  turde  jeg  ikke  gaa.  Han 
stod  og  saa  paa  mig,  og  udbrød  saa  paa  en 
Gang: 

»Det  er  forskrækkeligt,  hvor  de  æder  der 
ovre  i  Fyen.  Ja,  jeg  mener,  saadan  varm  fed 
Gaasesteg  med  Rødkaal  og  Surkaal  om  Af- 
tenen. Det  er  møjet  usundt,  det  siger  Fenger. 
Husk  nu  paa  det.« 

Derpaa  kom  Nikket,  og  jeg  for  ud  af 
Døren. 

Kongen  var  selv  meget  tarvelig,  ikke 
alene  med  Hensyn  til  Mad  og  Drikke,  men 
ogsaa  i  sin  Paaklædning,  skønt  det  maa  siges, 
at  han  altid  var  ren  og  pæn.  I  Aaret  1831, 
mens  jeg  endnu  var  paa  Landkadet-Akade- 
miet, blev  Officers -Surtouterne  forandrede 
derhen,    at  blanke  Knapper  bleve  regiemente- 

rede  i  Stedet  for  overtrukne  Klædesknapper, 
dog  med  en  almindelig  Tilladelse  til  at  slide 
sidst  nævnte  op,  og  da  jeg  i  1837  kom  ind 
i  Garden,  gik  Kongen  endnu  bestandig  om 
Morgenen  med  en  Frakke  med  overtrukne 
Knapper.  Denne  stærke  Sparsommeligheds- 
sans  skaffede  sig  undertiden  mærkelige  Ud- 
brud. Saaledes  erindrer  jeg,  at  jeg  en  Gang, 
da  jeg  var  paa  Vagt  paa  Amalienborg,  om 
Morgenen  Kl.  7,  mens  det  endnu  var  tem- 
melig mørkt,  hørte  et  stærkt  Spektakel  i 
Gaarden.  Det  var  Kongen,  der  stod  der  nede 
ved  en  Gulvmaatte,  hvis  ene  Ende  hang  ned 
i  en  Vandpyt,  og  skældte  frygteligt  ud  paa 
en  Husgeraadsbetjent,    der  skulde  banke  den. 

»Ved  han,  hvorfor  han  er  saa  skødesløs 
med  den  Maatte,«  raabte  han,  »det  er  fordi, 
det  er  min.  Var  det  hans  egen,  saa  gjorde 
han  det  ikke,  for  saa  fik  han  Bank  af  Kæl- 
lingen.« 

Kongen  var  altid  tidligt  oppe  om  Mor- 
genen og  gik  da  bestandig  gennem  Haven, 
hvor  hans  gamle  Rideknægt,  Søborg,  stod  ved 
Laagen  for  at  lukke  op,  og  ud  i  Ridestalden. 
En  Dag  laa  der  en  Gartner  og  plantede: 

»Hvad  er  det  han  bestiller  der?«  sagde 
Kongen. 

»Jeg  skal  plante  nogle  Blomster.  Synes 
Deres  Majestæt  ikke,  at  det  kunde  være  godt 
at  faa  nogle  Tulipaner  her?« 

»Jo  vel,«  svarede  Kongen,  »lad  os  kun 
faa  Tulipaner.«  —  Men  der  kom  ingen  Tuli- 
paner alligevel;  for  da  Gartneren  meldte  det 
iil  Hauch,*)  fik  han  til  Svar:  »Han  maa  have 
taget  ganske  fejl,  for  hvis  Kongen  vilde  have 
haft  Tuhpaner  der,  saa  havde  Hans  Majestæt 
nok  underrettet  mig  derom.  Gaa  han  kuns 
hjem  igen  med  sine  Løg.« 

Efter  Hauchs  Død  blev  Grev  Haxthausen*) 
i  1838  udnævnt  til  Overhofmarskalk.  Under 
hans  Regimente  blev  Reglementerne  overholdt 
saa  strængt,  at  jeg  har  Grund  til  at  tro,  at 
selv  Kongen  følte  det.  Efterfølgende  tvende 
Historier,  synes  jeg,  bekræfter  denne  min  For- 
modning. Kongen  skulde  bruge  en  Kniv  til 
at  skære  en  Bog  op  med,    og   hans  Kammer- 


*)  Adam  Wilhelm   Hauch,     1755-1838. 
*)  Christian  Ove  Haxthausen.     1777-1842. 

tjener,  Pelle  Petersen,  skaffede  en  saadan. 
Dagen  efter  savnede  Kongen  Kniven  og  sagde 
til  Petersen: 

»Den  skal  blive  liggende  her  fremdeles 
paa  mit  Bord.« 

»Det  kan  den  ikke,  Deres  Majestæt;  den 
skal  hver  Aften  leveres  tilbage  til  Sølv- 
kammeret.« 

»Hvad  koster  en  Pennekniv?« 

»Tre  Mark,  Deres  Majestæt.« 

»Her  har  han  dem.  Gaa  saa  ud  i  Byen 
og  køb  mig  en  Kniv.  Den  kan  vel  faa  Lov 
til  at  blive  liggende.« 

Reglementerne,  der  var  meget  detaillerede, 
forlangte  blandt  andet,  at  den  Vin,  der  skulde 
bruges,  skulde  udleveres  af  Kældermester 
Hofgaard  Kl.  11  om  Formiddagen.  Rømeling, 
som  to  Gange  om  Ugen  fra  7 — 8  Morgen 
havde  Referat  af  de  udenlandske  Aviser,  kom 
en  Dag  ind  og  fandt  Kongen  i  Færd  med  at 
varme  en  Kop  over  Gløderne  i  Kakkelovnen: 

»Hvad  er  det.  Deres  Majestæt  bestiller 
der?«  sagde  han. 

»Jeg  laver  Salep.  Det  skal  være  saa  godt 
for  mit  Brvst.« 

»Men  saa  skulde  Deres  Majestæt  komme 
noget  Portvin  i.« 

»Han  taler,  som  han  har  Forstand  til, 
lille  Hans.  Hvor  skal  jeg  faa  Portvin  fra 
paa  denne  Tid?  Han  ved  jo  meget  godt,  at 
Hofgaard  først  kommer  Kl.  11.« 

»Jamen  saa  skulde  Deres  Majestæt  tage 
en  Flaske  og  lade  den  blive  staaende  her.« 

»Tror  han  ikke,  jeg  har  prøvet  paa  det; 
men  den  næste  Morgen  har  der  ikke  været 
en  Draabe  i  den.« 

Den  nævnte  General  Rømeling  var  en 
Personlighed,  som  den  Gang  hele  Kjøbenhavn 
kendte.  Han  var  den  sidste  af  dem,  jeg 
mindes,  der  endnu  bar  den  trekantede  Hat 
paa  tværs.  Frederik  VI  havde  frit  Spøg  med 
ham    og   kaldte   ham   altid  »han«  og   »Hans«. 

—  »Kongen  har  kun  to  Gange  sagt  »De«  og 
»General«  til  mig,  <  fortalte  han  mig  en  Gang, 

—  »og  da  kan  De  tro,  jeg  var  i  Vinden.« 
Han  boede  paa  Gæthuset,  der  hvor  nu  det 
kongelige  Teater  staar,  og  om  Aftenen  efter 
Forestillingen  samledes  ofte  hos  ham  en 
Mængde  af  Balletpersonalets  Damer,  og  mellem 
disse  savnedes  sjældent  Louise  Rasmussen.    Han 

lod  hende  male  efter  Principet:  »Skønt  er 
Naturens  nøgne  Værk«.  Ved  hans  Død  til- 
faldt Stykket  en  Kontrollør  ved  Scenen  ved 
Navn  Mylertz,  der  efter  Kongens  Giftermaal 
solgte  det  til  Grevinden  for  200  Rdl.  Løjtved 
der  havde  faaet  det  til  at  brænde,  har  en 
Gang  vist  mig  det.  Hun  var  afbildet  lig- 
gende paa  en  Sofa. 

Rømeling  gav  Tonen  an  i  Rosen,  hvor 
han  til  os  yngre  fortalte  en  Mængde  Historier, 
der  i  Reglen  var  af  et  saa  slibrigt  Indhold, 
at  de  ikke  kan  nedskrives.  Fra  Forgemakket 
havde  han  en  Del  originale  Oplevelser,  hvoraf 
jeg  skal  anføre  nogle,  da  de  er  ret  karakteri- 
stiske for  Frederik  VI. 

En  teologisk  Kandidat  med  Non  søgte  et 
Kald  i  Grønland.  Da  han  blev  lukket  ind 
til  Kongen,  fandt  han  Værelset  tomt.  Kongen 
plejede  nemlig  undertiden  at  gaa  ind  i  det 
tilstødende  Sovekammer  for  at  spise  sin  Fro- 
kost, der  altid  kun  bestod  i  et  Stykke  Smørre- 
brød. Da  Supplikanten,  der  ser  Døren  staa 
paa  Klem,  gaar  derind,  farer  Kongen  løs  paa 
ham,  idet  han  udbryder: 
»Hvor  skal  han  hen?« 

>TiI  Grønland,  Deres  Majestæt!' 
»Det  var  en  underlig  Vej  til  Grønland!« 
Kandidaten  løb  gennem  F'orgemakket,  ned 
ad  Trapperne  og  helt  ud  paa  Gaden,  uden  at 
det  var  muligt  at  stanse  ham.    Men  til  Grøn- 
land kom  han  alligevel. 

Da  den  berømte  Hambro  var  blevet  Agent, 
en  stor  og  sjælden  Udmærkelse  for  en  Jøde 
paa  den  Tid,  var  han  oppe  hos  Kongen  for 
at  takke. 

»Hvordan  bærer  De  Dem  ad  for  at  skrabe 
alle  de  Penge  sammen?«  spurgte  Kongen. 

»I  dette  lykkelige  Land,  Deres  Majestæt,« 
svarede  Hambro,  »træder  enhver  paa  et  Par 
Tusind  Daler,  naar  han  gaar  sig  en  Tur.« 

»Saa?  Hvorfor  tager  alle  dem  da  ikke  op?« 

»Fordi  de  ikke  kan  se  dem;  men  det 
kan  jeg.« 

»Hvad  vil  De  i  øvrigt  med  alle  de  Penge? 
De  kan  dog  ikke  tage  dem  med  i  Graven.« 

»Jo  Halvdelen,  Deres  Majestæt,  tager  man 
med  sig.< 

»Hvorledes  det?« 

»Jo,  hos  enhver  rig  Mand,  der  dør,  findes 
altid  kun  Halvdelen  af  den  Sum ,  han  er 
takseret  til.« 

Rømehng  fortalte  ogsaa  en  Gang  om  en 
Deputation,  der  havde  Audiens  hos  Kongen. 
Den  bestod  af  Oldermanden  for  Slagterlavet, 
Hendriksen,  og  den  for  sin  Styrke  bekendte 
Slagter  Stauning.  Den  Gang  havde  man  Takst 
paa  Kød  og  Brød,  og  der  var  klaget  over,  at 
Taksten  var  ansat  for  højt.  Talen  endte  med, 
at  Hendriksen  sagde: 

»Naar  Kødet  er  noteret  for  6  Skilling  pr. 
Pund,  men  det  staar  os  Slagtere  selv  i  6Y4, 
saa  kan  hverken  jeg  eller  Stauning  eller 
»Han  Sælen«  være  tjent  med  at  være  Slagter.« 

»Det  har  jeg  i  øvrigt  heller  ikke  tænkt  paa 
at  blive,«  svarede  Kongen. 

»Han  Sælen«  var  et  populært  Udtryk  for 
Kongen. 

Frederik  VI  viste  en  Gang  Rømeling  en 
Ansøgning  af  følgende  Indhold : 

»Jeg  vover  allerunderdanigst  at  ansøge 
Deres  Majestæt,  at  De  med  Deres  Altformaaen- 

hed   vil   bevirke,    at  jeg  faar  en  Audiens  hos 
Minister  Møsting.« 

Da  Kongen  senere  talte  med  Møsting, 
sagde  han  til  ham: 

»Lad  den  Mand  komme  ind  til  Dem.« 

»Jeg  har  saa  daarlig  Tid,  Deres  Majestæt.« 

»Jeg  lader  dem  komme  ind  En  for  En,« 

sagde  Kongen,    »og   naar   jeg  har   hørt  noget 

paa  dem,    saa  nikker  jeg,    og    saa    gaar    de. 

Saadan  skulde  De  ogsaa  bære  Dem  ad.« 

»Jamen,  der  er  den  Forskel,«  svarede 
Møsting,  »at  naar  Deres  Majestæt  nikker,  saa 
gaar  de,  men  naar  jeg  nikker,  saa  hænger  de 
først  rigtigt  i.« 

Overhofmarskallen,  Gre^"  Haxthausen,  som 
jeg  før  omtalte,  var  en  i  høj  Grad  pligtopfyl- 
dende Mand;  men  han  var  tillige  meget 
streng  og  haard  mod  sine  undergivne.  En 
Dag  saa  han  saaledes  fra  et  af  Vinduerne,  at 
hans  Tjener,  der  blev  tiltalt  af  en  af  Gardens 
Kaptajner,  beholdt  den  ene  Haand  i  Bukse- 
lommen. Han  lod  Kaptajnen  komme  op  til 
sig  for  paa  Tjenerens  Vegne  at  gøre  ham  en 
Undskyldning.  Dernæst  ringede  han  paa 
Tjeneren    og  sagde    til    ham:     »Gaa   og   hent 

Sveitseren  og  kom  ind  sammen  med  ham.« 
Da  de  kom,  holdt  Haxthausen  følgende  Tale : 

»Det  er  Overhofmarskallens  Tjeners  første 
Pligt  at  foregaa  hele  det  øvrige  Tjener- 
personale med  et  følgeværdigt  Eksempel.  Du 
har  tilladt  Dig  at  beholde  Haanden  i  Lommen, 
da  Kaptajnen  talte  til  Dig,  og  Du  er  derfor 
afskediget  af  min  Tjeneste.« 

Derpaa  henvendte  han  sig  til  Sveitseren 
og  sagde : 

»Sveitser!  Klokken  er  nu  11.  Jeg  giver 
ham  en  Time  til  at  samle  sit  Tøj.  Klokken  12 
sørger  Du  for,  at  han  er  ude  af  Palæet.« 

Foruden  de  allerede  omtalte  skal  jeg  af 
Personerne  ved  Hoffet  endnu  nævne  Over- 
kammerjunker  Yoldi,  der  tidligere  havde  været 
spansk  Gesandt  her  i  Landet  og  som  blandt 
os  gik  under  Navnet  »den  spanske  Vædder«, 
samt  Over-Ceremonimester /foZs/ez/j,*)  Chef  for 
Livjægerne,  berømt  for  sin  udmærkede  Del- 
tagelse i  Korpsets  Udfald  i  Clasens  Have 
1807.    Det  var  en  fredelig  og  elskværdig  gam- 


*)  Frederik  Conrad  v.  Holstein.    1771—1853.    Chef  for  det 
kgl.  Teater.      1811-1840. 

mel  Mand,  der  var  meget  ængstelig  for  at 
fornærme  nogen.  Rahbek  sagde  om  ham: 
»Han  er  en  mærkelig  Mand,  den  Holstein; 
han  er  bange  for  alting,  undtagen  for  Krudt 
og  Kugler.«  — 


Frederik  VI  gik  aldrig  i  Teatret  uden 
til  Fest- Forestillingerne  og  havde  i  det  hele 
ingen  som  helst  Interesse  hverken  for  Musik 
eller  anden  Slags  Kunst. 

Da  Ole  Bull  var  her  i  Landet  1838,  over- 
talte Dronningen  Kongen  til  at  høre  ham, 
hvilket  skete  en  Formiddag  paa  Amalienborg. 
Da  han  havde  spillet,  gik  Kongen  hen  til 
ham  og  sagde : 

»Hvem  har  lært  Dem  at  spille?« 

»Det  har  Norges  ophøjede  Natur,  Deres 
Majestæt,  de  skummende  Fosser,  de  rivende 
Strømme,  de  høje  snebedækte  Fjelde  og  de 
mod  Himlen  pegende  Graner.« 

Efter  denne  Salve  gik  Kongen  fra  ham 
og  sagde  til  Grev  Haxthausen,  idet  han  gik 
ud  af  Døren:    »Det  er  jo  en  Nar!« 

6 

Samme  Aar,  i  September  Maaned,  kom 
Thorvaldsen  hjem  fra  Rom.  Den  Begejstring, 
hvormed  han  blev  modtaget  af  den  uhyre 
Menneskemasse,  der  havde  samlet  sig  paa 
Toldboden,  overgaar  al  Beskrivelse.  Man 
spændte  Hestene  fra  Vognen  og  trak  ham  i 
Triumf  over  Amalienborg  Plads,  hvad  Kongen 
slet  ikke  syntes  om.  Til  et  Appartement 
samme  Eftermiddag  blev  Thorvaldsen  tilsagt. 
Han  var  iført  Æreslegionens  civile  Uniform, 
en  mørkegrøn  Kjole,  stærkt  broderet  med 
ganske  smaa  Lidser,  sorte  Knæbenklæder,  tre- 
kantet Hat  og  Staalkaarde.  Da  han  var  deko- 
reret fra  alle  Lande,  undtagen  England,  og 
derfor  var  behængt  med  utallige  Dekorationer 
baade  om  Halsen  og  paa  Brystet,  ja  helt  ned 
ad  Maven,  og  da  der  den  Gang  ikke  fandtes 
saa  mange  dekorerede  Herrer  som  nu,  saa 
frembragte  hans  Ankomst  i  Salen  en  betyde- 
Hg  Sensation. 

Dronningen  gik  som  bekendt  om  og  talte 
med  alle,  hvorimod  Kongen  blev  staaende 
midt  paa  Gulvet.  Jeg  saa  hende  da  gaa  hen 
til  ham  og  hviske  ham  noget  i  Øret,  hvorpaa 

Kongens  Blik  søgte  Thorvaldsen,  som  han 
straks  gik  løs  paa,  idet  han  sagde: 

»Hvad  arbejder  De  paa  i  denne  Tid?« 

Thorvaldsen  nævnede  en  Figur. 

»Bliver  den  pæn?«  sagde  Kongen.  Der- 
med var  den  Samtale  forbi. 

Thorvaldsen  er  jeg  i  øvrigt  kommet  meget 
sammen  med,  fornemmelig  hos  Adler  og 
Oehlenschlåger,  hvor  jeg  en  Gang  har  spillet 
Lotteri  med  ham.  Jeg  har  ogsaa  en  Gang 
gjort  ham  et  Besøg  i  hans  Atelier  paa  Char- 
lottenborg. Han  modtog  mig  meget  venligt, 
men  var  netop  i  Begreb  med  at  gaa.  Jeg 
beklagede  dette  og  sagde,  at  det  vilde  have 
interesseret  mig  i  høj  Grad  at  se  ham  arbejde, 
da  jeg  slet  intet  Begreb  havde  om,  hvorledes 
dette  gik  for  sig.  »Det  er  ganske  simpelt/< 
sagde  han,  idet  han  tog  en  Klump  Ler.  »Man 
smækker  det  nu,  som  De  ser,  paa  Væggen, 
ridser  Figuren  af  med  denne  Stok  og  glatter 
saa  af  med  Neglen  paa  Tommelfingeren.  Ser 
De!  det  er  nu  et  Ben.  Det  er  ganske  sim- 
pelt.« Det  Ben  har  jeg  ofte  tænkt  paa  i 
mit  Liv. 

Thorvaldsen  var  ofte  i  Teatret,  og  da 
han  havde  Friplads  i  Hof- Parkettet,  har  jeg 
set  ham  der  mange  Gange.  I  Reglen  saa  han 
ud,  som  om  han  ikke  havde  den  fjerneste 
Interesse  for,  hvad  der  blev  spillet,  undtagen 
der  var  nogen  Skønhed  i  Stillinger  eller  sligt 
forbunden  dermed.  I  den  Tid  gik  »Ørkenens 
Søn«,  i  hvilket  Stykke  Fru  Heiberg  som 
Parthenia  glimrede  ved  sin  udmærkede  Plastik. 
Naar  hun  kom  ind  paa  Scenen,  rejste  Thor- 
valdsen sig  i  Sædet  og  slugte  hende  med 
Øjnene  i  den  højeste  Grad  af  Begejstring; 
men  saa  snart  hun  gik  ud,  faldt  han  straks 
sammen  igen. 

Den  sidste  Aften,  han  var  i  Teatret,  gik 
jeg  netop  derhen,  da  han  døende  blev  ført  ud.*) 

Ogsaa  til  Oehknschlåger  har  jeg  staaet  i 
personligt  Bekendtskab.  Jeg  kom  meget  sam- 
men med  hans  to  Sønner  og  var  ofte,  ja  i 
lang  Tid  endogsaa  flere  Gange  om  Ugen,  Gæst 
i  hans  Hus.  Han  var  en  lidenskabelig 
L'hombre- Spiller,    uagtet    han    spillede    over- 


*)  Thorvaldsen  døde  d.  24.  Marts  1844  under  den  første 
Opførelse  af  »Griseldis«  ,  medens  Ouverturen  spil- 
ledes. 

maade  daarligt.  Han  vilde  helst  begynde  saa 
tidligt  og  holde  saa  sent  op  som  muligt,  og 
jeg  tror  nok,  at  han  holdt  mest  af  at  spille 
en  trois,  fordi  han  saa  ikke  behøvede  at  sidde 
over.  Der  blev  spillet  meget  lavt,  nogle  faa 
Skilling  pr.  Stambet.  Den  første  Gang,  jeg 
som  tyveaarigt  Menneske  spillede  med  ham, 
var  Filosofen  Sibbern  tredje  Mand.  Han  tabte 
uafladelig  noget  paa  Gulvet,  saa  en  Jeton, 
saa  et  Kort,  ja  en  Gang  endogsaa  en  Lyse- 
stage, og  jeg  for  hver  Gang  ned  for  at  optage 
den  tabte  Genstand.  Først  da  jeg  mærkede, 
at  Resultatet  vilde  blive,  at  jeg  hele  Aftenen 
kom  til  at  ligge  under  Bordet,  begyndte  jeg 
at  mindske  noget  med  min  Tjenstvillighed. 

En  ganske  mærkelig  Scene  har  jeg  op- 
levet ved  et  Spilleparti.  Der  gik  den  Aften 
for  første  Gang  et  nyt  Stykke  af  Oehlen- 
schlåger  paa  Teatret*) ;  men  da  han  aldrig 
var  til  Stede  ved  en  første  Forestilling  af  sine 
egne  Værker,  var  jeg  tilsagt  til  at  spille 
L'hombre.      Da  Klokken   omtrent  var   10  om 


*)  Det  har  rimelig\is  været  lAladdin«,  der  opfortes  forste 
Gang  d.  17.  April   18.39. 

Aftenen,  kom  H.  C.  Andersen  ind  og  begyndte 
paa  sin  barnlige  og  naive  Maade  at  fortælle 
om  den  Succes,  Stykket  havde  haft.  Men 
han  var  ikke  kommet  ret  langt  i  sit  Fore- 
drag, førend  jeg  fra  Stuen  ved  Siden  af  hørte 
et  forskrækkeligt  Spektakel.  Døren  gik  op 
og  blev  knaldet  i  med  Rabalder,  ved  hvilken 
Lejlighed  to  Urtepotter  faldt  ned  fra  en  Blom- 
stertrappe, og  ind  styrtede  Bournonville.  Han 
distancerede  øjeblikkelig  Andersen,  idel  han 
gav  sig  til  at  raabe: 

»Er  det  muligt,  at  De  kan  sidde  her  roligt 
og  spille  Deres  L'hombre,  medens  Udødelig- 
hedens Værk  gaar  over  Scenen !  Jeg  føler  mig 
knust,  tilintetgjort!  for  hvad  er  jeg?  den,  der 
skitserer  i  det  flygtige  Sand,  medens  De 
mejsler  i  Granitten,  som  staar  til  evige 
Tider!« 

Gehlenschlåger,  der  var  ret  vel  fornøjet 
med  hans  Udgydelser,  klappede  ham  hele  Tiden 
paa  Skulderen,  idet  han  sagde:  »Fat  Dem, 
Mand,  fat  Dem!« 

En  Aften  skulde  jeg  spille  Kort  hos  ham 
paa  Fasangaarden,  hvor  han  som  bekendt 
boede    om    Sommeren.      Ved    en    Fejltagelse 

udeblev  imidlertid  tredie  Mand,  Slotsforvalter 
Bonsach,  og  jeg  blev  noget  betænkelig  ved 
Tanken  om,  hvorledes  Aftenen  skulde  gaa. 
Vi  sad  i  den  varme  Sommeraften  ude  paa 
Verandaen  og  talte  sammen,  og  han  gjorde 
mig  en  Mængde  naive  Spørgsmaal,  saa  som 
hvorledes  man  egentlig  bar  sig  ad  med  at  faa 
Soldaterne  til  at  begj'nde  at  marchere  alle- 
sammen paa  en  Gang  og  deslige.  Senere 
blev  det  den  dejligste  Stjernehimmel.  Ved 
at  se  op  mod  Stjernerne  faldt  det  mig  ind 
at  sige  noget  om,  hvor  lille  og  ussel  man 
følte  sig  ved  Tanken  om,  at  alle  disse  Mil- 
lioner af  Stjerner  maaske  vare  beboede  lige- 
som Jorden.  Hans  lange  og  skønne  Fore- 
drag om,  hvad  der  skulde  holde  Modet  oppe 
hos  os,  vilde  jeg  give  meget  til,  at  jeg  kunde 
nedskrive. 

Naar  Oehlenschlåger  om  Aftenen  kom 
over  for  at  spille  Kort  hos  min  Fader  i  Valby, 
vilde  han  aldrig  gaa  gennem  Søndermarken 
—  der  var  saa  ensomt,  sagde  han  — ,  og  jeg 
blev  derfor  tvunget  til  at  gaa  den  lange  Om- 
vej ad  Pilealleen.  En  Gang  lykkedes  det  mig 
dog  paa  en  klar  Maaneskinsaften  at  faa  ham 

igennem  Søndermarken.  Han  holdt  mig  under 
Armen;  men  hans  Nervøsitet  var  saa  stor,  at 
naar  Vinden  raslede  i  Buskene,  gav  det  et 
saadant  Sæt  i  ham,  at  han  nær  havde  trukket 
mig  over  Ende.  Jeg  husker,  at  jeg  tænkte:  er 
det  virkehg  »Hakon  Jarls«,  »Stærkodders«  og 
»Palnatokes«  Forfatter,  Du  har  under  Armen. 
At  Oehlenschlåger  var  en  meget  forfængelig 
Mand  er  bekendt  nok.  Jeg  havde  et  Bevis 
derpaa  en  Aften  paa  Fasangaarden.  Jeg  talte 
med  hans  Søn  Johannes  om  Afskaffelsen  af 
de  tyske  Ord  i  det  danske  Sprog,  og  sagde 
da  spøgende:  »Det  bliver  vel  ogsaa  snart  for- 
budt at  udtale  dit  Navn;  maaske  vi  bliver 
nødt  til  at  kalde  dig  »Oliebanker«.«  Den 
Gamle,  som  hørte  dette,  udbrød  da:  »Min 
Søn  bærer  et  Navn,  som  der  ikke  kan  spøges 
med.«  — 


Mandagen  d.  2.  December  1839  ledsagede 
jeg  General  Zepelin  til  Kongeparolen  Kl.  10 
om  Formiddagen.  Kongen,  der  støttede  sig 
med  den  højre  Haand  ved  et  Bord,  og  med 
den  venstre   paa  en  stor  Pallask,   saa  bleg  og 

angreben  ud.  Han  var  iført  sit  eget  Regi- 
ments Uniform. 

Det  var  sidste  Gang  jeg  saa  den  kære, 
gamle  Konge. 

Om  Aftenen  gik  jeg  ned  paa  Palæet  hos 
gamle  General  Rømer.  Da  jeg  gik  bort  om 
Aftenen,  hviskede  min  Tante  til  mig:  »Ved 
du,  at  Kongen  er  døende?  Han  har  i  Dag 
taget  Afsked  med  Fader.  Han  gav  ham  sin 
Haand  og  sagde:  Tak,  kære  Rømer!  tak  for, 
hvad  De  har  været  for  Dronningen  og  mig.« 
Da  min  Tante  var  temmelig  sentimental, 
tænkte  jeg  ikke  videre  paa  hendes  Udsagn ; 
men  den  næste  Dag  Kl.  9  om  Morgenen 
styrtede  Tambur  Brønn  ind  ad  Døren  uden 
at  banke  paa  og  raabte:  »Hr.  Løjtnant! 
Kongen  er  død!«  Han  havde  faaet  det  at 
vide  i  Vagtstuen  paa  Amalienborg,  hvor  hans 
Moder  solgte  Brød. 

Kongen  døde  i  Værelset  ved  Siden  af 
Havestuen,  hvor  hans  Seng  stod  straks  til 
venstre  ved  Døren.  »Rul  Gardinet  op!«  var 
hans  sidste  Ord,  og  medens  dette  skete,  ud- 
aandede  han  Kl.  8V2  Morgen. 

Sorgen  i  Kjøbenhavn  var  almindelig.  Gene- 
ralmarchen kaldte  straks  Tropperne  under 
Gevær  for  at  aflægge  Faneeden  til  den  nye 
Konge.  Landgreve  Wilhelm  tog  Tropperne  i 
Ed,  idet  han  tre  Gange  efter  hverandre  raabte : 
Kongen  er  død!  Kongen  leve!  Vagten  paa 
Amalienborg  blev  betydelig  forstærket  af 
Kjøbenhavns  Borgervæbning,  da  det  var  meget 
vanskeligt  at  holde  Orden  mellem  de  Tu- 
sinder af  Mennesker,  som  stormede  ud  paa 
Amalienborg  for  at  se  Kongen  paa  lit  de 
parade.  Alt  gik  i  øvrigt  stille  og  roligt  til,  da 
Folket  i  Almindelighed  sørgede  over  Kongen 
som  over  en  Fader. 

Kongen  blev  begravet  her  fra  Byen  med 
stor  Pomp.  Men  jeg  var  ikke  til  Stede,  da 
Garden  tilligemed  flere  andre  Troppe -Afde- 
linger allerede  tre  Dage  forud  var  marche- 
rede til  Kantonnement  i  og  om  Roskilde. 
Dagen  efter  vor  Ankomst  var  Rastdag,  den 
tredje  Dag  anvendtes  til  Prøve,  og  endelig 
den  fjerde  fandt  selve  Begravelsen  Sted. 

Officererne  af  Garden  var  i  Anledning 
af    Sorgen    i    tre    Maaneder    reglementerede 

med  sorte  Handsker  og  sorte  Benklæder, 
hvad  der  tog  sig  udmærket  godt  ud  til 
de  højrøde,  stærkt  med  Sølv  besatte  Uni- 
former. 


CHRISTIAN  VIII 


CHRISTIAN  VIII. 

Forandringer  i  Hoffets  Personale.  —  Kroningsfesten  i  Frede- 
riksborg. —  Bidrag  til  Belysning  af  Kongens  Karakter.  —  Ud- 
flugter med  Kronprinsen.  —  Abrahamson.  —  Guldbrandt.  — 
Omorganisation  af  Armeen.  —  Helgesen.  —  Andse.  —  Troppe- 
ovelser  i  Hannover.  —  En  Kraft-Royalist.  —  Kongens  Sygdom 
og  Død. 


Straks  efter  Christian  VIII's  Tronbestigelse 
skete  der  adskillige  Forandringer  ved 
Hoffet.  Fra  den  første  Januar  gik  Rosen  ind, 
og  vi  fik  bouche  en  cour  i  Penge,  i  Stedet 
for  in  natura.  Af  den  gamle  Konges  Stab 
blev  kun  Ewald  tilbage  som  General-Adj  utant. 
Til  Adj  utanter  ble  ve  udnævnte  Kaptajnerne 
Zahrtmann  af  Marinen,  Irminger  af  Dronningens 
Livregiment,  Fensmark  af  Artilleriet  og  Fritz 
Blucher  af  slesvigske  Kyradserer,  saaledes  at 
alle  Vaabenarter   vare   repræsenterede.      End- 

videre  blev  Kammerherre  Levetzau,  Guvernør 
i  Lauenborg,  kaldet  her  over  og  ansat  som 
Ceremonimester. 

Første  Gang  han  fungerede  —  det  var  ved 
den  store  Kur,  som  Kongen  gav  nogen  Tid 
efter  Begravelsen  —  havde  han  et  opsigts- 
vækkende Sammenstød  med  General  Zepelin. 
Den  gamle  General,  der  i  Egenskab  af  Gardens 
Chef  var  vant  til  at  opholde  sig  i  Kongens 
Nærhed,  vandrede  med  sit  imponerende  Ydre 
og  sin  Stok  i  Haanden  lige  ind  i  Tron- 
gemakket.  Levetzau  gik  da  hen  til  ham  og 
sagde : 

»Jeg  maa  bede  Generalen  om  at  gaa  ud 
i  Salen.  Dette  Værelse  er  kun  for  de  hvide 
Riddere. « 

Under  almindelig  Dødsstilhed  svarede 
Generalen : 

»Og  jeg,  Hr.  Ceremonimester,  maa  gøre 
Dem  opmærksom  paa,  at  jeg  ikke  er  vant  til 
at  lade  mig  vise  ud  af  Døren.  Nu  er  jeg  her 
en  Gang,  og  nu  bliver  jeg!« 

Kongen,  som  ikke  kunde  lide  slige  stærke 
Udtalelser,     og    som    havde    hørt   hvert    Ord 

ind  i  sit  Værelse,  udnævnte  straks  General 
Zepelin  til  hvid  Ridder  for  at  formilde  ham. 
Deri  lignede  Christian  VIII  og  Frederik  VII, 
der  iøvrigt  ikke  havde  meget  tilfælles,  hin- 
anden, at  de  begge  bøjede  sig  for  en  kraftig 
udtalt  Vilje. 

En  Dag,  da  jeg  skulde  afhente  Fanerne 
i  Forgemakket,  saa  jeg  den  gamle,  stive  Over- 
hofmarskal Haxthausen  staa  der  inde  med 
opknappet  Frakke,  støttende  sig  til  Bliicher, 
der  gav  ham  et  Glas  Vand.  Aarsagen  til  hans 
Ildebefindende  var  den,  at  Kongen  havde 
givet  ham  Ordre  til  at  marchallere  ved  Taflet 
i  civil  Dragt.  Kongen  maatte  gentage  Ordren, 
før  han  forstod  den.  Da  det  gik  op  for  ham, 
hvad  det  var  der  blev  forlangt,  viste  det  sig 
at  være  mere  end  han  kunde  bære.  Han 
fik  ondt  inde  hos  Kongen,  der  maatte  skrige 
Gevalt  efter  Blucher. 

Den  gamle  Greve  døde  Aaret  efter.  Han 
faldt  ned  af  Trappen  i  Portalen  til  Chri- 
stiansborg Slot,  da  han  vilde  ledsage  Arve- 
prinsessen til  Vogns,  og  slog  sig  ihjel. 

I  Anledning  af  den  forestaaende  Kronings- 
fest afmarcherede  d.  25.  Juni  her  fra  Byen  begge 

Gardens  Afdelinger,  Livjægerne,  Kongens  Regi- 
ment og  et  Batteri  til  Frederiksborg.  Vi  laa  i 
Lejr  paa  en  smuk  Plads  tæt  ved  Stutteriet  og 
førte  der  et  overmaade  behageligt  og  gemyt- 
ligt Lejrliv.  Den  27.  ankom  Kongen  og  Dron- 
ningen til  Slottet,  og  den  28.  var  den  store 
Fest. 

Begge  Gardens  Afdelinger  vare  opmarche- 
rede i  den  indre  Slotsgaard,  paa  hver  sin 
Side  af  den  Estrade,  som  førte  fra  Konge- 
trappen til  højre  over  til  Kirkens  Port. 
Efter  at  alle  Forberedelser  vare  trufne,  og 
Hofmarskalken  fra  den  aabne  Arkade  havde 
raabt:  »Processionen  begynder!«,  ringede  alle 
Slottets  Klokker  og  Sangværket  gik.  Proces- 
sionen gik  for  sig  i  følgende  Orden:  24  La- 
kajer, 12  Pager,  Generalstabs-Officerer,  Hof- 
junkere, Kongens  Adjutanter,  Kammerjunkere, 
Etatsraader,  Oberster  og  Kommandører,  Lens- 
baroner, Grever,  Konferensraader ,  Rektor 
magnificus.  Hofjægermestre,  Kammerherrer, 
Generaler,  Admiraler,  Lensgrever,  Storkors, 
Gehejmeraader,  Generalløjtnanter,  Prins  Ben- 
theim.  Riddere  af  Elefanten,  Ministrene  og 
endelig  de  fyrstelige  Personer.    Efter  Salvelsen, 

som  jeg  ikke  overværede,  gik  Processionen 
tilbage  i  samme  Orden. 

Da  Kongen  viste  sig  i  Arkaden,  iført 
Kroningskappe ,  med  Scepteret  i  højre,  Rigs- 
æblet i  venstre  Haand,  og  med  Rigssværdet 
ved  Siden,  saa  han  meget  bleg  og  angreben 
ud.  Pauker  og  Trompeter  fra  Altanen  over 
Porten  istem  mede  en  Fanfare,  medens  sam- 
tidig Gardens  Musikkorps  begyndte  at  blæse 
den  til  Lejligheden  komponerede  Kronings- 
march.  Da  Kongen  kom  ned  i  Gaarden,  gik 
han  under  en  Baldakin,  der  blev  baaren  af 
fire  Elefantriddere.  Efter  at  Kongen  var 
kommen  ind  i  Kirken,  skete  den  samme  Cere- 
moni for  Dronningens  Vedkommende.  Hun 
blev  ført  af  Kronprinsen. 

Det  kongelige  Taffel  var  dækket  i  den 
Ende  af  Riddersalen,  der  er  nærmest  Gaarden. 
14  Kaptajner  af  Landetaten,  under  Anførsel 
af  en  Major  og  eskorteret  af  28  Mand  af 
Garden  til  Hest  var  beordret  til  at  bære  Maden. 
Det  tog  sig  mærkeligt  ud,  at  se  disse  Kap- 
tajner, hver  for  sig  bærende  sin  Ret  Mad, 
mellem   to  Gardere  med  dragne  Pallasker,    at 

begive  sig  tværs  over  Gaarden  og  op  til 
Riddersalen.  Her  blev  Retterne  modtagne  af 
tvende  Storkors- Riddere,  hvis  Funktion  det 
var  at  tranchere,  hvorefter  de  atter  afleverede 
Retterne  til  de  fire  opvartende  Riddere  af 
Elefanten.  Overskænken,  Grev  Rantzau  Brei- 
tenburg,  sørgede  for  Glassene. 

Foruden  dette  Taffel  var  der  i  Salen  ved 
Siden  af  et  fyrsteligt  Taffel,  hvor  Herskaberne 
opvartedes  af  Kammerjunkere,  Hofjunkere  og 
Pager.  I  de  forskellige  Etager  var  der  14 
Marskalstafler,  og  desforuden  en  Mængde 
Tafler  til  Pager  og  Kammerbetjening. 

Om  Aftenen  afbrændtes  et  stort  Fyr- 
værkeri paa  Søen,  lavet  af  Artillerikaptajn 
Holm.  Hele  Hillerød  By  med  Omegn  var  til 
langt  ud  paa  Natten  oplyst  med  Begkranse. 
Dagen  efter  Kroningen  mødte  Kongeparret  i 
Lejren,  og  efter  en  afholdt  Revu  afrejste  de 
til  Sorgenfri.  Næste  Dag  blev  Lejren  opbrudt 
og  der  afmarcheredes  til  de  respektive  Stand- 
kvarterer. — 

Christian  VHI  var  i  Besiddelse  af  en  over- 
ordentlig Arbejds-Udholdenhed.   Han  arbejdede 

fra  lidlig  Morgen  til  sildig  Aften,  altid  staaende 
ved  sin  Pult,  der  var  stillet  tæt  op  til  Vin- 
duet i  det  lille  Værelse  ved  Siden  af  For- 
gemakket. Men  uagtet  al  denne  Ihærdighed 
blev  der  forholdsvis  udrettet  meget  lidt,  fordi 
Kongen  havde  den  Svaghed  at  ville  gøre 
alting  selv.  Der  var  ingen,  der  kunde  gøre 
ham  rigtig  tilpas. 

Min  gamle  Onkel  Rømer,  som  var  første 
Deputeret  i  Generalitetet  —  en  Stilling,  der 
svarede  til  den.  Krigsministeren  nu  har  — 
havde  i  denne  sin  Egenskab  Referat  for  Kongen 
i  alle  militære  Sager.  Men  efter  et  Par  Aars 
Forløb  blev  Oberst  Hansen  beordret  til  at 
overtage  denne  Funktion.  »Den  gamle  Mand 
burde  skaanes,«  hed  det.  Men  at  Grunden 
var  andet  Steds  at  søge,  har  min  Onkel  senere 
fortalt  mig: 

»Kongen  er  en  Smaalighedskræmmer«  — 
sagde  han  —  »som  vil  blande  sig  ind  i  alt.  Dette 
havde  jeg  længe  været  ked  af,  og  da  jeg  en 
Dag  havde  Referat  af  en  meget  stor  Sag,  som 
jeg  i  lang  Tid  og  med  den  største  Omhygge- 
lighed havde  udarbejdet,  gik  Kongen  saa  vidt, 
at  han  endogsaa  vilde  rette  i  Stilen.     Jeg  tog 

da  Bladet  fra  Munden  og  sagde:  Det  er  en 
selvfølgelig  Ting,  at  enhver  af  Deres  Maje- 
stæt given  Befaling  vil  blive  udført.  Men 
jeg  maa  allerunderdanigst  gøre  opmærksom 
paa,  at  det  er  en  Umulighed  for  Deres  Maje- 
stæt at  kunne  have  den  Detailkundskab  i 
den  omhandlede  Sag,  som  jeg,  der  nu  i  40 
Aar  udelukkende  har  givet  mig  af  med  den 
Slags  Sager,  og  anser  det  derfor  for  min  Pligt 
at  gøre  opmærksom  paa,  at  enhver  For- 
andring vil  være  i  Sagens  Disfavør,  og  ikke 
til  dens  Gavn.« 

Denne  djærve  Udtalelse,  sagt  paa  den 
ejendommelige  alvorlige  Maade,  der  var  Rømer 
egen,  havde  den  forønskede  Virkning.  Kongen 
underskrev  straks.  Men  dermed  hørte  ogsaa 
Referaterne  op. 

En  vis  Smaalighedsaand  kom  i  det  hele 
taget  ofte  til  Frembrud  hos  Kongen.  Han 
kunde  f.  Eks.  ikke  lide  at  tabe  i  Spil.  Naar 
han  var  i  Uheld,  sad  han  og  rokkede  paa 
Stolen  og  svedte  Angstens  Sved,  —  ganske  i 
Modsætning  til  hans  Søn,  der  var  lige  glad, 
hvad  enten  han  tabte  1000  Rdlr.  eller  vandt 
1  Mark. 

Han  var  i  det  hele  nøjeregnende  i 
Pengesager.  Jeg  havde,  da  jeg  kom  ind  i 
Garden,  en  Oppasser  ved  Navn  MiUinge,  som 
var  bleven  Dannebrogsmand,  fordi  han  med 
stort  Mod  havde  paagrebet  en  Rasphusfange. 
Da  han  havde  udtjent,  erkyndigede  jeg  mig 
om  han  som  Dannebrogsmand  kunde  tage 
privat  Tjeneste,  hvad  der  blev  besvaret  be- 
nægtende. Men  da  han  ikke  kunde  leve  af 
ingenting,  anviste  Kongen  ham  10  Rdlr.  om 
Maaneden  af  Chatolkassen.  Da  der  endelig 
blev  et  Lakajnummer  ledigt,  tillod  jeg  mig 
at  henlede  Kongens  Opmærksomhed  paa 
Millinge : 

»Jeg  bliver  pint  og  plaget,«  sagde  han 
irriteret.  »Blucher  vil  have  sin  Tjener  til 
Lakaj,  Frøken  Waltersdorff  ligedan,  og  nu 
kommer  De  med!« 

»Ja,  Deres  Majestæt,«  svarede  jeg,  »det 
var  kun  for  at  spare  Chatoikassen  for  de 
10  Rdlr.« 

Ikke  saa  snart  havde  han  hørt  det,  før 
han  betragtede  mig  med  sit  mest  elskværdige 
Smil,  som  om  han  var  reddet  ud  af  meget 
vanskelige   Forhold. 

De  underordnede  Pladser  ved  Hoffet  blev 
i  det  hele  ivrigt  eftertragtede.  Jeg  erindrer, 
at  jeg  en  Aften  paa  Sorgenfri  overværede  en 
Samtale  mellem  Kongen  og  Dronningen  om 
Besættelsen  af  en  Post  i  Sølvkammeret.  Dron- 
ningen anbefalede  en  ung  Mand,  medens 
Kongen  selv  vilde  have  en  anden.  Til  sidst 
sagde  han: 

»Maa  jeg  egentlig  spørge  dig,  hvor  kender 
Du  den  unge  Mand  fra?« 

»Ja,  jeg  kender  ham  ikke;  jeg  ved  kun, 
at  han  er  en  Søn  af  skikkelige  Forældre.« 

»Du  stoler  altsaa  paa  ham  paa  samme 
Maade,  som  Jeronimus  stoler  paa  Jesper 
Lorentzens  Søn  fra  Snaregaden«  —  og  saa  lo 
han  og  saa  hen  til  os  andre.  Kongen  gjorde 
sig  nemlig  meget  til  af  at  kunne  Holberg 
udenad  og  var  altid  glad,  naar  han  kunde 
faa  Lejlighed  til  at  citere  ham.  Det  var 
maaske  ogsaa  fra  Holberg,  at  han  havde  den 
—  i  alt  Fald  i  hans  Situation  —  besynderlige 
Lyst  til  at  tale  om  Hanrejer. 

Kongen  var  iøvrigt  ikke  synderlig  fin  i 
den  Maade,  hvorpaa  han  tiltalte  sine  under- 
givne.     Han   sagde  altid    »han«  til  dem  (end- 


105 

ogsaa  den  gamle  Berider  Johansen  har  jeg 
hørt  tiltale  paa  denne  Maade),  og  jeg  har 
ofte  paa  Slottet  i  Odense  hørt  ham  sige:  »Han 
er  et  Asen  og  et  Bæst.«  Hans  Kammertjener 
Hansen,  som  havde  været  med  ham  i  Norge, 
havde  til  en  vis  Grad  meget  at  sige  hos  sin 
Herre,  da  han  var  inde  i  hele  det  geheime 
Væsen.  Han  kunde  hverken  læse  eller  skrive, 
og  man  antog  i  Almindelighed ,  at  det  var 
denne  Uvidenhed,  som  havde  skaffet  ham 
Posten,  da  Kongen  saa  kunde  være  sikker 
paa,  at  han  ikke  læste  de  Breve,  der  laa  paa 
hans  Skrivebord,  og  som  ofte  var  af  en  de- 
likat Natur.  En  Gang  kom  Kongen  leende 
ind  til  Teen  og  sagde: 

»I  Dag  har  jeg  da  faaet  Bevis  for,  at 
Hansen  ikke  kan  læse.  Han  har  saamænd 
præsenteret  mig  en  Skræder-Regning,  hvor- 
paa  der  var  anført  en  sort  Klædning  og  en 
Overfrakke  til  ham  selv.« 

Kongen  blev  undertiden  drillet  af  sine 
Omgivelser  med  Hansen.  Saaledes  husker 
jeg,  at  han  en  Dag  over  Taflet  sagde  til 
Blucher : 

»Der  maa  vist  være  blevet  en  Del  Skild- 
padde tilovers?« 

»Ja,  Deres  Majestæt,  der  blev  meget  til- 
overs.« 

»Ja,  saa  vil  jeg  have  den  i  Morgen.« 

»Deres  Majestæt  glemmer,«  svarede  Blucher, 
»at  det  er  den,  Hansen  har  Middagsselskab 
paa  i  Dag.« 

Christian  VIII  var  en  stor  Gourmand. 
Ved  Taflet  fandtes  altid  de  fineste  og  lækreste 
Sager,  og  han  passede  nøje  paa,  at  hans 
Ordrer  i  saa  Henseende  bleve  udførte.  Ved 
et  Taffel  paa  Sorgenfri,  straks  efter  vor  An- 
komst dertil,  sagde  han  saaledes  til  Mar- 
skallen : 

»Er  De  nu  sikker  paa,  at  de  Trøfler 
kommer?« 

»Jo,  Deres  Majestæt.« 

»Aa,  De  tager  det  saa  ligegyldigt!  Jeg 
mener,  om  de  kommer  sammen  med  det 
første  Græssmør?« 

Han  havde  en  stærk  Appetit,  men  var 
meget  maadeholdende  med  Drikkevarer,  ganske 
modsat  hans  Søn,  som  egentlig  ikke  spiste 
meget,    og    sjældent   andet  end  simple  Retter, 

men  derimod  holdt  meget  af  et  højt  Glas. 
Køkkenmesteren  hed  Casadaban  og  var  eii 
udmærket  dygtig  Mand,  ikke  alene  som  Kok, 
men  ogsaa  med  Hensyn  til  den  smagfulde 
Maade,  hvorpaa  han  vidste  at  arrangere  en 
Diner.  Han  led  i  øvrigt  meget  under  Kongens 
Mangel  paa  Nøjagtighed.  Uagtet  Middagen 
var  bestemt  til  Kl.  4,  kom  vi  næsten  aldrig 
til  Bords  førend  Kl.  5,  ja  jeg  har  endogsaa 
oplevet,  at  vi  maatte  vente  7  Kvarter  paa 
hans  Ankomst.  Kongen  nød  aldrig  Brænde- 
vin og  har  rimeligvis  kun  en  ene.ste  Gang  i 
sit  Liv  smagt  det.  Det  var  paa  en  Vinter- 
rejse i  Norge,  hvor  Vinen  var  frosset  i  Flaske- 
foderet. Min  Fader  overtalte  ham  da  til  at 
drikke  lidt  Cognak,  hvad  han  kun  modstræ- 
bende indvilgede  i;  men  næppe  havde  han 
faaet  det  i  Munden,  før  han  spyttede  det  ud 
og  var  meget  vred. 

Kongens  Nervesystem  var  meget  irritabelt. 
Stærke  Lyde,  som  naar  noget  faldt  ned  eller 
sligt,  kunde  bringe  ham  til  at  fare  sammen 
med  et  Sæt,  og  naar  et  eller  andet  ubehage- 
ligt Syn  kom  ham  for  Øje,  kunde  han  ryste 
som  i  Feber,    som   f.  Eks.   en  Gang  i  Norge, 

da  en  saaret  Underofficer  paa  en  Ambulance 
blev  ført  forbi  det  Vindue,  hvor  han  tilfæl- 
digvis stod.  Blot  Tanken  om,  at  noget  ube- 
hageligt muligvis  kunde  indtræffe,  satte  ham 
i  stærk  Uro.  En  Dag,  da  han  inspicerede 
Linieskibet  »Christian  VIII«,  var  Vimplen  uklar, 
hvorfor  en  Mand  blev  sendt  til  Vejrs.  Kongen 
fulgte  hans  Opstigning  med  Øjnene  og  blev 
mere  og  mere  nervøs,  jo  højere  Matrosen  kom 
op.  Tilsidst  raabte  han  paa  sin  General- 
Adjutant,  den  gamle  Admiral  Lutken,  og 
spurgte  ham ,  om  han  ikke  var  bange  for, 
at  Manden  skulde  falde  ned:  »Det  bliver 
aldeles  hans  egen  Sag,  Deres  Majestæt,«  sva- 
rede Lutken  tørt. 

Men  der  behøvedes  ikke  engang  saa 
meget  til  at  sætte  hans  Nerver  i  Bevægelse. 
I  1842  kom  Storfyrst  Consiantin,  Dronning 
Olgas  Fader,  som  Søkadet  hertil  med  en  rus- 
sisk Flaade  og  blev  straks  af  Kongen  ind- 
budt til  Middag.  Jeg  antager,  at  han  da  var 
15  Aar;  han  var  ledsaget  af  sin  Læge,  den 
danskfødte  Haiirowitz,  som  jeg  senere  har 
truffet  som  Ekscellence  og  virkelig  Geheime- 
raad    i   St.  Petersborg.      Da   jeg   nogle   Timer 

før  Middag  kom  o])  paa  Slottet,  mødte  jeg 
tilfældigvis  Kongen,  der  var  i  den  højeste 
Grad  ophidset.  Jeg  spurgte  Kammertjener 
Hansen,  hvad  der  var  i  Vejen,  og  fik  til  Svar : 

»Det  er  fordi  han  er  bange  for,  at  Kron- 
prinsen skal  møde  i  den  Dragt  med  de  bare 
Ben,  som  Løjtnanten  nok  ved.< 

Han  sigtede  hermed  til  en  Dragt,  som 
Kronprins  Frederik  engang  havde  haft  paa 
ved  en  Gaasejagt  paa  Fursø.  Som  Prins 
havde  han  med  en  Fregat  været  i  en  skotsk 
Havn,  hvor  han  af  Medlemmerne  af  en  Yacht- 
klub blev  inviteret  til  en  Middag.  Ved  Bordet 
rejste  han  sig  og  holdt  paa  Fransk  følgende 
Tale: 

»Jeg  har  altid  beklaget  den  Mangel  ved 
min  Opdragelse,  at  jeg  ikke  har  lært  Engelsk; 
men  ingensinde  stærkere  end  ved  denne  Lej- 
lighed. Som  Sømand  ved  jeg  imidlertid  at 
hjælpe  mig  med,  hvad  der  er  for  Haanden, 
og  derfor  vil  jeg  ogsaa  her  benytte  mig  af  de 
fire  eneste  engelske  Ord,  jeg  kan:  God  save 
the  Queen!« 

Skaalen  blev  modtaget  med  en  umaadelig 
Jubel,     han    blev    baaret    i    Triumf   omkring 

Bordet  og  udnævnt  til  Selskabets  Æresmed- 
lem. Ved  samme  Lejlighed  fik  han  den  om- 
talte Dragt  »med  de  bare  Ben«  i  Foræring. 
Den  var  overordentlig  kostbar:  Hue  med 
Agraf,  Dolk  og  Hirschfænger  med  smukke 
Stene,  Plæd  og  Sandaler,  hvilket  altsammen 
opbevares  i  et  dertil  indrettet  Skab  paa  Jægers- 
pris Slot. 

Med  Kronprinsen  kom  jeg  meget  sammen. 
Vi  Løjtnanter  af  Garden  gjorde  stadig  Vagt 
paa  Christiansborg  Slot,  hvor  han  boede,  og 
det  var  ofte,  naar  jeg  meldte  mig  til  Vagt  Kl. 
12,  at  jeg  maatte  blive  hos  ham  til  den  næste 
Morgen  Kl.  2 — 3  og  lade  Vagten  skøtte  sig 
selv.  I  hans  Selskab  gjorde  jeg  utallige  Ud- 
flugter til  Hest,  og  det  gik  ved  disse  Ture 
temmelig  strængt  til.  Engang  var  han  saa- 
ledes  buden  ud  til  Drewsen  paa  Strandmøllen, 
hvor  han  drak  saa  dygtigt  ved  Bordet,  at  han 
efterhaanden  blev  ganske  fuld  og  yderst  ube- 
hagelig og  maliciøs.  Da  vi  ved  Billardet  talte 
om  det  uforsvarlige  i  at  lade  ham  ride  hjem 
i  den  Tilstand,  og  han  tilfældigvis  kom  til  at 
høre,  hvorom  Samtalen  drejede  sig,  blev  han 
aldeles  desperat  og  vilde  straks  til  Hest.    Jeg 

glemmer  ikke  denne  natHge  Tur  gennem  Dyre- 
haven. Vi  red  fra  Stedet  ventre  å  terre  i  den 
dødeligste  Angst  for,  at  han  skulde  falde  af 
Hesten  og  knække  sin  Hals.  Da  vi  havde 
redet  noget,  tog  Fuldskaben  heldigvis  af,  og 
vi  ankom  lykkeligt  Kl.  3  om  Morgenen  til 
Christiansborg  Slot. 

Da  Forberedelserne  til  Reorganisationen 
af  Armeen  skulde  træffes,  blev  der  nedsat  en 
saakaldet  militær  Kommission  i  Odense  med 
gamle  General  Rømer  som  Formand  og  Kron- 
prins Frederik  som  Præses.  I  denne  Tid 
kom  jeg  flere  Gange  i  Besøg  hos  ham  paa 
Slottet,  og  vi  red  og  kørte  meget  sammen  i 
Omegnen.  Navnlig  var  vi  ofte  paa  Fisketure 
i  den  nu  udtørrede  Næsbyhoved  Sø,  som  om- 
gav den  Bakke,  hvorpaa  Næsbyhoved  Slot, 
hvor  engang  Dronning  Margrethe  havde  resi- 
deret, var  bygget.  Jeg  blev  hj'ppigt  huden  til 
Middag  sammen  med  ham,  blandt  andre  Steder 
hos  den  bekendte  Generalkrigskommissær 
Abrahamson%  der    var   Medlem   af  Kommis- 


•)  J.  X.   B.  Abrahamson.      1789-1847. 

sionen,  og  som  levede  i  en  Slags  Forvisnings- 
tilstand i  Odense. 

Grunden  dertil  har  General  Hansen  senere 
fortalt  mig.  Abrahamson  var  ansat  i  Staben 
som  Adj utant  hos  Kongen,  og  General  Bulow 
vilde  gerne  fremskynde  hans  Avancement.  Da 
nu  Posten  som  Kommandør  for  Prins  Chri- 
stians Regiment  blev  ledig,  indstillede  straks 
Biilow,  under  hvem  det  Personelle  laa,  Oberst 
Schau,  der  var  A's  Formand,  til  den  ledige 
Post.  Schau,  som  havde  en  Mistanke  herom, 
og  som  nødig  vilde  bort  fra  Kongens  Nær- 
hed, søgte  straks  Audiens.  Men  Abrahamson, 
som  havde  jour,  nægtede  ham  at  komme  ind, 
hvilket  først  skete  Dagen  efter,  da  Hansen  fun- 
gerede.    Kongen  modtog  Schau  med  de  Ord: 

»Det  har  glædet  mig,  at  jeg  har  kunnet 
opfylde  Deres  Ønske  og  udnævne  Dem  til 
Kommandør  for  Prins    Christians  Regiment.« 

»Jeg  takker  Deres  Majestæt,«  svarede 
Schau,  »men  mit  Ønske  har  det  ikke  været 
at  komme  bort  fra  Deres  Majestæt.« 

»Hvorfor  sagde  De  ikke  det  i  Gaar?« 

»Jeg  var  her,  men  blev  nægtet  Adgang 
af  Abrahamson.« 

»Nu  forstaar  jeg  det  hele!«  sagde  Kongen. 
»Desværre  kan  Sagen  nu  ikke  forandres,  da 
Udnævnelsen  er  underskrevet;  men  al  den 
Satisfaktion,  som  jeg  kan  give  Dem,  skal  De 
faa.«  Kongen  stak  derefter  Hovedet  ud  af 
Døren  og  sagde  i  den  højeste  Ophidselse: 
»Bulow  skal  straks  komme!«  Og  da  Biilow 
var  kommet  til  Stede,  raabte  Kongen  saa  højt, 
at  Hansen  ude  i  Forgemakket  kunde  høre  hvert 
et  Ord:  »Der  skal  udfærdiges  en  Bestalling, 
hvori  Oberstløjtnant  Abrahamson  udnævnes  til 
Sø-  og  Landkrigskommissær  med  Ophold  i 
Odense,  og  han  skal  rejse  straks!« 

»Hvad  tænker  Deres  Majestæt  paa,«  svarede 
Bulo\v,  —  »det  er  min  dygtigste  Officer,  som 
jeg  mister!«    Men  Kongen  raabte  endnu  højere: 

»Og  hvis  han  ikke  tager  sig  i  Agt,  saa 
skal  han  komme  den  samme  Vej!« 

Abrahamson  var  en  ualmindelig  kund- 
skabsrig, begavet  og  aandrig  Mand,  og  dertil 
hvad  Tyskerne  kalder  »ein  gewandter  Mann«^ 
der  havde  rejst  meget  og  havde  udmærkede 
Sprogkundskaber.  Men  han  havde  den  store 
Fejl,  at  han  altid,  naar  han  kom  sammen 
med   andre,   og  det  paa  nogen  Maade  kunde 


114 

gaa  an,  vilde  spille  første  Violin  og  reducere 
de  andre  tilstedeværende  til  Nuller.  I  Odense 
var  der  kun  een,  han  havde  Respekt  for,, 
nemlig  den  tørre,  satiriske  Statsfysikus  Guld- 
brandt, paa  hvis  skarpe  Tunge  han  havde 
haft  flere  Eksempler. 

Denne  Guldbrandt  var  en  original  Person. 
Han  var  meget  paaholdende,  spiste  og  drak 
gerne,  naar  han  kunde  faa  det  gratis,  og  kom 
meget  ud  i  Odense,  da  Folk,  hvis  de  ikke 
inviterede  ham,  frygtede  for  at  blive  ilde  om- 
talt. En  Dag,  da  han  havde  spist  paa  Slottet, 
og  jeg  fulgte  ham  hjem,  kom  vi  forbi  Kon- 
ditor Bang,  hvor  han  absolut  vilde  have,  at 
vi  skulde  gaa  ind  og  drikke  et  Par  Snapse 
Likør.  Det  hjalp  ikke,  at  jeg  protesterede,  jeg 
skulde  og  maatte  drikke  Likøren,  som  blev 
budt  os  af  Konditorens  unge  og  smukke  Datter. 
Derpaa  lod  Guldbrandt  sig  lave  et  Kræmmer- 
hus Gotter,  som  han  vilde  have  med  hjem  til 
sin  Datter. 

»Det  hele  bliver  5  Mk.  8  Sk.,«  sagde  Jom- 
fru Bang. 

»Hold  Dem   til  Løjtnanten,  Hlle  Jomfru,« 

svarede  han,  »ham  bliver  De  ikke  snydt  med. 
Jeg  er  for  gammel.« 

Og  medens  han  puttede  Kræmmerhuset  i 
Lommen,  maatte  jeg  ud  med  Pengene,  der  for 
mig,  som  kun  havde  16  Rdl.  i  Gage  om  Maane- 
den,  var  en  stor  Sum. 

Da  jeg  skiltes  fra  ham,  inviterede  han 
mig  til  Frokost  den  næste  Dag  Kl.  11.  Alle, 
hvem  jeg  fortalte  det,  forsikrede  mig,  at  jeg 
maatte  have  hørt  fejl.  Ingen  havde  nogen 
Sinde  hørt,  at  Guldbrandt  havde  inviteret 
nogen.  Imidlertid  mødte  jeg  præcis  den  næste 
Dag,  men  saa  ikke  noget  som  helst,  der  tydede 
paa  Frokost. 

»Ja,  skal  vi  saa  gaa?«  sagde  Guldbrandt. 

»Jeg  troede,  vi  skulde  have  Frokost,  Hr. 
Etatsraad.« 

»Ja,  det  skal  vi  ogsaa,  men  det  er  hos 
Jensen.« 

Jensen  var  en  bekendt  Vinhandler  i  Odense, 
der  den  nævnte  Dag  gav  fri  Frokost  til  Kun- 
derne i  Anledning  af,  at  han  aabnede  et  nyt 
Lokale.  — 

Gennem  det,  jeg  fik  at  høre  om  den  fore- 
staaende   Omorganisation  af  Armeen   og   den 

dermed  forbundne  Reduktion  af  Officers- 
personalet,  fik  jeg  ret  et  slaaende  Bevis  for, 
hvor  vanskeligt  det  er  i  Fredens  Tid  at  taksere 
Officerernes  Brugbarhed  i  Felten.  Blandt 
dem,  der  enten  virkelig  var  indstillede  til 
Afsked,  eller  om  hvis  Afgang  der  i  alt  Fald 
var  stærk  Tale,  skal  jeg  nævne:  Sejrherren 
ved  Isted,  General  Krogh,  om  hvem  det  blev 
sagt,  at  han  »var  Hofmand  og  ikke  Soldat« ; 
Sejrherren  ved  Fredericia,  General  Buloiv,  der 
var  indstillet  til  Afsked  paa  Grund  af  Gjæld; 
General  Schleppegrell ,  »fordi  han  var  gal«; 
General  de  Meza,  »fordi  han  var  Sproglærer 
og  ikke  Officer«,  og  endelig  General /?f/e,  »fordi 
han  ikke  passede  sin  Garnisonstjeneste  i  Rends- 
borg,  men  var  Hestepranger  og  gjorde  Fod- 
ture til  Paris«.  Det  6te  af  vore  berømte  Navne 
fra  Krigen,  den  tapre  Helgesen,  kom  ikke  paa 
Omtale,  da  han  allerede  havde  sin  Afsked. 

Helgesen  har  jeg  engang  besøgt,  medens 
han  var  Kommandant  i  Rendsborg.  Jeg  fandt 
ham  siddende  paa  en  Sofa  med  en  lang  Pibe 
i  Munden  og  med  en  Odderunge  paa  hver 
Side  af  sig.  Disse  Odderunger  dresserede  han 
med  en  sjælden  udholdende  Taalmodighed  til 

Fiskefangst.  Som  et  Kuriosum  skal  jeg  i  denne 
Sammenhæng  anføre,  at  jeg  engang  langt 
senere  kørte  med  en  Kusk,  der  manglede  et 
Led  paa  en  af  sine  Fingre.  Jeg  spurgte  ham, 
om  det  var  en  Kugle,  der  havde  taget  det  af. 
»Nej,«  svarede  han,  »det  var  en  Odder,  der 
hed  Passjør«  (Pécheur).  Han  havde  tjent  hos 
Helgesen.  Det  var  et  mærkværdigt  Syn  at  se 
Helgesen,  naar  han  tog  paa  Jagt.  Først  kom 
hans  Bagage  og  Tjenerskab  i  en  Vogn,  for- 
spændt med  hans  to  Rideheste;  derpaa  fulgte 
han  selv,  trukken  af  to  Nordbagger,  med  et 
Dueslag  og  2  Oddere  bag  i  Vognen,  og  eskor- 
teret af  6 — 7  hylende  Hunde. 

I  Kjøbenhavn  har  jeg  kun  set  ham  een 
Gang.  Jeg  traf  ham  i  Forgemakket  og  spurgte 
ham,  om  han  blev  her  i  længere  Tid : 

»Nej,  Død  og  Pine  om  jeg  gør,  lille  Fa'er,« 
svarede  han.  »Jeg  passer  ikke  til  disse  For- 
hold. Jeg  gaar  her  og  sveder  som  et  Asen  af 
Angst.« 

Min  afdøde  Kadet-Kammerat  Hoffmann, 
som  var  Ad j utant  hos  ham  under  Frederik- 
stads Belejring,  har  fortalt  mig  adskillige  Smaa- 
historier  om  Helgesen,  hvoraf  jeg  ved  denne 

Lejlighed  skal  fortælle  en  enkelt.  Da  Frede- 
rikstad paa  Helgesens  Fødselsdag,  den  4.  Ok- 
tober 1850,  blev  stormet  af  Slesvig-Holstenerne, 
gik  Helgesen  over  Torvet  med  sin  Stok  i 
Haanden,  ledsaget  af  Hoffmann.  En  Skræd- 
der, som  troede,  at  nu  var  Befrielsens  Time 
slaaet,  kom  styrtende  ud  paa  Torvet  i  Skjorte- 
ærmer og  med  den  slesvig-holstenske  Kokarde 
paa  Huen,  brølende  af  fuld  Hals: 

»Unsere  Gebruder  sind  da!  Vivat  Schles- 
wig-Holstein!« 

Helgesen  lod  ham  straks  anholde  og  sagde 
til  en  Skildvagt: 

»Kan  Du  ekspedere  ham?« 

»Jo  vel,  Hr.  Kommandant!«  svarede  Sjæl- 
lænderen.    »Skal  jeg  stikke  han?« 

»Nej  gu'  skal  Du  ikke  nej;  men  Du  skal 
banke  ham.  Her  har  Du  min  Stok,  saa  skal 
jeg  holde  dit  Gevær  imens.« 

Og  den  ulykkelige  Skrædder  fik  en  Snes 
Stykker  over  Nakken,  medens  samtidig  Gra- 
nater og  Bomber  sprang  over  hans  Hoved. 
Da  Helgesen  derefter  kom  ud  ved  Skanserne, 
sagde  han  til  Hoffmann: 

»Spektakel  kan  de  gøre  med  deres  Ka- 
noner og  Geværer!  Men  vil  I,  mine  gode 
Slesvig-Holstenere,  have  Frederikstad,  saa  skal 
I  Fanden  hakke  mig  faa  Lov  til  at  tage  den 
med  Neglene!« 

Blandt  de  gamle  Officerer  i  Kjøbenhavns 
Garnison,  der  ved  Reduktionen  gik  af,  erindrer 
jeg  en  gammel  Kaptajn  Andse,  der  var  en 
original  Personlighed.  Det  var  en  høj,  tyk 
Nordmand,  som  havde  ondt  ved  at  bevæge 
sig,  og  som  meget  vanskeligt  kunde  marchere 
i  Trit,  da  han  var  platfodet.  Guvernøren, 
Prins  Wilhelm,  var  efter  ham  ved  alle  Lejlig- 
heder, og  Andse  betragtede  ham  og  alt,  hvad 
der  hørte  til  hans  Regiment  (2det  jyske)  som 
sine  svorne  Fjender. 

Da  jeg  en  Dag  var  ude  paa  Amager  til 
Skydning,  var  Andse  med  sit  Kompagni  pla- 
ceret paa  Nabobanen.  En  Underofficer  af 
2det  jyske  stod  iført  sin  Uniform  med  de 
hvide  Rabatter  og  betragtede  Skydningen.  Paa 
en  Gang  hører  jeg  Andse  raabe: 

»Der  staar  den  hvide  Guvernements-Spion! 
Kom  hid!  —  Hvad  hedder  han,  og  hvad  er 
han?« 

»Mit  Navn  er  Esau,«  svarede  den  tyske 
Underofficer,  »og  jeg  har  Inspektion  vedSchiess- 
banerne.« 

»Det  hedder  ikke  Schiessbanerne,«  svarede 
Andse,  »men  Sky— de— ba— ner— ne !  For 
øvrigt  skulde  jeg  mene,  at  Esau  er  et  bibelsk 
Navn!  Det  var  saadan  han  hed,  den  Skurk, 
der  forraadte  Vorherre  Jesus  Kristus  for  30 
Rigsbankskilling. « 

»Jeg  be'r  meget  om  Forladelse,  Hr.  Kapi- 
tæn,  det  var  Judas  Itzchariot,«  svarede  Under- 
officeren og  traadte  af. 

Da  den  nye  Organisation  af  Armeen  traadte 
i  Kraft  1842,  fik  Garden  to  nye  Officerer: 
V.  Meyern  og  Banner.  Sidstnævnte  var  en 
Hædersmand,  men  af  et  saa  ufordrageligt 
Væsen,  at  han  ikke  kunde  komme  ud  af  det 
med  en  eneste  af  sine  Kammerater.  En  Dag, 
da  jeg  ikke  var  oplagt  til  at  høre  paa  hans 
Udgydelser,  sagde  jeg  ham  Besked;  det  ene 
Ord  tog  det  andet,  og  en  Udfordring  paa- 
fulgte. Striden  blev  afgjort  i  Hotel  du  Nords 
store  Sal  og  endte  med,  at  han  fik  et  Hug  i 
Panden.  Til  Lykke  for  ham  og  mig  gik  det 
dog  bedre   af,    end   man    skulde  vente,  da  en 

Kasket  med  to  Sølvtresser  og  en  tyk  Skygge 
afbødede  det  meste  af  Hugget. 

Under  Christian  VIII  blev  Kasernen  om- 
bygget. Den  havde  oprindelig  været  Orangeri 
og  hørt  til  Rosenborg  Have.  Man  saa  endnu 
tydeligt  Mærkerne  af  de  store  buede  Vinduer, 
som  var  omgivet  med  smukke  Sandstens  Orna- 
menter. Da  jeg  i  Anledning  af  Ombygningen 
maatte  forlade  mit  hyggelige  Hjem  paa  Ka- 
sernen, tilbød  Generalkrigskommissær  Wiborg, 
som  den  Gang  ejede  Hjørnestedet  ved  Amalie- 
gaden og  Blankogaden,  mig  at  bo  i  hans 
Havehus,  hvortil  jeg  havde  egen  Indgang 
gennem  en  Laage  i  Plankeværket.  Haven  var 
stor  og  naaede  lige  ud  til  Hjørnestedet  i  Bred- 
gaden. Den  var  smukt  anlagt  med  Spring- 
vand og  Blomsterbede,  og  da  Havehuset  inde- 
holdt 3  nydelige  Værelser,  boede  jeg  saa  be- 
hageligt som  vel  muligt  Sommeren  over. 

Ogsaa  paa  Sorgenfri,  hvor  Kongen  op- 
holat  sig  om  Sommeren,  var  der  i  enhver 
Henseende  sørget  udmærket  for  os.  Kasernen 
laa  Hge  over  for  Indgangen  til  Parken,  der 
ligesom   Baaden   i  Søen   stod   til    vor  Disposi- 

tion,  og  hver   Officer   havde   to  Værelser  for- 
uden Havestuen. 

Om  Søndagen  gik  vi  gerne  i  Kirke  med 
Kongen.  En  Gang,  da  vi  efter  endt  Guds- 
tjeneste skulde  til  at  gaa  hjem,  hændte  der 
en  Scene,  som  vakte  en  Del  Opsigt.  En  Slægt- 
ning af  Frøken  Waltersdorif  havde  tidligere 
været  Løjtnant  ved  Prins  Christians  Regiment, 
men  da  han  opførte  sig  som  en  ren  Vaga- 
bond, fik  han  sin  Afsked  med  Tilhold  om  for 
Fremtiden  at  opholde  sig  udenfor  Sjælland. 
Han  rejste  da  til  Holsten,  hvor  han  giftede 
sig  med  en  Møllerenke;  men  da  der  efter 
ganske  kort  Tids  Forløb  ikke  var  noget  til- 
bage, hverken  af  Møllen  eller  Værdipapirerne, 
forlod  han  Kone  og  Barn  og  rejste  til  Amerika. 
Den  ulykkelige  Kone  begav  sig  da  her  over  til 
Kjøbenhavn  for  at  ansøge  Christian  VHI  om 
en  Naadegave.  Hendes  Mission  kronedes  med 
stort  Held,  da  hun  havde  den  gode  Ide  at 
sende  sin  ualmindelig  skønne  unge  Datter  op 
til  Kongen,  i  Stedet  for  selv  at  gaa.  Men 
ikke  saa  snart  havde  Manden  i  Amerika  faaet 
Nys  om  disse  forandrede  Forhold,  før  han 
straks  rejste  til  Danmark.     Den   nævnte  Søn- 

dag,  ligesom  Kongen  og  Dronningen  med  hin- 
anden under  Armen  traadte  ud  af  Kirken, 
stillede  han  sig  l'rem  foran  dem,  og  idet  han 
gav  den  krænkede  Faders  Rolle,  udbrød  han 
saa  højt,  at  alle  kunde  høre  det:  »Deres 
Majestæt!  min  Datter  .  .  .«  Men  Kongen  af- 
brød ham  kort  og  sagde:  »Kom  til  mig  paa 
Slottet.«  Dette  skete  imidlertid  ikke,  da  han 
straks  blev  arresteret  og  ført  ud  af  Landet. 

En  Dag  i  1843  kom  ved  Taflet  paa  Sorgen- 
fri de  forestaaende  store  Troppeøvelser  i  Han- 
nover paa  Tale,  og  jeg  tillod  mig  da  at  ytre, 
at  det  maatte  være  en  stor  Glæde  for  de  Offi- 
cerer, i  hvis  Lod  det  faldt  at  blive  komman- 
deret derover.  Kongen  spurgte  mig,  om  jeg 
havde  Lyst  til  at  tage  med,  og  da  jeg  sagde 
ja,  blev  jeg  straks  ansat  ved  15de  Bataillon 
og  rejste  til  Rendsborg,  hvor  jeg  opholdt  mig 
en  Maaned. 

Officererne  tilbragte  største  Delen  af  Dagen 
hos  den  vagthavende  Officer  paa  Hovedvagten, 
hvor  der  derfor  var  et  bestandigt  Rykind  og 
Rykud.  Da  en  Mængde  her  indlog  alle  deres 
Maaltider,  baade  Frokost,  Middag  og  Aften, 
var    Bordet    ganske     opfyldt    med    Madvarer. 

Foruden  adskillige  Flasker  med  Kummel  og 
01,  var  der  flere  store  Rugbrød,  en  stor  Ler- 
krukke med  Smør,  en  gammel  holstensk  Ost 
og  endelig  et  stort  Trætrug  med  varmt  Sand, 
hvori  der  var  anbragt  flere  Snese  Æg,  —  og 
hele  denne  Beholdning  blev  stadig  fornyet. 

Under  mit  Ophold  i  Rendsborg  kom  jeg 
næsten  daglig  i  Grev  Baiidissins  Hus.  For- 
nærmet over,  at  han  ikke  ved  Zepelins  Død 
var  blevet  udnævnt  til  Kommandør  for  Garden, 
havde  han  taget  sin  Afsked ;  men  da  han  var 
militærgal,  fortrød  han  det  straks  og  købte 
for  en  Sum  Penge  Major  Elberg  ud  af  Tjene- 
sten, hvorefter  han  blev  ansat  i  Rendsborg. 
Christian  VIII,  hvem  han  havde  sat  Stolen  for 
Døren,  var  svag  nok  til  at  give  sin  Tilladelse 
til  dette  Arrangement.  Baudissin  blev  efter- 
haanden  Slesvig-Holstener  og  var  det  allerede 
den  Gang  saå  meget,  at  det  aldeles  ikke 
undrede  mig,  at  han  i  1848  stod  paa  den 
anden  Side.  Han  var  meget  elskværdig  mod 
mig,  men  talte  aldrig  om  noget,  der  angik 
Garden,  og  afviste  mig,  hver  Gang  jeg  be- 
gyndte paa  det  Tema. 

Uagtet  der  ikke  skete  noget  Brud  paa 
Disciplinen,  mærkede  man  dog  baade  paa 
Underofficerer  og  Mandskab,  at  de  vare  be- 
arbejdede i  anti- dansk  Retning.  Selv  flere 
Officerer  lagde  ikke  Dølgsmaal  paa  deres 
slesvig-holstenske  Sj'mpatier. 

En  Dag  i  August  Maaned  havde  Chri- 
stian VIII  anmeldt  sin  Ankomst  til  Rends- 
borg  Kl.  9  om  Aftenen,  og  hele  Garnisonen 
og  Borgervæbningen  var  under  Gevær  en  Time 
forud.  Kongen  kom  imidlertid  ikke  før  den 
næste  Morgen  Kl.  5.  Følgen  heraf  var,  at 
den  ene  Halvdel  af  Borgerne  var  gaaet  hjem, 
og  at  den  anden  Halvdel  havde  drukket  sig 
fuld.  Kongens  Ankomst  blev  en  fuldstændig 
Skandale.  Vognen  blev  omringet  af  Pøbel, 
der  hyssede  og  peb,  og  denne  Kommers  blev 
fortsat,  efter  at  han  var  taget  ind  i  Guverne- 
mentshuset.  Endelig  blev  Pøbelen  splittet 
med  Magt,  og  Roligheden  genoprettet. 

Langt  om  længe  kom  Dagen  til  Afmarch, 
og  efter  en  overordentlig  besværlig  March  i 
det  dybe  Sand  ankom  Bataillonen  sent  om 
Aftenen  til  Neumunster  for  Dagen  efter  at 
fortsætte  til  Segeberg  og  Omegn.      Den  næste 

Dag  skulde  vi  have  Rast.  Men  det  blev  just 
ikke  nogen  Hviledag  for  mig  og  en  Del  af 
mine  Kammerater,  eftersom  vi  tog  til  Ham- 
burg, hvorfra  vi  først  vendte  tilbage  den 
næste  Morgen  Kl.  4,  da  Bataillonen  stod  op- 
marcheret til  Afgang.  Om  Aftenen  kom  vi 
til  den  Lauenburgske  Grænse  ved  Sachsen- 
wald,  hvor  jeg  blev  indkvarteret  hos  en  gam- 
mel Førster,  ved  Navn  Neumann.  Tæt  ved 
laa  Slottet  Friederichsruhe ,  der  nu  ejes  af 
Fyrst  Bismarck,  men  hvor  der  den  Gang 
boede  en  ganske  ung  Mand  paa  henved  20 
Aar,  der,  saavidt  jeg  erindrer,  hed  Lord  Liican. 
Man  sagde,  at  den  unge  Mand  af  Faderen 
var  tvunget  til  at  opholde  sig  der  i  en  Slags 
Forvisning,  fordi  han  hjemme  havde  levet  for 
vildt  et  Liv,  Af  ham  var  min  Vært,  min 
Premierløjtnant  og  jeg  indbudte  til  om  Aftenen. 
Ingen  af  os  kunde  Engelsk,  og  da  jeg  havde 
prøvet  med  Tysk  og  mærket,  at  Lorden  kun 
talte  sit  Modersmaal,  talte  jeg  dansk.  Straks 
efter  vor  Ankomst,  kom  der  en  stor  Bolle  af 
sachsisk  Porcellæn  ind  paa  Bordet,  og  sam- 
tidig bragte  en  Tjener  en  Ananas  paa  et 
Fad.      Med    stor    Højtidelighed    skar    Lorden 

Frugten  i  Skiver  og  lagde  dem  paa  et  stort 
Stykke  Is,  som  efterhaanden  blev  overrislet 
med  Rom,  Madeira,  Rhinskvin  og  Cham- 
pagne. Efter  at  Lorden  med  stor  Sindsro  og 
megen  Alvor  havde  rørt  rundt  i  den  store 
Bolle,  skænkede  han  af  dens  Indhold  4  store 
Glas  fulde  og  ønskede  os  velkommen,  idet 
han  tømte  sit  Glas,  hvilket  gode  Eksempel 
pligtskyldigst  blev  efterfulgt  af  hans  Gæster. 
Da  dette  Eksperiment  havde  gentaget  sig  nogle 
Gange,  tabte  vor  Vært  sin  højtidelige  Alvor, 
sang  og  lo  og  hængte  sig  om  Halsen  paa  os. 
Min  brave  Premierløjtnant,  der  havde  den 
slemme  Lyde  at  drikke  over  al  Beskrivelse, 
blev  aldeles  fuld,  og  det  samme  var  i  mindre 
Grad  Tilfældet  med  den  gamle  Førster.  Paa 
Hjemvejen  vilde  Løjtnanten  agere  ædru  og 
absolut  have  den  Gamle  under  Armen,  hvilket 
endte  med,  at  han  midt  i  den  mørke  Skov 
snublede  over  en  Trærod  og  i  Faldet  rev 
baade  Neumann  og  mig  over  Ende.  Lygten 
slukkedes  og  det  var  ikke  muligt  at  faa  dem 
paa  Benene  igen;  de  laa  som  slagne  paa 
Valpladsen.  Jeg  gav  mig  til  at  raabe  Gevalt, 
og  efter  nogen  Tids  Forløb  kom  Undsætningen 

i  Skikkelse  af  Neumanns  Karl  og  hans  to 
halvgamle  Døtre,  der  læste  mig  Teksten  paa 
det  Eftertiykkeligste.  Da  jeg  den  næste  Morgen 
Kl.  o  forlod  Stedet,  var  det  sans  adieu. 

Vi  marcherede  gennem  den  dejlige  Sach- 
senwald  og  ankom  om  Aftenen  til  Lauenburg 
By.  Dagen  efter  bleve  vi  ved  Altenburg  færgede 
over  Elben  og  arriverede  endnu  samme  Dag 
til  den  store  Lejr  ved  Luneburg. 

Tropperne  vare  delte  i  to  Divisioner,  hvoraf 
den  ene  bestod  af  den  hannoveranske  Armé, 
den  anden  af  Kontingenterne  fra  Holsten, 
Lauenburg,  Mecklenburg,  Oldenburg  og  Braun- 
schweig.  Den  Division,  hvortil  jeg  hørte, 
kommanderedes  af  Landgreve  Wilhelm,  medens 
den  hannoveranske  General  Hackett  fungerede 
som  General  en  chef.  Midt  i  Lejren  fandtes 
en  lille  Skanse,  bestykket  med  9  Salut-Kanoner, 
hvor  Lejrkommandanten,  den  for  sit  kække 
Forsvar  af  den  berømte  Forpagtergaard  i 
Slaget  ved  Waterloo  bekendte  General  Barring, 
boede.  Reveillen,  der  begyndte  med  3  Kanon- 
skud, gik  hver  Morgen  Kl.  4V2j  og  Manøvrene 
vedvarede  til  om  Aftenen.  Vi  trængte  saaledes 
haardt  til  Hvile,    men   den  fik   vi  ikke  meget 

af,  da  Selskabeligheden  var  stor.  Den  ulykke- 
lige Kronprins  af  Hannover,  den  senere  Georg 
V,  var  uagtet  sin  Blindhed  til  Stede  ved  Ma- 
nøvrene,  idet  en  Adj utant  førte  hans  Hest. 

Lejren  var  besøgt  af  fyrstelige  Personer 
fra  hele  Tyskland,  deriblandt  den  senere 
Kejser  (Wilhelm  I).  I  Anledning  af  Ernst 
Augusts  Ankomst  spillede  et  Musikkorps  paa 
1080  Mand,  under  Anførsel  af  den  preussiske 
Over- Musikdirektør  Wiprecht,  som  assiste- 
redes af  50  Tambur-Majorer.  Ernst  August 
mindede  mig  om  Frederik  VI ,  hvilket  for 
civrigt  ikke  var  saa  underligt,  da  de  gennem 
Caroline  Mathilde  vare  beslægtede  med  hin- 
anden. Han  gjorde  Indtryk  af  en  streng  og 
meget  despotisk  Mand,  for  hvem  alle  skælvede. 

Lejren  afsluttedes  med  en  stor  Revu,  og 
Dagen  efter  marcherede  de  forskellige  Troppe- 
Afdelinger  til  deres  respektive  Standkvarterer. — 

I  Løbet  af  Sommeren  1847  fik  Chri- 
stian VIII  ofte  smaa  Anfald  af  en  Slags  Lig- 
fald eller  noget  dermed  beslægtet.  I  Sep- 
tember Maaned  var  han  paa  Jagt  paa  Fredens- 
borg og  blev  syg  der,  hvorfor  Lægen  til- 
raadede,    at   Residensen   straks   skulde  flyttes 

fra  Sorgenfri  til  Kjøbenhavn.  Paa  Vejen  hjem 
lod  han  Vognen  holde  uden  for  Kasernen,  og 
lod  Kaptajn  Barner  og  mig  kalde  ud  til  sig. 
Han  takkede  os  for  den  Tid,  vi  havde  været 
derude,  og  gav  Ordre  til,  at  Kompagniet 
Dagen  efter  skulde  afmarchere  til  Kjøbenhavn. 

Jeg  gik  samme  Aften  ned  for  at  bestille 
en  Bagagevogn  hos  Sognefogden,  og  blev  paa 
Vejen  tiltalt  af  den  for  sin  Styrke  bekendte 
Slagtermester  Ejberg. 

»Kongen  er  nok  bleven  syg  igen,«  sagde  han. 

»Ja,  desværre!  for  hvad  skal  det  blive  til^ 
hvis  han  skulde  dø?« 

»Det  anser  jeg  s'gu  ikke  for  at  være  nogen 
Skade  til,  for  han  er  en  daarlig  Karl.« 

»Saadant  noget  maa  De  ikke  sige  til  mig,^ 
Ejberg.« 

»Jo,  ser  De,  Hr.  Løjtnant,  han  lader  sig 
skælde  ud  i  Aviserne ,  og  han  lader  sig  gøre 
Nar  af  i  Korsaren,  og  han  staar  dog  saa  højt. 
Jeg,  som  kun  er  en  ganske  simpel  Landsby- 
Slagter,  jeg  taaler  ikke  den  mindste  Smule  i 
den  Retning.  Der  er  ingen  i  hele  Byen,  der  skal 
sige,  at  de  er  kommet  Ejberg  for  nær,  uden 
at  jeg    har  sla'et   dem  paa  Snuden.     Dersom 

Kongen  sa'e  til  mig:  »Den  Mand  har  skældt 
mig  ud,  Ejberg,«  saa  skulde  jeg  lage  min 
Knop-Økse  og  sla'e  ham  for  Panden,  M'esom 
jeg  sla'er  en  Stud!'< 

Da  han  begyndte  Samtalen,  tog  jeg  ham 
for  en  Jakobiner,  men  da  han  endte  den, 
mærkede  jeg,  at  han  var  Kraft-Royalist. 

Den  17.  Januar  1848  blev  Kongen  atter 
syg  og  maatte  aarelades.  Nogle  Dage  efter 
mødte  der  til  Audiens  en  Deputation  fra  Sorø, 
som  Kongen  modtog  iført  Uniform.  Man 
mente  nu,  at  Saaret  fra  Aareladningen  var 
blevet  irriteret  ved  Paaklædningen ,  og  at 
en  Blodbelændelse  var  blevet  Følgen  deraf. 
Allerede  den  23.  om  Morgenen  var  Kongens 
Tilstand  betænkelig,  og  da  jeg  om  Middagen 
skulde  trække  paa  Vagt  paa  Christiansborg 
Slot,  havde  der  allerede  samlet  sig  en  ængstelig 
Menneskemasse  paa  Amalienborg  Plads. 

Jeg  spiste  til  Middag  hos  Kronprinsen. 
Han  var  meget  benauet,  og  jeg  tror  nok,  at 
han  i  den  Anledning  drak  nogle  ekstra  (ilas 
Portvin.  Efter  Taflet  gik  han  ud  paa  Amalien- 
borg,   hvorfra    han   omtrent   Kl.  9  vendte   til- 

bage.  Han  kaldte  mig  siraks  over  til  sig  og 
sagde : 

»Kongen  har  kun  kort  Tid  igen.  Vil  Du 
sende  Bud  til  Kasernen  efter  Mandskabet  til 
Vagtens  Forstærkning.« 

Jeg  kunde  tj-^delig  mærke,  at  Prinsen 
var  sig  sit  store  Ansvar  bevidst,  og  han  talte 
med  en  for  ham  sjælden  Ro  og  Klarhed. 

Kl.  11  kom  der  til  Christiansborg  Efterret- 
ning om,  at  Kongen  var  død.  Ministrene 
samledes  yfterhaanden,  og  der  blev  holdt 
Statsraad  til  langt  ud  paa  Natten. 


FREDERIK  VII 


FREDERIK   VII. 

Kongens  Aandstilstand.  —  Modsælningerne  i  hans  Karak- 
ter. —  Hans  Uvilje  mod  Orla  Lehmann  og  Krieger.  —  Hans 
Gavmildhed.  —  Besynderlige  Passioner.  —  Livlige  Fantasier.  — 
Frits  Bluchers  Konduite.  —  Konge-Værdighed.  —  Kongens  Til- 
bøjelighed for  stærke  Drikke.  —  Livsaddelknægt  Anders  Petersen. 

Kongens    .Afhængighed    af   Grevinde  Danner    og   Berling. 

—  Grevindens  Fortid.  —  Grevinden  og  Fru  Heiberg.  —  Grev- 
indens Stilling  ved  Hoffet.  —  Intriger.  —  Fensmark  og  Barden- 
fleth. —  Grevindens  Forhold  til  Kongens  Omgivelser  og  til 
hendes  Undergivne.   —  Frederiksborg  Slots  Brand. 

Krigen  18i8—1850.  —  De  fire  Spillemænd.  —  General  de 
Meza.  Feltmarskal  Moltke.  —  Oppasseren  Hans.  —  Slaget  ved 
Isled.  —  General  Krogh.  —  Hjemkomst. 

Dagligt  Liv  ved  Hoffet.  —  Kongens  Lidenskab  for  Fiskeri. 

—  Jagter.  —  Kong  Carl  XV  og  Fritz  Blucher.  —  'En  kold 
Hof-Kollation'.  —  Et  Besøg  paa  Skydebanen.  —  Frederik  VH 
bliver  Fuglekonge.  —  Prins  Ferdinands  Død  og  Begravelse.  — 
Arveprinsesse  Caroline.  —  Den  gamle  Landgreve.  —  Uroligt 
Liv.  —  Udflugt  til  Hesselø.  —  Rejse  til  Odense.  —  Besøg  i 
Sverrig.  —  Prins  .iugust.  —  Berling  og  Lods  Frederiksen.  — 
Kongens  Eksaltation.  —  Borgerbal  i  Flensborg.  —  Kongens 
Død  og  Begravelse. 


Idet  jeg  skal  til  at  nedskrive  mine  Erin- 
dringer fra  Frederik  VII's  Tid,  kommer  jeg 
til  at  huske  en  lille  Ordveksel,  der  en  Gang 
fandt  Sted  mellem  General  Fensmark  og  mig. 
Da  der  en  Dag  var  hændt  noget  særlig  mærke- 
ligt, lod  jeg  falde  en  Ytring  om,  at  det  egent- 
lig var  uforsvarligt,  at  man  ikke  nedskrev 
sine  Oplevelser.  Fensmark  betegnede  et  saa- 
dant  Forehavende  som  en  stor  Letsindighed^ 
og  da  jeg  bad  om  en  nærmere  Forklaring, 
sagde  han: 

»De  har  jo  en  Søn.  Tror  De,  det  vilde 
være  ham  behageligt,  at  man  en  Gang  i  Tiden 
skulde  vise  Folk  hans  Faders  Gravsted  med 
den  Bemærkning,  at  her  laa  den  danske  Miinch- 
hausen  begravet?  .  .  .  For  De  mener  da  ikke,^ 
at  De  fik  nogen  til  at  tro,  hvad  der  stod  i 
den  Bog?« 

Uagtet  jeg  ganske  indrømmer  det  riglige 
i  denne  Bemærkning,  maa  jeg  dog  sige,  at 
naar  jeg  her  indskrænker  mig  til  kun  at  for- 
tælle en   ringe  Brøkdel   af,   hvad  jeg   har  op- 

levet  i  mit  Samliv  med  Kong  Frederik,  er  det 
ikke  alene  af  den  Grund. 

Er  der  nogen  Mand,  som  jeg  har  levet 
meget  sammen  med,  og  som  jeg  har  gjort 
mig  Umage  for  at  lære  at  kende,  saa  er  det 
Frederik  VII.  Skal  jeg  i  Korthed  udtrj'kke 
det  Resultat,  jeg  er  kommet  til,  saa  maa  jeg 
sige,  at  efter  min  inderste  Overbevisning  var 
min  Herre  og  Konge  sindssyg  med  mange 
lyse  —  undertiden  geniale  —  Øjeblikke.  Pro- 
fessor Eschricht,  der  i  Aaret  1860  nogle  Gange 
ugenlig  holdt  Forelæsninger  paa  Slottet  over 
naturvidenskabelige  Emner,  har  en  Gang  ud- 
talt sig  i  en  noget  lignende  Retning.  Da  han 
en  Aften  efter  et  Foredrag  om  Caspar  Hauser 
var  fulgt  med  Fensmark,  Moltke  og  mig  ind 
i  Konversationsværelset,  og  Fensmark  op- 
fordrede ham  til  at  sige  sin  Mening  om  den 
Mands  aandelige  Evner,  som  han  nylig  havde 
holdt  Foredrag  for,  svarede  han: 

»Kongen  er  en  fra  Fødselen  ualmindelig 
begavet  Dreng,  hvis  Forstandsevner,  paa  Grund 
af  en  sørgelig  Tilbøjelighed  fra  Barndommen 
af,  ikke  ere  udviklede  fra  hans  14de  Aar.« 

Jeg  har  aldrig  truffet  nogen,  paa  hvem 
det  franske  Ordsprog  »les  extrémes  se  tou- 
chent«  bedre  kan  finde  Anvendelse  end  paa 
ham.  Han  kunde  til  sine  Tider  være  i  saa 
høj  Grad  elskværdig,  at  man  med  Fornøjelse 
kunde  opofre  sig  for  ham,  medens  hans  Øjne 
til  andre  Tider  kunde  have  saa  ondt  et  Ud- 
tryk, at  man  kom  til  at  tænke  paa,  at  der 
var  noget  af  Nero  i  hans  Indre.  Det  ene 
Øjeblik  var  han  Fritænker,  for  det  næste  at 
være  mere  ortodoks  end  nogen  Præst.  Under- 
tiden var  han  saa  ligefrem,  at  han  med  For- 
nøjelse vilde  give  Haanden  til  en  Sjover, 
medens  han  andre  Gange  viste  sig  stolt  i  en 
ganske  overdreven  Grad.  Ingen  kunde  f.  Eks. 
formaa  ham  til  at  gøre  et  Genbesøg  hos  Prins 
Napoleon,  da  denne  var  her  i  Kjøbenhavn. 
»Jeg,  som  hører  til  det  ældste  Fyrstehus  i 
Evropa,«  sagde  han,  »jeg  skulde  gøre  en  saa- 
dan  Parvenu  Visit?   Nej,  saagu'  om  jeg  gør!« 

Had  og  Kærlighed  vekslede  ligeledes,  og 
den,  som  han  beundrede  i  Dag,  var  han  gal 
paa  i  Morgen,  og  omvendt.  Fra  denne  Regel 
var  der  dog  Undtagelser,  særlig  med  Hensyn 
til  Lehmann   og  Krieger,  for  dem  hadede  han 

altid.  Jeg  har  engang  været  Vidne  lil  el  ret 
karakteristisk  Udslag  af  denne  Uvilje  mod 
Lehmann,  som  han  rimeligvis  havde  paa- 
draget  sig  ved  det  noget  alTejende  Væsen,  som 
han  paatog  sig  lige  over  for  Kongen. 

Da  Frederik  VII  kom  paa  Tronen,  blev 
Gyldenstjerne-Sehestedt  af  Garden  til  Hest  an- 
sat som  Adj utant  hos  ham.  Han  havde  tid- 
ligere tilbragt  liere  Aar  paa  en  Sindssyge- 
anstalt og  vedblev  efter  sin  Helbredelse  at 
være  meget  eksalteret.  Denne  Hædersmand, 
som  var  opdraget  i  den  gamle  Skole,  kunde 
ikke  fmde  sig  til  Rette  i  de  forandrede  Forhold. 
Da  jeg  en  Dag  tilfældigvis  var  i  Forgemakket, 
hvor  han  havde  jour,  kom  Orla  Lehmann  ud 
fra  Kongen.  Idet  han  passerede  Sehestedt  og 
gik  hen  imod  Skrivebordet,  sagde  han  hen- 
kastende : 

»Vil  De  give  mig  Pen,  Blæk  og  Papir.« 

Sehestedt  svarede  straks  ingenting,  fordi 
han  ikke  kunde  faa  Luft;  men  paa  en  Gang 
udbrød  han  med  en  Stemme,  der  rungede 
mange  Værelser  igennem: 

»Vil  De  skrive  her?« 

Lehmann  blev  noget  betænkelig  og  sagde 
ja,  hvorpaa  Sehestedt  vedblev: 

»Jeg  skal  Satan  gale  mig  bede  Dem, 
Hr.  Minister,  hvis  De  vil  skrive,  at  De  da 
gaar  over  i  den  røde  Kasse,  hvor  De  hører 
til!«  og  han  pegede  med  Haanden  over  mod 
Kancellibygningen.  »Tror  De,  Hans  Majestæt 
Kongens  Forgemak  er  en  Skrivestue?!« 

Efter  denne  Overhaling  tog  Lehmann 
hurtig  Flugten. 

Men  Nachspielet,  som  Holberg  siger,  er 
her  det  artigste.  Kongen,  som  havde  hørt 
det  hele,  stak  Hovedet  ud  af  Døren  og  spurgte, 
hvad  det  var. 

»Hvad  det  er?«  svarede  Sehestedt.  »Det 
er  Deres  nye  Minister,  som  tror,  at  her  er 
Skrivestue!  Men  jeg  har  Satan  gale  mig  bedt 
ham  om  at  gaa  over  i  den  røde  Kasse,  hvor 
han  hører  hjemme!« 

»Det  var  udmærket!«  sagde  Kongen  og 
trak  sig  fornøjet  tilbage. 

Krieger  stødte  fornemmelig  an  ved  sine 
frie  Manerer.  Det  var  Kongen  meget  imod, 
at  Krieger,  naar  han  talte  med  ham,  stod 
med  Tommelfingrene  stukket  ind  i  Vestegabet 

og  saa  paa  ham  over  Brillerne.  »I  Dag  har 
jeg  talt  med  Stangrotten,«  sagde  Kongen  en 
Dag  til  mig  efter  en  Samtale  med  ham.  Og- 
saa  flere  af  sine  andre  Ministre  havde  han 
Øgenavne  til.  Krigsminister  Thestrup  f.  Eks., 
der  altid  var  saa  sød,  kaldte  han:  »min 
Lakritsminister«,  og  Madvig  gik  under  Navnet: 
»mit  bornholmske  Stueur«,  fordi  han,  hvad 
enten  det  var  varmt  eller  koldt,  Regnvejr  eller 
Solskin,  bestandig,  som  Perpendiklen  i  et 
Stueur,  gik  i  en  og  samme  Marsch-Kadence. 

Kong  Frederik  var  meget  godgørende  og 
hjælpsom.  Han  afslog  kun  Bønner  om  Hjælp 
af  tvingende  Nødvendighed,  det  vil  sige,  naar 
han  bogstaveUgt  ikke  havde  en  Skilling  til- 
overs af  det  maanedlige  Gehalt,  som  Berling 
lod  ham  udbetale  af  Civillisten.  Men  havde 
han  noget,  har  jeg  aldrig  forgæves  bedt  ham 
om  en  Gave  til  et  eller  andet  fattigt  Menneske 
i  Forgemakket  —  at  sige,  naar  Grevinden  eller 
Berling  ikke  var  til  Stede.  Med  forbavsende 
Hurtighed  bevægede  han  det  svære  Legeme 
hen  til  PengeskufTen ,  idet  han  sagde  til  mig: 
»Hvor  meget  synes  Du,  han  skal  have?« 

Han  havde  i  det  hele  et  overlegent  Syn 
paa  Penge,  og  mente,  at  saaledes  sømmede 
det  sig  for  en  Konge.  Jeg  husker,  at  han  en- 
gang havde  tabt  35  Rdlr.  til  mig  i  Kortspil, 
og  at  jeg  ikke  kunde  give  tilbage  paa  den 
Halvhundrededaler-Seddel,  hvormed  han  be- 
talte mig.  Næste  Dag  bragte  jeg  ham  de 
15  Rdlr.  i  en  Konvolut. 

»Hvad  er  det?«  spurgte  han. 

»Det  er  de  15  Rdlr.,  som  jeg  skylder 
Deres  Majestæt.« 

»Jeg  maa  gøre  Dig  opmærksom  paa,  at 
en  Konge  tager  aldrig  tilbage.« 

»Ja,  det  har  jeg  ikke  vidst,  Deres  Maje- 
stæt; men  jeg  vil  ikke  have  de  Penge.« 

»Ja,  jeg  s'gu  heller  ikke!«  sagde  Kongen. 

Resultatet  blev,  at  en  fattig  Enke  fik  de 
15  Rdlr.  mod  en  Kvittering,  som  jeg  over- 
leverede Kongen. 

Det  var  en  af  Frederik  VH's  største  Glæder 
at  give  bort.  Jeg  har  modtaget  mange  baade 
smukke  og  værdifulde  Gaver,  hvor  iblandt 
endogsaa  en  Hest  med  Tilbehør  af  Ridetøj. 
Engang  paa  en  Jagt  ved  Jægerspris  faldt 
Kongen  pludselig  paa  at  forære  mig  en  dejlig 


143 

Dublet,  som  var  fabrikeret  af  et  berømt  Firma 
i  Bryssel.  Mens  jeg  endnu  stod  med  den  i 
Haanden,  gjorde  Livskytte  Jørgensen  opmærk- 
som paa,  at  det  var  en  Present  fra  den  bel- 
giske Minister. 

»Død  og  Pine!«  sagde  Kongen,  idet  han 
tog  Bøssen  fra  mig  igen.  »Er  han  ansat  her 
endnu?« 

»Nej,  Deres  Majestæt.« 

»Ja,  saa  blæser  jeg  ham  et  Stykke!  Der 
har  Du  Geværet,  Holten!« 

Til  Kongens  Besynderligheder  hørte  hans 
Passion  for  Hovedtøjer.  Han  havde  hele 
Skabe  fulde  af  alle  de  Hovedbeklædninger,, 
han  havde  baaret,  siden  han  blev  Officer,  og 
han  anskaffede  bestandig  nye  til  ikke  ringe 
Plage  for  hans  Omgivelser,  der  maatte  følge 
Eksemplet.  Hver  Gang  jeg  rykkede  fra  mit 
Hjem  til  Tjeneste,  førte  jeg  for  min  Part  med 
mig  ikke  mindre  end  10  forskellige  Hjælme, 
Huer,  Hatte  o.  s.  v.,  der  alle  vare  reglemen- 
terede. 

Ogsaa  for  saadanne  Dekorationer,  som 
der  hørte  særegne  Kvalifikationer  til  at  erholde,^ 
havde  han  en  levende  Interesse.    Han  pyntede 


144 


sig  undertiden  med  Vaabenbrødrenes  Kokarde 
og  bar  bestandig  lige  fra  den  tidlige  Morgen- 
stund en  høj  svensk  Frimurerorden.  Da 
Helena-Medaillen  blev  uddelt  til  Deltagerne  i 
de  napoleonske  Krige,  vilde  han  gerne  have 
den,  i  hvilken  Anledning  Fensmark  bemær- 
kede, at  han  jo  umuligt  kunde  have  været 
med  i  den  franske  Armé  i  den  Tid,  eftersom 
han  jo  i  1814  kun  var  6  Aar  gammel.  Kongen 
følte  sig  aldeles  ikke  generet  af  denne  Ind- 
vending, men  bemærkede,  at  han  netop  i  6 
Aars  Alderen  var  løbet  bort  fra  sine  For- 
ældre og  havde  meldt  sig  til  Tjeneste  som 
Tambur. 

Den  Dekoration,  som  han  mest  af  alle 
var  begærlig  efter,  var  Redningsmedaillen, 
og  hans  levende  Fantasi  havde  udklækket 
mange  mærkelige  Historier,  der  skulde  godt- 
gøre hans  Adkomst  til  den.  En  af  disse 
havde  han  fortalt  saa  ofte,  at  jeg  ikke  tvivler 
paa,  at  han  virkelig  antog  den  for  sand.  Den 
lød  som  følger: 

»Paa  Broen  ved  Ljuigby  Sø  stod  11 
Vaskemadammer  i  fuldt  Arbejde,  da  Plan- 
kerne pludseligt  gav  efter,    saa  at   de   alle  11 

gik  paa  Hovedet  i  Vandet.  Jeg  sprang  straks 
ud  og  var  saa  heldig  at  redde  de  10.  Den 
Ilte  fik  jeg  ikke,  da  Vandet  ved  den  megen 
Bevægelse  var  blevet  saa  plumret,  at  det  var, 
som  om  jeg  svømmede  i  et  Blækhus.« 

En  anden  Gang,  da  vi  i  Blæsevejr  sejlede 
fra  Kattegattet  ind  i  Sundet,  fortalte  Kongen: 

>Da  jeg  engang  som  Kronprins  sejlede 
her  med  »Neptun«,  fulgte  en  Skonnert  ved 
Siden  af  os.  Pludselig  kom  der  en  af  disse 
Kastevinde,  som  er  saa  farlige  tæt  ved  Land. 
Skonnerten  kuldsejlede,  og  hele  Besætningen, 
alle  6  Mand,  faldt  i  Vandet.  Jeg  sprang 
straks  fuldt  paaklædt  ud  og  reddede  de  3 
af  dem.« 

»Men  Gud!  hvorfor  fik  da  Deres  Majestæt 
ikke  Redningsmedaillen  ?«  spurgte  Lodsen 
Frederiksen,  til  hvem  Historien  blev  fortalt. 

»Ja,  det  maa  Du  nok  spørge  om,«  sagde 
Kongen,  »det  er  lumpent,  at  jeg  ikke  blev 
indstillet  til  den.< 

Den  Raskhed,  hvormed  Kongen  saaledes 
efter  eget  Sigende  sprang  i  Vandet,  staar  just 
ikke  i  bedste  Overensstemmelse  med  den 
Afsky,    han    ellers    følte   for  at    komme  i  Be- 

røring  med  Vand.  Hans  Kammertjener  havde 
ofte  de  største  Besværligheder  med  at  faa 
hans  Ansigt  og  Hænder  vaskede.  Jeg  har 
selv  en  Morgen  paa  Christiansborg  Slot  set 
Kongen  vandre  rundt  paa  Gulvet  for  at  und- 
gaa  Løjtved,  der  fulgte  bag  efter  med  et  Vand- 
fad i  Haanden. 

Kongens  Redningsvirksomhed  foregik  dog 
ogsaa  undertiden  paa  Landjorden.  Saaledes 
fortalte  han  engang  Fensmark  og  mig,  at 
da  han  en  Dag  som  Dreng  gik  og  legede  i 
Slotsgaarden,  hørte  han  pludselig  høje  Skrig, 
og  ved  at  gaa  efter  Lyden  opdagede  han,  at 
de  hidrørte  fra  Hertuginden  af  Bevern,  der 
var  bleven  hængende  ved  sine  Pocher  i  den 
snævre  Vindeltrappe,  saa  at  Benene  svævede 
frit  i  Luften.  Han  krøb  da  ind  under  hendes 
Skjorter  og  halede  i  hendes  Ben,  indtil  hun 
igen  fik  Fodfæste.  »Men  jeg  var  nær  bleven 
kvalt,«  sagde  han,  »jeg  var  ganske  sorteblaa 
i  Ansigtet,  da  jeg  kom  ud.«  Denne  Begiven- 
hed bliver  ikke  mindre  forunderlig  derved, 
at  den  omtalte  Hertuginde  var  død  flere  Aar, 
før  Kongen  blev  født. 

Saadanne  forblølTende  Historier,  hvori 
Kongens  livlige  Fantasi  skafTede  sig  Luft,  bleve 
ikke  alene  fortalte  til  hans  vante  Omgivelser, 
men  undertiden  ogsaa  til  fremmede,  hvad 
der  virkede  meget  generende.  Prins  Heinrich 
af  Weimar,  hvem  han  havde  truffet  paa  en 
Udflugt,  var  en  (iang  Genstand  for  en  saadan 
overraskende  Meddelelse.  Efter  Taflet  opvar- 
tede Kongen  ham  med  Musik.  Han  havde 
nemlig  af  Kammermusikus  Hansen  lært  at 
spille  noget  af  en  March  med  een  Finger. 
Da  dette  besværlige  Arbejde  var  til  Ende, 
sagde  han  til  Prinsen: 

»Den  March  har  jeg  selv  komponeret.« 

»Den  er  meget  smuk,  Deres  Majestæt,« 
svarede  Prinsen,  »kun  forekommer  det  mig, 
at  Kadencen  er  saa  langsom.« 

»Ja,«  svarede  Kongen,  »jeg  har  ogsaa 
skrevet  den  som  Sørgemarche  i  Anledning  af 
min  Faders  Død.« 

Til  Trods  for  Kongens  store  Færdighed  i 
Opfindelsen  af  den  Slags  Historier,  fandtes 
der  dog  blandt  hans  nærmeste  Omgivelser 
en,  der  næsten  kunde  gøre  ham  Rangen  stridig. 
Det  var  en   af  hans  Adjutanter,  Kaptajn  X.  N. 

Han  havde  ligesom  Kongen  oplevet"  de  utroligste 
Ting  og  det  i  alle  Retninger.  Det  var  ikke 
muligt,  at  der  kunde  blive  fortalt  noget,  uden 
at  der  var  hændet  N.  N.  noget  lignende,  kun 
med  den  Forskel,  at  det  var  meget  mere 
interessant.  Det  var  ganske  underholdende 
at  høre  Kongen  og  ham  overbyde  hinanden 
i  Beretninger  om  mærkelige  Livsbegivenheder, 
og  det  maa  siges,  at  Kongen  kun  sjældent 
blev  ham  Svar  skyldig. 

Dog  gik  det  engang  galt.  Vi  laa  i  en 
Baad  paa  Badstuedammen  og  fiskede,  da  N.  N. 
blandt  andet  fortalte  en  Historie  om,  at  han 
engang  i  Kina  havde  set  et  af  disse  mærk- 
værdige Porcellænstaarne,  der  var  saa  gammelt, 
»at  der  ud  af  dets  øverste  Vinduer  voksede 
et  Egetræ,  der  var  større  og  tykkere,«  her 
saa  han  sig  om  og  pegede  paa  et  mægtigt 
Egetræ,  »end  det  der  henne.«  Jeg  saa  straks, 
at  Kongen  arbejdede  paa  at  finde  en  Historie, 
der  kunde  stikke  N.  N.s.  Men  forunderligt  nok 
stod  der  ingen  til  hans  Raadighed.  Han  blev 
da  rasende  og  sagde: 

»Jeg  skal  Fanden  gale  mig  ha'e  mig  fra- 


149 

bedt,  at  Du  fortæller  saadanne  Løgne  til 
Holten  og  mig!« 

Vi  var  kun  os  tre  i  Baaden,  og  Scenen 
var  mig  yderst  ubehagelig. 

Hvor  meget  eller  hvor  lidet  Kongen  troede 
paa  Sandheden  af  de  Historier,  han  fortalte, 
er  vanskeligt  at  afgøre.  At  han  i  det  hele 
havde  svært  ved  at  bedømme,  om  noget  bar 
Sandhedens  Mærke  eller  ikke,  synes  at  freni- 
gaa  af  en  Ytring,  han  engang  lod  falde  om 
Kaptajn  Irminger  af  Sø-Etaten,  der  allerede 
ved  Kongens  Bryllup  med  Prinsesse  Wil- 
helmine  af  Frederik  VI  var  bleven  ansat  som 
Adj utant  hos  ham,  og  saaledes  var  den  ældste 
blandt  hans  Omgivelser.  En  mere  pligtopfyl- 
dende Mand  end  Irminger  har  jeg  aldrig 
kendt.  Baade  i  tjenstlig  og  moralsk  Hen- 
seende var  han  Samvittighedsfuldheden  selv. 
Af  Frygt  for  at  komme  til  at  sige  noget,  der 
ikke  var  i  den  nøjeste  Overensstemmelse  med 
Sandheden,  overvejede  han  sine  Ord  med  en 
saadan  Omhyggelighed,  at  en  ganske  almin- 
delig Sætning  i  hans  Mund  sj'ntes  at  inde- 
holde en  større  Sandhed,  end  naar  den  frem- 
kom   fra    andre.      En    Dag,    da    flere    Herrer 

samtidigt  kom  ind  til  Kongen,  bad  han  os 
undskylde,  hvis  han  skulde  vise  sig  noget 
distræt: 

»Thi,«  sagde  han,  »Irminger  har  fyldt  mig 
saaledes  med  Løgne,  at  jeg  er  ganske  tumme- 
lumsk.« 

Efter  hvad  her  er  fortalt,  vil  man  forstaa, 
at  det  kom  os  noget  overraskende,  da  Kongen 
en  Dag  ytrede : 

»Jeg  gør  mig  slet  ikke  til  af  min  Sand- 
druhed; thi  der  er  noget  inden  i  mig,  som 
vægrer  sig,  naar  jeg  vil  slaa  blot  den  mindste 
Bugt  fra  Sandhedens  Vej.« 

Da  jeg  den  Dag  gik  hjem  med  Fensmark, 
sagde  han  til  mig: 

»I  Fremtiden  vil  jeg  ikke  høre  mere  efter 
hans  Historier.  Det  har  tidligere  været  mig 
,en  stor  Fornøjelse,  fordi  det  interesserede  mig 
at  se,  om  det  var  muligt,  at  han  kunde  over- 
gaa  sig  selv.  Men  nu  har  jeg  ingen  Glæde 
af  det  mere.  Thi  en  større  Løgn  end  den, 
han  kom  med  i  Dag,  kan  han  minsæl  ikke 
sige  I « 

Det  er  en  Selvfølge,  at  der  fra  Kongens 
Omgivelser  blev  gjort,  hvad  der  kunde  gøres. 

for  at  forhindre,  at  Kongen  lige  over  for  Frem- 
mede gav  sine  Fantasier  altfor  frit  Løb,  og 
at  man,  naar  det  skete,  søgte  saa  vidt  muligt 
at  afparrere  Indtrykket.  Blandt  Hofmændene 
var  vistnok   Kammerherre   Frilz  Blucber  den, 


FiuT/  Blicher. 

der   i   saa    Henseende    viste   den   største  Kon- 
duite. • 

Han  blev  allerede  i  1837,  samtidig  med 
at  jeg  kom  ind  i  Garden,  Adjutant  hos  Prins 
Christian,  og  Frederik  VH  arvede  ham  efter 
Faderen.     Blucher,   der  tidligere  havde  været 

ansat  ved  Kyradsererne  i  Horsens,  var  en 
smuk  og  kraftig  Mand,  bekendt  for  sin  fysiske 
Styrke.  Han  havde  aldrig  lært  noget  og 
kunde  ikke  engang  skrive  sit  Modersmaal 
ortografisk,  men  han  var  i  øvrigt  en  vel- 
udstyret Mand  med  en  god,  sund  Forstand, 
og  han  var  ikke  bange  for  at  sige  sin  Mening, 
hvorfor  baade  Kong  Frederik  og  Grevinden 
var  bange  for  ham.  Som  Eksempel  paa  den 
høje  Grad  af  Konduite,  hvoraf  han  var  i  Be- 
siddelse, skal  jeg  anføre  et  Tilfælde,  hvor  det 
lykkedes  ham  ved  sin  Aandsnærværelse  at 
reparere  det  uheldige  Indtrj^k,  som  Kongen 
med  sine  mærkelige  Historier  havde  frembragt. 
Det  hvidfødte  Stod  paa  Frederiksborg 
Stutteri  var  af  Mangel  paa  frisk  Blod  nær 
ved  at  uddø,  og  der  skete  derfor  en  Udveks- 
ling med  Hannover,  idet  vi  afleverede  en 
Hingst  og  fik  tre  Hopper  i  Stedet  for.  Dyrene 
bleve  afleverede  paa  Frederiksborg  af  den 
hannoveibnske  Oberstallmeister  Erlaucht  Graf 
Piaten- Hallermiind ,  der  var  en  Fætter  til 
Sehestedt-Jiiiil  paa  Ravnholdt,  og  som  Bliicher 
kendte  noget.  Ved  Audiensen  blev  han  meget 
længe   inde   hos  Kongen,    og    da    vi   ved   saa- 

danne  Lejligheder  altid  var  noget  ængstelige 
for,  hvad  Kongen  kunde  falde  paa  at  sige, 
besluttede  Blucher  at  gøre  sig  et  Ærinde  ind 
til  Kongen  for  at  afbryde  Audiensen.  Men 
ligesom  han  skulde  til  at  gaa  ind,  kom  Grev 
Piaten  farende  ud  og  busede  straks  ud  med 
følgende  Sætning: 

»Aber  mein  verehrter  Hrr.  Kammerherr, 
was  håbe  ich  doch  heute  erlebt!  Ihr  Konig 
ist  ja  vollig  verrucktl« 

Paa  Bliichers  Spørgsmaal  om,  hvad  han 
mente  med  det,  refererede  Grev  Piaten,  hvad 
Kongen  havde  fortalt  ham ,  og  det  skal  ikke 
nægtes,  at  der  deriblandt  var  nogle  ganske 
forskrækkelige  Heltehistorier  fra  Krigen,  som 
naturligvis  hverken  Bliicher  eller  jeg  kendte 
det  mindste  til. 

»Men  de  Historier,  Erlaucht,«  sagde 
Blucher,  »er  nu  Kongen  ikke  begyndt  at  for- 
tælle Dem  straks.  De  har  bukket,  smilet  og 
sagt  ja  til  alt,  hvad  Kongen  fortalte  Dem, 
ikke  sandt?  De  er  kommet  med  Ytringer  som 
»hochst  merkwiirdig«,  »die  Moglichkeit«,  »fa- 
mos«  o.  s.  V.      Ikke?« 

Jo,  det  havde  han  rigtignok. 

»Ja,  ser  De  nu,  Erlaucht,«  fortsatte  Blucher, 
»Kongen  har  gjort  Nar  af  Dem.  Han  har 
villet  se,  om  De  var  som  andre  Hofmænd, 
der  smilende  siger  ja  og  Amen  til  alt,  hvad 
han  fortæller.  Naar  Kongen  nu  i  Dag  ved 
Taflet  taler  Dansk  til  os,  saa  kan  De  være 
sikker  paa,  at  han  meddeler  os  hele  Sam- 
talen.« 

Den  ulykkelige  Erlaucht  svedte  Angstens 
Sved  ved  Taflet  og  skævede  fra  den  ene  til 
den  anden  for  at  se,  om  vi  lo  af,  hvad  Kongen 
fortalte. 

Til  andre  Tider  kunde  Frederik  VII  op- 
træde saa  værdigt  og  kongeligt,  at  man  skulde 
forsværge,  at  det  var  det  samme  Menneske. 
Ved  Prins  Vilhelms  Udnævnelse  til  græsk 
Konge  var  hans  Optræden  saaledes  i  den  Grad 
ærefrygtindgydende,  at  den  gjorde  et  ligefrem 
betagende  Indtryk  paa  den  græske  Deputa- 
tion. Da  Audiensen  kun  varede  ganske  kort, 
vidste  vi  nok  paa  Forhaand,  at  alt  var  gaaet 
godt;  men  ingen  af  os  havde  ventet,  at  han 
skulde  have  vakt  den  Begejstring  hos  De- 
putationens Medlemmer,  som  han  havde 
gjort.      Ved    selve  Højtideligheden,    der  fandt 

Sted  den  (i.  Juni  1863  i  Apartementssalen  paa 
Christiansborg  Slot  i  Overværelse  af  alle  de 
kongelige  Herrer,  Hotlernes  Kavallerer,  og 
Skytsmagternes,  Ruslands,  Englands  og  F'rank- 
rigs  Ambassadører,  overtraf  han  alle  Forvent- 
ninger. Det  var  ved  denne  Lejlighed,  at  han 
holdt  den  berømte  Tale  til  Kong  Geory  om 
hans  fremtidige  Pligter  som  Konge  ■•'),  der  blev 
refereret  og  lovprist  i  alle  Verdens  Blade,  og 
som  efterlod  det  dybeste  Indtryk,  ikke  aleoe 
ved  sit  simple  og  hjertelige  Indhold ,  men 
ogsaa  ved  den  i  Sandhed  kongelige  og  skønne 
Maade,  hvorpaa  den  blev  holdt. 

Ved   Tallet   havde    Kong    Frederik    Kong 


*)  Frederik  Vils  Ord  lil  Kong  Gi-org  lod  saaledes:  »Jeg 
vil  endnu  give  Dig,  forinden  Du  forlader  dette  Sted, 
et  hjerteligt  og  velment  Raad:  Lad  det  stedse  være 
din  stræben  at  vinde  og  bevare  dit  Folks  Kærlighed. 
Jeg  vil  ikke  rose  mig  dermed,  —  men  det  er  af  Er- 
faring jeg  taler,  naar  jeg  siger,  at  deri  bestaar  en 
Konges  sande  Lykke.  Hold  fast  paa  dit  Lands  For- 
fatning, stræb  stedse  at  skaffe  den  Anerkendelse  og 
sorg  for,  at  den  bliver  overholdt.  Naar  Du  gor  Dig 
dette  til  Regel,  vil  det  gaa  Dig  og  dit  Land  vel.«  Der- 
efter overrakte  Frederik  VII  Kong  Georg  Elefant- 
ordenen og  tilføjede:  ^Modtag  din  gamle  Konges  Vel- 
signelse !  (iud  være  med  Dig  paa  din  Fremtids  Vej !« 
(^Berl.  Tid.,   for  6.  Juni   18C3.) 

Georg  til  Bords.  Prins  Christian  sad  ved  Søn- 
nens højre  Side,  og  Bedstefaderen,  Landgreve 
Wilhelm  ved  Kongens  venstre  Side.  Kongen 
var  hele  den  Dag  Konge  i  højeste  Grad.  Der 
var  ingen,  der  var  fornemme  nok  at  tale  med, 
undtagen  hans  »Broder«,  Kongen  af  Græken- 
land. Efter  Desserten  tog  han  sit  Glas  for 
—  som  han  i  Reglen  plejede  —  at  ønske  Sel- 
skabet »Velbekomme«.  Han  bukkede  først 
dybt  for  Kong  Georg  og  sagde:  »Maa  jeg  saa 
ønske  Deres  Majestæt,«  (her  betragtede  han 
haanligt  alle  de  andre  Prinser,  idet  han  til- 
føjede): »og  de  øvrige  Herrer«  (her  vendte 
han  sig  atter  mod  Kong  Georg  og  bukkede 
dybt):    »Velbekomme!« 

Jeg  tror  nok,  at  den  gamle  Landgreve 
syntes,  at  der  blev  taget  for  lidt  Notice  af 
ham  og  for  meget  af  hans  Dattersøn. 

Den  virkelige  Majestæt,  der  ved  enkelte 
Lejligheder  kunde  være  over  Frederiks  VII's 
hele  Person  og  Holdning,  stod  i  en  underlig 
Modsigelse  til  den  Lyst  til  at  spille  Konge, 
hvoraf  han  ikke  sjældent  blev  greben.  Det 
Indtryk,  han  gjorde,  naar  han  saaledes  stil- 
lede  sig   i    Positur,    var   just   ikke  skikket  til 

at  indgyde  ublandet  Ærefrygt.  Jeg  erindrer, 
at  vi  en  Aften  paa  en  af  de  mange  Udflugter, 
som  vi  foretog  om  Bord  paa  Dampskibet 
»Slesvig«,  gik  til  Ankers  ved  Stubbekjøbing, 
hvor  der  af  Konsul  Benzon  til  Ære  for  Kongen 
blev  afbrændt  et  Fyrværkeri.  Admiral  Irminger, 
der  som  Jagt-Kaptajn  førte  Skibet,  spurgte 
Kongen,  om  vi  skulde  svare.  y>Har  Du  noget 
at  svare  med?«  »Ja,  Deres  Majestæt,  jeg  har 
Blaalys.«  »Det  var  dejligt!«  udbrød  Kongen 
og  fik  straks  uhyre  travlt  med  at  anbringe 
Matroser  omkring  paa  Skibet  med  et  Blaah's 
i  den  venstre  Haand  og  en  Lunte  i  den  højre. 
»Der  skal  vist  gøres  et  Nummer  deraf,«  sagde 
Fensmark  til  mig,  og  saa  til  med  største 
Interesse.  Ganske  rigtigt.  Efter  at  alt  var  i 
Orden,  indtog  Kongen  en  Stilling  a  la  Chri- 
stian IV  paa  »Trefoldigheden«,  og  lidt  efter 
hørte  man  hans  mægtige  Stemme  brøle  Kom- 
mandoordene: »Brænd  paa  over  alt!« 

Mens  Kongen  i  fuld  Majestæt  stod  be- 
skinnet af  Blaalysene,  sagde  Fensmark:  »Hvor 
Pokker  bliver  han  af  med  Lommetørklædet?« 

Frederik  VII  var  ikke  meget  fordrings- 
fuld med  Hensyn  til,    hvad  han  spiste.     Der- 

imod  kan  man  ikke  beskylde  ham  for  Maade- 
hold  i  Henseende  til  Drikkevarer.  Han  kunde 
taale  en  hel  Del,  navnlig  af  sin  egen  gode 
Vin,  som  han  var  vant  til ;  men  naar  han 
var  til  Gæst,  kunde  det  ofte  gaa  galt.  I  saa 
Henseende  indtog  de  ulykkelige  Borgerballer 
i  Flensborg,  hvortil  han  hvert  Aar  blev  invi- 
teret, en  fremragende  Plads.  Kongen  kørte 
der  altid  fast  med  sine  Taler  og  blev  be- 
standig sj'g  bagefter,  da  han  ikke  kunde 
taale  den  Punch,  som  han  blev  opvartet 
med.  Vi  gjorde  alt  muligt  for  at  forhindre, 
at  Kongen  deltog  i  disse  Baller,  men  altid 
forgæves,  da  det  var  det  eneste  Bal,  som 
Grevinden  kom  til  hele  Aaret  rundt. 

Men  ogsaa  naar  han  selv  var  Vært,  kunde 
det  gaa  strengt  til,  navnlig  .naar  Grevinden 
ikke  var  til  Stede.  Det  værste,  jeg  har  været 
med  til,  tror  jeg  nok  var  en  Middag  paa  den 
ved  Badstuen  i  Frederiksborg  beliggende  0. 
Af  Frygt  for  at  blive  sigtet  for  Overdrivelse 
skal  jeg  ikke  anføre  det  Antal  Flasker,  navn- 
lig af  Champagne,  der  ved  denne  Lejlighed 
blev  forbrugt.  Stemningen  var  for  alles  Ved- 
kommende i  højeste  Grad  løftet,    og  to  af  de 

ni  Herrer,  der  udgjorde  Selskabet,  var  i  den 
Grad  ødelagte,  at  de  hverken  kunde  gaa  eller 
tale.  Da  den  ene,  der  hørte  til  Kongens  Om- 
givelser, ikke  godt  kunde  transporteres  til 
Vogns  ind  paa  Slottet,  uden  at  det  vilde  vække 
for  stor  Opsigt  i  Vagten  og  hos  Skildvagterne, 
sørgede  jeg  for,  at  der  blev  henlagt  en  Baad 
i  den  Kanal,  som  fra  Søen  fører  til  Bad- 
stuen. Han  blev  baaret  over  Vejen,  lagt  i 
Baaden  og  roet  hen  til  Slottet  til  den  Trappe, 
som  gaar  lige  ned  til  Vandet  ved  Arkaderne, 
der  bærer  Gangen  til  Konseilsalen,  og  blev  ad 
denne  baaret  op  paa  sit  Værelse.  Efter  24 
Timers  Forløb  var  han  rask  igen.  Men  det 
var  desværre  ikke  Tilfældet  med  den  anden, 
en  stedlig  Embedsmand.  Han  blev  kørt  til 
sit  Hjem  og  gik  til  Sengs  for  aldrig  mer  at 
forlade  den.  Hans  Enke,  der,  medens  jeg 
skriver  dette,  lever  endnu,  92  Aar  gammel, 
forvandt  aldrig  den  Sorg,  og  har  ikke  kunnet 
tilgive  Kongen,  at  han  var  Sk^'ld  i  hendes 
Mands  Død. 

Grevinden  kunde  ikke  lide,  at  Kongen 
drak  for  meget,  og  da  hendes  Magt  over  ham 
var  stor,  lykkedes  hendes  Bestræbelser  for  saa 

vidt  ogsaa,  som  han  virkelig  i  hendes  Nær- 
værelse forsøgte  at  lægge  en  Dæmper  paa  sin 
TilbøjeHghed.  Men  for  dog  at  faa  saa  meget  som 
muligt,  havde  han  lagt  sig  den  Vane  til,  hver 
Gang  han  vilde  drikke,  at  sige  et  eller  andet 
som  en  Slags  Motivering  til,  at  han  tømte  sit 
Glas,  og  denne  Vane  var  gaaet  ham  i  den 
Grad  i  Blodet,  at  han,  selv  naar  Grevinden 
ikke  var  til  Stede,  fandt  et  saadant  Paaskud 
nødvendigt,  og  drak  sit  Glas  med  en  Mine, 
som  om  han  opfyldte  en  Pligt,  der  var  ham 
meget  imod.  Han  mindede  ved  saadanne 
Lejligheder,  som  Fensmark  en  Gang  bemær- 
kede, om  Sokrates,  der  tømmer  Giftbægeret. 

Jeg  skal  i  Forbigaaende  anføre  et  andet 
Eksempel  paa,  hvorledes  Kongen  i  Hemme- 
lighed søgte  at  unddrage  sig  Grevindens  Paa- 
bud.  Hun  havde  af  en  eller  anden  Grund 
forbudt  ham  at  spise  Nødder.  En  Dag  paa 
Gliicksborg  Slot  saa  jeg  Løjtved  bringe  en 
Tallerken  med  store  Nødder  ind  til  Kongen^ 
som  opholdt  sig  paa  et  vist  Sted. 

»Der  kan  han  da  ikke  sidde  og  knække 
Nødder,«  sagde  jeg. 

»Jo,  det  er  netop  det,  han  kan,«   svarede 

Lojlved,  »for  der  ved  han,  al  (irevinden  ikke 
kommer.« 

Det  var  en  vanskelig  Sag  for  Kongens 
Omgivelser  at  forhindre  ham  i  at  tage  Re- 
vanche, naar  han  ikke  var  under  Grevindens 
umiddelbare  Opsigt.  Men  til  al  Lykke  kunde 
han  jo  taale  meget,  og  naar  han  en  Gang 
imellem  overskred  den  tilbørlige  Grænse,  vare 
alle,  fra  den  højeste  til  den  laveste,  meget 
omhyggelige  for,  at  han  ikke  kom  til  at  vise 
sig  for  andre. 

Jeg   kommer  i   denne  Forbindelse  til    at 

tænke  paa  hans  Livsadelknægt  Anders  Petersen, 

der  var  en   af  originaleste  Personligheder  ved 

Kongens  Hof.      Jeg    har   kendt   ham    lige   fra 

den    Gang,    jeg    som    lille    Dreng    boede    paa 

Slottet  i  Odense.      Han   havde   frit  Spas  med 

Kongen,    der    havde   Respekt   for  ham,    fordi 

han   aldrig  var   bange  for  at  sige  sin  Mening 

lige  ud.    Han  fulgte  Kongen  overalt  paa  Rejser, 

saavel  til  Lands  som  til  Vands  og  havde  en  stor 

Hengivenhed    for    ham.      Uagtet   Anders    selv 

holdt  meget  af  at  faa  sig  et  Glas  —  i  hvilken 

Anledning  han  til  Berlings  Ærgrelse  hver  Uge 

ekstra    fik   udleveret  en  Flaske  gammel  Rom 

11 

fra  Vinkælderen  —  holdt  han  dog  ikke  af,  at 
Kongen  blev  beruset.  Paa  en  Ridetur  fra 
Frederiksborg   til  Kjøbenhavn   kaldte  Kongen 


Anders. 


temmelig  hyppigt  paa  Anders  for  at  faa  Port- 
vin. Da  vi  kom  til  Lyngby,  raabte  Kongen 
igen  paa  Vin,  men  fik  til  Svar,  at  der  ikke 
var  mere. 

»Hvad  for  noget!  Er  der  ikke  mere?  Saa 
har  Du  Satan  gale  mig  ogsaa  drukket  det!« 

»Det  har  jeg  ogsaa,  Deres  Majestæt,«  sva- 
rede Anders,  men  tilføjede,  saa  at  kun  jeg 
hørte  det:  »Jeg  skal  dog  ikke  have  noget  af, 
at  han  kommer  fuld  ind  til  Byen.« 

Om  samme  Tema  var  jeg  en  anden  Gang 
Vidne  til  en  Samtale  mellem  Kongen  og  An- 
ders. Naar  Frederik  VII  var  paa  Skodsborg, 
laa  han  altid  i  Telt,  og  da  mit  stod  umiddel- 
bart op  til  Kongens,  kunde  jeg  ikke  undgaa 
at  høre  alt,  hvad  der  blev  sagt  derinde.  Det 
var  en  af  Anders'  Bestillinger  at  hejse  og 
strj'ge  Flaget  paa  Kongens  Telt.  En  Aften 
havde  han  glemt  det,  og  Grevinden,  der  ikke 
kunde  lide  Anders,  benyttede  sig  af  Lejlig- 
heden til  at  ophidse  Kongen  imod  ham. 

»Der  skal  straks  gaa  Bud  efter  Anders!« 
raabte  Kongen. 

Anders   kom  og  blev  frygteligt  skældt  ud 

af  Kongen,    medens  Grevinden   opholdt  sig  i 

Baggrunden    af  Teltet    for   ikke   at  blive  set. 

Da  Kongen  var  færdig,  hørte  jeg  Anders  sige: 

»Herregud!    Er   det    nu   noget  at  gøre  et 

ii» 

saadant  Væsen  af?  Jeg  havde  en  Kæfer  paa 
i  Gaar  Aftes;  men  det  har  Deres  Majestæt  jo 
ogsaa  saa  tit  haft.« 

»Ja,  det  har  Du  s'gu  Ret  i,  Anders,«  sva- 
rede Kongen,   og   dermed  var  den  Sag  klaret. 

Anders  var  i  det  hele  ikke  fri  for  at  være 
et  ret  fiffigt  Hoved.  Saaledes  erindrer  jeg  en 
Gang,  da  Kongen  var  i  Tidsvilde  for  at  lede 
Udgravningen  af  Ruinerne  af  Poul  Laxmands 
Gaard,  at  han  blandt  andet  fortalte  om  et 
anstrengende  Ridt  paa  6  Mil,  som  han  en 
Gang  havde  foretaget  fra  Vissenbjerg  til  Odense. 
Jeg  tillod  mig  at  bemærke,  at  Afstanden  ikke 
var  mere  end  tre  Mil.  Kongen  blev  ved  sit, 
og  Anders  blev  tilkaldt  for  at  afgøre  Strids- 
spørgsmaalet. 

»Er  der  ikke  seks  Mil  fra  Vissenbjerg  til 
Odense,  Anders?«  spurgte  Kongen. 

»Jo,  der  er,  Deres  Majestæt!«  svarede 
Anders.     »Frem  og  tilbage.« 

Da  vi  kom  hjem  fra  denne  Udflugt  for- 
talte Levetzaii,  at  en  af  Ministrene  havde  været 
der  og  spurgt  efter  Kongen,  men  faaet  til 
Svar,  at  Kongen  var  paa  »Tidsspilde«  for  at 
rode  mellem  nogle  gamle  Ben. 

Anders  døde  først  mange  Aar  efter  Kongen 
som  en  meget  gammel  Mand.  Jeg  har  til- 
bragt mange  Timer  i  Samtale  med  ham  om 
gamle  Dage. 

Straks  efter  Frederik  VII's  Tronbestigelse 
blev  jeg  indbudt  til  en  privat  Diner  paa  Slottet. 
Der  var  kun  nogle  ganske  faa  til  Stede,  blandt 
hvilke  jeg  mindes  ./.  L.  Heiberg.  Her  saa  jeg 
for  første  Gang  Berling ,  der  skulde  spille  saa 
stor  en  Fremtidsrolle,  og  Jomfru  Louise  Ras- 
mussen, som  jeg  erindrede  at  have  set  som 
Figurantinde  i  Bournonvilles  Balletter  og  i 
»Kalkeballen«. 

Jeg  har  mange  Gange  i  mit  Liv  faaet  det 
Spørgsmaal,  om  jeg  kunde  løse  den  for  alle 
ufattelige  Gaade,  hvorledes  det  var  muligt,  at 
dette  Par,  Berling  og  Grevinden,  kunde  have 
en  saa  absolut  Magt  over  Kongen.  Jeg  tror 
nok,  at  jeg  kunde  angive  Grunde,  men  da 
Gaadens  Løsning  kun  beror  paa  mit  subjek- 
tive Skøn,  vover  jeg  ikke  at  betro  den  til 
Papiret.  Det  er  min  urokkelige  Tro,  at  det 
var  Louise  Rasmussen,  der  fik  Kongen  til  at 
underskrive  Grundloven,  hvad  han  kun  mod- 

stræbende  gjorde,  og  at  denne  Paavirkning 
skete  efter  Berlings  Tilskyndelse.  Berling 
havde  uindskrænket  Magt  over  hende.  Hun 
kunde  ikke  sige  nej  til  ham,  hvad  det  saa 
end  angik.  Og  for  ham  var  Underskriften  af 
højeste  Vigtighed,  da  han  meget  rigtigt  forud- 
saa  Kongens  derved  erhvervede  uhyre  Popu- 
laritet, der  paa  forskellig  Maade  kunde  komme 
ham  til  Nytte. 

I  den  lange  Tid  fra  1848,  da  jeg  første 
Gang  var  sammen  med  Louise  Rasmussen, 
og  indtil  d.  16.  November  1863,  da  jeg  sidste 
Gang  talte  med  Grevinde  Danner,  har  jeg  saa 
at  sige  daglig  vekslet  Ord  med  hende,  og  hvis 
jeg  vilde  sammenlægge  de  forskellige  Tidsrum, 
hvori  jeg  har  levet  under  Tag  med  hende, 
vilde  det  udgøre  adskillige  Aar. 

Louise  Rasmussen  er  født  d.  21.  April 
1815,  og  er  en  uægte  Datter  af  Mægler  Køppen 
og  Halvsøster  til  den  forhenværende  Bibliotekar 
i  Athen,  Professor  Køppen.  Navnet  Rasmussen 
fik  hun  efter  sin  Moders  Pigenavn.  Moderen 
blev  senere  gift  med  en  Kontrollør  ved  Teatret, 
ved  Navn  Jensen.  Efter  Datterens  Giftermaal 
med   Kongen    boede  hun   i   Læderstræde,    og 

Portner  Resendahl  har  fortalt  mig,  at  Grev- 
inden oftere,  forklædt,  om  Aftenen  bragte 
hende  en  Kurv  med  Kager.  Jeg  har  kun  set 
Moderen  en  eneste  Gang.  Det  var  en  Dag, 
da  jeg  kørte  med  Kongen  fra  Kjøbenhavn  til 
Skodsborg.  Tæt  ved  Kroen  gik  en  gammel 
krogrj'gget  Kone  over  Vejen.  Hun  var  bar- 
hovedet og  temmelig  simpelt  klædt,  med  et 
stort  blaatærnet  Sjal.  Hun  saa  næppe  op 
til  Vognen,  men  Kongen  hilste  hende  med 
Haanden: 

»Ved  Du,  hvem  det  var?«  spurgte  han. 

»Nej,  Deres  Majestæt.« 

»Det  var  min  Svigermoder.« 

Paa  Grund  af  Moderens  Giftermaal  med 
Teaterkontrolløren  kom  Louise  Rasmussen  alle- 
rede som  lille  Pige  meget  i  Teatret  og  blev 
senere  ansat  som  Elev  ved  Balletskolen.  Som 
Følge  af  sit  mindre  gode  Udseende,  sin  daar- 
lige,  kortlivede  Figur  og  sine  simple  Anlæg 
for  Dans,  drev  hun  det  aldrig  til  andet  end 
en  maadelig  Figurantinde. 

Teatret  udmærkede  sig  i  den  Tid  just 
ikke  særligt  ved  Dyd  og  gode  Sæder;  men 
Louises  Forhold   v«r  af  den  Natur,    at  Bour- 

iionville  fandt  del  rigtigst  at  fjerne  hende  fra 
Tjenesten,  hvorfor  hun  siden  efter  hadede 
ham  grundigt.  Ved  gode  Venners  Hjælp  tog 
hun   til  Paris,  for  —  som  det  hed  —  at  per- 


PniNsiisSE  Maiuane. 

fektionere  sig  som  Modehandlerinde.  Om  det 
var  den  eneste  Retning,  hvori  hun  der  uddan- 
nede sig,  skal  jeg  ikke  kunne  sige.  Da  hun 
senere  vendte  tilbage  til  Kjøbenhavn,  etable- 
rede hun  sig  først  i  Vimmelskaftet,  hvor  hun 

i  Vinduet  havde  en  stor  Dukke,  der  drejede 
rundt,  og  som  vakte  en  vis  Opsigt.  Senere 
flyttede  hun  hen  i  en  Stue-Etage  i  Vingaards- 


Grevixde  Daxxeii. 


stræde  i  det  nuværende  Hotel  Totten berg.  I 
denne  Periode  kom  hun  ofte  over  i  Besøg 
hos  Kronprins  Frederik  i  Fredericia,  for  hvem 
hun    var    blevet    præsenteret    af  sin  Veninde, 

Jomfru  Weiner  fra  det  kongelige  Teater.  Hun 
bar  altid  Præget  af  sin  simple  Opdragelse  og 
lærte  aldrig  at  tale  et  dannet  Sprog.  Hun 
brugte  f.  Eks.  bestandig  Ordene  skod  i  Stedet 
for  skød,  fros  i  Stedet  for  frøs  o.  s.  v. 

Den  7.  August  1850  blev  Louise  Ras- 
mussen paa  Frederiksborg  Slot  af  Sjællands 
Biskop  viet  til  Danmarks  Konge.  Hendes  For- 
lovere vare  Kongens  Adjutant,  P.  M.  Biilow, 
og  hans  Livlæge,  Lund.  Nogen  større  Mod- 
sætning kan  ikke  godt  tænkes,  end  den  der 
var  mellem  hende  og  Kongens  tidligere  Gemal- 
inde, Prinsesse  Mariane,  denne  lille  fine  og 
smukke  Skabning,  der  med  sin  spæde  Stemme 
næsten  gjorde  Indtrj'k  af  et  Barn,  og  som 
var  opdraget  i  den  strengeste  Hof-Etikette. 

Grevinden  havde  før  sit  Giftermaal  med 
Kongen  flere  Børn.  I  Efteraaret  1848  saa  jeg 
paa  Slottet  i  Frederiksborg  hendes  omtrent 
14-aarige  Datter,  som  blev  opdraget  i  Paris 
og  var  i  Huset  hos  den  danske  Kous\x\  Delong, 
der,  efter  hvad  man  sagde,  af  den  Grund  blev 
baroniseret.  Hun  var  meget  styg.  Man  paa- 
stod,  at  Grevinden  havde  endnu  en  Datter, 
der  var  gift  med  Restauratøren  paa  en  af  de 


171 

sjællandske  Jærnbane- Slationer.  Det  eneste, 
jeg  kan  anføre  til  Bestyrkelse  af  denne  almin- 
deligt udbredte  Tro,  er  det,  at  jeg  en  Gang, 
da  vi  holdt  ved  bemeldte  Station,  saa  Kammer- 
tjeneren Løjtved  gaa  hen  til  Konge -Kupéen 
og  modtage  200  Rdlr.,  som  han  gik  ind  for 
at  betale  Madammen.  Da  jeg  senere  spurgte 
ham,  hvorfor  hun  skulde  have  de  Penge, 
svarede  han : 

»Aah,  det  ved  jo  Kaptajnen  meget  godt.« 
Da  jeg  flere  Aar  efter  i  en  Samtale  med 
Pastor  Harald  Bojsen  paa  Lolland  bragte  dette 
Forhold  paa  Tale,  fortalte  han  mig  til  min 
store  Forbavselse,  at  Grevinden  ogsaa  havde 
eller  i  alt  Fald  havde  haft  en  Søn-').  Om 
denne  Søns  senere  Skæbne  vidste  Præsten 
intet  at  fortælle.  Kun  havde  han  rygtevis 
hørt,  at  han  var  sendt  over  til  Skotland  for 
at  lære  Landvæsenet. 

Fra  sin  Teatertid  var  Grevinde  Danner 
vant  til  at  betragte  Fru  Heiberg  som  en  saa 
højtstaaende  Person,  at  hun  ikke  engang  turde 


*)  I  Følge  Flakkebjergs  Kirkes  Ministerialbog  Fol.  7,  er 
denne  Søn  fodt  i  Flakkebjerg  d.  15.  .laniiar  1841  og 
døbt  d.  22.  samme  Maaned  og  Aar  i   Flakkelijerg  Kirke. 

vove  paa  at  tiltale  hende.  Da  hun  nu  selv 
var  kommet  til  Magt  og  Ære,  var  det  hendes 
Ambition,  at  Fru  Heiberg  skulde  komme  op 
paa  Slottet  og  aflægge  hende  en  Visit.  Der 
blev  i  den  Anledning  købt  et  Smykke,  saa- 
vidt  jeg  mindes  til  en  Værdi  af  6 — 800  Rdlr., 
som  ved  Adj utanten,  Kaptajn  Møller,  blev  af- 
sendt til  Fru  Heiberg,  der  den  Gang  boede 
paa  Kvæsthuset  paa  Christianshavn.  Meningen 
var  nu,  at  Fru  Heiberg  skulde  komme  op  til 
Kongen  for  at  lakke.  Medens  hun  var  der, 
vilde  Grevinden  saa  komme  ind  i  Gemakket, 
og  det  skulde  da  hedde  sig,  at  Fru  Heiberg 
havde  gjort  Grevinden  en  Visit.  Men  ganske 
saaledes  gik  det  nu  ikke.  I  Stedet  for  Besøget 
modtog  Kongen  et  Brev,  hvori  Fru  Heiberg 
takkede  for  den  store  Naade,  der  var  over- 
gaaet  hende  o.  s.  v.,  samtidigt  med  at  hun 
udtalte  sin  Beklagelse  over,  at  Kongen  ikke 
modtog  Damer  (dette  var  nemlig  forbudt 
ham  af  Grevinden),  da  hun  naturligvis  ellers 
straks  personligt  vilde  have  bragt  Hs.  Maje- 
stæt sin  underdanigste  Tak. 

Da  jeg  samme  Dag   kom  til  Taffels   paa 
Kristiansborg,  mærkede  jeg  straks,  at  der  var 

noget  i  Vejen.  Grevinden  fnøs  af  Harme  og 
brugte  de  mest  fornaMinelige  og  ærerørige 
Udtryk  om  Fru  Heiberg  —  »Pølsetøsen« 
kaldte  hun  hende  blandt  andet.  Og  det  ind- 
skrænkede sig  ikke  til  den  Dag  alene.  I 
Maaneder  uddelte  hun  daglig  Hib  til  hende, 
især  naar  jeg  var  til  Stede,  da  hun  vidste,  at 
det  ærgrede  mig.  Jeg  husker,  at  hun  en 
Aften,  da  Kongen,  Grevinden,  Frøken  Drejer 
og  jeg  kørte  sammen  fra  Teatret  efter  Op- 
førelsen af  »Dronning  Maguerites  Noveller«, 
paa  sin  irriterende,  sukkersøde  Maade  sagde 
til  mig: 

»Naa,  Hr.  Major!  i  Aften  har  De  vel 
været  ret  fornøjet  med  Deres  »evigunge« 
Frue?« 

»Ja,  det  er  Geniets  Forret,  Deres  Naade, 
at  være  evig  ung,«  svarede  jeg,  >\i  andre 
dødelige  maa  finde  os  i  at  følge  med  Aarene.« 

Kongen  betragtede  først  Grevinden  for  at 
se,  hvad  hun  sagde  dertil.  Derpaa  saa  han 
beundrende  paa  mig.  Han  syntes,  jeg  havde 
lagt  et  stort  Mod  for  Dagen*). 

•)    Den     her     fortalte    Historie     liar     jeg     opla'st     for    Fru 
Heiberg. 

Det  var  i  det  hele  ikke  ganske  let  for 
Grevinden  at  hævde  sin  Stilling,  navnlig  lige 
over  for  fyrstelige  Personer.  Under  et  kort- 
varigt Besøg,  som  Karl  XV  aflagde  paa  Kron- 
borg, var  det  saaledes  bestemt,  at  den  svensk- 
norske Konge  skulde  føre  Grevinde  Danner  til 
Bords.  Men  det  blev  der  intet  af.  I  det  afgørende 
Øjeblik  gav  han  sin  Arm  til  Kong  Frederik, 
og  det  var  hende  kun  en  ringe  Trøst  i  Skuffel- 
sen, at  han  ikke  kunde  slippe  for  at  mod- 
tage en  Gulddaase,  der  var  prydet  med 
Kongens  og  Grevindens  Portrætter.  Men  selv 
af  mindre  højtstillede  Personer  blev  hun  ikke 
altid  behandlet  med  den  Agtelse,  hun  som 
Kongens  Gemalinde  kunde  gøre  Krav  paa. 
Den  franske  Minister  Dotézac  f.  Eks.,  hvem 
hun  i  øvrigt  interesserede  sig  meget  for  at  tale 
med,  var  just  ikke  S5uiderlig  respektfuld  i 
sin  Opførsel  imod  hende.  Han  sad  ved 
Taflet  og  lorgnetterede  hende,  nikkede  til 
hende,  generede  sig  ikke  for  at  fortælle  hende 
tvetydige  Historier  med  dertil  hørende  Gestus 
og  Latter,  og  behandlede  hende  i  det  hele 
fuldstændig  som  en  Demimondedame.  Det 
grænsede    virkelig    undertiden    til    det    ufor- 

skammede,  at  en  fremmed  Magts  Gesandt 
turde  indtage  en  saadan  Holdning  lige  over  for 
en  Person,  som  —  hvor  ringe  hun  end  var  — 
dog  var  ægteviet  til  Landets  Konge. 

Samme  Dotézac  var  i  øvrigt  en  under- 
boldende  Ironiker.  Jeg  mindes,  at  jeg  en- 
gang saa  ham  staa  paa  Kongens  Nytorv, 
hensunken  i  Betragtning  af  det  gamle  konge- 
lige Teater,  der  lige  var  blevet  forsynet  med 
sin  skrækkelige  Tilbygning.  Da  jeg  kom  hen 
til  ham,  sagde  han  paa  Fransk  —  thi  uagtet 
han  havde  opholdt  sig  31  Aar  i  Kjøbenhavn, 
havde  han  ikke  lært  at  sige  et  eneste  dansk 
Ord:  —  »Quand  je  regarde  le  théåtre,  je 
sais  tout  de  suite,  que  je  suis  dans  le  pays 
de  Thorwaldsen.« 

Det  forstaar  sig  af  sig  selv,  at  Grevinden 
maatte  være  stærkt  interesseret  i,  at  de  Per- 
soner, der  stod  Kongen  nærmest,  ikke  vare 
altfor  Qendtligt  sindede  imod  hende,  og  hun 
var  derfor  ved  indtrædende  Vakancer  i  ivrig 
Virksomhed  for  at  faa  Pladserne  besatte  nogen- 
lunde efter  sit  Ønske. 

Da  der  i  Begyndelsen  af  1858  blev  en 
Adjutantplads   ledig,    kom   Kongens  betroede 

Kammertjener,  den  brave  Løjtved,  der  tillige 
var  Kongens  Ven,  en  Morgen  hjem  til  mig  og 
spurgte,  om  jeg  ikke  vilde  ansøge  om  Posten. 
Jeg  svarede  at  jeg  hverken  kunde  eller  vilde 
søge  om  en  personlig  Post;  vilde  Kongen 
have  mig,  kunde  han  jo  tage  mig,  og  han 
vidste  jo,  hvad  han  fik,  da  han  kendte  mig 
bedre  end  nogen  anden  Officer  i  den  danske 
Armé.  Løjtved  meddelte  mig  da  i  Fortrolig- 
hed, at  det  var  efter  Kongens  Ordre,  at  han 
kom  til  mig,  og  at  det  var  Kongens  Ønske 
at  faa  mig  til  Adjutant,  men  at  jeg  selv 
skulde  bede  om  det: 

»Og  De  ved  nok,«  tilføjede  han,  »at  naar 
Kongen  ønsker  noget,  skal  det  være  straks. 
Han  venter  Dem  allerede  i  Formiddag  Kl.  11.« 

Da  jeg  vidste,  at  min  Stilling  som  Kap- 
tajn i  Garden  vilde  være  uholdbar,  hvis  jeg 
ikke  opfyldte  Kongens  Vilje,  havde  jeg  intet 
Valg.  Jeg  gik  altsaa  op  til  ham.  Samtalen 
mellem  os  var  ikke  lang.  Jeg  sagde,  at  jeg 
kom  efter  Hs.  Majestæts  udtrykkelige  Ønske, 
og  han  svarede  ganske  naivt:  »Jeg  haaber, 
at  dit  og  mit  fælles  Ønske  skal  blive  op- 
fvldt.« 

En  Uges  Tid  efter  mødte  jeg  en  Dag,  da 
jeg  gik  til  mit  Hjem,  Krigsministerens  Ad- 
jutant,  der  fortalte  mig,  at  Major  Lnsson,  som 
kommanderede  en  Bataillon  i  Lauenborg, 
efter  Kongens  Ordre  var  bleven  forespurgt, 
om  han  ønskede  Posten,  og  at  det  bejaende 
Svar  var  modtaget  og  sendt  til  General-Ad- 
jutanten. 

Efter  hvad  der  var  gaaet  i  Forvejen,  var 
min  Forbavselse  over  denne  Efterretning  stor. 
Men  min  Overraskelse  blev  endnu  større,  da 
jeg  næppe  to  Minutter  efter  modtog  en  Skri- 
velse, der  meddelte,  at  jeg  var  udnævnt  til 
Adjutant  hos  Hs.  Majestæt,  og  straks  havde 
at  melde  mig  paa  Kristiansborg  Slot.  For- 
klaringen ligger  deri,  at  da  General- Adj utan- 
ten, Schøller,  blev  udnævnt  til  kommanderende 
General  i  Holsten,  vilde  Kongen  have,  at 
Bulow  skulde  rykke  op  i  hans  Plads,  medens 
jeg  i  Bulows  Sted  skulde  ansættes  som  Adju- 
tant. Men  denne  Ordning  passede  ikke  Grev- 
inden, der  arbejdede  paa  at  faa  Hegermann- 
Lindencrone  (mærkelig  nok  den  samme,  der 
senere  skulde  detronisere  hendes  Ven  Berling) 
til   General-Adj utant,   og   Lasson   til   Adjutant. 

12 

Da  nu  imidlertid  Biilow  blev  styrtet  af  Ber- 
ling,  blev  der  indgaaet  et  Kompromis,  ifølge 
hvilket  Kongen  fik  sin  Vilje  med  Hensyn  til 
mig,  og  Grevinden  sin  med  Hensyn  til  Heger- 
mann-Lindencrone. 

Efter  Udnævnelsen  blev  jeg  modtaget  med 
stor  Hjertelighed  af  Kongen,  der  sagde,  at 
han  haabede,  at  vi  fremtidigt  skulde  leve  et 
ligesaa  lykkeligt  Liv  sammen  som  hidtil. 

»Du  vil  faa  en  Del  Udgifter  til  din  Ekvi- 
pering,« tilføjede  han,  »her  har  du  noget  til 
Hjælp.«  Og  i  det  samme  trak  han  en  Skuffe 
ud  og  leverede  mig  en  Konvolut  med  500 
Rdlr.  i. 

»Dersom  Deres  Majestæt  tillader,«  sagde 
jeg,  »ønsker  jeg  at  tilbagebetale  disse  Penge  af 
min  bouche  en  cour.« 

»Du  faar  hverken  mer  eller  mindre,« 
svarede  han,  »end  nogen  af  de  andre.  Det 
er  nu  en  Gang  et  Reglement.«  Samme  Dag 
kørte  jeg  med  Kongen  til  Frederiksborg,  og 
da  jeg  kom  ned  i  Vognen,  laa  der  en  over- 
ordentlig smuk  og  kostbar  Pels  til  mig. 

Da  jeg  en  Maaned  efter  vilde  hæve  min 
bouche  en  cour,  sagde  man  mig  paa  Kontoret, 


179 

at  den  ikke  var  anvist,  og  det  samme  Svar 
fik  jeg  de  to  paafølgende  Maaneder.  Da  jeg 
saa  en  Dag  mødte  Berling  i  en  af  Gangene 
paa  Frederiksborg  Slot,  spurgte  jeg  ham  om 
Grunden,  og  fik  til  Svar,  at  jeg  først  skulde 
tilbagebetale  de  500  Rdlr. ,  som  jeg  havde 
faaet  af  Kongen.  Jeg  blev  da  højrøstet  og 
sagde  temmelig  alvorligt  til  ham: 

»Jeg  indlader  mig  ikke  paa  nogen  Tilbage- 
betaling; jeg  har  en  Gang  anmodet  Kongen 
derom,  men  han  har  nægtet  det.  Jeg  er 
kommanderet  af  Krigsministeriet  til  at  gøre 
Tjeneste  her.  Jeg  ved  godt,  at  Kongen  ikke 
behøver  at  betale  mig  nogen  bouche  en  cour, 
—  men  gør  han  det  ikke,  saa  er  jeg  den 
eneste  af  alle  Hoffets  Kavallerer,  som  er  ude- 
lukket fra  denne  Naadesbevisning.«  —  Ber- 
ling forandrede  straks  Taktik,  og  sagde 
til  mig: 

»Kongen  er  forliebt  i  Dem,  ja  han  forme- 
lig elsker  Dem!  Han  har  sagt  mig,  at  De 
skulde  have  bouche  en  cour  paa  hans  Fødsels- 
dag, —  og  nu  maa  De  virkelig  ikke  gøre 
noget,  som  vilde  spolere  den  Glæde  for 
Kongen.« 

12* 

Den  6.  Oktober  fik  jeg  da  et  Reskript 
om,  at  jeg  havde  faaet  bouche  en  cour.  Men 
Berling  var  dog  saa  smaalig,  at  han  for  de 
første  5  Dage  strøg  10  Rdlr. 

I  det  første  halve  Aar  af  min  Adjutanttid 
var  Grevinden  meget  elskværdig  imod  mig 
for  at  lokke  mig  over  paa  sit  Parti;  men  da 
hun  mærkede,  at  det  ikke  vilde  hkkes,  saa 
chikanerede  hun  mig  overalt,  hvor  hun  kunde 
komme  af  Sted  med  det,  og  satte  ondt  for 
mig  hos  Kongen.  Jeg  førte  saaledes  det 
første  halve  Aar  en  meget  ubehagelig  Til- 
værelse. Men  efter  den  Tids  Forløb  havde 
hun  faaet  andet  Afløb  for  sin  Galde,  saa  at 
vi  de  sidste  5  Aar  levede  et  ret  behageligt 
Samliv,  idet  vort  Mellemværende  hoved- 
sagehgt  indskrænkedes  til,  at  hun  sagde  God 
Dag  til  mig,  og  jeg  til  hende. 

Nogle  Aar  senere  blev  der  atter  ved  Kap- 
tajn Mallings  Død  og  Kaptajn  Møllers  Afsked 
to  Adjutantpladser  ledige,  og  Intrigerne  kom 
straks  i  fuld  Gang.  Fra  sin  Teatertid  var 
Grevinden  nøje  bekendt  med  Kammermusikus 
Hansen,  med  hvem  hun  stod  paa  en  særdeles 
fortrolig  Fod.     Hansen   protegerede  Ritmester 

Cetti  ved  Gendarmeriet,  en  Søn  af  Sangeren 
Cetti,  der  havde  været  i  Virksomhed  ved 
Teatret  samtidigt  med  Grevinden.  Men  ikke 
saa  snart  rygtedes  det,  at  Hansen  arbejdede 
paa  at  faa  Cetti  til  Adjutant,  før  alle  kom  i 
Fyr  og  Flamme  og  af  al  Magt  søgte  at  for- 
hindre det.  Jeg  tror  ikke,  det  var  fordi  man 
havde  noget  imod  Cetti,  der  i  enhver  Hen- 
seende var  en  hæderlig  og  brav  Mand,  men 
fordi  man  ikke  mente  at  burde  finde  sig  i, 
at  Kammermusikus  Hansen  i  en  Sag,  der 
ikke  vedkom  ham,  skulde  sætte  sin  Vilje 
igennem  ved  Hjælp  af  Grevinden.  Om  det 
saa  var  Landgreve  Frederik,  saa  kom  han 
selv  til  Jægerspris  for  at  gøre  Modforestillinger, 
og  Trap  gik  endogsaa  saa  vidt,  at  han  sagde 
til  Grevinden,  at  hvis  Cetti  fik  Ansættelsen, 
vilde  Folk  antage,  at  det  var  Afbetaling  paa 
en  Gæld,  som  Grevinden  fra  Teatertiden  stod 
i  til  Cettis  Fader. 

Ivrigheden  sagtnede  imidlertid  efter- 
haanden,  og  Sagen  syntes  at  være  ved  at 
dø  hen.  Vi  havde  intet  hørt  om  den  i  en 
8  Dages  Tid,  da  Hansen  en  Morgen  kom 
til    Jægerspris     og     fik    Audiens     hos     Grev- 

inden.  Da  vi  samledes  inden  Taflet  Kl.  5, 
kom  Hansen  ind  ad  den  ene  Dør,  meget  rød 
i  Ansigtet,  medens  Grevinden  samtidigt  traadte 
ind  fra  den  modsatte  Side  med  det  samme 
echauflferede  Ydre.  Fensmark  saa  først  paa 
Hansen,  dernæst  paa  Grevinden  og  sagde 
saa  paa  sin  tørre  Maade:  »Holten!  i  Dag  er 
Cetti  bleven  Adjulant.«  Det  viste  sig  at  være 
ganske  rigtigt.  Efter  Bordet  blev  Reskriptet 
om  hans  og  Bardenfleths  Udnævnelse  ud- 
færdiget. 

At  Bardenfleth  fik  Posten  havde  ude- 
lukkende sin  Grund  -i,  at  han  skulde  bruges 
som  Afleder  for  Cetti.  Enhver,  der  kendte 
ham,  var  ganske  paa  det  rene  med,  at  han, 
der  ellers  i  Ordets  fulde  Betydning  var  en 
Hædersmand,  aldeles  savnede  de  Egenskaber, 
der  udfordredes  til  at  beklæde  en  saadan 
Post.  Han  kunde  ikke  bruge  sin  Konduite, 
fordi  alle  de  Forhold,  han  kom  til  at  leve 
under,  var  ham  ganske  ukendte,  og  han  lærte 
aldrig  Kongen  at  kende,  saa  at  han  ved  mange 
Lejligheder  forløb  sig.  Jeg  skal  anføre  en 
Scene,  jeg  engang  var  Vidne  til,  og  som  i 
saa  Henseende  er  ret  oph'sende. 

En  Formiddag  var  jeg  paa  Kristiansborg 
Slot  inde  hos  Fensmark,  der  just  var  be- 
skæftiget med  hvad    han    kaldte   sit   »kæreste 


Fensmark. 


Legetøj  <,  sin  Frokost.  Han  sad  med  et  Par 
store  Hornbriller  paa  og  pillede  Rejer,  da  vi 
hørte  en  stærk  Støj  ude  i  Entreen. 

»Det  er  Bardenfleth,«  sagde  Fensmark. 


184 

»Hvorfor  tror  Generalen  det?« 

»Jo,  det  er  kun  en  Kavalleriofficer,  der 
kan  gøre  et  saa  umenneskeligt  Spektakkel.« 

Lidt  efter  traadte  Bardenfleth,  som  kun 
havde  været  nogle  faa  Dage  i  Tjeneste,  ind 
og  afgav  med  stram  militær  Holdning  en 
Melding  fra  Kongen,  en  af  disse  Flyveideer, 
der  ofte  kom  over  ham,  og  som  vi  andre, 
der  kendte  ham,  aldrig  tog  Notice  af: 

»Ja,  det  bliver  der  nu  ikke  noget  af, 
lille  Bardenfleth,«  sagde  Fensmark. 

Bardenfleth  gentog  Meldingen  og  bad 
Generalen  meget  undskylde,  at  han  ikke  stærkt 
nok  havde  accentueret,  at  det  var  Hs.  Maje- 
stæt Kongens  allerhøjeste  Befaling.  Fens- 
mark vendte  sig  imod  ham,  saa  paa  ham 
over  Brillerne  og  sagde: 

»Nu  vil  jeg  sige  Dem  noget,  lille  Barden- 
fleth: Det  kan  ikke  gaa  an,  at  De  gaar  her 
oppe  og  gør  Tjeneste  og  ikke  ved,  at  Manden 
er  gal.« 

Bardenfleth  var  nær  gaaet  bagover  af 
Forskrækkelse.  Da  han  var  gaaet,  bemærkede 
Fensmark    til    mig,    at   det  jo  var  hans  Pligt 

som  General-Adjutant  at  gøre  den  nye  Adju- 
tant  bekendt  med  Forholdene. 

Grevinden  gjorde  intet  for  at  søge  at 
vinde  Kongens  Omgivelser  ved  et  behageligt 
Væsen,  og  vi  var  aldrig  gladere,  end  naar 
hun  var  saa  stærkt  optaget  af  et  eller  andet, 
at  hun  ikke  fik  Stunder  til  at  beskæftige  sig 
synderligt  med  os.  Saaledes  havde  vi  Kaval- 
lerer  en  gylden  Periode,  da  den  østerrigske 
Maler  Jung  under  Paaskud  af  at  skulle  male 
forskellige  Ting,  opholdt  sig  ved  Hoffet.  Det 
var  en  ung,  elegant  og  smuk  Mand.  Men 
det  kraftige  Ydre  han  havde,  da  han  kom, 
tabte  sig  efterhaanden  mere  og  mere,  til  Trods 
for  at  Grevinden  sørgede  for  rigelig  Forplej- 
ning med  Østers,  Trøfler  og  gammel  Rosen- 
borgvin. 

Heller  ikke  hos  sine  Undergivne  tænkte 
Grevinden  paa  at  skaffe  sig  et  godt  Omdømme. 
Hun  kunde  saa  let  have  vundet  deres  Hen- 
givenhed ved,  naar  Lejlighed  tilbød  sig  — 
f.  Eks.  ved  en  Daabs-  eller  Konfirmations- 
akt  —  at  give  dem  en  lille  Pengehjælp.  Men 
sligt  faldt  hende  aldrig  ind.  Det  hang  maa- 
ske    sammen    med    hendes    Syn    paa    Penge. 

Grevinden  var  nemlig  i  visse  Retninger  højst 
økonomisk.  Saaledes  vidste  hun  overmaade 
godt,  at  naar  hun  skulde  købe  Hægter  og 
Maller,  saa  skulde  hun  købe  paa  en  Gang  for 
8  Sk.,  for  saa  fik  hun  to  Par  i  Tilgift.  Lige- 
ledes vidste  hun,  at  man  skulde  gemme  de 
Alluns-Skindlapper,  der  ligger  over  Pomade- 
krukkerne, da  de  er  gode  til  at  pudse  Sølv- 
tøj med.  Men  om  større  Pengesummer  havde 
hun  ikke  Begreb.  Tusinder  og  Millioner  var 
for  hende  et  og  det  samme.  De,  der  vilde 
slaa  hende  Plader,  kunde  lettere  faa  hende 
til  at  rykke  ud  med  flere  tusinde  Rdlr.  end 
med  nogle  faa  Skilling,  og  jeg  kender  flere, 
som  med  Held  har  benyttet  sig  heraf  til  at 
erhverve  ikke  saa  ringe  Summer. 

Men  selv  om  hun  ikke  vilde  hjælpe  sine 
Undergivne  med  Penge,  kunde  hun  have 
vundet  dem  for  sig  ved  blot  en  Gang  imellem 
at  tale  lidt  venligt  til  dem.  Men  heller  ikke 
det  gjorde  hun.  Hun  sjoflede  dem  og  satte 
ondt  for  dem  hos  Kongen  og  var  derfor 
ogsaa  grundigt  hadet  af  alle,  der  ikke  netop 
var  hendes  Kreaturer. 

Derimod  blev  hendes  to  store  danske 
Hunde,  »Dina^  og  »Holger %  i  høj  Grad  for- 
kælede. .Jeg  tror,  at  Grevinden  følte  en  Slags 
Betrj'ggelse  i  disse  glubske  Dyrs  Nærværelse. 
Den  ene  af  dem  overfaldt  en  Gang  Blucher, 
i  hvilken  Anledning  Grevinden  sagde  til  ham: 
»Jeg  vil  da  ikke  haabe,  Kammerherre  Blucher, 
at  den  bed  Dem?;  —  »Nej,  Deres  Naade,« 
svarede  Blucher,  »det  bedste  Bevis  derfor  er, 
at  Hunden  endnu  er  levende.« 

En  betroet  Mand  hos  Grevinden  var 
Tjener  Mortensen.  Ham  behandlede  hun  saa- 
ledes,  at  han  endte  med  at  blive  sindsfor- 
virret. Han  beklagede  sig  flere  Gange  til 
mig  over,  at  han  ikke  kunde  fmde  Ro,  hver- 
ken Dag  eller  Nat.  Blandt  andet  fortalte  han 
mig  om  en  Slange  med  7  Hoveder,  der  alle 
havde  Grevindens  Ansigt,  og  som  uafladeligt 
forfulgte  ham.  Selv  naar  han  sad  bag  paa 
Vognen,  saa  han  Slangen  bugte  sig  langs  ad 
Vejen  for  at  indhente  ham.  Engang  kom 
han  meget  bleg  farende  ind  til  mig  og  vrøv- 
lede en  hel  Del  om  et  hvidt  Pulver,  som 
han  havde  været  henne  at  hente  paa  Hauser- 
plads,    og    som    han    havde    kastet    fra    sig. 

Endelig  en  Formiddag  brød  Galskaben  frem 
i  sin  fulde  Styrke.  Han  skældte  Grevinden 
ud  og  sagde,  at  hun  var  en  Tyv,  og  at  hun 
hørte  hjemme  i  Rasphuset. 

Mærkeligt  nok  blev  Mortensen  ikke  af- 
skediget, men  sendt  ud  paa  Landet,  hvorfra 
han  efter  et  halvt  Aars  Forløb  vendte  tilbage 
og  blev  ansat  som  Lakaj  hos  Kongen. 

Det  vil,  efter  hvad  her  er  fortalt,  være 
forstaaeligt,  at  Grevinden  ikke  altid  følte  sig 
ganske  sikker  blandt  sine  Omgivelser.  Navn- 
lig efter  Frederiksborg  Slots  Brand  følte  hun 
Grunden  vakle  under  sine  Fødder. 

Slottet  brændte  den  17de  December  1859. 
Nogle  Dage  forinden  var  jeg  rejst  til  Kjøben- 
havn,  men  da  jeg  straks  efter  skulde  derned 
igen,  lod  jeg  en  Del  af  mine  Klæder  blive 
dernede.  De  brændte  naturligvis  allesammen. 
Kl.  372  om  Eftermiddagen  forlod  Kongen 
Slottet  og  ankom  Kl.  7  til  Kristiansborg  Slot, 
hvor  jeg  var  til  Stede  for  at  modtage  ham. 
Dineren  begyndte  Kl.  8  og  Stemningen  var  i 
højeste  Grad  trykket.  Befolkningen  i  Kjøben- 
havn  var  den  Gang  alt  andet  end  velvillig 
stemt  mod  Kongen  og  Grevinden.    Min  Kollega, 

Moltke,  og  jeg  blev  beordrede  op  paa  Slottet 
og  var  der,  foruden  de  to  Jourhavende,  Dag 
og  Nat.  Grevinden  var  yderst  betænkelig. 
Hun  havde  anskaffet  sig  en  Nøgle  til  den 
saakaldte  Mejers  Port  ud  mod  Ridebanen  for 
i  paakommende  Tilfælde  at  kunne  flygte  ad 
denne  Vej.  Kongen  talte  om  Revolution, 
men   blev  beroliget   af  Fensmark,   der  sagde : 

»Nej,  Revolution  kommer  Deres  Majestæt 
aldrig  til  at  opleve  ...  Ja,  det  forstaar  sig 
—  hvis  Deres  Majestæt  vil  tage  Tivoli  fra 
Sørensen,  saa  vil  jeg  ikke  indestaa  for  noget.« 

Nytaarsaften  vare  vi  alle  forsamlede  paa 
Slottet.  Kammermusikus  Hansen  indledede 
Aftenen  med  at  spille  paa  et  Orgel,  der  var 
opstillet  ved  Siden  af  Kongens  Værelse.  Kongen 
var  rørt  og  greben,  og  for  at  trøste  sig  drak 
han  det  ene  Glas  Punch  efter  det  andet,  ind- 
til han  til  sidst  blev  ganske  fuld.  — 

Den  5te  April  1848  indskibedes  Garden 
for  at  afgaa  til  Sønderborg,  hvor  den  ankom 
Dagen  efter,  samtidigt  med  Kongen.  Da  man 
ingenting  vidste,  vare  de  nærmeste  Dage  meget 
uhyggelige,    indtil    Efterretningen    om    Slaget 

ved  Bau  indtraf  og  opvakte  en  højst  ani- 
meret patriotisk  Stemning.  Dagen  efter  rejste 
Kongen  til  Flensborg,  eskorteret  af  Garden, 
og  holdt  i  Spidsen  for  den  sit  Indtog  under 
Befolkningens  uhyre  Jubel.  Efter  to  Dages 
Forløb  marcherede  vi  til  Slesvig  og  fik  Kvarter 
paa  Gottorp  Slot.  Slaget  ved  Slesvig  og  den 
derpaa  følgende  Retræte  til  Als  er  saa  be- 
kendt, at  jeg  ikke  skal  indlade  mig  paa  nogen 
Beskrivelse  deraf.  Brigaden,  hvortil  jeg  hørte, 
afgik  faa  Dage  efter  til  Fyn;  men  efter  at 
alle  Mangler  saa  hurtigt  som  muligt  vare  af- 
hjulpne, blev  den  dirigeret  tilbage  til  Als, 
hvor  Korpset  blev  indkvarteret  i  Kjær  By. 
I  Slaget  den  28.  Maj  var  Garden  i  Reserve 
og   kom  ikke  i  Ilden. 

Om  Morgenen  den  5.  Juni  overgav  Oberst 
Juel  Kommandoen  til  Oberstløjtnant  Kirchhoff, 
der  i  den  Anledning  havde  inviteret  Offi- 
cererne til  Middag,  hvor  vi  skulde  gøre  os 
til  Gode  med  adskillige  Sager,  som  han  havde 
ladet  komme  fra  Kjøbenhavn.  Men  det  blev 
der  intet  af  Op  ad  Formiddagen  begyndte  en 
levende  Geværild  i  Sundeved  og  Kl.  11  bragte 
en    Ordonnans    Ordre    til,    at    Garden    ufor- 

tøvet  og  i  Ilmarch   skulde   af'gaa   til    Sønder- 
borg.    Ti  Miniiter  efter  var  Ordren  udført. 

Efter  at  have  passeret  Broen  fik  vi  Be- 
faling til  at  besætte  Brohovedet,  da  Fjenden 
endnu  bestandig  var  i  Fremrykning.  Men  et 
Øjeblik  efter  blev  Fægtningen  staaende,  og 
Garden  fik  Ordre  til  at  rykke  frem.  Ved 
Dybbøl  Mølle  blev  Bataillonen  under  De- 
ployeringen  heftigt  beskudt,  men  stormede 
straks  frem,  tog  det  ene  Hegn  efter  det  andet 
og  fortsatte  Forfølgningen  til  Indgangen  af 
Dybbøl  By.  Her  fik  de  tre  Kompagnier 
Ordre  til  at  gaa  udenom,  hvorimod  Liv- 
Kompagniet,  hvortil  jeg  hørte,  i  sluttet  Ko- 
lonne skulde  gaa  igennem  Byen.  Da  jeg  be- 
standigt havde  set  Fjenden  trække  sig  ind  i 
Dybbøl  By,  ansaa  jeg  det  for  givet,  at  vi  der 
vilde  fmde  stærk  Modstand,  og  var  derfor 
meget  forundret  over  kun  at  træfTe  nogle 
gamle  Folk,  der  underrettede  os  om,  at  Byen 
allerede  var  forladt.  Vi  forfulgte  med  saa 
stor  Hidsighed,  at  vi  næsten  var  kommet  en 
Fjerdingvej  forud  for  de  øvrige  Kompagnier, 
da  vi  ved  Mørkets  Frembrud  standsede  ved 
Satterup  By. 


192 

Da  Løjtnant  Zepelin  var  blevet  saaret, 
fik  jeg  Befaling  til  at  overtage  Kommandoen 
over  3.  Kompagni.  Jeg  begav  mig  straks  til- 
bage og  fandt  efter  lang  Søgen  mit  Kompagni 
ved  Dybbøl  Kirke. 

Da  vi  var  gaaet  glip  af  Middagsmaden 
og  slet  intet  havde  faaet  at  spise,  er  det  ikke 
saa  underligt,  at  vi  var  ved  at  omkomme  af 
Sult  og  Tørst.  Saa  sent  det  var,  sendte  jeg 
derfor  en  Ordonnans  til  Sønderborg  for  at 
skaffe  Fødevarer.  Han  kom  tilbage  Kl.  5 
om  Morgenen  med  Bøfsteg  og  blev  hilst  med 
et  Hurra.  Denne  Bøfsteg  staar  som  noget 
uforglemmeligt  blandt  mine  gastronomiske 
Erindringer;  aldrig  mindes  jeg,  at  noget  har 
smagt  mig  som  den.  Jeg  blev  takket  for  min 
Konduite  af  Officererne,  og  min  Skaal  blev 
drukken  i  dansk  Brændevin.  Samme  Morgen 
gik  Garden  tilbage  til  Als,  men  vort  Haab 
om  at  redde  noget  af  Middagsmaden  fra 
Dagen  forud  blev  sørgeligt  skuffet,  da  vi  ikke 
fik  vort  gamle  Kvarter.  Senere  blev  Garden 
overført  til  Heilsminde  og  laa  indkvarteret 
forskellige  Steder,  indtil  vi  endte  i  Vejle  og 
paa  Tirsbæk  Slot.     Under  Opholdet  her  blev 

Krogh  udnævnt  til  General  en  chef  og  jeg  til 
Kaptajn. 

General  Krogh  holdt  meget  af  mig,  og 
vi  vare  ofte  sammen.  Maaske  med  Und- 
tagelse af  Frederik  VH  har  jeg  aldrig  kendt 
nogen,  der  havde  saa  stort  et  Orienterings- 
talent  som  han.  Fra  Vejle  og  Tirsbæk 
gjorde  jeg  Rideture  med  ham  paa  flere  Mil; 
men  uagtet  vi  aldrig  holdt  os  til  Vejen,  men 
bestandig  red  i  Skovene  og  op  og  ned  ad 
Bakker  i  det  meget  kuperede  Terræn,  vidste 
han  altid  nøjagtigt,  hvor  vi  var.  Naar  vi 
nærmede  os  en  Udsigtsplads,  markerede  han 
i  Forvejen,  hvor  de  forskellige  Punkter  skulde 
findes,  og  det  slog  altid  til  paa  en  Prik. 

Med  Mandskabet  kom  jeg  udmærket  ud 
af  det.  Men  jeg  havde  fire  Spillemænd  ved 
Kompagniet,  og  disse  fire  kjøbenhavnske 
Drenge  gjorde  mig  mere  Besvær,  end  alle  de 
øvrige  tilsammen.  De  infame  Drenge  troede, 
at  de  kunde  tillade  sig  alting  lige  over  for 
Bønderne.  En  Dag  kom  en  gammel  Kone 
og  fortalte  mig,  at  Drengene  saa  dybt  havde 
krænket  hende,  idet  de  alle  fire  splitternøgne, 
som    de    kom   fra  Badet,    havde  gjort  Volter 

13 

om  hende,  mens  hun  sad  og  malkede  en 
Ko.  Jeg  beshittede  nu  at  benytte  Lejligheden 
til  at  statuere  et  Eksempel.  Ved  Appellen 
om  Morgenen  lod  jeg  Drengene  give  6  over 
Nakken  hver  med  en  tynd  Stok.  Men  da 
Turen  kom  til  den  fjerde,  raabte  han  saa 
højt,  saa  hele  Mandskabet  kunde  høre  det: 

»Jeg  vil  gøre  Kaptajnen  opmærksom  paa,. 
at  jeg  er  fyldt  18  Aar.«  —  Efter  Reglementet 
kunde  han  saa  ingen  Prj'gl  faa;  men  da 
Disciplinen  vilde  tage  Skade,  hvis  en  given 
Befaling  ikke  blev  udført,   sagde  jeg  til  ham: 

»Du  skal  have  Tak,  fordi  Du  sagde  mig 
det,  Lassen;  for  den  Stok  er  skaaren  til  en 
Dreng.  Nu  skal  jeg  lade  skære  en,  der  er 
dobelt  saa  tyk  og  dobbelt  saa  lang,  saa  den 
passer  til  en  voksen  Ryg.« 

Da  han  havde  faaet  sine  6  Slag,  vilde 
han  træde  af.  Men  jeg  underrettede  ham 
om,  at  6  Slag  var  kun  til  en  Dreng,  og  at  en 
voksen  Karl  maatte  have  mindst  det  dob- 
belte Antal.     Og  det  fik  han. 

Ejeren  af  Tirsbæk  var  den  Gang  en  Baron 
Brockdor/f,  som  Bønderne  uden  videre  havde 
jaget  fra  Gaarden,  fordi  de  antog  ham  for  en 

Slesvig- Holstener.  Mine  Spillemænd,  som 
vidste  dette,  troede  sig  derfor  ligefrem  for- 
pligtede til  at  stjæle  og  ødelægge  saa  meget 
som  muligt  i  Haven,  og  da  jeg  mærkede  det, 
forbød  jeg  dem  at  komme  derind.  Mens  jeg 
en  Aften  spadserede  i  Haven  med  General  Kroyh, 
børte  jeg  et  Brag,  og  lidt  efter  faldt  Spille- 
mand Hansen  ned  i  et  Aspargesbed  sammen 
med  en  stor  brækket  Kirsebærgren.  Da  Kom- 
pagniet næste  Morgen  stod  opstillet  til  Parade, 
saa  jeg  Hansen  staa  med  et  Papir  i  Haanden, 
og  da  han  og  de  andre  Spillemænd  saa  saa 
tilfredse  ud,  tænkte  jeg  nok,  at  der  skulde 
spilles  mig  et  Puds.  Straks  efter  traadte 
Drengen  foran  Fronten  og  leverede  mig 
Papiret,  hvorpaa  der  stod: 

»Da  Spillemand  Hansen  har  klaget  over 
Smerter  i  Brystet,  maa  jeg  fraraade  Anven- 
delse af  Rottingslag  paa  Ryggen. 

Thornam, 

Underlæge.« 

Hvorfor     har     Du     laaet     den     Attest?« 
spurgte  jeg. 

1.3* 

»Jo,  fordi  jeg  nok  tænkte,  jeg  skulde  have 
Prygl.« 

»Men  her  staar  jo  kun,  at  Du  ikke  kan 
taale  Prygl  paa  Ryggen.  Derimod  staar  der 
ikke  noget  om  din  Bagdel,«  —  og  til  Mand- 
skabets store  Fornøjelse  blev  han  lagt  over 
en  Savblok  og  fik  nogle  Slag  Ris. 

Efter  den  store  Revu  paa  Lerbæk  Mark 
blev  Garden  indskibet  til  Kjøbenhavn,  hvor 
jeg  straks  efter  Hjemkomsten  blev  udkom- 
manderet til  Frederiksborg.  Her  saa  jeg  for 
første  Gang  den  12aarige  Molly  Arboe,  som 
jeg  fire  Aar  efter  ægtede,  og  med  hvem  jeg 
har  ført  et  langt  og  lykkeligt  Samliv. 

I  Marts  Maaned  1849  bleve  Rekrutterne 
indkaldte,  og  jeg  blev  udnævnt  til  Chef  for 
Skolen.  Da  det  var  mig  meget  om  at  gøre 
at  afgaa  i  Felten  samtidigt  med  Garden,  til- 
bød jeg  Krigsministeren,  uagtet  jeg  kun  havde 
een  Officer  til  min  Assistance,  at  gøre  Skolen 
nogenlunde  færdig  paa  fire  Uger.  Men  mit 
Tilbud  blev  afslaaet.  Jeg  skulde  bruge  mindst 
42  Dage  dertil,  hvorfor  jeg  først  ankom  til 
Als  14  Dage  efter  Bataillonen. 

Jeg  marcherede  saa  hurtigt  som  muligt 
til  Odense,  hvor  jeg  skulde  melde  mig  ved 
(ieneral-Kommandoen,  og  fik  der  Ordre  til 
at  afgaa  til  Assens  og  derfra  paa  3  Skuder 
til  Als. 

Midt  i  Lillebælt  blev  det  blikstille,  og 
Skibene  drev  med  Strømmen,  hvorfor  der 
blev  kastet  Anker.  Henimod  Middag  fik  vi 
imidlertid  Blæst,  der  efterhaanden  voksede  til 
en  halv  Storm,  hvorfor  Skipperen  erklærede 
det  for  en  Umulighed  at  landsætte  Tropperne 
paa  den  aabne  Strand  ved  Momark.  Han 
foreslog  at  lade  Skibene  gaa  igennem  Als- 
sund  til  Sønderborg;  men  da  Sundeved-Siden 
var  besat  af  Fjenden,  frabad  jeg  mig  den 
Tur,  som  rimeligvis  ingen  var  kommen 
levende  fra,  og  befalede  ham  at  landsætte  os 
ved  Holin  paa  den  nordlige  Side  af  Øen. 
Jeg  marcherede  straks  videre  til  Nordborg, 
hvor  jeg  ankom  om  Aftenen  til  stor  For- 
bavselse for  Beboerne.  Dagen  efter  naaede 
vi  efter  en  anstrengende  March  Sønderborg, 
hvor  Rekrutterne  straks  bleve  afgivne  til  de 
forskellige  Kompagnier. 

Opholdet  Sommeren  over  i  dette  skønne 
Land  var  overordentlig  behageligt,  med  Und- 
tagelse af  de  to  Bombardementsdage.  Fra 
det  gamle  Sønderborg  Slot  var  det  et  inter- 
essant Syn  at  se  Fjendens  Bomber,  der  vare 
bestemte  til  at  ødelægge  Broen,  eksplodere  i 
Vandet.  En  stor  og  stærk  Garder,  der  hed 
Haiirbjerg,  stod  Skildvagt  midt  paa  Broen. 
Uden  tilsyneladende  at  lade  sig  genere  af 
Kuglerne  vandrede  han  rolig  op  og  ned,  som 
om  han  havde  staaet  paa  Post  paa  Amalien- 
borg. 

Den  første  svenske  Officer,  der  ankom 
til  Sønderborg  med  en  Del  af  Armeens  Træn, 
der  skulde  overføres  til  Slesvig,  var  en 
Artilleri-Løjtnant  Stjerngranat.  Han  blev  ind- 
kvarteret sammen  med  mig  hos  Bager  Jo- 
hansen, og  da  han  vel  af  Alder  næsten  kunde 
være  min  Fader,  generede  det  mig  en  Del, 
at  han  ved  hvert  andet  Ord  titulerede  mig 
Hr.  Kaptajn.  Straks  efter  sin  Ankomst  iførte 
han  sig  en  fin  Uniform  med  stor  Plumage, 
der  stak  svært  af  mod  vore  luvslidte  Uni- 
former, og  ilede  op  til  General  de  Meza,  der 
var  Højstkommanderende,    for   at   mælde  sig. 

Da  han  kom  ind,  fandt  han  en  Mand  sid- 
<iende  i  Stuen,  iført  en  graa  Hue  med  ned- 
faldende rød  Fløjels  Pul,  lang  blaa  civil 
Frakke,   rødt  Halstørklæde,   røde  Safians  Sko 


DE    MeZA. 


Og  et  Slag  af  Guttaperka,  der  naaede  ham  til 
Albuerne.  Da  det  ikke  kunde  falde  ham 
ind,  at  denne  Skikkelse  var  de  Meza,  spurgte 
han,  om  Generalen  var  hjemme,  og  var  meget 
forbavset,    da    han    hørte,    at    det    var    ham. 

Generalen  er  vist  en  flink  Soldat,  sagde  han 
til  mig,  da  han  kom  hjem,  men  en  »utåm- 
ordentlig  Original«. 

Naar  de  Meza  viste  sig  offentligt,  var  han 
sædvanligt  meget  pertentlig  i  sin  Klædedragt, 
med  krusede  Manchetter  og  snehvide  Alluns- 
handsker.  Der  var  i  Sønderborg  en  halv- 
offentlig Have,  der  kaldtes  Thomsens  Have, 
hvor  Generalen  ofte  spadserede.  Der  havde 
jeg  engang  en  Samtale  med  ham,  som  han 
førte  i  den  Blanding  af  Fransk  og  Dansk, 
som  han  gerne  yndede: 

»Bonjour  mon  cher  capitaine,«  sagde  han, 
idet  han  kastede  et  Blik  paa  mine  mindre 
propre  Handsker.  »Excusez  que  je  vous 
donne  la  main  avec  un  gant  malpropre.« 

Jeg  spurgte  til  hans  Befindende: 

»Jeg  befinder  mig  meget  slet,  for  jeg  gaar 
og  ærgrer  mig  over,  at  alle  Folk  føler  sig 
forpligtede  til  at  give  mig  gode  Raad.  Endnu 
i  Dag  har  jeg  modtaget  et  Brev  fra  en  obskur 
Herre,  nommé  Sommer.  Jeg  gemmer  alle 
disse  Udgydelser  i  et  eget  Departement  af 
min  Sekretær,  som  har  til  Udskrift:  »Harle- 
quin    Patriot«.      Men    hvad    der  mest   ærgrer 

mig,  er  at  hans  Excellence  Krigsministeren 
ogsaa  underretter  mig  om,  at  vi  skal  angribes 
med  saa  stort  et  Antal  Tropper.  Ser  De, 
mon  cher  capitaine,  det  er  mig  ganske  lige- 
gyldigt, om  vi  bliver  angrebet  med  10,000 
eller  med  40,000  Mand,  da  jeg  stiller  med 
hvad  jeg  har  —  hverken  een  Mand  mindre 
eller  een  Mand  mere.  Og  den  gode  Krigs- 
minister, der  selv  har  beordret  mig  herover, 
maa  jo  bedre  end  nogen  anden  vide,  at  jeg 
er  her  netop  af  den  Grund,  at  jeg  kan  blive 
angrebet.  Thi  det  vilde  dog  være  altfor  naivt 
at  tro,  at  jeg  godvilligt  skulde  tage  Stade  i 
dette  af  Sønderborgs  Spids -Bourgeoisis  ilde- 
lugtende Tobak  opfyldte  Hul.« 

Efter  Slaget  ved  Fredericia  returnerede 
de  Meza  til  Als,  hvor  han  blev  modtaget  med 
stor  Højtidelighed.  Til  en  Middag  for  samt- 
lige Officerer,  som  han  gav  hos  Reimuth, 
kom  Kaptajn  van  Dockiim  for  sent,  og  da 
han  ikke  havde  nogen  Undskyldning,  efter- 
som hans  Skib  laa  fortøjet  ved  Bolværket, 
fik  han  en  Reprimande  i  følgende  Form: 

»Undskyld,  Hr.  Kaptajn,  at  vi  gik  til 
Bords,    inden  De    kom,    men   jeg    vilde    ikke 

have,  at  Værten  til  Undskyldning  for  sin 
slette  Mad  skulde  kunne  paaberaabe  sig 
Uakkuratesse  fra  vor  Side.« 

Og  med  et  sødt  ironisk  Smil  tilføjede 
han: 

»Jeg  ved  jo  nok,  at  de  Herrer  af  Sø- 
Etaten  ikke  kan  være  saa  præcise  som  vi  af 
Land-Etaten.  De  er  saa  afhængige  af  Vind 
og  Vejr!« 

Ved  Bordet  skrev  han  smaa  Sedler,  som 
han  sendte  over  til  sin  Stabschef,  Oberstløjt- 
nant Bfilow,  senere  Minister  i  England.  Paa 
en  af  dem  stod: 

»Mon  cher  colonel!  tout  est  mauvais 
comme  å  l'ordinaire,  archi-mauvais. 

de  Meza.« 

Han  holdt  i  det  hele  meget  af  at  skrive, 
var  en  stor  Kaligraf  og  meget  stolt  af  sin 
Færdighed.  Feltpostmesteren  viste  mig  en- 
gang et  Brev  fra  de  Meza  til  General  Hansen. 
Adressen  paa  Konvolutten  var  prentet  med 
3 — 4  Slags  Skrift,  og  rundt  omkring  var  der 
anbragt  Fugle,  der  fløj  i  Luften,  medens 
Navnet  Hansen  var  omgivet  med  Skyer,  hvor- 

paa  der  var  placeret  to  Engle,  der  med  skæv 
Kæbe  blæste  paa  Dommedags-Basuner. 

General  de  Meza  var  latterlig  bange  for 
Træk  og  aabne  Vinduer,  men  lige  over  for 
Kuglerne  var  han  en  Dødsforagter  af  første 
Klasse.  Et  Par  Spioner  havde  bragt  Efterret- 
ning om,  at  der  havde  fundet  store  Troppe- 
Dislokationer  Sted,  og  at  et  Angreb  var  nær 
forestaaende.  Adj utanten,  der  skulde  bringe 
Meddelelsen,  traf  de  Meza  liggende  i  en  Seng 
med  store  Gardiner  omkring.  Af  Frygt  for 
Træk  aabnede  han  dem  akkurat  saa  meget, 
at  Ansigtet  kunde  komme  frem,  og  spurgte 
hvem  det  var: 

»Det  er  Eskadrechefens  Adjutant,  Løjt- 
nant Hedemann,  som  kommer  for  at  melde 
Generalen,  at  vi  skal  angribes.« 

»Skal  det  være  straks,  Hr.  Løjtnant?« 

»Det  ved  jeg  ikke.« 

»Er  De  saa  god  at  sige  til  den  jour- 
havende Adjutant,  naar  De  gaar  forbi  Kon- 
toret, at  han  skal  komme  op  til  mig,  naar 
det  begynder.« 

Jeg  skal  her  anføre  en  Dom  om  de  Meza, 
som  jeg  hørte  mange  Aar  senere,  og  som  kom 

fra  en  meget  kompetent  Autoritet,  nemlig  Felt- 
marskal Moltke. 

Saa  vidt  jeg  erindrer  var  det  i  Aaret  1877, 
at  Feltmarskal  Moltke  meldte  sin  Ankomst 
hertil  fra  Skaane.  Han  kom  Kl,  12  og  rejste 
samme  Aften.  Han  havde  anmodet  om  at 
faa  Audiens  hos  Kongen,  men  gjorde  særligt 
opmærksom  paa,  at  han  kun  havde  civile 
Klæder  med.  Kl.  2  kom  han,  iført  gule  Ben- 
klæder, hvid  Vest  og  sort  Kjole.  Med  lange 
Skridt  og  stram  Holdning  gik  han  hen  til 
mig  sagde: 

»Ich  hin  der  Hr.  Feltmarschal  Graf  von 
Moltke.« 

Da  han  kom  ud  fra  Audiensen,  som 
omtrent  varede  en  halv  Time,  var  hans  Hold- 
ning en  ganske  anden.  Han  var  som  tøet 
op.  Han  fortalte  om  sine  Pagedage,  viste, 
hvor  Kælderen  var,  hvor  Omklædningen  havde 
fundet  Sted,  og  var  yderst  tilfreds  over,  at 
jeg  havde  kendt  Pagetjeneren  Vindekilde:  »Saa 
har  vi  jo  haft  samme  Tjener!«  udbrød  han. 
Han  bad  mig,  om  han  maatte  se  mil  private 
Værelse  ved  Siden  af  Forgemakket.  Der  hang 
et  Portræt  af  de   Meza,    som  Kongen   senere 

forærede  til  Frederiksborg.  Efter  længe  at 
have  betragtet  det,  sagde  lian:  »Er  det  ikke 
de  Meza?«  Da  han  forlod  Værelset  for  at 
vende  tilbage  til  Forgemakket,  sagde  han 
ligesom  til  sig  selv:  »En  modigere  Soldat  har 
den  danske  Armé  ikke  haft.« 

At  han  dermed  tænkte  paa  det  Mod ,  de 
Meza  havde  udvist  ved  at  forlade  Stillingen 
ved  Dannevirke,  anser  jeg  for  givet. 

Efter  Sommerens  Forløb  returnerede  Gar- 
den til  Kjøbenhavn,  og  kort  Tid  efter  blev 
jeg  atter  udkommanderet  til  Frederiksborg. 

I  Maj  Maaned  1850  fik  jeg  Ordre  til  med 
mit  Kompagni  uopholdeligt  at  marchere  fra 
Frederiksborg  til  København  for  at  træffe  For- 
beredelser til  straks  at  gaa  i  Felten. 

De  foregaaende  Aar  havde  vi  haft  Til- 
ladelse til  at  udtage  Gardere  til  Oppassere, 
men  dette  blev  nu  forbudt,  og  Dagen  før  Af- 
marchen mødte  der  8  Trænkuske  paa  Eksercer- 
pladsen og  meldte  sig  til  Tjeneste  ved  mit 
Kompagni.  Da  de  alle  tre  ikke  alene  vare 
Undermaalere,  men  tillige  havde  flere  legem- 
lige  Fejl,    var    der    ingen   Grund   til    at  fore- 

trække  den  ene  for  den  anden,  og  jeg  udbrød 
derfor  i  en  Slags  Fortvivlelse :  »Hvem  vil  være 
Oppasser  hos  mig?«  —  »Det  wil  a  nok,«  sagde 
den  ene.  Han  hed  Hans,  hørte  hjemme  paa 
Vestkysten  af  J Jylland,  var  umaadelig  mager 
og  paa  Størrelse  som  en  Skoledreng.  Jeg  for- 
klarede ham  med  det  samme,  at  hans  vig- 
tigste Forretning  bestod  i  at  pakke  Kufferten 
og  nøje  at  paase,  at  alt,  hvad  der  blev  taget 
ud  af  den,  blev  pakket  ind  i  den  igen. 

»Du  gør  bedst  i  at  gaa  med  hjem  straks,« 
tilføjede  jeg,  »saa  kan  min  Tjener  vise  dig, 
hvordan  det  skal  gøres.« 

»Jo,  Hr.  Kaptajn,  men  a  skulde  først 
hente  min  Tornyster  paa  Kristianshavns  Ka- 
serne.« For  Hans  var  det,  som  om  hele  Felt- 
toget drejede  sig  om  denne  Tornyster,  der 
indesluttede  hans  kære  Ejendele.  Han  fik 
da  Lov  til  at  gaa,  men  maa  have  været  længe 
om  at  fmde  Vejen,  eftersom  han  først  kom 
tilbage  den  næste  Dags  Morgen.  Vi  skulde 
lige  af  Sted,  saa  der  var  ikke  Tid  til  at  lære 
ham  noget,  hvorfor  han  blot  fik  Ordre  til  at 
tage  Kufferten  og  bringe  den  ned  i  Vognen: 

»Jo,  —  men  min  Tornyster,  Hr,  Kaptajn?« 

Aah  Sludder!  Tag  Tornysteren  i  Haanden 
og  lad  mig  være  fri  for  at  høre  mere  om 
den.« 

Vi  afgik  med  Jærnbanen  til  Roskilde  for 
straks  at  fortsætte  Marchen  til  Ringsted,  hvor 
jeg  om  Aftenen  blev  indkvarteret  hos  Distrikts- 
læge Krebs. 

»Her  skal  vi  bo,  Hans.  Tag  nu  Kufferten 
fra  Vognen  og  bring  den  ind  i  Huset.« 

»Ja!  .  .  .  men  min  Tornyster,  Hr.  Kap- 
tajn?« 

»Hvis  du  en  eneste  Gang  endnu  nævner 
den  Tornyster,  saa  vil  jeg  sige  dig,  at  du 
faar  Prygl.« 

Om  Aftenen  holdt  jeg  endnu  en  Gang  et 
Foredrag  for  ham  om  Nødvendigheden  af  at 
pakke  alt,  hvad  der  havde  været  i  Brug,  ned 
i  Kufferten. 

Næste  Nat  laa  vi  i  Slagelse  og  kom  der- 
efter til  Nyborg,  hvor  jeg  vilde  benytte  Rast- 
dagen til  at  gøre  Hans  bekendt  med  de  for- 
skellige Sager,  jeg  havde  med.  Men  hvor- 
ledes skildre  min  Forbavselse,  da  jeg  efter- 
haanden  traf  paa  en  hel  Del  Genstande,  som 
ikke   tilhørte  mig,    saasom   et  Par  Tøfler,    en 


208 

Skobørste  o.  s.  v.,  ja  endogsaa  en  gammel 
Porcellæns  Dukke,  forestillende  en  Jomfru, 
der  bar  et  Lam  paa  Armen,  —  altsammen 
Ting,  som  Hans  havde  annekteret  fra  mine 
respektive  Værter  i  Ringsted  og  Slagelse,  til 
hvem  jeg  straks  maatte  skrive  Undskyldnings- 
breve, for  at  de  ikke  skulde  tro,  at  de  havde 
haft  en  Røverkaptajn  i  Kvarter. 

Den  23de  Juli  ankom  vi  efter  en  meget 
anstrængende  March  til  Harritslev  By,  og  den 
24de  om  Formiddagen  Kl.  10  tog  Slaget  sin 
Begyndelse.  Samme  Dags  Aften  blev  jeg  deta- 
cheret  ned  til  en  Ambulance  for  at  modtage 
en  Mængde  saarede  Fanger  og  stødte  først 
til  Bataillonen  igen  straks  efter  Midnat.  Den 
25de  brød  vi  op  Kl.  2  om  Morgenen.  De 
sørgelige  Efterretninger  indløb  nu  Slag  i  Slag. 
Schleppegrell  var  falden,  Læssø,  Trepka  og 
Kranold  ligeledes.  Stemningen  i  Armeen  be- 
gyndte at  blive  temmelig  trykkende,  saa  at 
det  var  paa  høje  Tid,  at  vi  fik  andet  at 
tænke  paa. 

Kl.  10  kom  vi  i  Kanonild  og  Kl.  IIV2 
blev  Stormkollonnere  formerede  af  Garden  i 
første    Træfning,     og    af   4de    Forstærknings- 

bataillon  i  anden.  Før  Stormen  gik  løs,  sagde 
jeg  til  Hans,  at  han  skulde  blive  tilbage,  for 
at  han  kunde  være  mig  behjælpelig,  hvis  jeg 
blev  saaret.  Under  Fremrykningen  vendte 
jeg  mig  endnu  en  Gang  om  for  at  sige  noget 
til  Mandskabet,  og  i  samme  Øjeblik  strejfede 
et  Projektil  min  Overfrakke  —  uden  at  jeg 
selv  egentlig  mærkede  det  mindste  dertil  — 
og  rev  to  Knapper  af.  I  det  samme  Nu  blev 
jeg  grebet  af  en  Haand  og  hørte  en  Stemme, 
der  sagde:  »Kaptajnen  er  saaret  I«  —  Det  var 
min  kære  Hans.  Jeg  kunde  aldrig  glemme 
dette  Bevis  paa  hans  Troskab  imod  mig. 

Første  og  andet  Kompagni  var  til  højre 
af  Landevejen,  de  to  andre  til  venstre,  og  da 
mit  Kompagni  havde  Front-Angrebet  paa  Fjen- 
dens Batterier,  var  det  ikke  saa  underligt,  at 
det  led  forholdsvis  betydeligt.  Af  Kompagniets 
142  Mand  blev  i  den  korte  Tid  af  20  Minutter 
31  saarede,  deriblandt  min  Premierløjtnant 
Nægler. 

Jeg  glemmer  ikke  det  sørgelige  Syn,  der 
mødte  vort  Øje.  da  vi  kom  op  til  Plateauet 
ved  Isted  Kro,  hvor  Fjenden  havde  efterladt 
3  Kanoner.      Lemlæstede  Heste,  der  sparkede 

14 

i  Seletøjet,  og  et  stort  Antal  af  saarede  og 
døde  Mennesker  laa  mellem  hverandre,  der- 
iblandt en  Artillerist,  der  var  ganske  sort  og 
næsten  nøgen.  Han  havde  staaet  paa  en  For- 
stilling og  langet  Karduser  ud,  da  en  Granat 
sprang,  bragte  Ammunitionen  til  at  eksplodere, 
flængede  Munderingen  af  ham,  og  slyngede 
ham  højt  op  i  Luften. 

Ved  denne  Lejlighed  slog  det  mig,  hvor 
underlig  den  menneskelige  Karakter  kan  være 
beskalTen.  Da  Kavalleri-Angrebet,  der  hoved- 
sageligt var  rettet  mod  mit  Kompagni,  var  til- 
])ageslaaet,  hørte  jeg  en  Garder  raabe:  »Der 
er  Ræven!«  —  medens  han  samtidigt  spændte 
Hanen  paa  sit  Gevær.  Havde  han  skudt,  var 
der  al  Sandsynlighed  for,  at  han  havde  truffet 
en  af  sine  Kammerater,  saa  det  var  heldigt, 
at  jeg  stod  saa  nær,  at  jeg  kunde  forhindre 
det  ved  at  drive  ham  en  over  Nakken  med 
min  Stok.  Den  samme  Mand,  der  midt  imel- 
lem sine  saarede  og  døende  Kammerater  havde 
Lyst  til  at  skyde  efter  en  Ræv,  hulkede  faa 
Dage  efter  ved  Takke-Gudstjenesten  som  et 
I?arn  over  Præstens  Tale. 


Straks  efter  at  den  egentlige  Stilling  var 
taget,  fik  jeg  Ordre  til  at  passere  Vejen  tæt 
ved  den  brændende  Isted  Kro  for  at  trænge 
nogle  fjendtlige  Vedetter,  der  opholdt  sig  i 
Udkanten  af  Skoven,  tilbage.  Jeg  kom  der- 
ved til  at  passere  ganske  tæt  forbi  General 
Krogh,  der  holdt  til  Hest  med  en  stor  Hegalia 
i  Munden  og  iført  en  lang,  lysegraa  Frakke. 
—  »Nu  er  De  vel  glad,  Holten!«  —  raabte 
han.  Havde  det  ikke  været  stridende  mod 
Disciplinen,  havde  jeg  raabt  igjen.  »Men  du 
er  vist  meget  gladere  endnu,  (>hristolTerI«  — 
I  det  mindste  havde  han  god  Grund  til  at  være 
det.  —  Han  fik  senere  et  uhyre  stort  Brev 
fra  sin  Ven  Bli'icher,  hvori  der  kun  stod  de 
to  Ord:      »Skaal  Stoffer!« 

Garden  fortsatte  Forfølgningen  indtil  hen 
imod  Schuby,  hvor  vi  gjorde  holdt,  og  hvor 
vi  skulde  kampere  Natten  over.  Jeg  afsendte 
en  Lap  Papir  til  mine  Forældre  med  Under- 
retning om,  at  jeg  levede  og  var  usaaret.  Saa 
faldt  jeg  om  paa  Pletten,  hvor  jeg  stod,  og 
sov  ud  i  eet  til  Kl.  7  næste  Morgen. 

Da  jeg  senere  en  Gang  talte  med  General 
Krogh,   fortalte  han  mig,   at  han  havde  været 

oppe  for  at  komplimentere  General  de  Meza 
for  hans  udmærkede  Tjeneste  under  Slaget. 
Da  han  traadte  ind,  blev  de  Meza  ved  at 
vende  Ryggen  mod  Døren,  indtil  den  var 
lukket,  og  da  han  vendte  sig,  saa  Krogh,  at 
han  gik  med  en  stor  Papmappe  med  Ringe 
under  til  at  stikke  Armen  i  som  et  Slags 
Skjold,  paa  hvilken  der  var  placeret  et  Skrive- 
apparat  med  Tilbehør. 

»Hvad  skal  det  sige?«  sagde  Krogh. 

»Det  er  min  Fodbadsdag,  Deres  Ekscel- 
lence,«  —  svarede  han  —  »og  den  Dag  sidder 
jeg  ikke.  Derfor  har  jeg  indrettet  mig  dette 
portative  Skriveapparat.« 

Hele  Efteraaret  og  Vinteren  gik  hen  med 
Vagttjeneste,  dels  i  Ellingstedt,  dels  i  Danne- 
virke-Skansen, hvorfra  jeg  hørte  Kanonaden 
fra  Frederiksstad  (7de  August)  og  Drønet  fra 
Laboratoriet,  som  sprang  i  Luften  i  Rends- 
borg,  og  der  var  ikke  megen  Afveksling  i  vort 
ensformige  Liv.  Først  henimod  Slutningen 
af  Oktober  Maaned  fik  jeg  for  første  Gang 
Tilladelse  til  at  tage  ind  til  Slesvig  By,  hvor 
jeg  havde  gjort  Aftale  med  min  tidligere  Garder- 
kammerat,  senere  Ingeniørofficer  Bauditz,   om 

at  mødes  hos  Madam  Esselbach.  Til  min 
SkufTelse  kom  han  Tørst  halvanden  Time  efter 
den  fastsalte  Tid,  og  han  var  da  i  en  temme- 
lig forfrossen  Tilstand.  Han  var  nemlig  i 
Følge  med  en  anden  Officer  gaaet  over  Dæm- 
ningen, som  skiller  Slien  fra  Gottorp  Slot, 
Efter  at  hans  Ledsager  havde  givet  Feltraabet 
til  den  Skildvagt,  der  var  posteret  ved  Ind- 
gangen, vendte  han  om,  medens  Bauditz  fort- 
satte sin  Vej.  Midt  paa  Dæmningen  ved  den 
lille  Bro  stod  atter  en  Skildvagt,  der  raabte 
ham  an,  men  da  han  uheldigvis  havde  glemt 
Feltraabet,  blev  han  anmodet  om  at  tage 
Plads,  indtil  han  kunde  blive  afhentet  af  en 
Patrouille.  Da  han  havde  siddet  nogen  Tid, 
begyndte  han  at  fryse  og  sagde  til  Skildvagten: 

»Nu  gaar  jeg!« 

»Nej,  det  gør  Løjtnanten  ikke.« 

»Men  naar  jeg  nu  alligevel  gaar,  hvad  vil 
Du  saa  gøre  mig?« 

>Ja,  det  ved  Løjtnanten  nok.« 

»Du  vil  da  ikke  skyde  mig?« 

»Jo  Dælen  æde  mig  vil  jeg  saa!«  svarede 
Sjællænderen,  og  det  med  en  saa  determineret 

Mine,  at  Bauditz  fandt  det  raadeligst  at  blive 
siddende. 

Det  var  under  de  daværende  Forhold 
nødvendigt  at  leve  nogenlunde  godt,  og  det 
gjorde  vi  ogsaa.  Jeg  havde  gjort  den  Aftale 
med  en  ved  Intendanturen  ansat  Slagter,  at 
han  hver  anden  Dag  skulde  levere  mig  en 
Skank.  Naar  Suppen  var  kogt,  ansaa  Hans 
det  for  sin  Pligt  at  æde  Skanken,  og  det  var 
en  Fornøjelse  at  se  det  Velbehag,  hvormed 
han  skeletterede  den  med  sin  Kniv.  Han 
brugte  flere  Timers  daglige  Anstrengelser  for 
at  faa  Skanken  ned,  og  da  dette  Maaltid  var 
ganske  ekstra,  er  det  jo  ikke  saa  underligt, 
at  Hans  efterhaanden  blev  saa  tyk  af  den 
gode  Kost,  at  det  var  ham  en  Umulighed,  da 
han  skulde  hjemsendes,  at  komme  i  sit  eget 
Tøj  igen.  Underliden  gjorde  jeg  Fest  i  Barakken 
paa  Østers,  Bøfsteg  og  Ale,  som  jeg  lod  komme 
fra  Flensborg,  og  250  oplukkede  Østers  blev 
da  paa  en  Gang  bragt  ind  paa  Sidestykkerne 
af  en  Vogn  til  stor  Fryd  for  de  af  mine 
Kammerater,  som  jeg  havde  indbudt  til  at 
deltage  i  denne  Smaus. 

I  Slutningen  ni  Januar  Maancd  1851  lik 
vi,  ei'ter  en  afholdt  Hevu,  Ordre  til  at  afgaa 
med  Dampskibet  til  Korsør,  for  derfra  at 
marchere  gennem  Sjælland  til  Roskilde,  hvor 
vi  ankom  den  81.  Januar.  Dagen  efter  afgik 
vi  pr.  Jærnbane  til  Frederiksberg  Slot,  og 
holdt  derfra  den  1.  Februar  under  Befolk- 
ningens uhyre  Jubel  vort  Indtog  i  Hoved- 
staden. 

Paa  Eksercerpladsen  tog  jeg  en  hjertelig 
Afsked  med  Mandskabet,  der  havde  døjet  saa 
meget  ondt  uden  nogensinde  at  knurre  eller 
tabe  Humøret.  Det  var  mig  ligefrem,  som  om 
jeg  tog  Afsked  med  kære  Børn. 

Hans  tog  ganske  ukendelig  hjem  til  sit 
kære  Jylland  i  mine  aflagte  Klæder.  — 

Efter  min  Hjemkomst  fra  Felten  tilbragte 
jeg  en  Del  Aar  dels  i  Kjøbenhavn,  dels  paa 
Skodsborg,  Frederiksborg,  Fredensborg  og 
Jrigerspris,  og  levede  i  denne  Tid  lige  saa 
meget  sammen  med  Frederik  VII,  som  senere, 
da  jeg  blev  Adjutant  hos  ham. 

Det  var  undertiden  vanskeligt  —  især  for 
Grevinden    —    at    faa   Tiden    til   at    gaa    i   de 

lange  Vinteraftener   baade  paa   Landet,    hvor 
vi   ScTdvanligt   opholdt   os,    og   i    Kjøbenhavn, 


Kongen  og  Grevinden  ved  Skakbordet. 


hvor  vi  tilbragte  Vinteren  efter  Frederiksborg 
Slots  Brand.  Kongen  plejede  gerne  at  spille 
Kort   om   Aftenen;    men  naar   han  i  længere 

Tid  havde  været  i  Uheld  og  tabt  en  Del 
Penge,  blev  det  ham  forbudt,  og  Grevinden 
anbragte  ham  saa  i  Stedet  for  ved  Skrive- 
bordet, hvor  han  efter  en  Fortegning  skulde 
kopiere  et  eller  andet  Stykke  inden  en  vis 
Tids  Forløb. 

Om  Sommeren  derimod  gled  Tiden  ulige 
lettere. 

Kongens  Lidenskab  for  at  fiske  var  saa 
overvældende,  at  den  undertiden  bragte  mig, 
der  ingenlunde  delte  denne  Passion,  til  Randen 
af  Fortvivlelse.  Han  kunde  undertiden  fiske 
liere  Dage  i  Træk  fra  Morgen  til  Aften,  hvad 
der  ikke  var  synderligt  underholdende,  i  Sær- 
deleshed naar  Fiskeriet  foregik  fra  Baad,  saa 
det  var  umuligt  at  røre  sig.  Jeg  har  engang 
tilbragt  fire  Dage  i  Rad  i  en  Baad  paa  Esrom 
Sø.  Vi  begyndte  om  Morgenen  Kl.  6,  gik  i 
Land  Kl.  4^^  for  at  spise  til  Middag,  tog 
straks  efter  Taflet  ud  igen  og  blev  da  saa 
længe  paa  Søen,  at  der  maatte  tændes  Lys 
ved  Skibsbroen,  for  at  vi  kunde  se  at  lande. 
Det  var  Kongen  ganske  ligegyldigt,  hvad  der 
blev  fanget,  selv  om  det  kun  var  smaa  Skaller 
paa  en  Fingers  Længde. 

Jaglerne  vare  selvfølgeligt  langt  at  lore- 
Irække.  Det  var  Garderne  en  stor  Glæde  at 
blive  udkommanderede  til  Klapning.  De  bleve 
saa  anførte  af  Kongen  selv,  der  sad  paa 
Ryggen  af  en  Islænder  og  var  ledsaget  af  en 
Hornblæser  til  Hest  —  hvis  han  da  ikke  • — 
hvad  undertiden  skete  —  selv  blæste  Sig- 
nalerne. 

Da  vi  en  Dag  paa  Jægerspris  efter  endt 
Jagt  samledes  paa  Paradepladsen,  laa  der  en 
Del  Ræve.  Fritz  Bliicher,  som  gerne  vilde 
prale  lidt  med  sin  fysiske  Styrke,  lod  en 
Skovrider  binde  Rævene  sammen,  hvorpaa 
han  løftede  dem  fra  Jorden  op  over  Hovedet 
og  spurgte,  om  nogen  af  Jægerne  kunde  gøre 
ham  det  efter.  Da  vi  gik  bort,  vendte  jeg  mig 
tilfældigvis  om  og  saa  da  en  Garder,  en 
kolossal  Jyde,  staa  med  alle  Rævene  i  stiv 
Arm.  Jeg  gjorde  opmærksom  derpaa,  og  han 
maatte  for  Kongen  og  Jægerne  gentage  denne 
Styrkeprøve,  der  ikke  faldt  videre  i  Bliichers 
Smag.  Kongen  betragtede  beundrende  denne 
Herkules  og  sagde  til  ham: 

»Din  Fader  maa  have  været  en  dygtig 
Mand.« 

»Ja  og  min  Moder  —  svarede  Garderen  — 
»for  hun  var  50  Aar,  da  jeg  blev  født.> 

Jeg  kommer  ved  denne  Lejlighed  til  al 
mindes  en  Begivenhed  fra  en  langt  senere 
Tid,  som  foregik  under  en  Lejrøvelse  i  Sverig, 
og  som  kan  tjene  til  Bevis  ikke  alene  paa 
Bluchers  Styrke,  men  ogsaa  paa  hans  Konduite. 

Om  Aftenen  i  Lejren  legede  luirl  XV  ofte 
med  Soldaterne,  og  det  morede  ham  da  at  vise 
sin  fysiske  Styrke  og  sin  store  Smidighed. 

»Nu  skal  vi  to  tage  Tag  sammen!«  — 
sagde  Kongen.  Bliicher  vægrede  sig,  men 
det  hjalp  ikke.  Kongen  tog  ham  om  Livet, 
saa  han  blev  nødt  til  at  værge  for  sig,  hvad 
han  dog  kun  ugerne  gjorde.  Flere  Gange 
løftede  han  Kongen  op  fra  Jorden,  men  dog 
ikke  anderledes,  end  at  han  hver  Gang  kom 
ned  igen  paa  Benene.  Men  tilsidst  mærkede 
Bliicher,  at  han  begyndte  at  blive  træt.  Og 
da  han  ikke  som  dansk  Officer  og  Adjutant 
hcs  Kongen  vilde  lade  sig  kaste  til  Jorden, 
samlede  han  sine  Kræfter,  løftede  Kong  Karl 
op  i  Luften,  vendte  ham  om,  og  lagde  ham 
paa  den  Maade  ned  paa  Jorden. 

Som  et  Lyn  var  Kongen  paa  Benene 
igen.  Det  franske  Blod  var  kommet  i  Kog. 
Huen  tog  han  af,  kastede  den  paa  Jorden  og 
sagde : 

»Nu,  for  Satan,  for  Alvor!« 

Bliicher  stod  med  blottet  Hoved  og  vægrede 
sig  ved  at  genoptage  Kampen.  Kongen  vendte 
sig  da  om  til  de  Tusinder  af  Tilskuere  og 
sagde : 

»Er  der  da  ingen  af  eder,  Gosser,  der 
kan  binde  an  med  den  danske  Mand?« 

De  flestes  Øjne  rettede  sig  imod  en  stor 
og  svær  Skikkelse,  der  stod  med  opsmøgede 
Skjorteærmer.     Det  var  Stedets  Smed. 

»Kom  herhen !'<  raabte  Kongen,  »og  lad 
mig  se,  hvad  du  duer  til!« 

Bluchers  Konduite  svigtede  ham  ikke  i 
dette  kritiske  Øjeblik.  Med  imponerende 
Værdighed  nærmede  han  sig  Smeden  og 
sagde : 

»Er  det  dig,  der  siger,  at  du  er  stærkere 
end  din  Konge?  Prøv  paa,  om  du  kan  bøje 
min  Arm.«  —  I  det  samme  strakte  han  sin 
Arm  ud  imod  Smeden,  der  prøvede  paa  at 
bøje  den,   men   ikke   kunde.  —  »Ræk  nu  din 

ud!«  sagde  Blucher.  Derpaa  gav  han  ham  et 
Stød  i  Albuen,  medens  Benet  blev  sat  bag  ved 
Smeden,  der  vaklede  et  Øjeblik  ved  det  vold- 
somme Slag,  og  derpaa  faldt  om  i  Græsset 
saa  lang,  som  han  var.  Blucher  vendte  sig 
derpaa  til  de  tilstedeværende  og  sagde,  at  de  i 
Fremtiden  ikke  skulde  stole  paa,  hvad  Smeden 
sagde:  »Han  vil  bilde  jer  ind,  at  han  er 
stærkere  end  jeres  Konge,  og  det  er  ingen 
af  jer.« 

Kong  Karl  var  imidlertid  blevet  ganske 
rolig.  Han  spændte  sit  Gehæng  og  sin  Sabel 
af  og  bad  Blucher  modtage  og  bære  samme 
som  et  Bevis  paa,  at  der  intet  Nag  fremtidigt 
skulde  finde  Sted  fra  hans  Side.  — 

Om  Sommeren  foretog  Frederik  VH  ofte 
med  hele  Selskabet  Køreture  i  Omegnen.  Paa 
disse  Aften-Udflugter  i  Nordsjællands  under 
skønne  Skove  eller  i  Glucksborgs  smukke 
Omgivelser  kom  Kongens  Orienteringsevne  og 
hans  Øje  for  Naturens  Skønheder  til  sin  fulde 
Ret.  Da  vi  ved  saadanne  Lejligheder  plejede 
at  drikke  Te  ude,  fulgte  der  i  Almindelighed 
en  Vogn  med,  pakket  med  Feltstole,  Borde 
og  alt,    hvad    der    hørte    til   en    hyggelig  Te- 

Anretning.  Vi  spiste  sent  til  Middag  og  altid 
meget  godt,  og  der  blev  derfor  sjældent 
nydt  noget  til  Aften,  hvorfor  den  medførte 
Proviant  i  Reglen  var  reduceret  til  en  lille 
Tallerken  med  tyndt  skaaret  Franskbrød  og 
en  Kurv  med  de  uundgaaelige  smaa  Tve- 
bakker, kaldet  Kammerjunkere. 

Fra  Jægerspris  kom  vi  en  Aften  til  den 
skønne  Færgelund-Skov  lige  over  for  Frederiks- 
sund. Kongen  fik  nu  et  af  disse  pludselige, 
ganske  uberegnelige  Indfald,  og  vilde  have, 
at  der  straks  skulde  gaa  ridende  Bud  til 
Frederikssund  for  at  tilsige  alle  der  boende 
Embedsmænd  med  deres  Koner  til  The.  Kl.  8 
ankom  Præsten,  Postmesteren,  Toldforvalteren, 
Doktoren,  Byfogden  o.  s.  v.  med  deres  respek- 
tive Fruer,  der  alle,  da  man  i  Frederikssund 
spiste  til  Middag  Kl.  2,  medbragte  en  for- 
træffelig Appetit  til  Aftensmaden. 

Alt  var  parat  til  deres  Modtagelse,  og  vi  gik 
straks  til  Bords.  Med  en  vidunderlig  Hurtig- 
hed, som  om  det  var  sket  ved  en  Taskenspiller- 
kunst, forsvandt  Maden  paa  en  eneste  lille 
Tvebak  nær,  som  Levetzaii  med  sit  sædvanhge 

Galanteri    bød    til    den     Dame,    der    sad    ved 
Siden  ai'  ham,  idet  han  sagde : 

»Ikke  en  lille  Tvebak  endnu,  min  naadige 
Fru  Postmesterinde?« 

tafter  Souper'en  gik  Levetzau  rundt  fra 
den  ene  til  den  anden  og  ønskede  »Velbe- 
komme«.   Til  sidst  kom  han  til  mig  og  sagde: 

»Nu  har  jeg  opfyldt  den  ved  denne  Lej- 
lighed særdeles  overflødige  C.eremoni  at  sige 
»Velbekomme«.  Tror  De,  Hr.  v.  Holten,  at  de 
indfødte  Herrer  og  Damer  fra  Frederikssund 
har  følt  dem  synderlig  tilfredsstillet  ved  denne 
kolde  Hof-Kollation?  Jeg  skammede  mig  som 
en  Hund  ved  at  marskallere.« 

Jeg  hørte  senere,  at  der  den  Aften  efter 
Hjemkomsten  var  blevet  indtaget  svære  Maal- 
tider  i  Frederikssund. 

Grevinden  deltog  i  Reglen  i  disse  Ud- 
ilugter,  og  Kongen  havde  ikke  ret  ofte  Lej- 
lighed til  at  være  ude  paa  egen  Haand,  und- 
tr.gen  naar  han  var  til  F'ugleskydninger  eller 
sligt,  hvor  kun  Herrer  var  til  Stede.  Fra 
Gilderne  paa  Skydebanen  erindrer  jeg  blandt 
andet   en  Begivenhed,   der  kan  tjene  til  Bevis 

for  den  Aandsnærværelse,  hvoraf  Frederik  VII 
undertiden  kunde  være  i  Besiddelse. 

Den  gamle  Justitsraad  H.,  der  var  Dommer 
paa  Skydebanen,  havde  Dagen  før  Konge- 
Fugleskydningen  haft  den  Sorg  at  miste  sin 
Svigersøn.  Straks  efter  Taflets  Begyndelse 
takkede  Kongen  ham  med  et  Par  smukke 
Ord,  fordi  han  uagtet  sin  store  Sorg  dog  var 
kommet  ud  for  at  varetage  sine  Pligter,  og 
for  ikke  at  lade  en  saadan  Lejlighed  gaa 
ubenyttet  hen,  henvendte  Kongen  sig  atter  til 
ham  ved  Slutningen  af  Maaltidet,  da  Dampen 
var  oppe,  og  sagde: 

»Nu  skal  vi  to  paa  gammel  oldnordisk 
Vis  drikke  et  Mindebæger  for  den  Afdøde, 
og  De  skal  se,  at  jeg  mener  Dem  det  ærligt!« 

Disse  Ord  ledsagedes  af  en  Iskænkning 
af  mindst  en  halv  Flaske  Champagne  i  den 
store  Pokal,  som  Kongen  derpaa  tømte  med 
et  Ansigt,  som  om  han  opfyldte  en  smertelig 
Pligt. 

Foran  paa  Bordet,  hvor  Pokalen  havde 
staaet,  laa  der  en  Krans  af  Laurbær  og  Ege- 
blade. Da  vi  forlod  Bordet  for  at  begive  os 
til  Skydningen,    tog  Kongen  Kransen  med  sig 

i  Haanden  for  at  gøre  Løjer  med  den.  Pludse- 
ligt, mens  Processionen  bevæger  sig  gennem 
Haven,  sætler  Kongen  Kransen  over  Hovedet 
paa  den  Mand,  der  gik  foran  ham,  og  venter  med 
et  glad  Ansigt  paa  at  se,  hvem  det  nu  kunde 
være.  Til  al  Ulykke  viste  det  sig,  at  det  var 
den  sorgfulde  gamle  Justitsraad.  Men  med 
stor  Aandsnærværelse  forandrede  Kongen  øje- 
blikkelig Udtrv'kket  i  sit  Ansigt  fra  Glæde  til 
højtidelig  Vemodighed,  greb  Justitsraadens 
Haand  og  sagde: 

»Denne  Krans  har  jeg  taget  til  dig.  Læg 
den  paa  din  Svigersøns  Kiste,  naar  du  kommer 
hjem:  den  er  fra  hans  Konge!« 

Og  saa  græd  de  begge  to. 

Engang  paa  Skodsborg,  da  vi  sad  ved 
Taflet  ude  i  Haven  i  den  saakaldte  Grotte, 
modtog  jeg  omtrent  Kl.  5Y2  et  Telegram,  der 
anmodede  mig  om  at  meddele  Kongen,  at 
hin  var  blevet  Fuglekonge,  og  erkyndige  mig, 
om  han  vilde  deltage  i  Brødrenes  Middag 
samme  Dag,  i  hvilket  Tilfælde  to  af  Brødrene, 
som  Reglementet  bød,  vilde  komme  ud  og  af- 
hente Hs.  Majestæt. 

15 

»Gaa  straks  ned  og  telegrafer,  at  jeg  mod- 
tager Indbydelsen,«  sagde  Kongen. 

Jeg  tillod  mig  at  gøre  opmærksom  paa, 
at  inden  Telegrammet  kunde  naa  Skydebanen, 
og  inden  de  to  Brødre  kunde  blive  valgt  og 
naa  ud  til  Skodsborg,  vilde  der  hengaa  saa 
lang  Tid,  at  vi  rimeligvis  ikke  vilde  komme 
til  at  spise  til  Middag  den  Dag,  hvortil  Kongen 
svarede:  »Naa,  ja!  saa  spiser  vi  i  Morgen  i 
Stedet  for.« 

Til  den  Logik  var  der  jo  intet  at  svare. 
Jeg  telegraferede,  og  Kl.  8Y2  kom  Etatsraad 
H.  P.  Holst  og  Instruktør  Wilhelm  Holst  for 
at  afhente  Kongen.  Kl.  IIV2  om  Aftenen  gik 
vi  for  anden  Gang  til  Middagsbordet.  Arve- 
prins Ferdinand  anmodede  mig  om  at  tage 
Plads  ved  Siden  af  sig. 

»Jeg  takker  Deres  kongelige  Højhed  for 
Naaden«  —  svarede  jeg  —  »men  jeg  er  langt 
fra  saa  fornem,  at  jeg  kan  indtage  den  Plads.« 

Kongen,  som  havde  hørt  Prinsens  Anmod- 
ning, sagde : 

»Holten!  Du  sætter  dig  ved  Siden  af  min 
Onkel.« 

Prinsen  var  overordentlig  fornøjet  og  tog 

levende  Del   i  Bordets  Glæder.     Paa  en  Gang 
hører  jeg  Kongen  sige : 


Arveprins  Ferdinand. 


»Arveprinsen  vil  udbringe  en  Skaal!« 
Arveprinsen  rejste  sig  da  op,  viskede  sig 
om    Munden    med    Servietten,    rømmede    sig 


15* 

flere  Gange,  og  fik  endelig  i  forskellige  Re- 
priser følgende  Ord  fremstammet: 

»Mine  Brødre!  ....  Jeg  vil  bede  Dem 
fylde  deres  Glas  ....  for  jeg  vil  udbringe 
en  Skaal  ....  for  dem  ....  som  vi  ikke 
alene  skylder  Livet  ....  men  ogsaa  vore 
bedste  Fornøjelser.  Mine  Herrer!  Fruentimrene 
leve .'« 

»Var  det  godt?«  —  hviskede  han  til  mig, 
da  han  havde  sat  sig  igen. 

»Brillant,  Deres  kgl.  Højhed!  Det  er  noget 
af  det  smukkeste,  jeg  har  hørt.« 

Vi  kom  ikke  fra  Bordet  før  Kl.  1,  og 
naaede,  efter  nogle  Smaaforhindringer  paa 
Vejen,  til  Skodsborg  Kl.  41/2- 

Nogle  Dage  efter  var  jeg  med  Kongen  til 
Taffels  paa  Sorgenfri  i  Anledning  af  Enke- 
dronningens Fødselsdag,  hvor  jeg  traf  Prins 
Ferdinand,  der  endnu  engang  vilde  have,  at 
jeg  skulde  rose  hans  Tale.  Det  var  den  sidste 
Gang,  jeg  talte  med  den  godmodige  og  elsk- 
værdige Arveprins.  Da  jeg  ikke  ret  mange 
Timer  efter  kørte  med  Kongen  til  Byen,  var 
han  død. 

I  Frederik  Vils  Dagbog  slaar  denne  Be- 
givenhed anført  med  følgende  Ord: 

»Mandagen  d.  29.  Juni  1863  indgik  min 
højtelskede  Onkel,  Arveprins  Frederik  Ferdi- 
nand af  Danmark,  til  det  evige  Østen.  Han 
udgav  Parolen  og  var  mausetodt.« 

I  Midten  af  Juli  Maaned  blev  Arveprinsen 
begravet  i  Roskilde.  Efter  at  Ceremonien  var 
til  Ende,  var  der  for  Deltagerne  arrangeret  en 
Frokost  paa  Jærnbanestationen.  En  større 
Skandale  har  jeg  sjældent  været  Vidne  til. 
Vinen  flød  paa  Dug  og  Gulv,  og  alle  raabte 
og  skreg  i  Munden  paa  hverandre,  saa  at  der 
virkelig,  som  General  Thestrup  bemærkede,  i 
høj  Grad  var  Grund  til  at  istemme  Salmen: 
»Med  Sorgen  og  Klagen  hold  Maade.« 

Efter  Kongens  Hjemkomst  til  Kjøbenhavn 
tog  han  straks  til  Arveprinsessen,  som  op- 
holdt sig  i  Havestuen.  Da  hun  saa  de  op- 
hidsede Ansigter,  udbrød  hun : 

»Det  har  nok  været  en  varm  Dag!« 

Kongens  Svar  var  noget  utydeligt.  Men 
Ordet  »Gravøl«  forekom  deri.  — 

Arveprinsesse  Caroline,  Frederik  VI's  ældste 
Datter,  var  en  af  de  originaleste  Personlig- 
heder, jeg  har  kendt.  Hun  var  født  paa  det 
gamle   Kristiansborg   Slot  d.   28.  Oktbr.  1793, 


Prins  Ferdinand  og  Prinsesse  Caroline. 

Og  var  altsaa  ganske  spæd,  da  Slottet  Aaret 
efter  brændte.  Under  den  almindelige  For- 
virring og  Panik  havde  man  rent  glemt  hende, 
saa  at  hun  først  blev  reddet  i  yderste  Øjeblik. 

Ved  Nj'laarstid  1830  var  hun  for  anden  Gang 
i  Brandfare,  idet  der  gik  Ild  i  hendes  Kappe. 
Hun  forbraMidte  ved  denne  Lejhghed  sit  Under- 
ansigt i  høj  Grad,  navnlig  paa  Hagen  og 
Underlæben,  hvad  der  for  bestandig  vansirede 
hendes  i  Forvejen  ikke  meget  skønne  Udseende. 
Endnu  en  Gang,  i  en  langt  senere  Alder,  havde 
hun  den  samme  Skæbne.  Der  gik  Ild  i  hendes 
Kjole,  hvorved  hun  fik  meget  svære  Brandsaar 
paa  den  ene  Arm. 

Jeg  har  engang  hørt  Kong  Christian  IX 
sige  til  hende:  »Naturen  maa  have  taget  fejl 
af  dig;  du  var  bestemt  til  at  være  Mand  og 
ikke  Kvinde.«  Jeg  blev  slaaet  af  disse  Ord, 
fordi  de  virkelig  indeholdt  en  stor  Sandhed. 
Baade  hendes  Karakterstyrke  og  hendes  hele 
Maade  at  være  paa  havde  langt  mere  af 
Manden  end  af  Kvinden. 

Hun  lignede  Faderen  meget,  ikke  alene  i 
det  Ydre,  men  i  hele  sit  Væsen.  Hun  udtalte 
sin  Mening  kort  og  bestemt,  uden  at  tage 
personlige  Hensj'n,  hvorfor  ogsaa  alle  mer 
eller  mindre  følte  Frygt  for  hendes  Bemærk- 
ninger. Hun  søgte  ikke  efter  fine  Ord,  men 
sagde  lige  ud   hvad  der  laa  hende  paa  Sinde, 

altid  i  et  meget  bredt  Sprog,  og  undertiden  i 
saa  kraftige  Udtrj^k,  at  de  knap  kan  gentages. 
Ligesom  Faderen  stødte  liun  Ordene  ud  paa 
en  kort  Maade,  der  kunde  gøre  Indtryk  af 
Haardhed.  Men  hvor  haardt  hun  saa  havde 
tiltalt  en,  var  det  straks  glemt,  og  hun  bar 
aldrig  Nag.  Hun  havde  arvet  Faderens  Nøj- 
agtighed og  Hængen  i  Klokkestrengen,  og  jeg 
tror  aldrig  nogen  har  oplevet,  at  hun  er 
kommet  hverken  før  eller  efter  den  beram- 
mede Tid.  At  hun  kunde  indfinde  sig  paa 
Amalienborg  paa  Slaget  5Y2  er  forstaaeligt ; 
men  det  maa  næsten  betragtes  som  el  Kunst- 
stykke, at  hun  kunde  møde  paa  Bernstorff  i 
den  Grad  præcis,  at  man  kunde  stille  Urene 
efter  det  Øjeblik,  da  hendes  Vogn  holdt  for 
Stentrappen. 

Prinsesse  Caroline  var  meget  konservativ, 
og  naar  hun  først  havde  faaet  en  Person  i 
sin  Tjeneste,  var  Vedkommende  sikker  paa 
aldrig  at  faa  sin  Afsked,  Skønt  hun  selv 
kunde  skælde  sine  Folk  ud,  taalte  hun  ikke, 
at  nogen  Uvedkommende  klagede  over  dem, 
og  havde   en  af  dem   begaaet  en  eller  anden 

Forseelse,  skulde  den  saa  meget  som  muligt 
skjules  for  andre. 

Hun  havde  en  gammel  Kammerjomfru, 
der  hed  Mejer.  Hun  var  i  høj  Grad  drik- 
fældig og  var  navnlig  om  Aftenen  ved  Senge- 
tid i  Reglen  fuld.  Men  ingen  maatte  vide,  at 
hun  led  af  denne  Svaghed,  hvorfor  den  gamle 
Arveprinsesse  slæbte  alene  omkring  med 
hende  for  at  faa  hende  bragt  til  Sengs.  Jeg 
erindrer,  at  Storfyrstinde  Dagmar,  da  hun  en 
Aften  paa  Fredensborg  havde  fulgt  Prinsesse 
Caroline  over  til  hendes  Sovekammer,  paa 
Tilbagevejen  hviskede  lil  mig:  »Gud  be- 
vares, Holten,  hvor  Mejer  var  fuld  i  Aften ! 
Hun  formelig  osede  af  Brændevin.« 

Da  Arveprinsessens  Omgivelser  med 
Grund  befrygtede,  at  hendes  Døvhed  i  For- 
bindelse med  Mejers  Fuldskab  kunde  give 
Anledning  til  en  større  natlig  Ulykke,  blev 
der  lagt  Raad  op  om,  paa  hvad  Maade  man 
lettest  kunde  faa  Prinsessen  til  at  gaa  ind 
paa,  at  Mejer  fik  sin  Afsked.  Resultatet 
blev,  at  Kammerherreinde  Rømeling  henstillede 
til  Prinsessen,  om  hun  ikke  mente,  at  Mejer 
havde    fortjent   at  leve  Resten   af  sine  Dage  i 

Ro  og  Mag,  saaledes  at  der  i  Betragtning  af 
hendes  lange  og  tro  Tjeneste  blev  bevilget 
hende  fuld  Løn  og  Godtgørelse  for  Logis. 
Prinsessen  indvilgede  naturligvis  straks  heri, 
idet  hun  dog  tilføjede: 

»Det  kan  nu  være  møjet  godt!  Men 
hvem  skal  saa  passe  hende,  naar  hun  ikke 
har  mig?« 

Prinsessen  elskede  sin  Mand  over  al  Be- 
skrivelse, skønt  denne  Kærlighed  ofte  gav  sig 
Udtryk  paa  en  højst  aparte  Maade.  Saaledes 
opmuntrede  hun  f.  Eks.  Prinsen  til  at  besøge 
Kasino -Maskeraderne  og  spurgte  ham  saa 
gerne  om  Morgenen:  »Var  der  kønne  Tøser, 
Ferdinand?«  for  ellers  vidste  hun,  at  han 
ikke  havde  moret  sig. 

I  den  kongelige  Familie  gik  Arveprinsessen 
under  Navnet  »Tante  Line«,  og  selv  Kong 
Christian  IX,  der  dog  var  hendes  kødelige 
Fætter,  kaldte  hende  saaledes.  Mod  Kongen 
var  hun  aldrig  ubehagelig,  men  de  andre 
Medlemmer  af  Familien  havde  ondt  ved  at 
gøre  hende  tilpas.  Kronprinsen  morede  sig 
overordentligt  over  Tantens  Ejendommelig- 
heder    og     usminkede     Svar.       Engang     da 

hendes  Hofchef,  Romehng,  var  kommet  paa 
Hospitalet  for  at  underkaste  sig  en  Operation, 
maatte  jeg  efter  Taflet  paa  Charlottenlund 
gaa  med  ham  hen  til  hende.  Paa  Kron- 
prinsens Spørgsmaal  om,  hvorledes  det  gik 
med  Rømelings  Arm,  svarede  hun: 

»Arm?  fejler  den  noget?  ■ 

»Ja,  jeg  troede  det  var  der,  han  blev 
opereret. « 

»Vist  ikke  nej!  Naar  du  vil  vide,  hvor 
det  er,  saa  er  det  der,«  sagde  hun,  idet  hun 
pegede  bagud  forneden. 

Det  hørte  i  øvrigt  med  til  hendes  Be- 
synderligheder, at  hun  tog  Folk  ilde  op,  at 
de  var  syge.  Da  Hertug  Carl  skulde  rejse  til 
et  Bad  for  sit  Helbreds  Skyld,  ønskede  han, 
at  Hertuginde  Wilhelmine  skulde  tilbringe 
Tiden,  mens  han  var  borte,  i  Kjøbenhavn 
hos  Søsteren.  Det  blev  overdraget  Prins 
Hans  at  indlede  Forhandlinger  derom,  men 
da  han  følte  sig  noget  ængstelig  derved,  an- 
modede han  Prinsessens  Kæledægge,  Kronprins 
Frederik,  om  at  assistere  sig.  Jeg  fik  senere  en 
Beretning  om,  hvorledes  det  var  løbet  af.  Først 
havde     hun     været     vred,     ikke    alene    fordi 

Svogeren  var  syg,  men  ogsaa  fordi  Søsteren 
var  døv.  Prins  Hans  forklarede  hende,  at 
Hertugen  led  af  Sukkersyge,  men  at  han  dog 
ikke  troede,  at  det  var  farligt: 

»Vist  saal«  sagde  Prinsessen.  »Han  er 
Sukkerp ,  og  naar  man  har  den  Syg- 
dom, saa  har  man  fire  Maaneder  at  leve  i.« 

Hun  var  senere  ikke  lidt  stolt  af,  at 
hendes  Spaadom  var  gaaet  i  Opfyldelse. 

Om  Sommeren  forlod  hun  aldrig  Kjøben- 
havn,  men  opholdt  sig  Dagen  igennem  i  det 
saakaldte  Havehus.  For  ikke  at  gaa  over 
Gaarden,  gik  hun  gennem  Kælderen  og  op  i 
den  tilstødende  Port.  Da  hun  var  meget 
nærsynet  og  aldrig  vilde  tillade  nogen  at 
hjælpe  sig,  styrtede  hun  en  Dag  i  sit  75  Aar, 
da  hun  vilde  gaa  over  til  Taflet,  ned  ad 
Trapperne  og  brækkede  den  ene  Arm.  Men 
saa  stor  var  hendes  Viljekraft,  at  hun  blev 
siddende  ganske  rolig  ved  Bordet  uden  at 
tale  til  nogen  om  den  Ulykke,  der  var  sket, 
og  først  senere  paa  Aftenen  lod  sin  Livlæge, 
Professor  Schytz,  hente. 

Da  jeg  Dagen  efter  gik  op  paa  Palæet  for 
at  høre  til  hendes  Befindende,  mødte  jeg  paa 

Trappen  Kongen  og  Prins  Valdemar.  Sidst- 
nævnte saa  noget  betuttet  ud,  og  da  jeg 
spurgte  om  Grunden,  sagde  han,  at  Prin- 
sessen havde  kaldt  ham  en  dum  Dreng, 
fordi  han  havde  spurgt  hende,  om  hun  havde 
sovet  om  Natten.  »Hvad  er  man  i  Sengen 
om  Natten  for  uden  for  at  sove?«  havde 
hun  sagt. 

Jeg  mødte  mindst  hver  anden  Maaned 
til  Audiens  hos  hende  og  da  altid  Kl.  10  om 
Formiddagen.  Blev  jeg  længere  Tid  borte, 
blev  jeg  skældt  ud  og  sigtet  for,  at  jeg  nok 
ikke  længere  brød  mig  om  hende.  Den  sidste 
Gang  jeg  talte  med  den  kjære  gamle  Arve- 
prinsesse, var  to  Dage  før  hun  blev  syg. 
Ved  min  Bortgang  sagde  hun:  »Kom  snart 
igen,  kjære.  Vi  er  saa  faa  tilbage  af  dem  fra 
Papas  Tid.« 

Det  var  ligesom  de  Folk  i  hendes  Øjne 
var  af  et  fmere  Papir  end  andre  dødelige. 

Jeg  skal  ved  samme  Lejlighed  omtale  en 
anden  original  Personlighed,  der  ligesom 
Arveprinsessen  i  høj  Grad  bar  Præget  fra 
»den   gode,    gamle   Tid«.     Jeg  sigter   hermed 

til  den  gamle  Landgreve  Wilhelm,  Dronning 
Louises  Fader.  Han  staar  for  min  Erindring 
som   en   ualmindelig  retskaffen  og  elskværdig 


Prins  Wilhelm  af  Hessex. 


Karakter.  Men  han  havde  flere  Besynderlig- 
heder, der,  set  i  Afstand,  nok  kunde  give  An- 
ledning til  en  fejlagtig  Dom  om  hans  Karakter. 
Det  var  saaledes  med  Urette,  at  man  beskyldte 

ham  for  Nærighed.  For  det  første  var  han 
langt  fra  saa  rig,  som  man  i  Almindehghcd 
antog.  Der  blev  talt  saa  meget  om  hans 
mange  Millioner,  men  ved  hans  Død  viste 
det  sig,  at  hans  private  Formue  ikke  engang 
beløb  sig  til  een.  Dernæst  var  der  i  den 
Maade,  han  levede  paa,  mangfoldige  Ting, 
der  tydede  paa  alt  andet  end  Gerrighed.  Han 
gav  saaledes  meget  ofte  store  Tafler,  hvortil 
jeg  mange  Gange  har  været  indbudt,  og  ved 
de  Lejligheder  var  alt,  baade  Maden,  Op- 
vartningen, Borddækningen  og  Vinen  af  første 
Sort.  De  Cigarer,  der  bleve  budte  ved  Herre- 
selskaberne,  vare  af  de  dyreste  og  bedste,  der 
var  at  faa;  men  det  var  rigtignok  en  Umulig- 
hed at  faa  mere  end  een.  Det  var  dog  ikke 
af  Nærighed,  men  fordi  han  mente,  at  saa- 
ledes skulde  det  være.  Det  var  et  Reglement, 
og  fra  Reglementer  turde  der  ikke  afviges. 
Jeg  spurgte  engang  min  gamle  Ven,  Grev 
Voldemar  Holck,  om  han  aldrig  i  den  lange 
Tid,  han  havde  fungeret  som  Hofchef,  havde 
faaet  en  ekstra  Cigar.  Jo,  svarede  han,  det 
var  sket  en  eneste  Gang.  Det  var  paa  en 
Rejse  til    Rumpenheim.      Klokken   var  blevet 

saa  mange,  at  Cigaren  maattes  tændes;  men 
da  Kassen  skulde  lukkes  op,  viste  det  sig,  at 
den  var  gaaet  i  Baglaas.  Holck  spurgte  da, 
om  Hs.  Højhed  vilde  gøre  ham  den  Ære  og 
Fornøjelse  at  modtage  et  Bundt  Cigarer  i 
Foræring,  hvilket  Tilbud  efter  megen  Snakken 
frem  og  tilbage  blev  modtaget.  Af  disse 
Cigarer  forærede  han  Holck  een. 

Alt  i  Landgrevens  Hus  gik  efter  Regle- 
ment. Han  var  en  stor  Samler,  fornemmelig 
af  Daaser  og  Brystnaale.  Han  ejede  Daaser 
i  Hundredevis,  ja  saa  mange,  at  der  var 
reglementeret  to  for  hver  Dag.  Den  daarligere 
Halvdel  blev  brugt  om  Formiddagen,  og  den 
bedre  om  Eftermiddagen.  Afløsningstiden  var 
bestemt  til  Kl.  5.  Naar  han  skulde  paa  Rejse, 
var  det  nødvendigt  for  Daasernes  Skyld  at 
bestemme  nøjagtigt,  hvor  længe  den  skulde 
vare.  Kammertjeneren  havde  da  at  medtage 
saa  mange  Daaser,  som  skulde  bruges  i  den 
Tid,  og  naar  der  ikke  var  flere  Daaser,  maatte 
Rejsen  være  endt.  Det  samme  var  Tilfældet 
med  Naalene.  De  bleve  indstukne  i  lange 
dertil  indrettede  Puder,  de  ubrugte  fra  oven 
nedefter,  de  brugte  fra  neden  opefter. 

han  Fiareren  af  Skibet,  Kaptajn  Petersen,  der 
i  Haanden  holdt  en  Gulddaase,  hvorpaa  det 
kongehge  Navnechiffer  prangede  i  Brillanter. 
Nu  var  Fanden  løs.  Der  blev  straks  holdt 
Raadslagning  paa  Dækket  for  at  udfinde, 
hvorledes  man  bedst  kunde  faa  Daasen  fra 
ham  igen  og  ombyttet  med  en  anden.  Fens- 
mark endte  imidlertid  Diskussionen  med  den 
sunde  Bemærkning,  at  da  man  ikke  kunde 
faa  den  fra  Manden  uden  at  sige  til  ham,  at 
Kongen  enten  havde  været  fuld  eller  gal,  da 
han  gav  ham  den,  var  der  ikke  andet  at 
gøre  end  at  lade  ham  beholde  den.  Kaptajn 
Petersen  blev  senere  Toldforvalter  paa  Kri- 
stiansø,  hvor  han  med  Stolthed  fremviste 
Daasen  til  de  faa  Fremmede,  der  gæstede  Øen. 
Ved  Ankomsten  til  Korsør  fik  jeg  med 
stort  Besvær  Politimesteren  over  Gaden  og 
ind  i  Konge-Kupeen.  Ved  Ringsted,  hvor  vi 
skulde  skifte  Lokomotiv,  var  Embedsmændene 
mødte  paa  Perronen  for  at  hilse  paa  Kongen, 
som  det  imidlertid  ikke  var  mig  muligt  at 
faa  ud  af  Morpheus'  Arme.  Kl.  I2V2  kom  vi 
til    Kristiansborg    Slot,    og    dermed    var   den 

17 

Rejse  sluttet.  Dagen  efter  blev  Kongen  liggende 
i  Sengen. 

Til  de  Udflugter,  der  har  indpræget  sig 
stærkest  i  min  Erindring,  hører  et  Besøg,  som 
Kongen  efter  Karl  XV's  Indbydelse  aflagde  i 
Lejren  ved  Bonarp  i  Skaane.  Vi  kom  henad  Kl.  5 
og  bleve  modtagne  med  al  skyldig  Honnør  af 
den  svensk-norske  Konge,  der  holdt  i  Spidsen 
for  sin  Stab,  og  var  omgivet  af  alt  til  Lejren 
hørende  Mandskab.  Der  blev  anvist  Kongen 
og  hans  Følge  en  Træbarak,  bestaaende  af  to 
mindre  og  to  større  Værelser,  de  første  for 
Kongen,  de  sidste  for  os.  Attacherede  var 
Grev  Lewenhaupt  og  den  for  sine  komiske  og 
satiriske  Bemærkninger  bekendte  Baron  Louis 
Wrede. 

Dagen  efter  blev  det  skaanske  Husar- 
Regiment,  som  Frederik  VH  var  Oberst  for, 
præsenteret  for  ham,  ved  hvilken  Lejlighed 
han  forærede  Underofficererne  en  smuk,  gam- 
mel og  værdifuld  Sølvkande  med  1000  Rdlr.  i. 
Da  vi  vare  komne  tilbage  til  Lejren,  kom 
Wrede  ind  til  mig  og  spurgte,  om  det  ikke 
var  mig,  der  havde  jour,  da  Prins  August 
var    kommen    for    at    aflægge    en    personlig 

Melding  til  Kongen.  Jeg  gik.  straks  ind  for 
at  sige  det  til  Kongen,  hvem  jeg  traf  i  en 
Stilling,  som  mindst  af  alle  egnede  sig  til  at 
modtage  fremmede  Prinser  i. 

»Død  og  Pine!«  raabte  han,  »mit  Tøj!  — 
Lassen!  Christian!  ....  Vil  du  hente  min 
Sabel,  Holten!  ....  og  mine  Stiilphandsker 
....  og  min  Hjælm!« 

Endelig  blev  Toilettet  færdigt;  Kongen 
indtog  en  vis  martialsk  Stilling  og  sagde: 
»Lad  ham  nu  komme!«  Prins  August  kom 
da  ind  og  sagde  nogle  enkelte  Ord,  som 
Kongen  besvarede.  Hele  Audiensen  varede 
maaske  Vi  Minut. 

»Er  der  noget  vigtigt  paa  Færde?«  spurgte 
jeg  Baron  Wrede. 

»Ja,  Død  og  Pine  er  der  saa!«  svarede 
han.  »Han  var  inde  for  at  melde,  at  vi 
skulde  møde  med  Møsser  paa  til  Middag.« 

Et  Par  Dage  efter  skulde  der  være  stor 
Manøvre,  og  vi  havde  Rendez-vous  Stilling 
V2  Mil  udenfor  Lejren.  Det  blev  der  bestemt, 
at  Kongerne  skulde  manøvrere  imod  hin- 
anden. 

17* 

»General  Fensmark!«  raabte  Frederik  VII 
»Vil  De  paase,  at  ingen  af  min  danske  Stab 
kommer  i  Nærheden  af  mig.  Jeg  gør  i  Dag 
Tjeneste  i  den  svenske  Armé.« 

»Det  skal  blive  ganske  nøjagtigt  efter- 
kommet, Deres  Majestæt,«  svarede  Generalen. 
»Det  kan  vi  s'gu  saa  godt  tjene  ham  i,« 
tilføjede  han,   da   han   kom  hen  til  os  andre. 

Da  Tropperne  vare  rykkede  bort,  spurgte 
Fensmark  Wrede  om,  hvor  vi  skulde  spise 
til  Middag,  og  om  han  ikke  kendte  en  Vej 
til  Stedet,  som  ikke  alene  var  smuk,  men  til- 
lige førte  saa  langt  udenom,  at  vi  ikke  kunde 
øjne  Soldaterne.  Efter  Wredes  Anvisning 
spadserede  vi  derpaa  ganske  langsomt  af  Sted, 
indtil  vi  Klokken  henad  fire  om  Eftermid- 
dagen naaede  en  lille  Herregaard,  der  hed 
Gustavsborg,  hvor  Taflet  skulde  være.  Jeg 
stod  just  ude  i  Gaarden  ved  Siden  af  Fens- 
mark, da  et  Musikkorps,  der  skulde  spille 
ved  Middagen,  med  en  Tambur -Major  i 
Spidsen  kom  svingende  ind.  Næppe  var  det 
kommet  inden  for  Porten,  førend  Prins  August 
for  hen   og  tog  Stokken  fra  Regiments -Tam- 

buren  og  svingede  den  efter  alle  Kunstens 
Regler,  idet  han  samtidigt  med  høje  Tilraab 
opmuntrede  Musikanterne,  navnlig  Trommerne 
og  Bækkenslagerne.  Fensmark,  der  havde  den 
Ejendommelighed,  at  han  under  stærkere  Ind- 
tryk ikke  straks  kunde  skaffe  sig  Luft  i  Ord, 
stod  en  Tid  og  saa  paa  dette;  men  pludselig 
greb  han  mig  i  Armen,  pegede  paa  Prins 
August  og  sagde:  »Han  er  lige  saa  gal  som 
vores ! « 

Efter  at  Øvelserne  vare  afsluttede  med  en 
Revu,  afrejste  vi  til  Lund,  hvor  Domkirken 
blev  beset,  og  derfra  videre  til  Malmø,  hvor 
vi  spiste  til  Middag  hos  Landshøvdingen. 
Derpaa  gik  vi  om  Bord  paa  »Falken«,  der 
skulde  føre  os  til  Kjøbenhavn.  Da  vi  paa 
denne  Dag  foruden  den  store  Middag  i  Malmø 
havde  spist  to  Gange  Frokost  og  desforuden 
indtaget  adskillige  Forfriskninger,  og  da  Rejsen 
fra  Malmø  til  Kjøbenhavn  jo  kun  er  ganske 
kort,  havde  Berling  ikke  forsynet  Dampskibet 
med  Proviant.  Hvorledes  Kongen  havde  faaet 
dette  at  vide,  ved  jeg  ikke.  Men  da  han  — 
noget  animeret  af  de  mange  Maaltider  —  kom 
om  Bord,  fik  han  Lyst  til  at  chikanere  Berling, 


262 

hvad  han  ofte  gjorde,  naar  Grevinden  ikke 
var  til  Stede,  og  forlangte  øjeblikkelig  noget 
at  spise. 

»Der  er  ingenting,  Deres  Majestæt,«  sagde 
Berling. 

»Det  bryder  jeg  mig  ikke  om,«  svarede 
Kongen.  »Mad  vil  jeg  have,  og  det  straks! 
.  .  .  .  Hvad  er  du  for  en  Rejsemarskal,  der 
ikke  sørger  for,  at  her  er  noget  om  Bord?« 

»Men  det  er  jo  umuligt,  at  Deres  Majestæt 
kan  spise  igen?« 

»Det  kommer  ikke  dig  ved!  Skaf  Mad, 
og  det  straks!« 

Derefter  blev  jeg  Vidne  til  følgende  Scene 
paa  Dækket.  Berling  henvendte  sig  i  sin  For- 
tvivlelse til  Lodsen  Frederiksen  og  spurgte 
ham,  om  han  havde  noget  Mad  om  Bord. 

»Jo,  jeg  har,«  sagde  Frederiksen. 

»Vil  De  saa  sætte  den  frem.« 

»Nej,  jeg  vil  ikke.« 

»Ja,  men  det  er  til  Kongen.« 

»Det  bryder  jeg  mig  ikke  noget  om.  Maden 
er  min  private  Ejendom.« 

»Vil   De  da  sælge  den?«    spurgte  Berling, 

»Ja,  jeg  vil,«  svarede  Frederiksen. 


263 

»Hvad  vil  De  have  for  den?« 

»50  Rdlr.« 

»Maa  jeg  saa  se,  hvad  De  har?« 

»Nej  De  maa  ikke.  De  skal  købe  Varerne 
ubesete.« 

Berling  indsaa,  at  han  ingen  Vegne  kunde 
komme  med  Frederiksen,  og  da  man  paa  ny 
—  som  flere  Gange  før  under  Samtalen  — 
hørte  Kongen  raabe  nedenfra:  »Hvad  bliver 
det  til  med  Maden?«  gik  Berling  nødtvungent 
ind  paa  at  give  de  50  Rdlr.  og  bad  om  Nøglen 
til  Skabet. 

»Pengene  paa  Bordet!«  sagde  Frederiksen, 
>før  udleverer  jeg  ikke  Nøglen.« 

Berling  vandrede  saa  ned,  lukkede  en 
Blikkasse  op  og  udtog  en  Halvhundrededaler- 
Seddel,  som  han  gav  til  Frederiksen.  Skabets 
Indhold  viste  sig  at  bestaa  af  ^'^  Rugbrød, 
nogle  Beskøjter,  en  Krukke  med  daarligt  Smør 
og  en  Gnalling  Ost,  der  altsammen  blev  sat 
frem  for  Kongen.  Berling  klagede  meget 
indigneret  over,  at  dette  Traktement  havde 
kostet  den  uhyre  Pris  af  50  Rdlr.,  men  Kongen 
lo  hjerteligt  og  sagde: 

»Der  har  du  funden  en,  der  kan  pudse  dig.« 

Da  vi  kastede  Anker  paa  Kjøbenhavns  Red, 
kaldte  Frederiksen  Mandskabet  paa  Dækket 
og  forærede  dem  Sedlen  til  lige  Deling. 

Lods  Frederiksen  var  en  stærk  og  kraftigt 
bygget  Mand  med  en  uafhængig  Karakter,  og 


Frederiksen. 

ikke  forknyt  for  at  sige  sin  Mening  rent  ud. 
Han  havde  en  høj  Stjerne  hos  Kongen,  der 
ikke  vovede  at  foretage  nogen  som  helst  nok 
saa  lille  Rejse  til  Søs,  uden  at  Frederiksen 
var  om  Bord.  Jeg  er  ganske  overbevist  om, 
at    selve    Grevindens    Indflydelse    ikke    vilde 

være  stor  nok  til  at  faa  Kongen  til  at  gaa  i 
en  Baad  og  sejle  fra  Kjøbenhavn  til  »Tre- 
kroner«, uden  at  Frederiksen  var  med  i 
Baaden.  Han  var  sig  sin  Magt  fuldkomment 
bevidst  og  brugte  den  uden  Skaansel  lige 
over  for  Berling. 

Frederiksen  var  heller  ikke  uden  Lune. 
Jeg  hørte  engang  om  Bord  paa  »Falken« 
følgende  Samtale  mellem  Kongen  og  Frede- 
riksen : 

»Du  kender  vel  Matroser  fra  alle  Lande?« 
sagde  Kongen. 

»Ja,  Deres  Majestæt,  eftersom  jeg  som  Lods 
har  været  om  Bord  paa  alle  Slags  Skibe.« 

»Sig  mig,  er  der  ikke  en  eller  anden  Ret- 
ning, hvori  den  danske  Matros  staar  over  de 
andre?« 

»Jo,  der  er.  Deres  Majestæt.  Der  er  i  alt 
Fald  een  Retning,  hvori  han  ganske  bestemt 
staar  over  de  andre.« 

Dette  Svar  syntes  Kongen  godt  om,  og 
han  rettede  formelig  lidt  paa  sig  af  Stolthed, 
idet  han  sagde: 

»Naa,  lad  mig  saa  høre,  i  hvilken  Retning 
det  er?« 

»Det  er  i  Retning  af  at  æde,  Deres  Majestæt. 
Der  er  ingen  anden  Nations  Matroser,  der  er 
saa  præcis  til  at  søge  Truget,  naar  der  bliver 
pebet  til  Skafning,  som  den  danske.« 

Jeg  tror  just  ikke,  det  var  den  Forklaring, 
Kongen  havde  ventet. 

Den  Ilte  September  1863  afrejste  vi  fra 
Bellevu  med  Dampskibet  »Slesvig«  til  Vording- 
borg, hvorfra  Rejsen  den  næste  Dag  fortsattes 
til  Hollingsted  og  derfra  til  Gliicksborg.  Armeen 
var  samlet  ved  Dannevirke,  og  det  er  næsten 
utroligt,  at  Kongen  kunde  udholde  hver  Dag 
uden  Undtagelse  fra  den  13de  til  den  21de  at 
køre  fra  Gliicksborg  til  Flensborg,  derfra  pr. 
Jærnbane  den  lange  Vej  over  Klosterkro  til 
Dannevirke  og  samme  Vej  tilbage,  efter  daglig 
at  have  tilbragt  mange  Timer  paa  Hesteryggen 
ved  Manøvrene.  Som  en  Følge  af  disse  an- 
strengende Ture  blev  Kongen  mere  og  mere 
eksalteret.  Uagtet  han  bestandigt  søgte  at 
bilde  sig  selv  og  os  ind,  at  Forsvars-Stillingen 
ved  Dannevirke  var  udmærket,  er  det  min 
Overbevisning,  at  han  betragtede  den  med 
Mistillid,    hvad    der   yderhgere    bidrog    til    at 

forværre  hans  Sindsstemning.  Hans  Tilstand 
var  i  det  hele  en  saadan,  at  vi  Kavallerer 
ofte  indbyrdes  talte  om  det  uforsvarlige  i  at 
lade  Kongen  blive  længere  paa  Glucksborg, 
og  endelig,  for  at  være  ansvarsfri,  besluttede 
os  til  at  henlede  Ministeriets  Opmærksomhed 
herpaa.  Efter  at  flere  Underhandlinger  havde 
fundet  Sted,  blev  det  af  Konseilspræsident 
Hall  bestemt,  at  Kongen  skulde  komme  til 
Kjøbenhavn,  hvor  hans  Nærværelse  erklæredes 
for  nødvendig. 

Kongen  maatte  modstræbende  adlyde.  Den 
15de  Oktober  rejste  han  til  Hovedstaden,  kun 
medtagende  ganske  faa  af  sine  Omgivelser, 
da  han  agtede  snarest  muligt  at  vende  tilbage 
til  Glucksborg.  Saa  vidt  jeg  ved,  var  det  en 
bestemt  Aftale  mellem  Trap  og  Grevinden,  at 
Lun  skulde  rejse  til  Kjøbenhavn;  men  den 
ulyksalige  Omstændighed,  at  der  i  Flensborg 
skulde  afholdes  et  Borgerbal,  hvor  hun  ønskede 
at  være  med,  bevirkede,  at  hun  ikke  holdt  sit 
Ord.  Den  18de  Oktober  gav  Kongen  paa 
Kristiansborg  Slot  Ordre  til,  at  der  skulde 
gøres  Forberedelser  til  hans  Afrejse.  Trap 
prøvede  paa  at   gøre  Modforestillinger,  og  da 

de  ikke  frugtede,  rykkede  han  til  sidst  frem 
med,  at  det  var  en  Aftale  mellem  Grevinden 
og  ham,  at  hun  vilde  komme  til  Kjøbenhavn. 
»Saa,  er  det  det?«  sagde  Kongen  og  trak  et 
Telegram  op  af  sin  Lomme,  hvori  Grevinden 
bad  ham  om  for  Ballets  Skyld  at  komme  til- 
bage til  Glucksborg. 

Det  er  min  Overbevisning,  at  da  hun 
satte  sit  »Louise«  under  det  Telegram,  under- 
skrev hun  med  det  samme  Kongens  Dødsdom. 

Den  20de  vendte  Kongen  tilbage  til  Glucks- 
borg, og  det  blev  bestemt,  at  Ballet  i  Flens- 
borg skulde  afholdes  den  23de.  Vejret  var 
over  al  Beskrivelse  daarligt.  Det  var  en  fuld- 
stændig Storm  med  Slud  og  Sne.  Da  Kongen 
aldrig  vilde  køre  i  lukket  Vogn,  blev  han  og 
jeg  udstyrede  med  alle  mulige  Slags  Over- 
stykker  for  at  holde  os  tørre  paa  den  ingen- 
lunde korte  Vej  mellem  Glucksborg  og  Flens- 
borg. Hele  det  øvrige  Selskab  kørte  bagefter 
i  6 — 7  lukkede  Vogne.  Alle,  der  hørte  til 
Følget,  skulde  samme  Aften  vende  tilbage  til 
Glucksborg,  hvorimod  jeg  fik  Ordre  til  at 
blive  hos  Kongen  i  Flensborg  Natten  over,  da 
han  ikke  holdt  af  at  køre  i  Mørke. 

Begyndelsen  af  Ballet,  som  Kongen  selv 
aabnede  med  en  Polonaise,  gik  meget  godt. 
Da  Dansen  var  endt,  sagde  han  til  mig:  »Jeg 
gaar  ned  i  mit  Værelse  i  Messaninetagen.  Vil 
du  tilsige  (her  fulgte  Navnene  paa  3  Herrer) 
til  at  møde  der  og  samtidig  sørge  for  Cigarer 
og  Punch.« 

Da  jeg  af  tidligere  Aars  sørgelige  Erfaring 
vidste,  at  Kongen  ikke  kunde  taale  at  nyde 
andre  Drikkevarer  end  dem,  han  førte  med 
sig  fra  sin  egen  Kælder,  havde  jeg  sørget  for 
at  tage  en  Flaske  Portvin  med  og  sagde  der- 
for til  ham: 

»Jeg  har  ladet  Jæger  Christensen  tage 
Portvin  med  ind,  som  jeg  beder  Deres  Maje- 
stæt drikke,  da  jeg  med  Bestemthed  erindrer, 
at  Deres  Majestæt  klagede  over,  at  De  ikke 
befandt  Dem  vel  efter  Nydelsen  af  Punchen.« 

»Du  giver  mig  meget  slette  Raad,«  svarede 
Kongen. 

»Det  gør  mig  meget  ondt,  Deres  Majestæt. 
Maa  jeg  allerunderdanigst  spørge  om,  hvori 
de  slette  Raad  bestaar?« 

»Jo,  du  raader  mig  til  at  haane  mine  saa 
gæstfrie  Værter.« 

»Jeg  beder  meget  at  undskylde  min  Mangel 
paa  Fatteevne,  men  jeg  forstaar  ikke,  hvad 
Deres  Majestæt  mener.« 

»Det  vil  paa  Dansk  sige,«  svarede  Kongen, 
»at  deres  Punch  ikke  duer,  og  at  saadant 
noget  Skidt  kan  være  godt  nok  til  dem,  men 
ikke  til  mig.« 

De  sidste  Ord  blev  sagt  meget  højt  og 
vakte  de  omkringstaaendes  Opmærksomhed. 
Jeg  trak  mig  derfor  straks  tilbage,  ordnede 
det  fornødne  og  underrettede  Kongen  om,  at 
alt  var  i  Stand.  Da  vi  vare  komne  ned  i  det 
for  Kongen  reserverede  Værelse,  begyndte  han 
straks  at  fylde  Glassene  af  Punchebollen  og 
bød  ogsaa  mig  et  Glas,  som  jeg  dog  afslog  at 
modtage. 

Medens  Kongen  af  sin  egen  Punch,  der 
var  lavet  af  den  berømte  Konditor  Seebach, 
godt  kunde  drikke  10 — 15  Smaakruse,  uden  at 
man  kunde  mærke  det  mindste  paa  ham, 
blev  han  her  fuldstændig  perialiseret  efter 
kun  at  have  nydt  3  smaa  Glas.  Han  kunde 
kun  gaa  med  Besvær  og  talte  paa  en  læspende 
Maade.  Ved  Bordet  holdt  han  en  Tale,  der 
var  i   den  Grad    uudholdelig  at  høre  paa,   at 

jeg  forlod  Taflet,  og  da  Dansen  efter  Bordet 
begyndte  igen,  var  han  i  allerhøjeste  Grad  op- 
lagt til  at  gøre  Spektakler  med  den  første  den 
bedste. 

Det  gik  denne  Gang  ud  over  Trap,  som 
han  aldeles  umotiveret  ligefrem  overfaldt  med 
Brutalitet.  Stemningen  var  i  højeste  Grad 
uhyggelig.  Kongen  raabte  saa  højt,  at  Dan- 
sen og  Musiken  hørte  op,  saa  at  alle  de  til- 
stedeværende kunde  høre  de  Ukvemsord, 
hvormed  han  overfusede  Trap. 

Alt  faar  Gud  ske  Lov  en  Ende  og  saa- 
ledes  ogsaa  dette  Bal. 

I  Entreen  tog  Kongen  Afsked  med  By- 
raadsmedlemmerne,  med  Grevinden  og  med 
Hoffets  flerrer  og  Damer,  der  skulde  vende 
tilbage  til  Glucksborg.  Grevinden  vilde  som 
rimeligt  var  have,  at  Kongen  skulde  iføres 
Overfrakke;  men  det  vilde  han  ikke.  Jæger 
Christensen  kastede  den  om  ham,  og  jeg  vilde 
knappe  den,  men  han  rev  sig  løs  og  raabte: 
»Lad  være!« 

Endelig  satte  Vognen  sig  i  Gang.  Han 
vendte  sig  imod  mig  og  spurgte  mig,  om  jeg 
vilde  sige   ham,    »om  han  var  Konge  af  Dan- 

mark,  eller  om  han  ikke  var  Konge  af  Dan- 
mark?« 

»Jeg  ved  ikke,  hvorfor  Deres  Majestæt 
gør  mig  det  Spørgsmaal?« 

»Jo,  fordi  jeg  ingen  Kappe  vil  have  paa, 
og  saa  siger  G^e^^nden,  at  jeg  skal  have  den 
paa,  og  saa  kaster  Christensen  den  om  mig, 
og  du  vil  knappe  den!« 

Straks  efter  saa  han  op  paa  Christensen, 
der  sad  ved  Siden  af  Kusken,  og  sagde  : 

»Han  skal  Satan  gale  mig  halshugges!« 
og  i  det  samme  greb  han  fat  i  sin  Sabel, 
som  han  til  al  Lykke  ikke  kunde  faa  mere 
end  halvt  ud,  da  Armen  blev  standset  af 
Fangsnorene,  der  hang  ned  fra  den  lodne  Hue. 

Medens  alt  dette  gik  for  sig,  kørte  vi 
gennem  de  stærkt  illuminerede  Gader  og 
under  den  danske  Befolknings  Hurraraab 
hen  til  Præsident  Stemanns  Bolig,  hvor  en 
Afdeling  af  Frederiks-Garden  under  Kom- 
mando af  Slagtermester  Partsch  paraderede. 

I  den  aabne  Vogn  fandtes  i  Midten  en 
Bom  af  vel  omtrent  et  Kvarters  Højde,  som 
Kongen  ved  Udstigningen  skulde  over.  Jeg 
tog  da  fat  i  hans  Arm  for  at  hjælpe  til.   Men 

I  Aarets  Løb  blev  Inventariet  efterset,  og 
hver  Art  af  Ting,  Bøgerne  i  Biblioteket,  Be- 
klædningsgenstandene o.  s.  V.,  havde  sine  be- 
stemte Dage.  Engang  da  det  var  Lommetør- 
klæde-Eftersyns-Dag, kom  en  Lakaj  over  til 
Grev  Holck  for  at  anmode  ham  om  at  mægle 
mellem  Landgreven  og  hans  Kammertjener 
Heinemann.  Holck  fandt  dem  begge  to  meget 
eksalterede.  Det  havde  nemlig  vist  sig,  at 
der  var  et  rødt  Tørklæde  for  lidt  og  et  gult 
for  meget.  Endelig  lykkedes  det  Holck  at 
finde  Gaadens  Løsning:  et  oprindeligt  rødt 
Tørklæde  var  ved  stadig  Brug  af  Snustobak 
og  tilhørende  Vask  i  Aarenes  Løb  falmet  saa 
meget,  at  det  var  blevet  gult.  Landgreven 
var  meget  glad  ved,  at  Fejlen  blev  opdaget, 
og  under  almindelig  Tilfredshed  blev  der 
straks  i  Bogen  noteret  et  gult  Tørklæde  mere 
og  et  rødt  mindre. 

En  anden  Gang  blev  Holck  kaldt  til 
Landgreven,  som  han  fandt  ivrigt  beskæftiget 
med  at  studere  i  en  Regnskabsbog: 

»Hvad    staar   der?«     spurgte  Landgreven. 

Holck  saa  i  Bogen: 

»Der  staar:  Lotte  3  Rdlr.,«  svarede  han. 

16 

»Ja,  det  siger  jeg  ogsaa.  Det  staar  der. 
Men  hvad  betyder  det?  For  jeg  kan  da  umu- 
ligt have  givet  Landgrevinden  (Lotte)  3  Rdlr.« 

Ved  nøje  Granskning  blev  det  endelig  op- 
daget, at  der  ikke  stod  Lotte,  men  »Lotto«. 

Ogsaa  hans  daglige  Beskæftigelser  vare 
reglementsmæssigt  ordnede.  Biblioteket  blev 
aarhgt  forøget  for  en  vis  bestemt  Sum,  og 
Bøgerne  skulde  læses  i  den  Orden ,  hvori  de 
vare  indkøbte,  af  hvilken  Aarsag  Landgreven 
ofte  havde  meget  travlt  med  at  læse  de  gamle 
Bøger,  inden  de  nj^e  bleve  købte. 

Han  holdt  3  Rideheste,  og  da  han  red 
hver  anden  Dag,  nemlig  Tirsdag,  Torsdag  og 
Lørdag,  saa  havde  hver  af  Hestene  sin  be- 
stemte Dag:  Den  Røde  Tirsdag,  den  Sorte 
Torsdag,  og  Skimmelen  Lørdag.  Det  var  den 
ufravigelige  Reg^.  Nu  traf  det  sig  en  Lør- 
dag, at  Skimmelen  var  halt.  Heraf  blev 
Følgen  ikke  alene,  at  Rideturen  maatte  op- 
gives, fordi  ingen  af  de  to  andre  Heste  maatte 
gaa  om  Lørdagen,  men  tillige,  at  der  hverken 
kunde  rides  den  førstkommende  Tirsdag  eller 
Torsdag,  eftersom  det  var  Lørdagen,  der  stod 

for  Tur.  Først  da  Skimmelen  blev  meldt 
rask,  kom  alt  i  den  gamle  Gænge. 

At  en  Mand,  der  i  den  (Irad  gjorde  sig 
til  Slave  af  en  Ordning,  som  han  selv  havde 
trulTet,  i  Egenskab  af  Militær  maatte  holde 
strengt  paa,  at  Reglementerne  blev  fulgt,  for- 
staar  sig  af  sig  selv.  I  Anledning  af  sit  Guld- 
bryllup havde  han  faaet  i  Foræring  et  Maleri 
af  Simonsen,  der  forestillede  det  2det  jyske 
Infanteri-Regiment  (for  hvilket  Landgreven  var 
Chef),  der  passerede  Revu  for  Frederik  VI. 
Da  jeg  engang  roste  Stykket,  indrømmede 
han  vel,  at  det  var  godt  malet,  men  tilføjede, 
at  han  dog  kunde  paavise  flere  betydelige 
Fejl,  saasom  at  General-Adjulanten  havde 
lange,  lyseblaa  Benklæder  paa,  medens  Kon- 
gens var  hvide  o.  s.  v.    Til  Slut  sagde  han : 

»Men  hvad  der  ærgrer  mig  mest,  er  at 
jeg  ikke  selv  har  Rem  under  Chakot'en.  Jeg 
har  gjort  Maleren  opmærksom  derpaa,  men 
han  svarede,  at  det  vilde  ødelægge  Kind- 
skægget, hvortil  jeg  naturligvis  sagde,  at  jeg 
brød  mig  Fanden  om  Kindskægget,  —  men 
reglementeret  vilde  jeg  være.« 

16* 

Saaledes  har  Landgreven  rimeligvis  til- 
bragt adskillige  Timer  foran  dette  Maleri,  me- 
dens han  i  Tankerne  uddelte  de  tilbørlige 
Snydere  for  Forsyndelser  mod  Reglementerne. 

Selv  er  jeg  i  saa  Henseende  heller  ikke 
gaaet  ganske  fri.  Da  en  Del  af  min  Tjeneste 
var  inden  Døre,  hvor  mine  Sporer  let  kunde 
komme  til  at  gøre  Ulykker  ved  at  rive  itu 
eller  hage  sig  fast  i  Damernes  lange  Slæb, 
havde  jeg  faaet  en  stiltiende  Tilladelse  af 
Kongen  (Christian  IX)  til  at  gaa  uden  Sporer. 
Denne  Afvigelse  fra  Reglementet  kunde  Land- 
greven ikke  finde  sig  i,  og  han  var  af  den 
Grund  efter  mig  ved  alle  Lejligheder.  Under- 
tiden, naar  jeg  vidste  han  kom,  tog  jeg  der- 
for Sporer  paa  for  at  behage  ham,  og  saa 
nikkede  han  meget  tilfreds.  Denne  Spøg  med 
Sporerne  var  almindelig  kendt  af  Hoffets  Per- 
sonale og  gav  Anledning  til  megen  Moro. 

Engang  i  Januar  Maaned  skulde  Resi- 
densen forlægges  fra  Fredensborg  til  Kjøben- 
havn,  og  da  der  altid  ved  saadan  Lejlighed 
var  stor  Modtagelse  i  Kjøbenhavn,  var  Paa- 
klædningen  i  Uniform.  Ved  Familiefrokosten 
før  Afrejsen    bad   Landgreven   Kongen    meget 

om  at  undskylde ,  at  han  ingen  Sporer 
havde  paa: 

»Det  er  jo  ganske  Hgegyldigt,«  sagde 
Kongen. 

»Nej,  det  er  ikke,«  svarede  Landgreven, 
»det  er  ureglementeret,  og  jeg  kan  ikke  lide 
det;  men  jeg  kan  ellers  ikke  faa  mine  Fødder 
ind  i  Fodposen  ...  Og  saa  er  jeg  ogsaa  bange 
for,  at  denne  Holten  skal  opdage  det.« 

Indstigningen  i  Vognen  gik  for  sig  i  den 
lille,  mørke  Port.  Kongen  kom  først  ned  ad 
den  mørke  Trappe ,  og  idet  han  gik  forbi 
mig,  hviskede  han  til  mig: 

»Landgreven  har  ingen  Sporer  paa  I« 

Straks  efter  kom  Landgreven  med  Holck 
under  Armen.  Da  han  skulde  stige  op  i 
Vognen,  hændte  det,  at  han  snublede,  men 
blev  holdt  oppe  af  Holck: 

»Hvilken  Lykke,«  udbrød  jeg,  »at  Deres 
Højhed  ingen  Sporer  har  paa!« 

Han  svarede  ingenting,  men  inde  i  Vognen 
hørte  jeg  ham  sige  til  Kongen: 

»Sagde  jeg  det  ikke  nok,  at  jeg  straks 
vilde  blive  opdaget  af  denne  Holten  I« 

Da  vi  kom  ned  i  Ventesalen,  kastede 
han  et  Blik  nedad  til  mine  Støvler,  hvorpaa 
han,  pegende  paa  mig,  vendte  sig  mod  Kongen 
og  sagde,  idet  han  knapt  kunde  faa  Ordene 
Irem  af  Forbavselse : 

»Og  saa  har  han  min  Salighed  ingen 
Sporer  paa  selv!« 

»Jeg  havde  Sporer  paa,«  svarede  jeg,  »men 
da  jeg  saa,  at  Deres  Højhed  ingen  havde,  tog 
jeg  straks  mine  af.« 

Jeg  tror  nok,  at  denne  Opmærksomhed 
faldt  i  hans  Smag;  men  da  jeg  ikke  kunde 
holde  mit  Ansigt  i  de  tilbørlige  Folder,  blev 
jeg  opdaget: 

»Aah,  det  er  Løgn!«  sagde  han. 

Al  den  Spore-Passiar  havde  til  Følge,  at 
jeg  til  Erindring  om  Landgreven  af  Dron- 
ningen modtog  et  Par  riflede  Sølvsporer,  som 
han  havde  brugt  til  Galla  ved  Frederik  VI's  Hof. 

I  Slutningen  af  August  Maaned  1867  blev 
den  gamle  Landgreve  alvorligt  syg,  og  den 
5te  September  om  Morgenen  tidligt  tog  Dron- 
ningen, Storfyrstinden,  Storfyrsten  og  Prin- 
sesse Thyra  fra  BernstorlT  ind  til  Amalien- 
borg for  at  se  til  Patienten.     Kl.  11  kørte  jeg 

med  Kongen  til  Kjøbenhavn.  Da  vi  kom  lil 
Amalienborg,  saa  jeg  Dronningen  og  Storfyrst- 
inde Dagmar  staa  grædende  i  det  aabne 
Vindue,  viftende  til  Kongen  med  deres  Lomme- 
tørklæder. Jeg  sagde  til  Kongen ,  at  vi  vist- 
nok kom  for  sent,  og  at  Landgreven  sand- 
synligvis allerede  var  død,  og  vi  kørte  da  ind 
paa  Palæ'et,  hvor  jeg  blev  Vidne  til  Land- 
grevens sidste  Øjeblikke.  Alt  gik  til  med  en 
saadan  Regelmæssighed  og  Orden,  at  man 
skulde  tro,  at  denne  Mand,  der  havde  ført  et 
saa  strengt  reglementeret  Liv,  selv  havde  af- 
fattet et  Reglement,  der  skulde  efterkommes 
i  hans  sidste  Time. 

Liggende  i  Sengen,  der  stod  i  Stue-Etagen 
i  det  inderste  Værelse,  tog  han  en  for  en 
Afsked  med  sine  Folk,  sine  Omgivelser  og 
med  samtlige  Medlemmer  af  den  kongelige 
Familie: 

»Jeg  havde  ikke  troet,  at  det  var  saa  let 
at  dø,«  sagde  han  til  Kronprinsen. 

Derefter  sendte  han  Bud  til  Arveprin- 
sessen, der  straks  kom,  gav  Besked  om,  hvad 
der  skulde  siges  lil  Enkedronningen,  der  op- 
holdt sig  paa  Sorgenfri,   og  modtog  af  Pastor 

Theobald  Alterens  Sakramente  efter  reformert 
Ritus.  Derpaa  modtog  den  kongelige  Familie 
knælende  hans  Velsignelse. 

Og  da  saaledes  alt  var  færdigt  og  i  Orden, 
lagde  han  sit  Hoved  paa  Puden  og  døde.  — 

Der  har  ofte  været  opkastet  det  Spørgs- 
maal,  hvorledes  det  var  muligt,  at  Frederik 
VII  kunde  slide  saa  mange  Mennesker  op, 
som  det  hyppige  Personskifte  viste,  at  han 
gjorde.  Forklaringen  ligger  i,  at  han  helst 
bestandigt  vilde  have  alle  sine  Folk  omkring 
sig,  og  at  han  førte  et  overordentlig  uroligt 
Liv.  Der  hørte  et  godt  Fond  af  fysiske  Kræfter 
til  for  at  kunne  holde  alle  de  Anstrengelser 
ud,  som  Kongen  uden  Gene  kunde  byde  sit 
kraftige  Legeme,  hvortil  endnu  kom,  at  det 
for  hans  Omgivelser  var  en  ikke  ringe  aande- 
lig  Anstrengelse  altid  at  maatte  holde  sig 
parat  og  en  garde  lige  over  for  Kongen,  Grev- 
inden og  Berling. 

For  at  anskueliggøre,  hvorledes  han  saa- 
ledes tumlede  rundt  med  os,  skal  jeg  efter 
Jour-Protokollen  anføre  Rejserne  fra  et  enkelt 
Aar,  186L 

I  Vinter-Maanederne  havde  vi  været  dels 
paa  Jægerspris,  dels  paa  Fredensborg.  Midt 
i  Maj  ankom  vi  til  Skodsborg.  Herfra 
rejste  vi : 

8de  Juni:  Over  Korsør  til  Aarhus  og 
videre  til  Moesgaard,  der  ejedes  af  Stiftamt- 
mand Dahl. 

10de  Juni:  Fra  Moesgaard  over  Balsløv 
og  Kalø  til  Ebeltoft. 

Ilte  Juni:  Til  Hjelmen  og  Helgenæs. 

12te  Juni:  Over  Rugaard  og  Katholm  til 
Grenaa. 

13de  Juni:  Retur  til  Moesgaard. 

14de  Juni:  Til  Benzon. 

15de  Juni:  Til  Rosenholm  og  tilbage  til 
Moesgaard. 

19de  Juni:  Til  Skanderborg. 

20de  Juni :  Til  Silkeborg,  hvorfra  der  dag- 
lig blev  gjort  Udflugter. 

5te  Juli:  Fra  Silkeborg  til  Nørre- Vosberg. 

10de  Juli:  Fra  Nørre -Vosberg  til  Hol- 
stebro. 

Ilte  JuH:  Til  Viborg. 

13de  Juli:  Til  Løgstør  for  at  aabne  Fre- 
derik VH's  Kanal. 

16de  Juli:  Til  Jellinge. 

19de  Juli:  Over  Vejle  til  Fredericia. 

23de  Juli:  Til  Odense. 

28de  Juli :    Over  Holstenhus   til  Faaborg. 

29de  Juli:  Til  Sønderborg. 

81te  Juli:  Besigtigelse  af  Dybbøl  Skanser. 

3die  August:  Med  »Falken«  til  Augusten- 
borg. 

8de  August:  Med  »Falken«  til  Fænø,  hvor 
der  blev  kastet  Anker. 

9de  August:  Over  Vejle  til  Jellinge  og 
Retur  til  »Falken«. 

Ilte  August:  Til  Sønderborg. 

12te  August:  Til  Nordborg. 

13de  August:  Med  »Slesvig«  over  Flens- 
borg til  Dannevirke,  hvor  Kongen  besaa  Forti- 
fikationerne. Kl.  11  Aften  Retur  til  Sønder- 
borg. 

15de  August:  Fra  Sønderborg  til  Stubbe- 
kjøbing. 

16de  August:  Til  Kjøbenhavn. 

17de  August:  Til  Skodsborg. 

23de  Septbr. :  Til  Jellinge  over  Korsør. 

27de  Septbr.:  Retur  til  Skodsborg,  hvor 
Kongen  forblev  Maaneden  ud. 

Isle  Novbr. :  Residensen  blev  forlagt  til 
Jægerspris. 

4de  Decbr. :  Residensen  blev  forlagt  til 
Fredensborg. 

Det  vil  lieraf  være  forstaaeligt,  at  man, 
naar  man  vaagnede  om  Morgenen,  formelig 
maatte  besinde  sig  paa,  hvor  man  var,  om 
man  var  paa  Sjælland,  Fyen  eller  i  Jylland,  paa 
Frederiksborg,  Fredensborg,  Jægerspris,  Glucks- 
borg,  Skodsborg  eller  Kristiansborg,  eller  om 
man  ikke,  naar  man  saa  sig  om,  skulde  finde 
sig  selv  liggende  om  Bord  paa  et  eller  andet 
Dampskib. 

Jeg  skal  ikke  indlade  mig  paa  nogen 
detailleret  Beskrivelse  af,  hvorledes  Ankomsten 
til  eller  Afrejsen  fra  de  Byer,  vi  liesøgte  paa 
disse  utallige  Udflugter,  gik  for  sig.  Den  var 
overalt  den  samme.  Autoriteterne  mødte, 
Militæret  og  Borgerne  paraderede,  der  var 
Fakkeltog,  Illumination,  Æreporte  o.  s.  v.  o.  s.  v. 
Fra  en  af  de  jyske  Smaabyer  erindrer  jeg  et 
ganske  morsomt  Transparent,  der  samtidigt 
var  til  Ære  for  Kongen  og  til  Reklame  for 
vedkommende  Gæstgiver.     Del  lød  saaledes : 

»Her  gives  Mad  og  Drik 
Og  store  Soprianer, 
Længe  leve  Kong  Frederik 
Og  Grevinde  Daner!« 

Paa  en  af  disse  jyske  Rejser  var  Kongen 
ledsaget  af  Gehejme-Arkivar  Wegener.  Da  det 
ved  Afrejsen  fra  Grenaa  regnede  en  Del,  fore- 
trak Grevinden  at  køre  i  lukket  Vogn,  og 
Wegener  blev  da  placeret  ved  Siden  af  Kongen 
i  den  aabne  Droske.  Kongen  kørte  nemlig 
som  bekendt  aldrig  i  lukket  Vogn,  undtagen 
i  Kjøbenhavn  naar  han  skulde  i  Teatret.  Til 
denne  Ekspedition  blev  Wegener  iført  en  lyse- 
gul Olietøjs  Regnfrakke  med  en  stor  Hætte  i 
Nakken  og  forsynet  med  en  Færøerhue,  som 
Kongen  altid  havde  store  Oplag  af.  Ved  en 
Æreport  en  Milsvej  uden  for  Grenaa  blev 
Kongen  modtaget  af  Stedets  gamle  Præst. 
Efter  at  have  endt  sin  Tale  til  Kongen,  traadte 
han  et  Skridt  tilbage  og  sagde: 

»Men  ogsaa  for  dig,  hulde  Kvinde  ved 
hans  Side,  nedbede  vi  Himlens  Velsign  .  .  .  .« 

Længere  kom  han  ikke.  Han  blev  af- 
brudt af  Kongen,  der  udbrød: 


253 

»Det  er  jo  ikke  Grevinden  I  Det  er  Kon- 
ferensraad  Wegener!« 

Wegener  lignede  virkelig  ogsaa  Grevinden 
noget,  og  det  er  ikke  saa  underligt,  at  hun 
blev  rasende,  da  hun  hørte,  hvad  der  var 
passeret.  Han  fik  aldrig  mere  Lov  til  at  sidde 
ved  Siden  af  Kongen. 

Blandt  de  mange  interessante  Smaature, 
som  jeg  om  Bord  paa  »Falken«  foretog  med 
Kongen,  staar  navnlig  en  Rejse  til  Hesselø 
for  min  Erindring  med  ualmindelig  friske 
Farver.  Den  lille  0,  der  ikke  er  større  end 
Frederiksberg  Have  og  Søndermarken  til- 
sammen, hæver  sig,  omkranset  af  store  Stene, 
temmeligt  højt  op  af  Vandet,  fire  Mil  nord 
for  Sjælland.  Der  findes  af  Bygninger  ikke 
andre  end  et  FjTtaarn  og  en  Gaard,  og  der 
lever  ikke  mere  end  ni  Mennesker  med  deres 
lille  Flok  af  Husdyr.  Men  paa  Stenrevet,  der 
strækker  sig  ud  fra  Øen,  ligger  der  Masser  af 
Sælhunde,  der  vrimler  af  Harer  i  dens  Indre, 
og  den  er  paa  alle  Kanter  omflagret  i  Tusind- 
vis af  Søfugle  af  alle  Arter.  Øen  ejedes  i 
Begyndelsen  af  Aarhundredet  af  den  for  sine 
store  Rigdomme  bekendte  Kaper-Kaptajn  Lars 

Robbert,  der  solgte  den  til  Staten,  hvorefter  den 
i  mange  Aar  blev  benyttet  til  vildt  Stutteri. 
Nu  ejes  den  af  en  Bonde. 

Kong  Frederik  befandt  sig  saa  vel  ved 
dette  Rejseliv,  at  han  med  Iver  greb  enhver 
Lejlighed,  der  tilbød  sig.  Etatsraad  Schlegel, 
der  i  1862  blev  ansat  som  Lecteur  hos  Kongen,^ 
fik  ved  sin  Afrejse  fra  Odense  et  Par  elegante 
lakerede  Ridestøvler  med  Broderier  af  Blomster 
i  hvid  Silke,  som  blev  overleveret  ham  af 
Oldermanden  for  Skomagerlavet  med  en  ærbø- 
dig Anmodning  om,  at  han  vilde  søge  at  for- 
maa  Kongen  til  at  komme  til  Odense  for  at 
nedlægge  Grundstenen  til  en  Bygning  for 
fattige  Skomagere.  Kongen  gik  villig  ind  paa 
Forslaget  og  bestemte,  at  Rejsen  skulde  vare 
i  3  Dage,  hvad  dog  ikke  blev  til  noget,  da 
Grevinden  kun  bevilgede  ham  én. 

Vi  afrejste  da  Kl.  6V2  nied  Ekstratog  til 
Korsør,  og  fra  Nyborg  pr.  Vogn  til  Odense. 
Uagtet  vi  undervejs  havde  spist  Frokost  to 
Gange,  indtog  Kongen  dog  ved  Ankomsten  til 
Slottet  en  lille  Forfriskning,  hvorefter  den 
højtidelige  Indvielse  fandt  Sted.  Efter  Kuren 
var    der    stort   Taffel   hos   Stiftamtmand   Uns- 

gaard,  og  vi  kørte  derpaa  tilbage  til  Nyborg, 
hvor  der  var  anrettet  Souper  i  Kommandant- 
boligen hos  den  gamle  Oberst  Mejer. 

Da  Kongen  fik  Lyst  til  at  skænke  sin 
Vært  en  Gave,  bad  han  Trap  om  Nøglen  til 
Presentkassen,  hvoraf  han  udtog  en  Guld- 
daase,  som  han  forærede  Mejer.  Denne  Pre- 
sentkasse blev  medført  paa  alle  Rejser.  Den 
var  forsynet  med  Skuffer,  hvoraf  den  øverste 
indeholdt  pragtfulde  Daaser  til  Gesandter  og 
lignende  Rangspersoner,  medens  Presenterne 
efterliaanden  blev  ringere  og  ringere,  indtil 
den  sidste  Skuffe,  der  kun  indeholdt  Naale 
og  deslige  Ting  til  underordnede  Personer, 
Da  Kongens  Indfald  vare  noget  uberegnelige, 
var  det  strengt  forbudt  af  Berling,  at  Kongen 
selv  maatte  have  Nøglen  til  Kassen,  der  paa 
denne  Rejse  var  betroet  til  Kabinetssekretæren, 
Trap,  der  imidlertid  ved  denne  Lejlighed  glemte 
at  faa  den  tilbage. 

Efter  Souper'en,  hvor  Kongen  drak  saa 
flittigt  med  sin  Vært,  at  det  svimlede  for  den 
gamle  Oberst,  gik  de  andre  Herrer  i  Forvejen 
for  at  gaa  om  Bord,  medens  jeg  blev  tilbage 
for  at  køre  med  Kongen.    Ved  Afskeden  havde 

Obersten  noget  vanskeligt  ved  at  komme  op 
af  Stolen,  hvori  han  sad,  hvorfor  vi,  efter  at 
Kongen  havde  bemærket:  »Lad  du  bare  være 
med  det.  Mejer;  det  er  du  altfor  fuld  til,« 
sans  adieu  steg  i  Vognen  og  kørte  ud  paa 
Torvet  forbi  Æresvagten,  der  kommanderedes 
af  Kaptajn  Thalbitzer.  Det  var  en  af  mine 
gamle  Kadetkammerater,  der  paa  Akademiet 
blev  kaldt  »parent«,  fordi  han  engang  havde 
faaet  »mg«  paa  Grund  af,  at  han  udtalte  dette 
Ord  saa  godt  gennem  Næsen.  »God  Aften, 
Parent!«  raabte  jeg  til  ham,  idet  vi  rullede 
forbi,  mens  Vagten  præsenterede,  og  Thalbitzer 
med  stor  Højtidelighed  svingede  Sværdet  til 
Salut. 

Da  vi  vare  komne  om  Bord  paa  Damp- 
skibet og  vare  i  Nærheden  af  Sprogø,  op- 
dagede Trap,  at  han  havde  glemt  at  faa 
Nøglen  til  Presentkassen,  og  vilde  straks 
hente  den  hos  Kongen,  der  havde  faaet  en 
Bolle  Punch  ned  i  Kahytten  og  sad  og  drak 
med  Politimesteren  fra  Odense  og  Toldfor- 
valteren fra  Nyborg,  der  begge  havde  faaet 
Lov  til  at  gøre  Rejsen  med  til  Kjøbenhavn. 
Men  han  kom  for  sent.     Paa  Trappen  mødte 

da  jeg  var  bange  for,  at  han  skulde  laa 
Overballance  og  gaa  bagover,  beordrede  jeg 
en  Garderobebetjent  til  at  krybe  op  i  Vognen 
og  støtte  Kongen  ved  det  næste  Forsøg,  som 
ligeledes  mislykkedes.  Han  blev  rasende  og 
skældte  sin  gamle  Livkusk,  Jens  Eriksen, 
frA'gteligt  ud,  fordi  han  ikke  holdt  stille,  som 
han  sagde.  Endelig  kom  Kongen  da  ned  af 
Vognen,  understøttet  af  Kammertjeneren  og 
mig.  Jeg  fulgte  ham  ind  i  Sovekammeret  og 
sørgede  for,  at  han  blev  afklædt. 

»Har  Deres  Majestæt  mere  at  befale?« 
sagde  jeg. 

»Nej!«  brølede  han,  saa  det  rungede 
gennem  hele  Huset. 

Endelig  Kl.  3^/.,  om  Morgenen  kom  jeg 
til  Ro.  Men  det  var  mig  ikke  muligt  at 
falde  i  Søvn,  dels  af  Ærgrelse,  dels  ligefrem 
af  Skamfuldhed. 

Klokken  fi  om  Morgenen  kom  Jægeren 
styrtende  ind  til  mig  og  anmodede  mig  om 
øjeblikkelig  at  komme  til  Kongen. 

»Er  han  syg?<  spurgte  jeg. 

»Det  ved  jeg   ikke,«    svarede  Christensen, 

»men  Kammertjeneren  har  bedt  mig  om  straks 
at  hente  Majoren.« 

Uden  at  gøre  Toilette,  blot  iført  Ben- 
klæder og  Uniformsfrakke,  ilede  jeg  ind  til 
Kongen,  som  sad  ved  Vinduet  i  en  sort  Fløjels 
Slobrok.  Ved  Lampens  Skin  saa  jeg,  at  han 
var  ligbleg. 

»God  Morgen  Holten.« 
»God  Morgen  Deres  Majestæt.« 
»Hvad  var  det  der  var  i  Gaar?« 
»Der  var  Bal,  Deres  Majestæt.« 
»Ja,  det  ved  jeg  nok.     Men  kom  nu  hen 
til  mig,    lille   Holten  .  .  .  Nej,  kom  helt  hen 
til  mig.« 

Da  jeg  var  kommet  hen  til  ham,  sagde  jeg: 
»Jeg  vil  appellere  til  Deres  Majestæts 
Retfærdighedsfølelse,  om  det  var  muligt,  at 
jeg  kunde  gøre  mere  end  jeg  gjorde,  for  at 
forhindre  Deres  Majestæt  i  at  drikke  den 
Punch.« 

»Nej,«  svarede  Kongen.  »Men  nu  er  jo 
Ulykken  engang  sket  ...  Er  du  vred  paa 
mig  fra  i  Gaar?« 

»Nej,  Deres  Majestæt.« 


•)7: 


...  »Og  saa  vilde  jeg  nok  ogsaa  have 
Christensen  halshugget?« 

»Han  sad  paa  Bukken,  Deres  Majestæt; 
han  har  ingenting  hørt.« 

.  .  .  »Men  var  der  saa  ikke  noget  med 
Trap  ogsaa?« 

»Jo  Deres  Majestæt.     Og  det  var  værre.« 

»Men  hvad  skal  jeg  da  gøre  ved  den 
Sag?« 

»Deres  Majestæt  niaa  tilsige  Værterne  til 
TalTel  paa  Gliicksborg  og  i  deres  Nærværelse 
gøre  Trap  en  Undskyldning.«*) 

Paa  en  Gang  for  Blodet  ham  op  i  Hovedet. 
Han  slog  i  Bordet  og  sagde: 

»Jeg  er  syg  som  en  Hund,  Holten  I  Jeg 
er  sj'gere,  end  nogen  af  jer  troer!« 

Jeg  blev  blød  om  Hjertet.  Jeg  tændte 
hans  Pibe  og  skænkede  ham  et  stort  Glas, 
halvt  med  Portvin,  halvt  med  Vand.  Da  han 
havde  drukket  Glasset,  var  han  ganske  til- 
freds, og  jeg  higede  og  tragtede  nu  kun  efter 
at  komme  tilbage  til  Gliicksborg,  da  jeg  i  den 
Tilstand,  hvori  Kongen  befandt  sig,  ikke 
holdt  af  at  være  ene  med  ham  uden  I^æge. 


•)  Detle  skete  ogsaa  senere. 

18« 


276 

Kongen  vilde  nødigt  klædes  paa.  Men 
da  der  i  Baggaarden  til  Stemanns  Hus  laa  en 
interessant  gammel  Baad,  rimeligvis  fra  Vikinge- 
tiden, som  nyligt  var  funden  i  Sønderbrorup 
Mose,  smigrede  jeg  hans  Forfængelighed  med 
Hensyn  til  hans  Dygtighed  som  Oldgransker 
og  opfordrede  ham  til  at  tage  Baaden  i  Øje- 
syn. Da  han  først  var  kommen  ned  i  Gaarden, 
lod  jeg  spænde  for,  og  han  var  da  ogsaa 
villig  til  straks  at  tage  ud  til  Glucksborg  Slot, 
hvor  vi  ankom  allerede  Kl.  8^/2. 

Kongens  Eksaltation  tog  bestandig  mere 
og  mere  til,  hvad  der  ikke  var  behageligt  for 
hans  Omgivelser.  Selv  Grevinden  kunde  ikke 
mere  staa  imod,  dels  fordi  hun  ikke  havde 
Berling  til  Assistance,  dels  fordi  hendes  Nerver 
ikke  mere  vare  saa  stærke  som  tidligere.  Hun 
begyndte  ved  enhver  Lejlighed,  hvor  Kongen 
og  hun  var  af  forskellig  Mening,  at  græde, 
og  denne  Svaghed  benyttede  han  til  bestandig 
at  blive  mere  og  mere  urimelig. 

Kongens  ophidsede  Tilstand  skyldtes, 
tror  jeg,  for  en  væsentlig  Del  Dannevirke- 
Stillingen,  som  han  i  Grunden  meget  godt 
vidste  var  Humbug,  skønt  han  ved  alle  Lejlig- 

heder,  opildnet  af  den  ofTentlige  Mening  og 
de  national-liberale  Blade,  udtalte  sig  om  dens 
Fortrinlighed.  En  Morgen  kom  jeg  ind  til 
ham  i  Tjeneste -Anliggender  og  fandt  ham 
liggende  over  et  Kort,  paa  hvilket  han  med 
Knappenaale  markerede  forskellige  Ting.  Han 
var  saa  rød  i  Hovedet,  at  jeg  blev  ganske 
ængstelig,  og  jeg  forsøgte  derfor  paa  ved  at 
rose  Vejret  at  faa  ham  ud  paa  en  lille  Ridetur. 

»Tror  du,  jeg  har  Tid  til  at  ride?«  svarede 
han.  »Kom  her,  skal  du  se  I  Her  har  jeg 
markeret,  hvor  der  skal  være  Ulvegrave, 
spanske  Ryttere  o.  s.  v.« 

Da    han   under  den   paafølgende  Samtale 
mærkede,  at  jeg  forholdt  mig  noget  kølig,  da 
jeg  hverken  kunde  eller  vilde  bestyrke  ham 
hans    efter    min    Mening    fejlagtige    Syn    paa 
Forholdene,  udbrød  han: 

»Ja,  jeg  ved  nok,  at  du  er  ingen  Patriot!« 

»Det  er  en  haard  Beskyldning,«  svarede 
jeg,  »i  Særdeleshed  mod  mig,  der  hører  til 
Deres  Majestæts  nærmeste  Omgivelser,«  og 
jeg  sagde  ham  nu  lige  ud,  at  jeg  ingenlunde 
delte  hans  Tro  paa  Dannevirke- Stillingens 
Fortrinlighed,  svenske  Tropper  o.  s.  v.    Kongen 

nedstemte  straks  den  Tone,  hvori  han  havde 
tah,  og  efter  at  vi  endnu  havde  vekslet  nogle 
faa  Repliker,  skiltes  vi  som  meget  gode 
Venner. 

Efter  en  Udflugt  til  Kappel  og  Mysunde 
vendte  vi  d.  7de  November  Kl.  11  om  Aftenen 
tilbage  til  Gliicksborg,  hvor  vi  en  halv  Time 
efter  gik  til  Bords.  Kongen  var  i  meget  ondt 
Lune  og  var  vred  over  alting.  Taflet  blev 
hævet  Kl.  127,,  og  netop  som  Kongen  vilde 
begive  sig  til  sit  Værelse,  kom  der  et  Tele- 
gram, som  jeg  overrakte  ham.  Det  indeholdt 
Kejser  Napoleon  III's  Indbydelse  til  Kongen 
om  at  deltage  i  den  europæiske  Kongres.  Det 
var  det  sidste,  han  læste  i  denne  Verden. 

Dagen  efter  blev  Kongen  liggende.  Det 
hed  sig,  at  han  var  syg,  men  da  vi  vidste,  at 
han  saa  ofte  efter  anstrengende  Ture  blev 
liggende  i  Sengen  den  næste  Dag,  ænsede  vi 
det  ikke  videre.  Det  var  bestemt,  at  Resi- 
densen om  Lørdagen  d.  14de  November  skulde 
forlægges  til  Kjøbenhavn,  og  der  var  allerede 
afsendt  en  Del  Gods  tillige  med  nogle  af  Be- 
tjeningen ;  men  da  Lægen  om  Onsdagen  er- 
klærede Kongens  Sygdom  for  at  være  Rosen, 

blev  selvfølgelig  Rejsen  opsat.  Da  jeg  i  flere 
Maaneder  ikke  havde  været  i  mit  Hjem,  gik 
jeg  samme  Dags  Morgen  op  for  at  udbede 
mig  fire  Dages  Permission.  Det  var  sidste 
Gang,  jeg  saa  Kongen,  som  jeg  trods  alle  hans 
svage  Sider  dog  holdt  saa  meget  af. 

Da  jeg  Torsdag  Morgen  Kl.  6  skulde 
køre  fra  Glucksborg,  kom  Kongens  Livlæge, 
Bock,  just  over  Slotsgaarden.  Jeg  spurgte 
ham,  hvorledes  Kongen  havde  det: 

Det  er  den  sædvanlige  Rosen,«  svarede 
han,  »men  dog  ikke  i  højere  Grad,  end  Kongen 
ofte  har  haft  den.« 

Da  man  altid,  naar  man  er  fraværende, 
er  mere  ængstelig,  bad  jeg  ham  til  min  Be- 
roligelse have  den  Godhed  at  sende  mig  et 
Telegram. 

Hvis  Sygdommen,«  svarede  han,  »hvad 
Gud  forbyde,  skulde  tage  den  Vending,  at 
Kongen  ikke  kan  leve,  skal  De  faa  mit  Navn 
i  et  Telegram.« 

Om  Fredagen  kom  jeg  til  mit  Hjem. 
Søndag  Morgen  Kl.  (i  kom  min  Kone  ind  til 
mig  med  et  Telegram.  Jeg  bad  hende  stryge 
en  Svovlstik  og  se,  om  del  havde  Stempel  fra 

Gliicksborg  (den  Gang  havde  man  endnu 
Stempel  paa  Telegrammer),  og  paa  det  be- 
jaende Svar  udbrød  jeg:  »Saa  er  Kongen 
død!«  I  Telegrammet  stod  kun  Navnet  »Bock«. 
Jeg  klædte  mig  straks  paa  og  ilede  til  det 
gule  Palæ,  hvor  Tronarvingen  boede.  Prinsen 
kom  ud  til  mig  i  dyb  Negligé  og  spurgte,  om 
Kongen  var  død. 

»Naar  jeg  vo\er  at  komme  herud  saa 
tidligt  om  Morgenen,«  svarede  jeg,  »er  det 
fordi  jeg  ved,  at  Kongen  ikke  kan  leve.  Deres 
kgl.  Højhed  maa  forberede  Dem  paa  i  Løbet 
af  Dagen  at  modtage  Efterretningen  om  Kongens 
Død.«  Efter  at  have  forklaret  Prinsen,  hvor- 
paa  jeg  grundede  min  Viden,  anbefalede  jeg 
mig,  da  jeg  havde  i  Sinde  øjeblikkehg  at 
rejse  til  Gliicksborg. 

Mandag  Morgen  ankom  jeg  til  Slottet  og 
blev  til  min  Forundring  anmodet  om  straks 
at  komme  til  Grevinden.  Hun  var  klædt  helt 
i  hvidt.  Hendes  Sorg  forekom  mig  at  være 
dyb  og  sand.  Var  det  Komedie  hun  spillede, 
var  det  i  ethvert  Tilfælde  godt  gjort.  Jeg 
blev  en  Time  hos  hende.  Det  var  sidste 
Gang  jeg  talte  med  Grevinden,   og  den  eneste 

Gang  jeg  har  forladt  hende,  medtagende  et 
ublandet  godt  Indtryk. 

Kongen  døde  d.  15de  November  Kl.  272 
om  Eftermiddagen  i  Værelset  paa  første  Sal 
straks  tilhøjre.  Efter  at  Blykisten  var  an- 
kommen til  Slottet,  blev  han  i  alle  Kaval- 
lerernes  Nærværelse  nedlagt  i  denne.  Kon- 
ferensraad  Lund  afskar  en  Del  af  Kongens 
Haar,  hvoraf  enhver  af  de  tilstedeværende  fik 
en  lille  Lok.  Derpaa  blev  Kisten  tilloddet, 
og  der  blev  optaget  en  Protokol,  hvori  vi 
med  Navns  Underskrift  attesterede,  at  denne 
Kiste  indeholdt  de  jordiske  Levninger  af  Dan- 
marks Konge,  Frederik  den  Syvende. 

Den  nærmeste  Tid  var  meget  anstrengende 
for  os  Adjutanter,  idet  to  af  os  bestandig, 
Nat  og  Dag,  havde  Vagt  ved  Liget.  For  at 
forebygge  en  Sprængning  af  Kisten  ved  den 
stærke  Gasudvikling  blev  der  boret  Huller  i 
den,  som  imidlertid  bestandig  maatte  gøres 
større,  indtil  de  tilsidst  blev  saa  tykke  som 
en  Finger.  Uagtet  Vinduerne  bestandig  stod 
aabne  ud  til  Søen,  var  det  dog  ikke  muligt 
for  os  at  udholde  Liglugten,  hvorfor  der  blev 
paaskruet     Guttaperka- Slanger,     hvis     Ender 

naaede  ud  ad  Vinduet.  Saa  stærk  var  denne 
Lugt,  at  den  endnu  Maaneder  efter  blev 
hængende  ved  Floret,  som  jeg  bar  om  min 
Arm  og  min  Porte-épée. 

Fredagen  d.  2den  December  afrejste  vi  til 
Flensborg,  hvor  Liget  blev  ført  om  Bord  og 
stillet  paa  en  Katafalk.  Dagen  efter  landede 
vi  ved  Arsenalet,  hvorfra  Lig-Kondukten  med 
Kong  Christian  IX  i  Spidsen  gik  til  Kristians- 
borg  Slot.  Her  laa  Kongen  paa  castrum 
doloris  indtil  d.  18.  December,  paa  hvilken 
Dag  han  højtideligt  blev  ført  fra  Slottet  over 
Holmens  Kanal,  Østergade,  Vimmelskaftet  og 
Frederiksberggade  til  Roskilde,  i  hvis  Dom- 
kirke han  Dagen  efter  blev  bisat. 

Paa   Aarets  næstsidste  Dag   tiltraadte   jeg 
for    første    Gang    Tjenesten    hos     Danmarks 
første  Gentleman  og  ridderlige  Konge: 
Christian  IX. 


N.  R  LERCHE 

BOGBINDER  I 


1 


^     4 


!%j?' 

/« 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


DL  Holten,   Christian  Frederik  von 

203  Generalmajor  G.   F.  v. 

H6å3         Holtens  erindringer 


m. 


lA. 


^^  .    ^. 


-^■■•:*r'«^ 


r 

o  to 

:t:  o 
i  CO 

jQ.  O 
i-1 

^3:  IV. 

=co  o 

^^Æå^^ 

lEW 

^^^^Hb^wI 

i  > 

'    1—             =^  oo 

!MB|^2^^^fta^^^i 

i   ^ =    . 

^LWl*' 

lo 

o  CO 

1- 

^r^^iL, 

3 

^''i^ 

1 

^^B 

-^i^ 

i 

'••-b'.    ^^ 


•I? 


